
AVERTISSEMENT. 



Si, pour se procurer à tout prix certains livres 
rares, les bibliophiles montrent, de nos jours, une 
ardeur que l'on a pu parfois qualifier de manie, leur 
passion est de tout point justifiable lorsqu'elle s'adresse 
aux éditions primitives de nos grands écrivains : en 
assurant la conservation de quelques volumes pré- 
cieux, elle aura utilement servi la cause des lettres. 

Souvent, en effet, ces volumes, dédaignés jadis, 
offrent la leçon véritable, prise directement sur le 
manuscrit de l'auteur, et viciée plus tard à son 
insu; souvent même ils fournissent, comme cela 
arrive pour Ronsard, une rédaction plus heureuse 
que les corrections postérieures; et, lors même qu'ils 
ne donnent qu'un texte encore imparfait, ils per- 
mettent de constater les premiers tâtonnements, ou 
même les premières faiblesses du génie qui s'essaye, 
et secondent ainsi, de la manière la plus efficace, 
cette critique littéraire précise et vivante, qui ne se 

contente pas d'apprécier comme des abstractions les 
œuvres de l'esprit, mais s'attache, pour les mieux 
comprendre, à bien connaître les hommes qui les ont 
produites. 

Ce que nous croyons vrai d'une façon générale 
semble l'être tout particulièrement à l'égard de 
Montaigne. En effet, de tous les chefs-d'œuvre de la 
littérature française, il n'en est pas un seul qui ait 
été modifié aussi profondément que les Essais , par 
des remaniements successifs; et c'est là ce qui a dé- 
terminé la Société des Bibliophiles de Guyenne à en 
rééditer le texte original, que jusqu'ici les hommes de 
lettres ne pouvaient pas se procurer toujours, même 
en le payant au poids de l'or 

On sait que Montaigne dirigea lui-même trois 
éditions de son livre (*). La première parut en i58o, 
che\ Simon Mil langes, le célèbre imprimeur de 
Bordeaux; la deuxième sortit des mêmes presses en 
082; la dernière enfin, « augmentée d'un troi- 
siesme livre et de six cens additions aux deux pre- 
miers », fut publiée à Paris en 1 588, che\ Abel 
L'Angelier (»). 

(•) Voici les prix de quelques adjudications : 

Pour la première édition : Ventes Nodier, 527 fr.; Bcrtin, 
3i5 fr.; Solar, 5 1 5 et 643 fr.; Potier, i,63o fr. L'exemplaire 
adjugé pour 18 fr. a la vente d'Hangard a été poussé jusqu'à 
2,000 fr. à la vente Radziwill. 

Pour la seconde édition : Ventes Giraud, 2o5 fr.; Solar, 
220 fr.; Chedcau, 100 fr. 

L'édition de 087 a été vendue 120 fr. à la vente Solar, et 
460 fr. à la vente Potier. 

(*) Sans compter l'impression de Paris, iSMy, laquelle n'est 
qu'une reproduction de celle de i582. 

(*) L'édition de i588 porte sur son frontispice la mention de 
cinquième édition, et M. Sainte-Beuve, dans un passage qu'on 
lira plus loin, la désigne ainsi. Il n'est pas certain, cependant, 

• 

On sait encore qu'un ou deux exemplaires de cette 
édition de 1 388 , chargés d'additions manuscrites, 
servirent à publier, après la mort de l'auteur, l'édi- 
tion de i5<p, qui est devenue le texte vulgaire. 

Les Essais ont donc passé par quatre états diffé- 
rents, se groupant deux par deux, et fournissant, en 
i58oef 1582, la forme primitive, puis, en i588 e/ 
1 595, la forme définitive de l'ouvrage. 

L'étude de ces transformations est des plus utiles 

que cette mention soit exacte. L'édition de i38> est qualifiée de 
seconde sur son frontispice; sur celle de Paris, 1 bHj, l'éditeur a 
évité d'inscrire un numéro d'ordre; et l'on n'en connaît pas 
d'autre avant celle i588, qui devient ainsi la quatrième. Si une 
édition, actuellement inconnue, a existé, elle doit avoir été impri- 
mée par Millanges postérieurement a i582. Cet imprimeur, 
ayant obtenu un privilège de huit ans pour toutes ses publications, 
nul autre que lui ne pouvait éditer les Essais avant la fin de 
1587. Or, l'édition de Paris, 1-S87, est une reproduction pure et 
simple de celle de i582; il faudrait donc admettre que l'édition 
intermédiaire fut aussi une réimpression de celle de i58i,sans 
quoi l'éditeur de i587n'aurait pas négligé de choisir, pour le pu- 
blier à Paris, le texte dernier et plus complet. D'un autre côté, il 
n'est guère admissible qu'une édition ait pu paraître entre celle de 
1587 et celle de i58S ; mais, si elle existait, ce ne serait encore 
qu'une réimpression, car Montaigne, qui était prêt alors à publier 
son livre refondu et augmenté d'un troisième livre, n'aurait pu 
songera le faire imprimer, cinq ou six mois auparavant, dans un 
état relativement incomplet. Il ne serait pas impossible que 
quelque libraire de Lyon ou d'ailleurs eût profité de l'expiration 
du privilège de Millanges pour projeter ou entreprendre, comme 
Richer à Paris, une réimpression des Essais de 082; peut-être 
cette réimpression a-t-elle été faite; peut-être, sans qu'elle l'ait 
été, Montaigne a-t-il cru à son existence, car, sur l'exemplaire de 
la Bibliothèque de Bordeaux, destiné à devenir une édition nou- 
velle, il a écrit de sa main : sixième édition, maintenant ainsi la 
qualification de cinquième appliquée à celle de i588; mais, en 
tout cas, on le voit, l'édition inconnue ne serait jamais qu'une 
réimpression, comme celle de 1387, et le volume de i588, qui 
est la quatrième ou peut-être la cinquième impression, resterait, 
en réalité, la troisième édition retouchée. 

pour la connaissance approfondie et la juste appré- 
ciation de l'auteur. Elle procure, en effet, au criti- 
que des termes précieux de comparaison, et lui donne 
le moyen de suivre, pour ainsi dire, an par an et 
pas à pas, l'homme et l'écrivain dans les vicissitudes 
de sa vie et le développement parallèle de sa pensée; 
elle permet enfin d'observer Montaigne comme Mon- 
taigne aimait à s'observer lui-même, témoin ce pas- 
sage du dernier chapitre du second livre : 

« Ce fagotage de tant de diuerses pièces se fait 
» en céte condition que ie n'y met\ la main que lors 
n qu'vne trop lâche oysiueté me presse, et non ailleurs 
» que che% moi. Ainsin il s'est basti a diuerses poses 
» et interualles, comme les occasions me détiennent 
» ailleurs par fois plusieurs mois. Au demeurant ie 
» ne corrige point mes premières imaginations par 
» les secondes, ouy bien, a l'auanture, quelque mot, 
» mais pour diuersifier, non pour oster ('). le veus 
» représenter le progrc\ de mes humeurs, et' qu'on 
» voye chaque pièce en sa naissance. le voudrois 
» auoir commencé plus tost, et prendrois plaisir a 
» reconnoitre le trein de mes mutations. » 

<£\fais les premières éditions des Essais n'ont pas 
pour unique mérite de montrer les nuances ou les 
fluctuations de la pensée du moraliste, elles pem>ent 
servir encore à faire mieux saisir cette pensée même, 

l'y Cette parenthèse est tirée de l'exemplaire de Bordeaux. 
C'est sur cet exemplaire, en eftei, qu'apparaissent les nombreuses 
corrections de menu détail. Quant à ce soin de diversifier, il 
montre chez Montaigne une préoccupation de la forme plus 
grande qu'il ne veut bien le dire. Le mot nul, par exemple, se 
rencontre plusieurs centaines de fois dans les premières éditions; 
Montaigne n'a peut-être pas omis une seule lois de le remplacer 
par le mot aucun. 

à faire mieux comprendre l'œuvre, car leur texte 
laisse ressortir plus nettement l'objet de chaque 
chapitre, en le dégageant des digressions nombreuses 
ajoutées par l'auteur dans ses révisions dernières. 

Un critique illustre et justement regretté, qui avait 
bien voulu nous encourager à entreprendre la pré- 
sente publication, M. Sainte-Beuve, disait dans son 
beau livre sur Port-Royal (*) : 

« L'impression d'ensemble ressort encore mieux 
» quand on recourt aux plus anciennes éditions des 
» Essais, à la première de toutes (i58o), qui n'a que 
» deux livres, et même à celle de 1 588 (la cinquième), 
n qui a les trois livres, plus six cents additions aux 
» deux premiers. Ces éditions, et surtout celle de 
» i58o,/ow/ un effet tout autre que celui auquel nos 
» Montaigne d'après Coste nous ont accoutumés. On 
*jr surprend mieux le dessein primitif, comme dans 
» les premières impressions de La Bruyère et de 
» La Rochefoucauld. Le père Niceron (après Coste ) 
» a très bien remarqué que le texte de Montaigne est 
» plus suivi dans ces éditions de début que plus tard, 
» à partir de la cinquième, parce que ce texte, qui ne 
» contenait d'abord que des raisonnements clairs et 
» précis, a été coupé et interrompu par les différentes 
» additions que l'auteur y a faites par-ci, par-là, en 
» différents temps. Cela est évident dès les premiers 
» chapitres, en comparant , et même à simple vue 
» d'œil : moins de citations, pas une note, peu ou pas 
» d'indications de nom pour les auteurs cités) des 
» extraits bien moins chargés de ses lectures; des 
» chapitres extrêmement coupés pour la plupart; 

' Port-Royal, 3 n « édition, t. II, p. 41 3, note 1. 

» enfin on sent aussitôt le gentilhomme amateur dont 
» la plume court, et le premier jet d'une fantaisie 
» qui s'est ensuite bien des fois repliée sur elle-même, 
» et qu'à leur tour les éditeurs, depuis Mademoiselle 
» de Gournay, ont jalonnée et comme numérotée à 
» chaque pas. Mais on pourrait montrer que, pour 
* son compte, dans ses éditions dernières, Montaigne 
» a introduit à la fois du désordre (*), et aussi, je 
» crois, du système. » 

Cette assertion d'un maître, si nettement formulée, 
suffirait à démontrer l'utilité d une réimpression du 
texte de i58o. Insister davantage sur ce point serait 
super/lu. Il ne nous reste donc qu'à exposer briève- 
ment la méthode suivie par nous pour faciliter l'usage 
du livre aux divers points de vue sous lesquels on 
peut l'envisager. 

L'objet principal de cette publication étant d'offrir 
les Essais dans leur forme primitive, notre premier 
soin a été de reproduire lettre pour lettre, avec une 
scrupuleuse exactitude (*), l'édition originale, dont 
l'orthographe simple et naturelle, malgré quelques 
bizarreries, reflets curieux de la prononciation gas- 

(•) A l'appui de l'assertion de M. Sainte-Beuve, on pourrait 
citer de nombreux passages. Qu'il nous suffise d'appeler l'atten- 
tion du lecteur sur l'addition introduite dans le texte primitif à 
la place indiquée par notre édition, tome I, pape 275, ligne 18. 
Cet exemple, pris au hasard, montrera combien l'agencement 
même des phrases a été parfois disloqué par ces intercalations. 

(*) Nous devons signaler ici, pour être absolument exacts, les 
quelques cas où nous nous sommes écartés de notre original. 

Dans la première édition, le privilège se trouve entre la préface 
de Montaigne et le chapitre I er . — Au chapitre I ,r , ces mots : 
chap. 1, sont placés après le sommaire.— I-a même édition donne 
tantôt chapitre, tantôt cmap., tantôt cha., tantôt ch. Nous avons 
rétabli partout le mot entier. — Aux chapitres VIII et XIV, on 

conne, a une authenticité relative, et par conséquent 
un intérêt réel{ x ). Il faut remarquer, en effet, que cette 
édition, imprimée sur le manuscrit même de l'auteur, 
et à une époque où les typographes n'avaient pas 
de traditions précises, reproduit asse% fidèlement 
l'orthographe de Montaigne, et peut servir ainsi à 
établir celle d'une édition critique (*). Nous avons 
cru seulement devoir corriger quelques fautes d'im- 
pression évidentes; nous l'avons fait toujours avec 
une circonspection extrême et en nous guidant sur 

lit : hvictisiesme, QVATORjsiESME (cette terminaison est la fin du 
mot troisiesme transportée en bloc d'une feuille à l'autre). Il 
était inutile de reproduire ces erreurs. 

Dans la première et dans la seconde édition, le titre courant 
est : essais de m. de mohta.; dans la troisième : essais de m. de 
mont. Nous avons rétabli le nom entier, selon le vœu de Mon- 
taigne, formulé dans son av is autographe à l'imprimeur (exem- 
plaire de Bordeaux). 

Dans l'édition de i58o, le premier livre occupe tout le premier 
volume, lequel est imprimé en plus gros caractère que le second. 
Pour faire deux volumes égaux, nous avons coupé en deux le 
second livre; cela a nécessité, au chapitre XI de ce livre, un titre 
de départ qui n'est pas dans l'original. 

Dans un très petit nombre de cas et pour des citations poétiques 
en langues étrangères, nous avons rétabli, mais entre crochets, 
des mots omis dont l'absence rompait la mesure. 

(') L'édition de i58o marque ordinairement d'un accent aigu 
les mots en à, les désinences féminines en ce, et les deuxième per- 
sonnes du pluriel terminées par un s au lieu d'un 7; quelquefois, 
cependant, cet accent est omis. Comme ces omissions pouvaient, 
en quelques cas, faire naître des doutes de lecture, nous les avons 
corrigées en rétablissant l'accent, que la deuxième édition et celle 
de Ô87 nous fournissaient d'ailleurs. 

Les éditions anciennes mettent un accent aigu sur certains a : 
« lâche n; faute de cet accent, qui ne se trouvait point dans le 
caractère employé, nous l'avons remplacé par l'accent circonflexe, 
qu'il représente exactement. 

(*) Cette observation, applicable surtout à l'édition princeps, 
est vraie aussi, jusqu'à un certain point, en ce qui concerne les 
additions introduites dans les éditions de Ô82 et i388. Les 

les impressions de 1582, 1587, 1 588, publiées du 
vivant de l'auteur. Quant à la ponctuation ancienne, 
généralement vicieuse, elle a dû être rectifiée. Mais, 
partout où il pouvait y avoir le moindre doute, nous 
avons maintenu, soit dans le texte, soit en note, la 
leçon ou la ponctuation de l'original. 

Q/l ce texte princeps fidèlement reproduit, nous 
avons cru devoir ajouter diverses indications de 
nature à en rendre l'étude plus commode et plus 
intéressante. 

<24insi que cela a été rappelé plus haut, Montai- 
gne, deux ans après la publication de son ouvrage, 
le faisait mettre de nouveau sous presse, encore à 
Bordeaux, avec des corrections et un certain nombre 
d'additions. Ce premier progrès de l'immortel chef- 
d'œuvre était curieux à constater; aussi avons-nous 
mentionné soigneusement en note les additions et 
changements de l'édition de 1582. On trouvera, de 
plus, les variantes de l'édition imprimée à Paris en 

imprimeurs, qui semblent n'avoir éprouvé aucun scrupule pour 
modifier l'orthographe des textes imprimés qu'ils avaient à repro- 
duire, ont, par nonchalance peut-être, copié avec plus d'exactitude 
lei additions que l'auteur avait ajoutées de sa main. On peut s'en 
convaincre en lisant, par exemple, dans la deuxième édition, le 
long passage refondu à la lin du dernier chapitre de l'ouvrage; 
on verra reparaître, dans ce passage nouveau, les formes ortho- 
graphiques de la première édition, que la deuxième n'avait jamais 
adoptées en la transcrivant, et qu'elle emprunte directement, à 
cet endroit, aux lignes autographes de l'auteur. 11 résulte de tout 
ceci que, dans une édition dérinitive complète, il faudrait, pour se 
rapprocher le plus possible de l'orthographe de Montaigne, 
adopter, pour chaque passage, celle fournie par l'édition où ce 
passage ligure pour la première fois. 11 va sans dire que, pour 
tout ce qui se trouve manuscrit dans l'exemplaire de Bordeaux, 
c'est cet exemplaire, et non l'édition de i5q5, exécutée sur une 
copie, qui devrait fournir l'orthographe. 

1587, édition qui semble avoir passé jusqu'ici pour 
originale, mais qui n'est, en réalité, qu'une simple re- 
production du texte de 1582, avec une ponctua- 
tion meilleure, mais aussi avec quelques inexacti- 
tudes (»). 

C^otre édition renferme ainsi et réunit tout ce 
qu'ont de particulier les trois impressions connues 
faites avant que le livre eût été développé et trans- 
formé, en 1 588. 

c/l/j/s, s'il était utile de signaler les modifications 
de détail apportées par l'auteur à sa première pen- 
sée, et de montrer les limites de celles-ci au début, il 
n'importait pas moins, selon nous, de fournir un 
moyen facile de vérifier en quoi ont consisté les déve- 
loppements introduits plus tard par l'auteur dans 
son œuvre primitive, et de marquer la place de ces 
intercalations authentiques. C'est ce que nous avons 
fait avec une attention minutieuse. Partout où le 
texte vulgaire présente une addition, nous avons 
placé un astérisque (*), en sorte que le lecteur muni 
de notre publication pourra, à l'aide de n'importe 
quelle éditiou courante, se rendre compte de ce que 
Montaigne a ajouté à ses premiers Essais, et distin- 
guer aisément l'idée primitive des développements 
ajoutés plus tard, développements si considérables 
que, plus d'une fois, ils font oublier d'où l'auteur est 
parti, et empêchent de comprendre, dès l'abord, où il 
veut arriver. 

Enfin, il était également nécessaire de signaler 
les passages du premier texte, qui ont disparu dans 

[}) Qu'il nous suffise de signaler, à la page 3yi de ladite 
édition, ligne 7, la répétition vicieuse d'un membre de phrase, 
et, a la page S«o, le titre : des senatkvrs, pour des sentevrs. 

la refonte finale, passages d'autant plus intéressants 
qu'ils sont asse% souvent relatifs à des faits person- 
nels. Nous avons eu soin d'en donner, dans les notes, 
l'indication précise. Quant aux simples modif cations 
de style introduites dans l'ancienne rédaction posté- 
rieurement à 1587, // ne pouvait entrer dans notre 
plan de les indiquer toutes, car la présente publica- 
tion n'a point pour objet de remplacer le texte vul- 
gaire. Cependant, lorsque ces modifications ont paru 
toucher, même légèrement, à la pensée, leur existence 
a été mentionnée, afin de rendre aisée à chacun l'ap- 
préciation des nuances qui peuvent servir à une étude 
approfondie de l'œuvre. 

frQotre édition fournit donc, en résumé, les deux- 
états primitifs des Essais, et elle permet de constater 
les additions et les suppressions postérieures. Peut- 
être publierons nous plus tard le texte définitif selon 
la méthode exposée par l'un de nous dans un travail 
spécial, c'est à dire en distinguant le texte de i58S 
des additions ultérieures, imprimées seulement après 
la mort de Montaigne, et en relevant, hors du texte, 
les annotations de l'auteur encore inédites et conser- 
vées sur le précieux exemplaire de la ville de Bor- 
deaux. Ces deux éditions rapprochées l'une de l'autre 
offriront alors tous les états successifs du livre, et 
nous ne craignons pas de dire qu'elles serviront à 
pénétrer plus avant dans la connaissance de l'homme 
et du penseur. 

Qu'il nous soit permis, en finissant, de remercier 
les municipalités de Nantes et de Montpellier, qui, 
sur la demande faite gracieusement par M. le Maire 
de Bordeaux, au nom de la Société des Bibliophiles 
de Guyenne, ont bien voulu mettre à notre disposi- 

tion les exemplaires qu'elles possèdent des éditions 
de i58o et i5Sy. 

Qu'il nous soit permis surtout de placer ici un 
témoignage d'affectueuse gratitude envers notre 
excellent ami, M. J. Hotiel, professeur à la Faculté 
des Sciences de Bordeaux. Bien qu'absorbé par des 
travaux d'un autre genre, il s'est spontanément offert 
à partager avec nous, d'un bout à l'autre, la tâche 
ingrate de la collation des textes, et sa collabora- 
tion, en rendant le labeur plus doux, aura puissam- 
ment contribué à rendre aussi le livre plus exact, et, 
par conséquent, plus utile. 

Voici les titres des trois premières éditions des Essais : 

Édition de i58o; 2 vol. in-8°. 
Premier volume : 

ESSAIS / DE MESSIRE / MICHEL SEI- 
GNEVR / DE MONTAIGNE, / chevalier 
de l'ordre /du Roy, & Gentil-homme ordi-/ 
naire de sa Chambre. / livre premier / & 
second. / * / a bovrdeavs. / Par S. Millanges 
I mprimeur ordinaire du Roy . / M .D. LXXX./ 

/ AVEC PRIVILEGE DV ROY. 

(Sur le titre, à la place que nous avons marquée d'un astérisque, 
se trouve un fleuron d'ornement.) 

4 feuillets liminaires contenant : le titre, l'avis au lecteur, la 
table des chapitres, le privilège daté du « g. iour de May Ô79 », 
les errata. La pagination du texte est très fautive; la dernière 
page est cotée 496. Les pages sont, en général, de 21 lignes; il y 
a environ 32 lettres à la ligne. 

Second volume : 

ESSAIS / DE MESSIRE / MICHEL SEI- 
GNEVR DE / MONTAIGNE CHEVA- 
LIER / de l'ordre du Roy, & gentil-homme/ 
ordinaire de sa Chambre. / livre second. / * / 
a bovrdeavs. / Par S. Millanges Imprimeur 
ordinaire du Roy. / M. D. LXXX. / — / avec 

PRIVILEGE DV ROY. 

(Sur le titre, à la place que nous avons marquée d'un astéris- 
que, se trouve la marque de Millanges. telle qu'elle a été repro- 



Digitized by Google 



NOTE BIBLIOGRAPHIQUE. XIX 

duite dans le Manuel du libraire de M. J. C. Brunei, t. I, col. 33;, 
éd. de r8ôo.; 

i feuillets liminaires, contenant le titre et la table; dernière 
page cotée o3o, au recto; plus -i pages d'errata. Les pages sont, 
en général, de 23 lignes; il y a environ 33 lettres à la ligne. 

Édition de i58-2; i vol. in-8°: 

ESSAIS / DE MESSIRE / MICHEL, SEI- 
GNEVR / DE MONTAIGNE, / chevalier 
de l'ordre / du Roy, & Gentil-homme or- / 
dinaire de sa Chambre, / Maire & Gouuer- 
neur / de Bourdeaus. / — / édition seconde, / 
reueuë & augmentée. / * / a bovrdeavs. / 
Par S. Millanges Imprimeur ordinaire du 
Roy. / M.D.LXXXII. / — / Auec priuilege 
du Roy. 

(Sur le titre, à la place que nous avons marquée d'un astéris- 
que, se trouve le tieuron déjà employé sur le titre du j» r vol. de 
l'édition de i38o.) 

4 feuillets liminaires contenant le titre, l'avis au lecteur, la 
table des chapitres et les errata; 806 pages de texte; plus, à la fin, 
le privilège du Roy, du 9 mai 1 

Édition de 1587; 1 vol. in-12 : 

ESSAIS DE / MESSIRE / MICHEL, SEl- 
GNEVR / DE MONTAIGNE, / chevalier 

C'est icy vn liure de bonne foy, lecteur. Il t'auertit 
des l'antrée que ie ne m'y suis proposé nulle fin que 
domestique et priuée; ie n'y ay eu nulle considération 
de ton seruice, ny de ma gloire : mes forces ne sont pas 
capables d'vn tel dessein. le l'ay voué a la commodité 
particulière de mes parens et amis : a ce que, m'ayans 
perdu (ce qu'ils ont a faire bien tost), ilz y puissent 
retrouuer aucuns traitz de mes conditions et humeurs, 
et que, par ce moien, ils nourrissent plus entière et plus 
vifue la cognoissance qu'ils ont eu de moy. Si c'eust 
esté pour rechercher la faueur du monde, ie me fusse 
paré de beautés empruntées, ou me fusse tendu et 
bandé en ma meilleure démarche *. le veus qu'on m'y 
voye en ma façon simple, naturelle et ordinaire, sans 

1 Vulg. supp. : « ou me fusse... démarche ... 

I. i 

estude et artifice : car c'est moy que ie peins. Mes 
défauts s'y liront au vif, mes imperfections et ma forme 
naïfue autant que la reuerance publique me l'a permis. 
Que si i'eusse esté parmy ces nations qu'on dict viure 
encore sous la douce liberté des premières lois de 
nature, ie t'asseure que ie m'y fusse tres-volontiers 
peint tout entier et tout nud. Ainsi, lecteur, ie suis 
moy-mesmes la matière de mon liure : ce n'est pas 
raison que tu emploies ton loisir en vn subiect si 
friuole et si vain. A Dieu donq. De Montaigne, ce 
premier de Mars 1 58o. 

1 Vulg. : « ce n luin ... 

CHAPITRK I. 

l'AR DIVERS MOYENS ON ARRIVE A PAREILLE EIN. 

La plus commune façon d'amollir les cœurs de ceus 
qu'on a offensez, lors qu'ayant « vengeance en main, 
ils nous tiennent a leur mercy, c'est de les émouuoir 
a commisération et a pitié : toutes-fois la brauerie,'la 
constance et la resolution, moyens tous contraires, ont 
quelque fois serui a ce mesme effet. 

Edouart, Prince de Gales, celuy qui régenta si long 
temps nostre Guienne, personnage duquel les condi- 
tions et la fortune ont beaucoup de notables parties de 
grandeur, ayant esté bien fort offencé par les Limosins, 
et prenant leur ville par force, ne peut estre arresté par 
les cris du peuple et des femmes et enfans abandonnez 
a la boucherie, luy criant mercy et se iettant a ses 
pieds, iusques a ce que, passant tousiours outre dans la 
ville, il aperceut trois gentilshommes François, qui, 



1 BC: « la vengeante ». 

d'vne hardiesse incroyable, soutenoient seuls l'effort 
de son armée victorieuse. La considération et le res- 
pect d'vne si notable vertu reboucha premièrement la 
pointe de sa cholere, et commença par ces trois a faire 
miséricorde a tous les autres habitans de la ville. 

Scanderbech , Prince de l'Epire, suiuant vn soldat 
des siens pour le tuer, et ce soldat ayant essaié par toute 
espèce d'humilité et de supplication de l'apaiser, se 
résolut a toute extrémité de l'atandre l'espée au poing : 
ceste sienne resolution arresta sus bout la furie de son 
maistre, qui, pour luy auoir veu prandre vn si hono- 
rable parti, le receut en grâce. Cest exemple poura 
souffrir autre interprétation de ceus qui n'auront leu 
la monstrueuse force et vaillance de ce prince la. • 

L'Empereur Conrad troisiesme, ayant assiégé Guel- 
phe, Duc de Bauieres, ne voulut condescendre a nulles 
plus douces conditions, quelques viles et lasches satis- 
factions qu'on luy offrit, que de permettre seulement 
aus gentils-femmes qui estoient assiégées auec le Duc 
de sortir, leur honneur sauue, a pied, auec ce qu'elles 
pourroient emporter sur elles. Elles, d'vn cœur 
magnanime, s'auiserent de charger sur leurs espaules 
leurs maris, leurs cnfans et le Duc mesmc. L'Empereur 
print si grand plaisir a veoir la gentilesse de leur 
courage qu'il en pleura d'aise, et amortit toute cete 
aigreur d'inimitié mortelle et capitale qu'il auoit portée 
contre ce Duc ; et des lors en auant le traita humaine- 
mant luy et les siens*. 

Or ces exemples me semblent plus a propos, d'autant 
qu'on voit ces ames, assaillies et essayées par ces deus 
moyens, en soustenir l'vn sans s'esbranler, et fléchir 
sous l'autre. Il se peut dire que de se laisser aller a 
la compassion et a la pitié c'est l'effect de la facilité. 

debonaireté et molesse (d'où il auient que les natures 
plus foibles, comme celle des femmes , des enfans et 
du vulguaire y sont plus suictes), mais, ayant eu a 
desdeing les larmes et les pleurs, de se randre a la 
seule reuerence et respect de la sainte image de la 
vertu, que c'est TerTect d'vne ame forte et imployable, 
avant en affection et en honneur vne vertu viue, masle 
et obstinée. Toutesfois, es ames moins généreuses, l'es- 
tonnemant et l'admiration peuuent faire naistre vn 
pareil effcct : tesmoin le peuple Thebein, lequel, ayant 
mis en iustice d'accusation capitale ses capitaines, pour 
auoir continué leur charge outre le temps qui leur 
auoit esté prescript et preordonné, absolut a toutes pei- 
nes Pelopidas, qui plioit sous le faix de telles obiections 
et n'employoit a se garentir que requestes et supplica- 
tions; et au contraire Epaminondas, qui vint a racon- 
ter magniriqucmant les choses par luy faites, et a les 
reprocher au peuple d'une façon fiere et asseurée, il 
n'eust pas le cœur de prandre seulemant les balotes en 
main , et se despartit l'assemblée louant grandement 
la hautesse du courage de ce personnage*. 

Certes c'est vn subiect merueilleuserhant vain, 
diuers, et ondoyant que l'homme. Il est malaisé d'y 
fonder et establir nul iugemant constant et uniforme. 
Voila Pompeius qui pardona a toute la ville des 
Mamertins, contre laquelle il estoit fort animé, en 
considération de la vertu et magnanimité du citoyen 
Zenon, qui se chargeoit seul de la faute publique, et 
ne requeroit autre grâce que d'en porter seul la peine; 
et l'hoste de Sylla, ayant vsé, en la ville de Peruse, de 
semblable vertu, n'y gaigna rien, ny pour soy, ny pour 
autruy*. 



r, 

CHAFlTKt: SfciCOND. 

!>E LA TKISTK&tK. 

* Le conte dit que Psammenitus, Roy d' Egypte, ayant 
esté déliait et pris par Cambises, Roy de Perse, voyant 
passer deuant luy sa fille prisonnière, habillée en 
seruante, qu'on enuoyoit puiser de l'eau, tous ses amis 
pleurans et lamentans autour de luy, se tint coy sans 
mot dire, les yeux fichez en terre ; et voyant encore 
tantost qu'on menoit son fils a la mort, se maintint en 
cetc mesme contenance; mais qu'ayant apperceu vn 
de ses domestiques conduit entre les captifz, il se mit 
a batre sa teste et mener vn deuil extrême. 

Cecy se pourroit apparier a ce qu'on vid dernièrement 
d'vn Prince des nostres, qui, aiantouy a Trante, ou il 
estoit, nouuelles de la mort de son frère aisné, mais vn 
frère en qui consistoit l'appuy et l'honneur de toute 
sa maison, et, bien tost après, d'vn puisné, sa seconde 
espérance, et aiant soustenu ces deus charges d'vne 
constance exemplaire, comme, quelques iours après, 
vn de ses gens vint a mourir, il se laissa emporter a ce 
dernieraccidant, et, quittant sa resolution, s'abandonna 
au deuil et aus regrets, en manière qu'aucuns en 
prindrent argument qu'il n'auoit esté touché au vif 
que de ceste dernière secousse. Mais, a la vérité, ce fut 
qu'estant d'ailleurs plein et comble de tristesse, la 
moindre surcharge brisa les barrières de la patience. 
Il s'en pourroit (dis-ie) autant iugerde nostre histoire, 
n'estoit qu'elle adiouste que Cambisés s'enquerant a 
Psammenitus pourquoy, ne s'estant esmeu au malheur 

de son fils et de sa tille, il portoit si impatiemment 
celuv d'vn de ses amis : • C'est, respondit il, que ce 
seul dernier desplaisir se peut signifier par larmes, les 
deus premiers surpassans de bien loin tout moyen de 
se pouuoir exprimer. » 

A l'auenture reuiendroit a ce propos Tinuention de 
cet ancien peintre, lequel, ayant a represanter au 
sacrifice de Iphigenia le deuil des assistans, selon les 
degrez de l'interest que chacun apportoit a la mort de 
cete belle fille innocente, aiant espuisé les derniers 
efforts de son art, quand se vint au pere de la fille, il 
le peignit le visage couuert, comme si nulle contenance 
ne pouuoit représenter ce degré de deuil. Voila pourquoy 
les poètes feignent cete misérable mere Niobé, aiant 
perdu premièrement sept fis, et puis 'de suite autant de 
filles, surchargée de pertes, auoir esté en fin transmuée 
en rochier, 

Diriguisse malts, 

pour exprimer cete morne, muete et sourde stupidité 
qui nous transit, lors que les accidens nous accablent 
surpassans nostre portée. De vrai, l'effort d'vn dcsplai- 
sir, pour estre extrême, doit estonner toute l'ame, et 
luy empescher la liberté de ses actions, comme il nous 
aduient, à la chaude alarme d'vne bien mauuaise nou- 
uelle, de nous sentir saisis, transis, et comme perclus 
de touts mouuemans, de façon que l'ame se relaschant 
après aux larmes etaus plaintes, semble sedesprandre, 
se desmeler et se mettre plus au large et a son aise \ 

Chi puà dir com' egli arde, è in picciol fuoeo. 

disent les amoureus qui veulent représenter vne pas- 

sion insupportable. Ce que exprime naifuement le diuin 
pœme 1 : 

Misero quod omnes 
Eripit sensus mihi. Nam simul te: 
Lesbia, aspexi, nihil est super mi 

Quoi loquar amens. 
Lingua sed torpet, tenuis sub artus 
Flamma dimanat, sonitu suopte 
Tinniunt aures, gemina teguntur 

Lumina nocte. 

* Et de la se peut engendrer par fois la défaillance 
fortuite qui surprent les amoureus si hors de saison, 
et cete glace qui les saisit par la force d'vne ardeur 
extrême*. Toutes passions qui se laissent gouster et 
digérer ne sont que médiocres, 

Cura* leues loquuntur, ingénies stupent. 

* Outre la femme Romaine qui mourut surprinsc 
d'aise de voir son fils reuenu de la route de Cannes, 
Sophocles et Denis le Tyran, qui trespasserent d'aise, 
et Talua, qui mourut en Corsegue, lisant les nouueles 
des honneurs que le Sénat de Rome luy auoit décernés, 
nous tenons en nostre siècle que Pape Léon dixiesme 
ayant esté aduerti de la prinse de Milan, qu'il auoit 
extrememant souhaité *, entra en tel cxcez de ioie, que 
la fieure l'en print, et en mourut. Et, pour vn plus 
notable tesmoignage de l'imbecilité naturelle, il a esté 
remarqué par les antiens que Diodorus le dialecticien 
mourut sur le champ, espris d'vne extrême passion de 
honte, pour, en son escole et en public, ne se pouuoir 
desueloper d'vn argument qu'on luy auoit faict*. 

1 Vulg. supp. : <• Ce que... poeme ». 
» IiC : " souhaitée ». 

CHAPITRE TROISIESME. 

NOS AFFECTIONS ^EMPORTENT AV DE LA DE NOVS. 

* Bertrand du Glesquin mourut au siège du chasteau 
de Rançon, près du Puy, en Auuergne. Les assiégés, 
s'estant rendus après, furent obligez de porter les 
clefs de la place sur le corps du trespassé. Berthèlemi 
d'Aluiane, General de l'armée des Vénitiens, estant 
mort au seruice de leurs guerres, en la Bresse, et son 
corps ayant a estre 1 raporté a Venise par le Veronois, 
terre ennemye, la pluspart de ceus de l'armée estoient 
d'aduis qu'on demandât sauf conduit pour le passage, a 
ceux de Vérone; mais Théodore Triuolce y contredit, 
et choisit plustost de le passer par viue force, au hazard 
du combat, n'estant conuenable, disoit il, que celuy 
qui, en sa vie, n'auoit iamais eu peur de ses ennemis, 
estant mort, fit démonstration de les craindre*. 

Ces traits se pourroient trouuer estranges, s'il n'es- 
toit receu de tout temps, non seulement d'estendre le 
soîng que nous auons de nous au delà cete vie, mais 
encore de croire que bien souuent les faueurs célestes 
nous accompaignent au tombeau, et continuent a 
nos reliques. Dequoy il y a tant d'examples anciens, 
laissant a part les nostres, qu'il n'est besoing que i'en 
fournisse. Edouard premier, Roy d'Angleterre, ayant 
essaié aus longues guerres d'entre luy et Robert, Roy 
d'Escosse, combien la présence donnoit d'auantage a 
ses affaires, rapportant tousiours la victoire de ce qu'il 

• Vulg. : « ayant esté », ce qui est une erreur évidente. 

cntreprcnoit en personne, mourant, obligea son fils, 
par solennel serment, a ce qu'estant trespassé, il lit 
boulir son corps, pour desprandre sa chair d'auec les 
os, laquelle il fit enterrer, et, quant aus os, qu'il les 
reseruast pour les porter auec lui et en son armée, 
toutes les fois qu'il lu y aduiendroitd'auoir guerre contre 
les Escossois : comme si la destinée auoit fatalement 
ataché la victoire a ses membres*. Les premiers ne 
reseruent au tombeau que la réputation acquise par 
leurs actions passées; mais cetuy cv y veut encore 
traîner la puissance d'agir. 

Le fait du Capiteine Baiard est de meilleure 
composition, lequel, se sentant blessé a mort d'vne 
harqucbusade dans le corps, conseillé de se retirer de 
la meslée, respondit qu'il ne commenceroit point sur 
sa fin a tourner le dos a l'ennemy : et ayant combatu 
autant qu'il eut de force, se sentant défaillir et eschaper 
du cheual, commanda a son maistre d'hostel de le cou- 
cher au pied d'vn arbre : mais que ce fut en façon qu'il 
mourut le visage tourné vers l'ennemy, comme il fit. 

Il me faut adiouster cet 1 exemple, aussi remerqua- 
ble pour cete considération que nul des precedens. 
L'Empereur Maximilien, bisayeul du Roy Philippes 
qui est a présent, estoit Prince garny de tout plein de 
grandes qualités, et, entre autres, d'vne beauté de corps 
singulière. Mais, parmy ses humeurs, il auoit cete cy, 
bien contraire a celle des Princes qui, pour despescher 
les plus importants affaires, font leur throsne de leur 
chaire percée : c'est qu'il n'eut iamais valet de chambre 
si priué a qui il permit de le veoir en sa garderobe : 

11 se desroboit et cachoit pour tumber de l'eau, aussi 

1 BC : « aulrc exemple ». 

religieux qu'vne tille a ne descouurir, ny a médecin, nv 
a qui que ce fut, les parties qu'on a accoustumé de tenir 
cachées' : et iusques a telle superstition, qu'il ordonna, 
par parolles expresses de son testament, qu'on luy 
attachât des calessons, quand il seroit mort. Il deuoit 
adiouster, par codicille, que celuy qui les luy monteroit 
eut les veux bandés*. 



(JHAP1TRK QVATRIESMK. 

• X)MME l'ame descharge ses passions SVR DES OBIETZ FAVX 

QVAND LES VRAIS LVV DEFAILLENT. 

Vn gentil homme des nostres, merueilleusement 
subiect a la goûte, estant pressé par les médecins de 
laisser 1 l'vsage des viandes salées, auoit accoustumé 
de respondre * plaisamment que , sur les effors et 
tourmens du mal, il vouloit auoir a qui s'en prendre, 
et que s'escriant et maudissant tantost le ceruelat, 
tantost la langue de beuf et le iambon, il s'en sentoit 
d'autant allégé. Mais, en bon esciant, comme, le bras 
estant haussé pour frapper, il nous deut, si le coup ne 
rencontre et qu'il aille au vent; aussi que, pour rendre 
vne veûe plaisante, il ne faut pas qu'elle soit perdue 
et escartée dans le vague de l'air, ains qu'elle aye bute 
pour la soustenir a raisonnable distance * ; de mesme, 
il semble que lame esbranlée et esmeue se perde en 
soy mesme, si on ne luy donne prinse, et faut tousiours 
luy fournir d'obiect ou elle s'abutte et agisse. Plutarque 
dit, a propos de ceux qui s'affectionnent aus guenons 

1 BC ; .. du tout l'vsage ». 

* HC : « fort plaisamment ». 

et petis chiens, que la partie amoureuse qui est en 
nous, a faute de prise légitime, plustost que de demeurer 
en vain, s'en forge ainsi vne faulce et friuole. Et nous 
voyons que lame en ses passions se pipe plustost 
elle mesme, se dressant vn faux subiect et fantastique, 
voire contre sa proprccreance, que de n'agir contre 
quelque chose*. 

Quelles causes n'inuentons nous des mal'heurs qui 
nous aduiennent? a quoy ne nous prenons nous, a tort 
ou droit, pour auoir ou nous escrimer? Ce ne sont pas 
ces tresses blondes que tu deschires, ny la blancheur de 
cette poitrine que, despite, tu bas si cruellement, qui 
ont perdu d'vn malheureux plomb ce frère bien aymé : 
prens t'en ailleurs*. 

Qui n'a veu mâcher et engloutir les cartes, se gorger 
d'vne baie de dets, pour auoir ou se venger de la perte 
de son argent? Xerxes foita la mer et escriuit vn cartel 
de deffi au mont Athos; et Cyrus amusa toute vne 
armée plusieurs iours a se venger de la riuiere de 
Gyndus, pour la peur qu'il auoit eu en la passant; et 
Caligula ruina vne très-belle maison, pour le plaisir 
que sa mere y auoit receu*. 

Augustus César, ayant esté battu de la tempcste sur 
mer, se print a deffier le Dieu Neptunus, et, en la 
pompe des icus Circcnses, fit oster son image du reng 
ou elle estoit parmy les autres Dieux, pour se venger 
de luy. En quoy il est encore moins excusable que les 
precedens, et moins qu'il ne fut depuis, lors qu'ayant 
perdu vne bataille sous Quintilius Varus, en Allemai- 
gne, il alloit, décolère et de desespoir, choquant sa teste 
contre la muraille, en s'escriant: «Varus, rens moy mes 
soldats »>; car ceux la surpassent toute follie, d'autant 
que l'impiété y est ioincte. qui s'en adressent a Dieu 

mesmcs a belles iniures ou 9 la fortune, comme si 
elle auoit des oreilles suicctes a nostre batterie*. Or, 
comme dit cet anticn poète, ches Plutarque : 

Point ne se faut couroucer aus affaires : 
Il ne leur chaut de toutes nos colères*. 



CHAPITRE C1NQVIESMK. 

SI LE CHEF D'VNE PLACE ASSIEGEE DOIT SORTIR 
POVR PARLEMENTER. 

Lucius Marcius, Légat des Romains en la guerre 
contre Perseus, Roy de Macédoine, voulant gaigner le 
temps qu'il lui falloit encore a mètre en point son 
armée, sema des entregets d'accord, desquels le Roy en- 
dormi accorda trefue pour quelques iours, fournissant 
par ce moyen son ennemy d'oportunité et loisir pour 
s'armer : d'où le Roy encourut sa dernier 3 ruine. Si 
est ce que le Sénat Romain, a qui le seul aduantaige 
de la vertu sembloit moyen iuste pour acquérir la 
victoire, trouua ceste praticque laide et des-honneste. 
n'ayant encores ouv sonner a ses oreilles ceste belle 
sentence s : 

Dolus an virtus, guis in hoste requirat ? 

' Quand a nous, moings superstitieux, qui tenons 
celuy auoir l'honneur de la guerre qui en a le profit, 

1 Vulg. supp. : « a belles iniures ». 
- BC : « a la fortune ». 
â BC : « dernière •>. 

* Ije passage précédent, depuis « le Sénat Romain ». jusqu'à 
.« ceste belle sentence •>. est complètement modifié dans le texte 
vulgaire. 

et qui, après Lysander, disons que, ou la peau du lyon 
ne peut suffire, qu'il y faut coudre vng lopin de celle 
du renard, les plus ordinaires occasions de surprinse 
se tirent de ceste praticque; et n'est heure, disons nous, 
ou vn chef doiue auoir plus l'œil au guet que celle des 
parlemens et traités d'accord. Et, pour ceste cause, c'est 
vne reigle en la bouche de tous les hommes de guerre de 
nostre temps, qu'il ne faut iamais que le gouuerneur en 
vne place assiégée sorte luy mesmes pour parlementer. 
Du temps de nos pères, cela fut reproché aus seigneurs 
de Montmord et de l'Assigni, deft'andans Mouson con- 
tre le Conte de Nansaut. Mais aussi, à ce conte, celuy 
la seroit excusable, qui sorti roit en telle façon, que la 
surté et l'aduantaige demeurât de son costé, comme fit. 
en la ville de Regge, le Conte Guy de Rangon (s'il en 
faut croire monsieur du Bellay, car Guichardin dit que- 
ce fut luy mesmes) lors que le seigneur de l'Escut s'en 
approcha pour parlementer; car il abandonna de si 
peu son fort, que, vn trouble s'estant esmeu pandant 
ce parlement, non seulement monsieur de l'Escut et 
sa trouppe, qui estoit approchée auec luy, se trouua la 
plus foible, de façon que Alexandre Triuulce y fut tué, 
mais luy mesmes fust contrainct, pour le plus seur.de 
suiure le Conte, et se getter. sur sa foy, a l'abri des 
coups, dans la ville*. 

Si est ce que encores en y a il, qui se sont très bien 
trouués de sortir sur la parolle de l'assaillant : tesmoing 
Henri de Vaux, Cheualier Champenois, lequel, estant 
assiégé dans le chasteau de Commercy par les Anglois, 
et Berthelemy 1 de Bonnes, qui commandoit au siège, 
ayant par dehors faict sapper la plus part du chasteau, 

1 BC : « liurthelemy ». 

si qu'il ne restoit que le feu pour aubier les assiégés 
soubs les ruines, somma ledict Henry de sortir a 
parlementer pour son profict, comme il fit, luy qua- 
triesme, et, son euidante ruyne luy ayant esté monstrée 
a l'oeil, il s'en sentit singulièrement obligé a l'ennemy, 
a la discrétion duquel, après qu'il se fut rendu et sa 
trouppe, le feu estant mis a la mine, les estansons de 
bois venant a faillir, le chasteau fut emporté de fons en 
comble*. 

CHAPITRE SIXIESME. 
j.'hevre des parlement dangerevse. 

Toutes-fois ie vis dernièrement, en mon voisinage 
de Mussidan, que ceux qui en furent délogés a force par 
nostre armée, et autres de leur part, en voient, comme 
de trahison, de ce que, pandant les entremises d'accord, 
et le parlement se continuant encores, on les auoit 
surpris et mis en pièces, chose qui eust heu a l'auanture 
apparance en vn autre siècle ; mais, comme ie viens 
de dire, nos façons sont entièrement eslognées de ces 
reigles. Et ne se doit attandre fiance des vngs aux autres, 
que le dernier seau d'obligation n'y soit passé; encore 
y a il lors assés affaire*. 

Cleomenes disoit que, quelque mal qu'on peut faire 
aux ennemis en guerre, cela estoit par dessus la iustice. 
et non subiect a icelle, tant enuers les Dieux, que enuers 
les hommes; et ayant faict treue auec les Argiens pour 
sept iours, la troisiesme nuit après il les alla charger 
tous endormis, et les défict, alléguant qu'en sa treue 
il n'auoit pas esté parlé des nuits : mais les Dieux 
vangerent ceste perfide subtilité*. 

Monsieur d'Aubigny assiégeant CappoUe, et après v 
auoir laict vne furieuse baterie, le seigneur Frabrice 1 
Colonne, Capitaine de la ville, ayant commancé a 
parlementer de dessus vu bastion, et ses gens faisant 
plus molle garde, les nostres s'en amparerent et mirent 
tout en pièces. Et, de plus fresche mémoire, a Yuoi, 
le seigneur Iullian Rommero, aiant fait ce pas de clerc 
de sortir pour parlementer auec monsieur le Conesta- 
blc, trouua, au retour, sa place saisie. Mais, afin que 
nous ne nous en aillons pas sans reuanche, le Marquis 
de Pesquaire assiégeant Gènes, ou le Duc Octauian 
Fregose commandoit soubs nostre protection, et l'accord 
entre eux ayant esté poussé si auant qu'on le tenoit 
pour fait, sur le point de la conclusion, les Espaignols 
s'estant coullés dedans, en vsarent comme en vne vic- 
toire planiere. Et, depuis, en Ligny en Barrois, ou le 
Conte de Brienne commandoit, l'Empereur l'ayant 
assiégé en personne, et Bertheuille, lieutenant dudict 
Conte, estant sorty pour parlementer, pandant le 
parlement la ville se trouua saisie. 

Fu il vincer sempremai laudabil cosa, 
Vincasi » o per fortuna, o per ingegno, 

disent ils ; mais le philosophe Chrisippus n'eust pas 
esté decestaduis* : car il disoit que ceux qui courrent 
a l'enuy doiuent bien employer toutes leurs forces a la 
vitesse, mais il ne leur est pourtant aucunement loisible 
de mettre la main sur leur aduersaire pour l'arrester. 
ny de luy tendre la iambe pour le faire cheoir*. 

1 BC : « Fabrice ». 
1 HC : « Viitcasio o ... 

CHAPITRE SEPTIESME. 
qve l'intention ivge nos actions. 

La mort, dict on, nous aquitte de toutes nos obli- 
gations : i'en sçay qui l'ont prins en diuerse façon. 
Henry septiesme, Roy d'Angleterre, fict composition 
auec don Philippe, fils de l'Empereur Maximilian, 
ou, pour le confronter plus honnorablement, pere de 
l'Empereur Charles cinquiesme, que ledict Philippe 
lui remettrait 1 entre ses mains le Duc de SufFolc, de la 
Rose blanche, son enncmy, lequel s'en estoit enfuy et 
retiré au Pais Bas, moyenant qu'il promettoit de n'a- 
temtcrrien sur la vie dudict Duc; toutes-fois, venant 
a mourir, il commanda par son testament expressément 
a son fils de le faire mourir soudain après qu'il serait 
dccedé. Dernièrement, en ccste tragédie que le Duc 
d'Albc nous lit vcoir, a Bruxelles, es Contes de Home 
et d'Aiguemond, ausquels il fit trancher la teste il y 
eust tout plein de choses remarquables, et, entre autres, 
que ledit Conte d'Aiguemond, soubs la foy et asscuranec 
duquel le Conte de Home s' estoit venu randre au Duc 
d'Albe, requit auec grande instance qu'on le fit mourir 
le premier, afïin que sa mortleguarantitde l'obligation 
qu'il auoit audict Conte de Home. Il semble que la 
mort n'ait point deschargé le premier de sa foy donnée, 
et que le second en estoit quite, mesmes sans mourir 
Nous ne pouuons estre tenus au delà de nos forces et 
de nos moiens ; a ccste cause, par ce que les etfaietz et 

1 liC. : " remctioit ». 

' \'ul^ sitpf. . t. ausquels »l lit trancher la teste 

I. 2 

exécutions ne sont aucunement en nostre puissance, 
et qu'il n'y a rien en bon essiant en nostre puissance 
que la volonté : en celle la se fondent par nécessite et 
s'establissent toutes les reigles du dcuoir de l'homme. 
Par ainsi, le Conte d'Aiguemond, tenant son ame et 
volonté endebtée a sa promesse, bien que la puissance 
de l'effectuer ne fut pas en ses mains, estoit sans doubte 
absous de son deuoir, quand il eut suruescu le Conte 
de Horne. Mais le Roy d'Angleterre, faillant a sa 
parolle par son intention, ne se peut excuser pour 
auoir retardé iusques après sa mort l'exécution de .sa 
desloyauté; non plus que le masson de Hérodote, lequel, 
ayant loyallemcnt conserué durant sa vie le secret des 
trésors du Roy d Egypte, son maistre, mourant, les 
descouurit a ses enfans*. 

■ 

CHAPITRE HVICTIESME. 

I>E I.'OISIVETÉ. 

Comme nous voyons des terres oysiues, si elles sont 
grasses et fertilles, que elles ne cessent de 1 foissonner 
en cent mille sortes d'herbes sauuaiges et inutiles, et 
que, pour les tenir en office, il les faut asubiectir et 
employer a certaines semences pour nostre seruice; et 
comme nous voyons que les femmes produisent bien 
toutes seules des amas et pièces de chair informes, mais 
que, pour faire vne génération bonne et naturelle, il 
les faut enbesoigner d'vne autre semance, ainsin est il 
des espris : si on ne les occupe a certain subiet qui les 

1 Vulg. supp. : « que elles ne cessent de ». 

bride et contraigne, ils se iettent desrciglés par cy par 
la, dans le vague champ des immaginations*; et n'est 
folie ni reuerie qu'ils ne produisent en ceste agitation, 

Velut cegri somnia. vanœ 
Fingitntur species. 

L'ame qui n'a point de but estably, elle se perd. Car, 
comme on dict, c'est n'estre en nul lieu, que d'estre 
par tout*. • 

Dernièrement, que ie me retiray chez moy, délibéré 
autant que ie pourray de ne me mesler d'autre chose 
que de passer en repos et a part ce peu qui me reste 
de vie, il me sembloit ne pouuoir faire plus grande 
faueur a mon esprit que de le laisser en pleine oysiueté 
s'entretenir soi mesmes et s'arrester et rasseoir en soy, 
ce que i'esperois qu'il peut meshui faire plus aisément, 
deuenu auec le temps plus poisant et plus meur : mais 
ie trouue, comme 

vanam 1 semper dant otia mentem, 

que, au rebours, faisant le cheual eschapd, il se donne 
cent fois plus d'affaire a soy mesmes qu'il n'en prenoit 
pour autruy, et m'enfante tant de chimères et monstres 
fantasques, les vns sur les autres, sans ordre et sans 
propos, que, pour en contempler a mon aise l'ineptie 
et l'estrangetté, i'ay commancé de les mettre en rolle, 
espérant auec le temps luy en faire honte a luy mesmes. 

1 BC : u variant »». 

CHAPITRE NEVFIESME. 

DES MENTEVRS. 

Il n'est homme a qui il siesc si mal de se mesler de 
parler de la mémoire qu'a moy. Car ie n'en reconnoy 
quasi nulle trasse chez moy, et ne pense qu'il y en 
aye au monde vne si monstrueuse en défaillance. l'ai 
toutes mes autres parties villes et communes ; mais en 
cete la ie pense estre singulier et tresrare, et digne de 
gaigner par la nom et réputation. l'en pourrois faire 
des contes merueilleus, mais, pour cete heure, il vaut 
mieux suiure mon thème 1 *. 

Ce n'est pas sans raison qu'on dit que qui ne se 
sent point assez ferme de mémoire ne se doit pas 
mesler d'estre menteur. le sçai bien que les grammai- 
riens font différence entre dire mensonge et mentir : 
et disent que dire mensonge c'est dire chose faulce, 
mais qu'on a pris pour vraye, et que la définition 
du mot de mentir en Latin, d'où nostre François est 
party, porte autant comme aller contre sa conscience, 
et que, par conséquent, cela ne touche que ceux qui 
disent contre ce qu'ils sçauent, desquels ie parle. Or 
ceux cy, ou ils inuentent marc et tout, ou ils déguisent 
et altèrent vn fons véritable. Lors qu'ils déguisent et 
changent, a les* remettre souuent en ce mesme conte, 
il est malaise qu'ils ne se défièrent; par ce que la chose, 
comme elle est, s'estant logée la première dans la me- 

1 Cette phrase : « l'en pourrois faire... suiure mon thème. » est 
supprimée, et remplacée par un long développement, dans le texte 
vulgaire. 

moire, cl s'y estant empreinte par la voie de la eon- 
noissance et de la science, il est malaisé qu'elle ne se 
représente a l'imagination, délogeant la faulceté, qui 
n'y peut auoir le pied si ferme, ny si rassis, et que les 
circonstances du premier aprentissage, se coulant a tous 
les coups dans l'esprit, ne facent perdre le souuenir 
des pièces raportées, faulses ou abastardies *. En ce 
qu'ils inuentent tout a fait, d'autant qu'il n'y a nulle 
impression contraire qui choque leur faulceté, ils sem- 
blent auoir d'autant moins a craindre de se mesconter. 
Toutesfois encore cecy, par ce que c'est vn corps vain 
et sans prise, il eschape volontiers a la mémoire, si elle 
n'est bien asscurée*. 

Le Roy François premier se vantoit d'auoir mis au 
rouet par ce moyen Francisque Tauerna, Ambassadeur 
de François Sforce, Duc de Milan, homme tres-famcux 
en science de parleric. Cestuy cy auoit esté despeché 
pour excuser son maistre enuers sa magesté, d'vn fait 
de grande consequance, qui estoit tel. Le Roy, pour 
maintenir tousiours quelques intelligences en Ifalic, 
d'où il auoit esté dernièrement chassé, mesmeau Duché 
de Milan, auoit auisé d'y tenir près du Duc vn gentil' 
homme de sa part, Ambassadeur par effect, mais par 
apparence homme priué, qui lit la mine d'y estre pour 
ses affaires particulières : d'autant que le Duc, qui 
dependoit beaucoup plus de l'Empereur, lors princi- 
palement qu'il estoit en traicté de mariage aucc sa 
niepee, fille du Roy de Dannemarc, qui est a présent 
douairière de Loraine, ne pouuoit descouurir auoir 
aucune practique et conférence auecques nous, sans 

1 Nous suivons la ponctuation fournie par JiC. A ne met pas de 
ponctuation après n abastardies », et met un point, à la phrase 
suivante, après « tout a fait ■>. 

son grand interest. A ceste commission se trouua pro- 
pre vn gentil-homme Milanois, escuier d'escuirie ches 
le Roy, nommé Merueilles. Cetuy cy, despeché auecques 
lettres secrètes de créance et instructions d'Ambassa- 
deur, et auecques d'autres lettres de recommendation 
enuers le Duc, en faueur de ses affaires particuliers, 
pour le masque et la monstre, fut si long temps auprès 
du Duc, qu'il en veint quelque resentiment a l'Empe- 
reur, qui donna cause a ce qui s'ensuiuit après, comme 
nous pensons : qui fut que, sous couleur de quelque 
meurtre, voila le Duc qui luy fait trancher la teste, de 
belle nuict, et son procez faict en deux iours. Messirc 
Francisque estant venu prest d'vne longue déduction 
contrefaicte de cete histoire (car le Roy s'en estoit 
adressé, pour demander raison, a tous les Princes de 
Chrestienté et au Duc mesmes), fut ouy aus affaires du 
matin, et ayant estably pour le fondement de sa cause, 
et dressé a cete fin plusieurs belles apparences du faict : 
que son maistre n'auoit iamais pris nostre homme que 
pour gentil-homme priué et sien subiect, qui estoit 
venu faire ses affaires a Milan, et qui n'auoit iamais 
vescu la soubs autre visage, desaduouant mesme auoir 
sceu qu'il fut en estât de la maison du Roy, ni conneu 
de luy, tant s'en faut qu'il le prit pour Ambassadeur. 
Le Roy, a son tour, le pressant de diuerses obiections 
et demandes, et le chargeant de toutes pars, l'accula en 
fin sur le point de l'exécution, faite de nuict, et comme 
a la desrobée. A quoi le pauure homme ambarassé res- 
pondict, pour faire l'honneste, que, pour le respect de 
sa maiesté, le Duc eut esté bien marry que telle exécu- 
tion se fut faicte de iour. Chacun peut penser, comme 
il fut releué, s'cstant si lourdement couppéet a l'endroit 
d'vn tel nez que celuy du Roy François. 

Le Pape Iule second ayant enuoyé vn Ambassadeur 
vers le Roy d'Angleterre pour l'animer contre le Roy 
François > l'Ambassadeur ayant esté ouy sur sa charge, 
et le Roy d'Angleterre s'estant arresté en sa responce 
aus difficultés qu'il trouuoit a dresser les préparatifs 
qu'il faudroit pour combatre vn Roy si puissant, et en 
alléguant quelques raisons, l'Ambassadeur répliqua 
mal a propos qu'il les auoit aussi considérées de sa 
part, et les auoit bien dites au Pape. De cetc parolle 
si elongnée de sa proposition, qui estoit de le pousser 
incontinent a la guerre, le Roy d'Angleterre prit le 
premier argument de ce qu'il trouua depuis par effect, 
que cet Ambassadeur, de son intention particulière, 
pendoit du costé de France, et en ayant aduerty son 
maistre, ses biens furent confisquez, et ne tint a guierre 
qu'il n'en perdit la vie. 



CHAPITRE DIXIESME. 

DV PARLER PROMPT OV TARDIF. 

Onques 1 ne furent a tous toutes grâces données. 

Aussi voyons nous qu'au don d'éloquence, les vns ont 
la facilité et la promptitude, et, ce qu'on dict, le boute- 
hors si aisé qu'a chaque bout de champ ils sont prests; 
les autres, plus tardifz, ne parlent iamais rien qu'cla- 
bouré et prémédité. 

Comme on donne des règles aus dames de prendre 
les ieus et les excercices du corps, selon l'aduantage de 
ce qu'elles ont le plus beau, si i'auois a conseiller de 



' IiC : « Onq « 

mesmes en ces deus diuers aduantages de l'éloquence, 
de laquelle il semble en nostre siècle que les prescheurs 
et les aduoeatz facent principale profession, le tardif 
seroit mieus prescheur, ce me semble, et l'autre mieus 
aduoeat. Par ce que la charge de celuy la luy donne 
autant qu'il luy plait de loisir pour se préparer, et 
puis sa carrière se passe d'vn fil et d'vne suite sans 
interruption; la ou les commoditez de l'aduocat le 
pressent a toute heurte ' de se mettre en lice. Et puis 
les responces improuueues de sa partie aduerse le re- 
iettent hors de son branle, ou il luy faut sur le champ 
prendre nouueau party. Si est ce qu'a l'entreueûe du 
Pape Clemant et du Roy François, a Marseille, il 
aduint, tout au rebours, que monsieur Poyct, homme 
toute sa vie nourry au barreau en grande réputation, 
ayant charge de faire la harangue au Pape, et l'ayant de 
longue main pourpensée, voire, a ce qu'on dit, apportée 
de Paris toute preste, le iour mesme qu'elle deuoit 
estre prononcée, le Pape, se craignant qu'on luy tint 
propos qui peut offencer les Ambassadeurs d'autres 
Princes qui estoient autour de luy, manda au Roy l'ar- 
gument qui luy sembloit estre le plus propre au temps 
et au lieu, mais, de fortune, tout autre que celuy sur 
lequel monsieur Poyet s'estoit trauaillé : de façon que 
sa harangue demeuroit inutile, et luy en falloit promp- 
tement refaire vne autre. Mais, s'en sentant incapable, 
il fallut que monsieur le Cardinal du Bellay en print 
la charge*. Il semble que ce soit plus le rolle de l'esprit 
d'auoir son opération prompte et soudaine, et plus 
celluy du iugement de l'auoir lente et posée. Mais qui 
demeure du tout muet, s'il n'n loisir de se préparer, et 

1 • « heure 

celuy aussi a qui le loisir ne donne nul aduentaige de 
mieus dire, ils sont en pareil degré d'estrangeté. 

On recite de Seuerus Cassius, qu'il disoit mieus sans 
y auoir pensé, qu'il deuoit plus a la fortune qu'a sa 
diligence, qu'il luy venoit a profit d'estre troublé en 
parlant, et que ses aduersaires craignoient de le piquer, 
de peur que la colère ne luy fit redoubler son eloquance. 
Iccognois bien priuemant et par ordinaire experiance 
cete condition de nature qui ne peut soustenir vne 
vehemante préméditation, tant pour le défaut de la 
mémoire et difficulté du chois des choses et de leur 
"disposition, que pour le trouble qu'vne atention véhé- 
mente luy apporte d'ailleurs 1 \ Nous disons d'aucuns 
ouurages qu'ilz puent a l'huyle et a la lampe, pour 
certaine aspreté et rudesse que le trauail imprime es 
ouurages ou il y * a grande part. Mais, outre cela, la 
solicitude de bien faire, et cete contention de l'ame 
trop bandée et trop tendue a son entreprise, la rompt 
et la trouble*. En cete condition de nature, dequoy ie 
parle, il y a quant et quant aussi cela, qu'elle demande 
a estre non pas esbranléc et piquée par ses passions 
fortes, comme la colère de Cassius (car ce mouuemcnt 
seroit trop aspre). elle veut estre non pas secoûée, mais 
solicitée; elle veut estre eschaufée et recueilliec 3 par 
les occasions estrangeres, présentes et fortuites. Si elle 
va toute seule, elle ne faict que trayner et languir : 
l'agitation, c'est la vie et la grâce de son langage : ses 
escrits le monstrent au pris de ses paroles : au moins 
s'il y peut auoir du chois, ou il n'i a point de valeur S V 

1 Vulg. abrège et modifie cette phrase. 

* HC supp. : « y ». 

3 Sic. — BC : « rcucilléc ». 

1 l 'ulg reman ic cette fin . 

CHAPITRE VNZIEME. 
DES PROGNOSTlCATIONS. 

Quand aux oracles, il est certain que, bonne pièce 1 
auant la venue de Iesus Christ, ils auoient commancé 
a perdre leur crédit ; car nous voyons que Cicero se 
met en peine de trouuer la cause de leur défaillance* ; 
mais quant aux autres prognosticques, qui se tiroyent 
de l'anatomie des bestes aux sacrifices*, du trepille- 
ment * des poulets, du vol des oyseaux* et autres* sur 
lesquels l'antieneté appuioit la plus part des entre- 
prinses, tant publicques que priuées, nostre religion 
les a abolies. Et encore qu'il reste entre nous quelques 
moyens de diuination es astres, es esprits, es figures 
du corps, es songes, et ailleurs, notable exemple de la 
forcenée curiosité de nostre nature s'amusant a préoc- 
cuper les choses futures, comme si elle n'auoit pas 
assez affaire a digérer les presantes*, si est ce quelle 
est de beaucoup moindre auctorité. Voila pourquoy 
l'example de François, Marquis dcSalIusse,m'a semblé 
remarquable : car, lieutenant du Roy François en son 
armée de la les monts, infiniement fauorisé de nostre 
court, et obligé au 3 Roy du Marquisat mesmes, qui 
auoit esté confisqué de son frerc, au reste, ne se présen- 
tant occasion de le faire, son affection mesmes y con- 
tredisant, se laissa si fort espouuanter (comme il a esté 
aducré) aux belles prognostications qu'on taisoit lors 

' C supp. : u bonne pièce ». 
s BC : « trépignement •>. 

* C : « du ». 

courir de tous costez a l'aduantage de l'Empereur 
Charles cinquiesme, et a nostre desaduantage, mesmes 
en l'Italie, ou ces folles prophéties auoient trouué tant 
de place qu'a Rome fut baillé grandes sommes d'argent 
au change, pour cestc opinion de nostre ruine, que, 
après s'estre souuant condoleu a ses priuez des maux 
qu'il veoioit incuitablement préparez a la Couronne 
de France et aux amis qu'il y auoit, se reuolta et 
changea de party, a son grand dommage pourtant , 
quelque constellation qu'il y eut. Mais il s'y conduisit 
en homme combatu de diuerses passions. Car, ayant et 
villes et forces en sa main , l'armée ennemye, soubz 
Anthoine de Leue, a trois pas de luy, et nous sans 
soubson de son faict, il estoit en luy de faire pis qu'il 
ne fist. Car, pour sa trahison, nous ne perdismes ny 
homme, ny ville que Fossan, encore après l'auoir long 
temps contestée. 

T*rudens futuri temporis exitunt 
Caliginosa nocte premit Deus, 
lijdetque, si mortalis vitra 
Fas trépidât. 

Ille potens 1 
Lœtusque deget, cui licet in diem 
rDbcisse : Vixi , cras vel atra 
Nube polum pater occupato, 
Vel sole puro. 

Lœtus in prœsens animus, quod vitra est 
Oderit curare". 



» BC : a potens sui ». 

CHAPITRE DOVZIIÎSME. 

DE LA CONSTANCE. 

La loy de la résolution et de la constance ne porte 1 
que nous ne nous dcuions couurir, autant qu'il est en 
nostre puissance, des maux et inconueniens qui nous 
menassent, ny, par consequant, d'auoir peur qu'ils 
nous surpreignent. Au rebours, tous moyens honnestes ' 
de se garentir des maux sont non seulement permis, 
mais louables. Et le ieu de la constance se ioûe prin- 
cipalement a porter patiemment et de pied ferme les 
inconuenians ou il n'y a point de remède. De manière 
qu'il n'y a soupplesse de corps ny mouuement aux 
armes de main que nous trouuions mauuais, s'il sert 
a nous garantir du coup qu'on nous rue*. 

Toutes-fois, aux canonades, despuis qu'on leur est 
planté en bute, comme les occasions de la guerre por- 
tent souuant, il est messeant de s'esbranler pour la 
menasse du coup : d'autant que, pour sa violanec et 
vitesse, nous le tenons ineuitable, et en y a meint vn 
qui, pour auoir ou haussé la main, ou baissé la teste, 
en a pour le moins appresté a rire a ses compaignons. 
Si est ce que, au voyage que l'Empereur Charles cin- 
quiesme fit contre nous en Prouence, le Marquis de 
Guast, estant allé recognoitre la ville d'Arle, et s'estant 
ietté hors du couuert d'vn molin a vent, a la faucur 
duquel ils'estoit approché, fut aperceu par les seigneurs 
de Bonneual et Seneschal d'Agenois, qui se prome- 

1 BC : » porte pas ». 

noient sus le théâtre des arènes. Lesquels l'ayant 
monstre au seigneur de Villicr, Commissaire de l'artil 
lerie, il braqua si a propos vne colluurine, que, sans ce 
que ledict Marquis, voyant mettre le feu, se lansa a 
quartier, il fut tenu qu'il en auoit dans le corps. Et de 
mesme, quelques années auparauant, Laurens de Me- 
dicis, Duc d'Vrbin, pere de la Royne mere du Roy, 
assiégeant Mondolphe, place d'Itallie, aux terres qu'on 
nomme du Vicariat, voyant mettre le feu a vne pièce 
qui le regardoit, bien luy seruit de faire la cane, car 
autrement le coup, qui ne luy rasa que le dessus de la 
teste, luy donnoit sans doute dans l'estomac. Pour en 
dire le vray, ie ne croy pas que ces mouuemens se 
fissent auecques discours ; car quel iugement pouués 
vous faire de la mire haute ou basse en chose si sou- 

♦ 

daine? et est bien plus aisé a croire que la fortune ait 
ia fauorisé 1 leur fraieur, et que ce seroit moyen vne 
autre fois aussi bien pour se ictter dans le coup, que 
pour l'esuiter*. 



CHAPITRE TREZIESME. 

CERIMONIE DE l'aNTREVEVE DES ROYS. 

Il n'est subiect si vain qui ne mérite vn rang en 
cete rapsodie. A nos reiglcs commîmes, ce seroit vne 
notable discourtoisie, et a l'endroict d'vn pareil, et plus 
a l'endroict d'vn grand, de faillir a vous trouuer ches 
vous, quand il vous auroit aduertv d'y deuoir venir : 
voire, adioustoit la Royne de Nauarre, Marguerite, a 



' RC : « fortune fauorisa ». 

ce propos, que c'estoit inciuilité a un gentil-homme de 
partir de sa maison, comme il se faict le plus souuant, 
pour aller au deuant de celuy qui le vient trouuer, 
pour grand qu'il soit, et qu'il est plus respectueux et 
ciuil de l'attandre pour le receuoir, ne fust que de peur 
de faillir sa route; et qu'il suffit de l'accompagner a 
son partement*. C'est aussi vne reigle commune en 
toutes assemblées, qu'il touche aux moindres de se 
trouuer les premiers a l'assignation, d'autant qu'il est 
mieux deu aux plus apparans de se faire attandre. 

Toutesfois, a l'entreueûe qui se dressa du Pape Clé- 
ment et du Roy François, a Marseille, le Roy, y ayant 
ordonné les apprêts nécessaires, s' esloigna de la ville et 
donna loisir au Pape de deux ou trois iours pour son 
entrée et refrechissement, auant qu'il le vint trouuer. 
Et de mesmes, a l'entrelie 1 aussi du Pape et de l'Em- 
pereur, a Bouloigne, l'Empereur donna moyen au Pape 
d'y estre le premier, et y suruint après luy. C'est, 
disent ils, vne cerimonie ordinaire aux abouchemens 
de tels Princes, que le plus grand soit auant les autres 
au lieu assigné, voire auant celuy ches qui se faict 
l'assemblée ; et le prenent de ce biais, que c'est affin 
que ceste apparance tesmoigne que c'est le plus grand 
que les moindres vont trouuer, et le recherchent, non 
pas luy eux*. 



« Sic. — BC : « l'entrée ». 



Digitized by Google 



L1VHK PHF.MIF.H. 



3i 



CHAPITRE QVATORZIESME 1 . 

QVE LE GOVST DES BIENS ET DES MAVX DEPEND EN BONNE PARTIE 
DE L'OPINION QVE NOVS EN AVONS. 

Les hommes (dit vne sentance greque ancienne) sont 
tourmentez par les opinions qu'ils ont des choses, non 
par les choses mesmes. Il y auroit vn grand point gai- 
gné pour le soulagement de nostre misérable condition 
humaine, qui pourroit establir ceste proposition vraye 
tout par tout. Car, si les maux n'ont entrée en nous 
que par nostre iugement, il semble qu'il soit en nostre 
pouuoir de les mespriser ou contourner a bien. Si les 
choses se rendent a nostre mercy et deuotion, pourquoi 
n'en cheuirons nous, ou ne les accommoderons nous a 
nostre aduantage? Si ce que nous appelions mal et 
tourment, n'est ny mal ny tourment de soy, ains seu- 
lement que nostre fantasie luy donne ceste qualité, il 
est en nous de la changer, et, en ayant le chois, si nul 
ne nous force, nous sommes cstrangemcnt fous de nous 
bander pour le party qui nous est le plus ennuyeux 3 , 
et de donner aux maladies, a l'indigence et au mesprjs 
vn aigre et mauuais goust, si nous le leur pouuons 
donner bon, et si, la fortune fournissant simplement 
de matière, c'est a nous de luy donner la forme. Or, 
que ce que nous appelions mal ne le soit pas de soy, 
ou au moins, tel qu'il soit, qu'il despende de nous de 

1 Ce chapitre est devenu le quarantième des éditions vulgaires, 
et, par suite, les numéros des chapitres suivants ne concordent 
plus, dans le premier livre, jusqu'au quarante-unième. 

« C : « est ennuyeux ». 

luy donner autre saucur et autre visage, car tout re- 
uient a vn, voyons s'il se peut maintenir. 

Si l'cstre originel de ces choses que nous craignons 
auoit crédit de se loger en nous de son authorité, il 
logerait pareil et semblable en tous; car les hommes 
sont tous d'vnc façon, et, sauf le plus et le moins, se 
trouuent garnis de pareils outils et instrumens pour 
conceuoir et iuger; mais la diuersité des opinions que 
nous auons de ces choses la monstre clerement qu'elles 
n'entrent en nous que par composition : tel, a l'aduen- 
ture, les loge ches soy en leur vray estre; mais mille 
autres leur donnent vn estre nouueau et contraire ches 
eux. Nous tenons la mort, la pauureté et la douleur 
pour nos principales parties : or, cete mort, que les vns 
appellent des choses horribles la plus horrible, qui ne 
sçait que d'autres la nomment l'vnique port des tour- 
mens de cete vie, le souuerain bien de nature, seul 
appuy de nostre liberté, et commune et prompte re- 
cepte a tous maus> Et comme les vns l'attendent 
tramblans et effraiez, d'autres ne la reçoiuent ils pas 
de tout autre visage '?* Combien voit on de personnes 
populaires et communes conduictes a la mort, et non 
a vne mort simple, mais mcslée de honte, et quelque 
(pis de griefs tourmens, y apporter vne telle asscurance, 
qui par opiniâtreté, qui par simplesse naturelle, qu'on ê 
n'y aperçoit rien de changé de leur estât ordinaire : 
establissans leurs affaires domestiques, se recomman- 
dans a leurs amis, chantans, preschans et entretenans 
le peuple, voire y meslans quelque fois des mots pour 
rire, et beuuans a leurs cognoissans, aussi bien que 
Soc rates. 

• l'ulp remanie ectte phrase. 

Vn qu'on menoit au gibet disoit que ce ne tut pas 
par telle rue, car il y auoit danger qu'vn marchant luy 
fist mettre la main sur le collet, a cause d'vn vieux 
debte. Vn autre disoit au bourreau qu'il ne le touchât 
pas a la gorge, de peur de le faire tressaillir de rire, 
tant il estoit chatouilleux. L'autre respondit a son 
confesseur, qui luy promettoit qu'il soupperoit ce iour 
la auec nostre Seigneur : « Aies vous y en, vous; car, 
de ma part, ie ieusne. » Vn autre, ayant demandé a 
boire, et le bourreau ayant beu le premier, dict ne 
vouloir boire après luy, de peur de prendre la verolle. 
Chacun a ouy faire le conte du Picard auquel, estant 
a l'eschelle, on présenta vne garse, et que (comme nos- 
tre iustice permet quelque fois), s'il la vouloitespouser, 
on luy sauueroit la vie : luy, l'aiant vn peu contemplée 
et aperce u qu'elle boitoit : « Attache! attache 1 dit il, 
elle cloche. » Et on conte de mesmes qu'en Dannemarc 
vn homme condamné a auoir la teste tranchée, estant 
sur l'eschafaut, comme on luy présenta vne pareille 
condition, la refusa, par ce que la fille qu'on luy offrit 
auoit les ioues auallées et le nez trop pointu. Vn valet, 
a Thoulouse, accusé de hérésie, pour toute raison de 
sa créance, se rapportoit a celle de son maistre, ieune 
escolier prisonnier auec luy ; et aima mieux mourir que 
de 1 se départir de ses opinions, quelles qu'elles fussent'. 
Nous lisons de ceux de la ville d'Arras, lors que le Roy 
Loys vnziesme la print, qu'il s'en trouua bon nombre 
parmy le peuple qui se laissarent pendre, plustost que 
de dire : « Viuc le Roy ! » Et, de ces viles ames de bouf- 
fons, il s'en est trouué qui n'ont voulu abandonner 
leur mestier a la mort mesme : tesmoing celuy qui, 

1 BC supp. : »< de ». 

* Vulg. modifie la fin de cette phrase. 

comme le bourreau lui donnoit le branle, s'écria : 
« Vogue la gallée ! » qui estoit son refrein ordinaire. 
Et celuy qu'on aupit couché, sur le point de rendre sa 
vie, le long du foier, sur vne paillasse, a qui le méde- 
cin demandant ou le mal le tenoit : a Entre le banc et 
le feu, » respondit il. Et le prestre, pour luy donner 
l'extrême onction, cherchant ses pieds, qu'il auoit re- 
serrez et constrains par la maladie : a Vous les trou- 
uerez, dit il, au bout de mes iambes. » A celuy qui 
l'exhortoit de se recommander a Dieu : « Qui y va? » 
demanda il ; et, l'autre respondant : « Ce sera tantost 
vous mesmes, s'il luy plait » : « Y fusse ie bien dcmein 
au soir? » replica il; « Recommandés vous seulement a 
luy, suiuit l'autre, vous y serés bien tost » : « Il vaut 
donc mieux, adiousta il, que ie luy porte mes recom- 
mandations moy mesmes »*. 

Pendant nos 1 dernières guerres de Milan, et tant de 
prises et rescousses, le peuple, impatient de si diuers 
changemens de fortune, print telle resolution a la 
mort que i'ay ouy dire a mon pere qu'il y veist tenir 
conte de bien vint et cinq maistres de maison qui s'es- 
toîent deffaits eux mesmes en vne sepmeine : accident 
aprochant a celui de la ville des Xantiens, lesquels, 
assiégés par Brutus, se precipitarent pesle mesle, hom- 
mes, femmes et enfans, a vn si furieux appétit de 
mourir qu'on ne fait rien pour fuir la mort que ceux 
cy ne fissent pour finir 1 la vie, en manière qu'a peine 
peut Brutus, a tout son armée en sauuer vn bien 
petit nombre*. Nous auons plusieurs exemples en nos- 
tre temps de ceux, iusques aux enfans, qui, de crainte 

• C : « vos ». 

* liC : « fuir ». « 
5 fiC supp. : h a tout son armée ». 

de quelque legiere incommodité, se sont donnez la 
mort. Et a ce propos, « que ne fuirons 1 nous, dict vn 
ancien, si nous fuions ce que la couardise mesme a 
choisi pour sa retraitte? » 

D'enfiler icy vn grand rolle de ceux de tous sexes et 
conditions et de toutes sectes, es siècles plus heureux, 
qui ont ou attendu la mort constamment, ou recher- 
chée volontairement, et recherchée non seulement pour 
finir les maus de cete vie, mais aucuns pour fuir sim- 
plement la satiété de viure, et d'autres pour l'espérance 
d'vne meilleure condition ailleurs, ie n'aurois iamais 
faict. Et en est le nombre si infini qu'a la vérité i'au- 
roy meilleur marché de mettre en compte ceux qui 
l'ont crainte. Cecy seulement. Pyrro le philosophe, se 
trouuant vn iourde grande tourmente dans vn batteau, 
monstroit a ceux qu'il voyoit les plus effraiez autour 
de luy, et les encourageoit par l'exemple d'vn pour- 
ceau qui y estoit, nullement effraié, ny soucieux de 
cest orage. Oserons nous donq dire que cet auantage 
de la raison, dequoi nous faisons tant de feste, et pour 
le respect duquel nous nous tenons maistres et empe- 
reurs du reste des créatures, ait esté mis en nous pour 
nostre tourment? A quoy faire la connoissance des 
choses*, si nous en perdons le repos et la tranquillité 
ou nous serions sans cela, et si elle nous rend de pire 
condition que le pourceau de Pirro? L'intelligence, 
qui nous a esté donnée pour nostre plus grand bien, 
l'emploierons nous a nostre ruyne, combatans le des- 
sein de nature et l'vniuersel ordre des choses, qui porte 
que chacun vse de ses vtils et moiens pour sa commo- 
dité et aduantage? 

* C : u tuions ». 

Bien, me dira Ton, vostre règle serue a la mort ; mais 
que dirés vous de l'indigence, que dires vous encor de 
la douleur, que* la pluspart des sages ont estimé le 
souuerain mal, et ceux qui le nyoient de parolle le 
confessoient par l'effect 1 ? Possidonius estant extrême- 
ment tourmenté d'vne maladie aiguë et douloureuse, 
Pompeius le fut veoir, et s'excusa d'auoir prins heure 
si importune pour l'ouyr deuiser de la philosophie. 
« l'a 1 Dieu ne plaise, luy dit Possidonius, que la dou- 
leur gaigne tant sur moy qu'elle m'empesche d'en - 
discourir et d'en parler! » et se ietta sur ce mesme 
propos du mespris de la douleur ; mais cepandant elle 
iouoit son rolle et le pressoit incessamment. A quoi il 
s'escrioit : « Tu as beau faire, douleur! si ne dirai-ie 
pas que tu sois mal. » Ce conte, qu'ils font tant valoir, 
que porte il pour le mespris de la douleur? Il ne débat 
que du mot, et ce pendant, si ces pointures ne l'esmeu- 
uent, pourquoy en rompt il son propos? pourquoi 
pense il faire beaucoup de ne l'appeller pas mal? Icy 
tout ne consiste pas en l'imagination. Nous opinons 
du reste; c'est icy la certaine science qui iouë son rolle : 
nos sens mesmes en sont iuges : 

Qui nisi sunt vert, ratio quoque faha sit omnis. 

Ferons nous a croire 1 a nostre peau que les coups 
d'estriuiere la chatouillent? et a nostre goust que de 
l'aloé soit du vin de Graues? Le pourceau de Pyrrho 
est ici de nostre escot; il est bien sans ctfroy a la mort, 
mais, si on le bat, il crie et se tourmente. Forcerons 
nous la générale habitude de nature, qui se voit en 

« BC ; « par effect ». 
* BC : ii la a h. 
» C : « accroire ». 

tout ce qui est viuant sous le ciel, de trambler sous la 
douleur? Les arbres mesmes semblent gémir aux of- 
tences qu'on leur faict. La mort ne se sent que par le 
discours, d'autant que c'est le mouuement d'vn instant. 

?4ut fuit, aut véniel, nihil est pressentis in Ma... 
{Morsque minus pœnee quant mora mortis habet. 

Mille bestes, mille hommes sont plustost mors que 
menasses. Et, a la vérité, ce que les sages craignent 
principalement en la mort, c'est la douleur, son auant 
coureuse coustumierc 1 *. 

Comme aussi la pauureté n'a rien a craindre que 
cela qu'elle nous iette entre les bras de la douleur, par 
la soif, la faim, le froid, le chaud, les veilles qu'elle 
nous fait soufrir. Ainsi n'aions affaire qu'a la douleur, 
le leur donne que ce soit le pire accident de nostre 
estre, et volontiers : car ie suis l'homme du monde qui 
luy veux autant de mal, et qui la crains autant, pour 
iusques a présent n'auoir pas eu, Dieu mercy, grand 
commerce auec elle; mais qu'il ne soit pourtant en 
nous, si non de l'anéantir, au moins de l'amoindrir par 
la patience, qu'il ne soit en nous, quand bien le corps 
s'en emouuroit, de maintenir ce neantmoins l'ame et 
la raison en bonne trampe, ie ne le croy pas * : et s'il 
ne l'estoit, qui auroit mis en crédit parmi nous • la 
vertu, la vaillance, la force, la magnanimité et la re- 
solution? Ou ioueroient elles leur rolle, s'il n'y a plus 
de douleur a deffier? Auida est periculi virtus. S'il ne 
faut coucher sur la dure, soustenir armé de toutes pie- 
ces la chaleur du midy, se paistre d'vn cheual et d'vn 

» Vulg. modifie cette phrase. 
1 Vulg. modifie cette phrase. 
* Vulg. supp. : c parmi nous ». 

asne, se voir détailler en pièces et arracher vne balle 
d'entre les os, se souffrir recoudre, cauterizer et sonder, 
par ou s'acquerra l'aduantage que nous voulons auoir 
sur le vulgaire? C'est bien loing de fuir le mal et la 
douleur, ce que disent les sages, que, des actions égal- 
lement bonnes, celle la est plus souhaitable a faire ou 
il y a plus de peine*. Et a ceste cause, il a esté impos- 
sible de persuader a nos pères que les conquestes faites 
par viue force, au hazard de la guerre, ne fussent plus 
aduantageuses que celles qu'on fait en toute seurté 
par pratiques et menées. 

Lcetius est, quoties magno sibi constat honestum. 

D'auantage, cela nous doit consoler que naturele- 
ment, si la douleur est violente, elle est courte; si elle 
est longue, elle est legiere*. Tu ne la sentiras guiere 
long temps, si tu la sens trop : elle mettra fin a soy ou 
a toy ; l'vn et l'autre reuient a vn*. Ce qui nous fait 
souffrir auec tant d'impatience la douleur, c'est de 
n'estre pas acoustumez de prendre nostre contente- 
ment en lame, c'est d'auoir eu trop de commerce auec 
le corps 1 *. Tout ainsi que l'ennemy se rend plus aspre 
a nostre fuite, aussi s'enorgueillit la douleur a nous 
veoir trambler soubs elle. Elle se rendra de bien meil- 
leure composition a qui luy fera teste : il se faut opposer 
et bender contre. En nous acculant et tirant arrière, 
nous appelions a nous et attirons la ruine qui nous 
menasse*. 

Mais venons aus exemples qui sont proprement du 
gibier des gens foibles des reins, comme moy, ou nous 
trouuerons qu'il va de la douleur comme des pierres 

• Vulg. supp. : « c'est d'auoir... corps. » 

qui prenent couleur, ou plus haute, ou plus morne, 
selon la feuille ou l'on les couche, et qu'elle ne prend 
que autant de place en nous que nous luy en faisons. 
Tantum doluerunt, dict sainct Augustin 1 , quantum 
doloribus se inseruerunt . Nous sentons plus vn coup 
de rasoir du chirurgien que dix coups d'espée en la 
chaleur du combat. Les douleurs de l'enfantement, par 
les médecins et par Dieu mesme estimées grandes, et 
que nous passons auec tant de cérémonies, il y a des 
nations entières qui n'en font nul conte. le laisse a 
part .les femmes Lacedemonienes ; mais aus Souisses, 
parmy nos gens de pied, quel changement y trouués 
vous? sinon que, trottant après leurs maris, vous leur 
voyez auiourd'huy porter au col l'enfant qu'elles 
auoient hier au ventre ; et ces Egyptiennes contrefai- 
tes, ramassées d'entre nous, vont elles mesmes lauer 
leurs enfans qui viennent de naistre, et prenent leur 
being en la plus prochaine riuiere*. Vn simple gar- 
çonnet fie Lacedemone , ayant desrobé vn renard (car 
le larrecin y estoit action de vertu, mais par tel si qu'il 
estoit plus vilain qu'entre nous d'y estre surpris ") et 
l'ayant mis sous sa cape, endura plustost qu'il luy eut 
rongé le ventre, que de se decouurir. Et vn autre, 
donnante l'encens a vn sacrifice, le charbon luy es- 
tant tombé dans la manche, se laissa brusler iusques 
a l'os pour ne troubler le mistere. Et s'en est veu vn 
grand nombre, pour le seul essai de vertu, suiuant 
leur institution, qui ont souffert en l'eage de sept ans 
d'estre foités iusques a la mort sans altérer leur visage." 
Chacun sçait l'istoire de Sceuola, qui, s'cstant coulé 
dans le camp ennemy pour en tuer le chef, et ayant 

1 Vulg. supp. : « dict sainct Augustin ». 
» Vulg. modifie cette phrase. 

failly d'atteinte, pour reprendre son effait d'vnc plus 
estrange inuention et descharger sa patrie, confessa a 
Porsena, qui estoit le Roy qu'il vouloit tuer, non seu- 
lement son desseing, mais adiousta qu'il y auoit en 
son camp vn grand nombre de Romains, complices de 
son entreprise, tels que luy. Et pour monstrer quel il 
estoit, s'estant faict apporter un brasier, veit et souffrit 
griller et rôtir son bras iusques a ce que l'ennemy 
mesme, en ayant horreur, luy osta le brasier. Quoy ! 
celuy qui ne daigna interrompre la lecture de son liure 
pendant qu'on l'incisoit? Et celluy qui s'obstina a se 
mocquer et a rire a l'enuy des maux qu'on luy faisoit, 
de façon que la cruauté irritée des bourreaus qui le 
tenoient en main, et toutes les inuentions des tourmens 
redoublés les vns sur les autres, luy donnarentgaigné. 
Mais c'estoit vn philosophe. Quoi ! vn gladiateur de 
César endura, tousiours riant, qu'on luy sondât et de- ' 
taillât ses plaies*. Meslons y les femmes. Qui n'a ouy 
parler a Paris de celle qui se fit escorcher, pour seule- 
ment en acquérir le teint plus frais d'vne nouuelle 
peau? et l'en surnommoiton Madame l'Escorchée 1 . Il 
y en a qui se sont faict arracher des dents viues et sai- 
nes pour en acquérir la voix plus molle et plus grasse, 
ou pour les ranger en meilleur ordre. Combien d'exem- 
ples du mespris de la douleur auons nous en ce genre? 
Que ne peuuent elles, que craignent elles, pour peu 
qu'il y ait d'agencement a espérer en leur beauté?* 
l'en ay veu engloutir du sable, de la cendre, et se tra- 
uailler a point nommé de ruiner leur estomac, pour 
acquérir les pasles couleurs. Pour faire vn corps bien 
espaignolé, quelle geine ne souffrent elles, guindées et 

« Vulg. supp. : « et l'en... l'Escorchée. » 

sanglées a tout de grosses coches sur les costes ' iusques 
a la chair viue? ouy quelques fois a en mourir*. 

le suis bien ayse que les tesmoings nous sont plus 
a main ou nous en auons plus affaire. Car la Chres- 
tienté nous en fournit plus qu'a * suffisance; et, après 
l'exemple de nostre sainct guide, il y en a eu force qui 
par deuotion ont voulu porter la croix. Nous aprenons, 
par tesmoing tres-digne de foy, que le Roy sainct Loys 
porta la herc iusques a ce que, sur sa vieillesse, son 
confesseur l'en dispensa, et que, tous les vendredis, il 
se faisoit battre les espaules par son prestre a tout cinq 
chaînettes de fer que, pour cet effect, il portoit tous- 
iours dans vne boite*. 

Guillaume, nostre dernier Duc de Guienne, père de 
cete Alienor qui transmit ce Duché aus maisons de 
France et d'Angleterre, porta les dix ou douze derniers 
ans de sa vie continuelement vn cors de cuirasse soubs 
vn habit de religieux, par pénitence. Foulques, Conte 
d'Anjou, alla iusques en Ierusalem, pour la se faire 
foiter a deux de ses valets, la corde au col, deuant le 
sepulchre de nostre Seigneur. Mais ne voit on encore 
tous les iours, le Vendredi saint, en diuers lieux, vn 
grand nombre d'hommes et famés se battre iusques a 
se déchirer la chair et perser iusques aux os? Cela 
ay-ie veu souuant et sans enchantement, et disoit on 
(car ils vont masqués), qu'il y en auoit qui, pour de 
l'argent, entreprenoient en cela de garantir la religion 
d'autruy, par vn mespris de la douleur d'autaat plus 
grand, que plus peuuent les eguillons de la deuotion 
que de rauarice*. 



1 B : « costez » ; C ; a costés ». 
1 Vulg. supp. : « plus qu' ». 
3 Vulg. modifie cette phrase 

Certes, tout ainsi qu'a vn fainéant l'estude sert de 
tourment, a vn yurogne l'abstinence du vin, la fruga- 
lité est supplice aus luxurieus, et l'exercice geine a vn 
homme délicat et oisif : ainsi est il du reste. Les choses 
ne sont ny douloreuses ny difficiles d'elles mesmes : 
mais nostre foiblesse et lâcheté les faict telles. Pour 
iuger des choses grandes et haultes, il faut vn' ame de 
mesme, autrement nous leur attribuons le vice qui est 
le nostre. Vn auiron droit semble toutes-fois courbé 1 
dans l'eau. Il n'importe pas seulement qu'on voye la 
chose, mais comment on la voye. 

Or sus, pourquoy de tant de discours qui nous per- 
suadent de mespriser la mort, et de ne nous tourmenter 
point de la douleur, n'en empoingnons nous quelcun 
pour nous? Et, de tant d'espèces d'imaginations qui 
l'ont persuadé a autruy, que chacun n'en prend il celle 
qui est le plus selon son humeur? si ce n'est vne dro- 
gue forte et abstersiue, pour desraciner le mal, au 
moins qu'il la preigne lenitiue, pour le soulager*. Au 
demeurant, on n'eschape pas a la philosophie, pour 
faire valoir outre mesure l'aspreté des 'douleurs*. Car 
on la contraint de nous donner en paiement cecy : s'il 
est mauuais de viure en 3 nécessité, au moins de viure 
en nécessité il n'est nulle nécessité k *. 

1 BC : « courbe »>. 
! C « dejn. 
» C : « de ». 

* Vulg. remanie tout ce paragraphe. 

CHAPITRE QVINZIESME. 

ON EST PVNY TOVR s'OPINlASTRER A VNE PLACE SANS RAISON. 

La vaillance a ses limites, comme les autres vertus, 
lesquels franchis et outrepassés, on se trouue dans le 
trein du vice : en manière que, par ches elle, on se peut 
rendre a la témérité, obstination et follie, qui n'en sçaît 
bien les bornes, malaisés a la vérité a choisir en l'en- 
droit de leurs confins. De cete considération est née 
la coustume que nous auons aux guerres de punir, 
voire de mort, ceux qui s'opiniastrent a défendre vne 
place qui, par les règles militaires, ne peut estre sous- 
tenue. Autrement, soubs l'espérance de l'impunité, il 
n'y auroit poullailler qui n'arrestat vn' armée. 

Monsieur le Connestable de Monmorency, au siège 
de Pauie, aiant esté commis pour passer le Tesin et se 
loger aus faubours sainct Anthoine, estant empesché 
d'vne tour au bout du pont, qui s'opiniatra iusques a 
se faire battre, feit pendre tout ce qui estoit dedans; et 
encore despuis, accompaignant monsieur le Daulphin 
au voyage de la les monts, ayant pris par force le chas- 
teau de Villane, et tout ce qui estoit dedans ayant esté 
mis en pièces par la furie des soldats, hormis le Capi- 
taine et l'Enseigne, il les fit pendre et estrangler pour 
cete mesme raison ; comme Ht aussi le Capitaine Martin 
du Bellay, lors Gouuerneur de Turin, en cete mesme 
contrée, le Capiteine de S. Bony, le reste de ses gens 
ayant esté massacré a la prinse de la place. 

Mais, d'autant que le iugement de la valeur et foi- 
blesse du lieu se prend par l'estimation et contrepois 

des forces qui l'assailent (car tel s'opiniatrcroit iuste- 
ment contre deux couleuurines, qui feroit l'enragé 
d'attendre trente canons), ou se met encore en conte 
la grandeur du Prince conquérant, sa réputation, le 
respect qu'on luy doit; il y a dangier qu'on presse vn 
peu la balance de ce costé la. Et en aduient, par ces 
mesmes termes que tels ont si grande opinion deux 
et de leurs moiens, que, ne leur semblant point raison- 
nable qu'il y ait rien digne de leur taire teste, passent 
le cousteau par tout ou ils trouuent resistencc, autant 
que fortune leur dure : comm' il se voit par les formes 
de sommation et deffi que les Princes d'Orient, les 
Tamburlans, Mahumets *, et leurs successeurs qui sont 
encores, ont en vsage, fiere, hautaine et pleine d'vn 
commandement barbaresque*. 



CHAPITRE SEZIESME. 

DE LA PVNITION DE LA COVARDISE. 

l'ouy autrefois tenir a vn Prince et très-grand Capi- 
taine que, pour lâcheté de cœur, vn soldat ne pouuoit 
estre condamné a mort, luy estant a table fait récit du 
procès du seigneur de Veruins, qui fut condamné a 
mort pour auoir rendu Boulogne. A la vérité, c'est 
raison qu'on face grande différence entre les fautes qui 
viennent de nostre foiblesse et celles qui viennent de 
nostre malice. Car, en celles ici, nous nous sommes 
bandés, a nostre escient, contre les règles de la raison 
que nature a empreintes en nous; et, en celles la, il 

1 Vulg. supp. : «« les Tamburlans, Mahumets ». 

semble que nous puissions appeller a garant cete 
mesme nature, pour nous auoir laissé en telle imper- 
fection et deflaillance. De manière que prou de gens 
ont pensé qu'on ne se pouuoit prendre a nous que de 
ce que nous taisons contre 1 conscience : et sur cete 
règle est en partie fondée l'opinion de ceux qui con- 
damnent les punitions capitales aux hérétiques et mes- 
creans, et celle qui establit qu'vn aduocat et vn iuge 
ne puissent estre tenus de ce que, par ignorance, ils 
ont failly en leur charge. 

Mais, quant a la couardise, il est certain que la plus 
commune façon est de la chastier par honte et igno- 
minie. Et tient on que cete règle a esté premièrement 
mise en vsage par le législateur Charondas; et qu'auant 
luy, les loix de Grèce punissoient de mort ceus qui s'en 
estoient fuis d'vne bataille, la ou il ordonna seulement 
qu'ils fussent, par trois iours, assis emmy la place pu- 
blicque, vêtus de robe de femme : espérant encore s'en 
pouuoir seruir, leur ayant fait reuenir le courage par 
cete honte*. Il semble aussi que les loix Romaines 
condamnoient anciennement a mort ceux qui auoient 
fui : car Ammianus Marccllinus raconte que l'Empe- 
reur Iulien condamna dix de ses soldats, qui auoient 
tourné le dos a vne charge contre les Parthes, a estre 
dégradés, et après a souffrir mort, suiuant, dict il, les 
loix antiennes. Toutes-fois, ailleurs, pour vne pareille 
faute, il en condemne d'autres seulement a se tenir 
parmy les prisonniers, soubs l'enseigne du bagage*. 

Du temps de nos pères, le seigneur de Franget, iadis 
lieutenant de la compagnie de monsieur le Mareschal 
de Chastillon, ayant esté mis, par monsieur le Mares- 



' BL : « contre notre ». 

chai de Chabanes, gouuerneurde Fontarrabie aulieu de 
monsieur de Lude, et l'ayant rendue aux Espaignols, 
fut condamné a estre dégradé de noblesse, et tant luy 
que sa postérité déclaré roiturier, taillable et incapable 
de porter armes ; et fut cete rude sentence exécutée a 
Lion. Dépuis, souffrirent pareille punition tous les 
gentilshommes qui se trouuerent dans Guyse, lors que 
le Conte de Nansau y entra, et autres encore depuis. 
Toutes-fois, quand il y auroit vne si grossière et ap- 
parente ou ignorance ou couardise qu'elle surpassât 
toutes les ordinaires, ce seroit raison de la prendre 
pour suffisante preuue de meschanceté et de malice, et 
de la chastier pour telle. 



CHAPITRE DIXSETIEME. 

VN TRAIT DE QVELQVES AMBASSADEVRS. 

I'obserue en mes voyages cete practique, pour ap- 
prendre tousiours quelque chose par la communication 
d'autruy (qui est vne des plus belles escoles qui puisse 
estre), de ramener tousiours ceux auec qui ie confère, 
aus propos des choses qu'ils scauent le mieux \ Car il 
- aduient le plus souuent, au rebours, que chacun choisit 
plus tôt a discourir du mestier d'autruy que du sien, 
estimant que c'est autant de nouuelle réputation ac- 
quise : tesmoing le reproche que Archidamus feit a 
Periander, qu'il quitoit la gloire de bon médecin pour 

' BC aj. : 

«< Basti al nocchiero ragionar de' vcnti, 
A l bifolco dei tori, e le sue piaghe 
Coati 7 guerrier, conti 7 pastor gli arment t. » 

acquérir celle de mauuais poète et, par ce train, vous 
ne faictes iamais rien qui vaille. 

Optât ephippia bos piger, optât arare caballus. 

Par ainsi, il faut trauailler de reietter tousiours l'archi- 
tecte, le peintre, le cordonnier, et ainsi du reste, chacun 
a son gibier. 

Et, a ce propos, a la lecture des histoires, qui est le 
subiet de toutes gens, i'ay accoustumé de considérer 
qui en sont les escriuains. Si ce sont personnes qui ne 
facent autre profession que de lettres, i'en apren prin- 
cipalement le stile et le langage; si ce sont médecins, 
ie les croy plus volontiers en ce qu'ils nous disent de 
la température, de l'air, de la santé et complexion des 
Princes, des blessures et maladies; si Jurisconsultes, 
il en faut prendre les controuerses des droicts, les loix, 
l'établissement des polices et choses pareilles; si théo- 
logiens, les affaires de l'Eglise, censures ecclesiastic- 
ques, dispenses et mariages; si courtisans, les meurs 
et les cerimonies ; si gens de guerre, ce qui est de leur 
charge, et principalement les déductions des exploits 
ou il se sont trouués en personne; si Ambassadeurs, les 
menées, intelligences, et practiques et manière de les 
conduire. 

A ccste cause, ce que i'eusse passé a vn autre sans 
m'y arrester, ie l'ay poisé et remarqué en l'histoire du 
seigneur de Langey, tres-entendu en telles choses. 
C'est, qu'après auoir conté ces belles rcmonstrances de 
l'Empereur Charles cinquiesme, faites au consistoire a 
Rome, présent l'Euesque de Maçon et le seigneur du 
Velly, nos Ambassadeurs, ou il auoit meslé plusieurs 
parolles outrageuses contre nous, et entre autres que, si 
ses Capitaines, soldats etsubiectsn'estoient d'autre fide- 

Iité et suffisance en l'art militaire que ceux du Roy, tout 
sur l'heure il s'atacheroit la corde au col pour luy aller 
demander miséricorde. Et, de cecy, il semble qu'il en 
creut quelque chose, car, deux ou trois fois en sa vie 
depuis, il luy aduint de redire ces mesmes mots; aussi 
qu'il défia le Roy de le combatre, en chemise, auec 
l'espée et le poingnard, dans vn bateau. Ledict sei- 
gneur de Langey, suiuant son histoire, adiouste que 
lesdits Ambassadeurs, faisant vne despeche au Roy de 
ces choses, luy en dissimularent la plus grande partie, 
mesmes luy celarent les deux articles precedens. Or, 
i'ay trouué bien estrange qu'il fut en la puissance d'vn 
Ambassadeur de dispenser sur les aduertissemens qu'il 
doit faire a son maistre, mesme de telle conséquence, 
venant de telle personne, et dites en si grande assem- 
blée. Et m'eut semblé l'office du seruiteur estrc de 
fidèlement représenter les choses en leur entier, comme 
elles sont aduenues, affin que la liberté d'ordonner, 
iuger et choisir demeurât au maistre. Car, de luy altérer 
ou cacher la vérité, de peur qu'il ne la preigne autre- 
ment qu'il ne doit, et que cela ne le pousse a quelque 
mauuais party, et ce pendant le laisser ignorant de ses 
affaires, cela m'eut semblé apartenir a celuy qui donne 
la ioy, non a celuy qui la reçoit, au curateur et maistre 
d'escolle, non a celuy qui se doit penser inférieur, non 
en authorité seulement, mais aussi en prudence et bon 
conseil. Quoy qu'il en soit, ie ne voudrois pas estre 
seruy de ceste façon en mon petit faict*. 

CHAPITRE DIXHVITIEME. 

DE LA PEVR. 

Obstupui, steteruntque comte, et vox faucibus htrsit. 

le ne suis pas bon naturaliste (qu'ils disent), et nesçay 
guiere par quels resors la peur agit en nous; mais tant 
y a que c'est vne estrange passion : et disent les mé- 
decins qu'il n'en est nulle qui emporte plus tôt nostre 
iugement hors de sa délie assiete. De vray, i'ay veu 
beaucoup de gens deuenus insensés de peur, et au plus 
rassis, il est certain, pendant que son accès dure, qu'elle 
engendre de terribles ebloyssemens. le laisse a part le 
vulgaire, a qui elle représente tantost les bisayeulx 
sortis du tombeau, enuelopés en leur suere, tantost 
des loups-garous, des lutins et des chimères. Mais, 
parmy les guerriers mesme, ou elle deuroit trouuer 
moins de place, combien de fois a elle changé vn trou- 
peau de brebis en esquadron de corselets, des roseaus 
et des cannes en gend armes et lanciers, nos amis en 
nos ennemis, et la croix blanche a la rouge? Lorsque 
monsieur de Bourbon print Rome, vn port' enseigne, 
qui estoit a la garde du bourg sainct Pierre, print tel 
effroy a la première alarme, que, par le trou d'vne 
ruine, il se ietta, l'enseigne au poing, hors la ville, 
droit aux ennemis, pensant tirer vers le dedans de la 
ville, et a peine en fin, voiant la troupe de monsieur 
de Bourbon se renger pour le soutenir, estimant que 
ce fut vne sortie que ceux de la ville rissent, il se re- 
conneut, et, tournant teste, rentra par ce mesme trou, 
par lequel il estoit sorti plus de trois cens pas auant 

I. 4 

en la campaigne. Il n'en aduint pas du tout si heureu- 
* sèment a l'enseigne du Capitaine Iuille, lors que sainct 
Pol fut pris sur nous par le Conte de Bures et mon- 
sieur du Reu. Car, estant si fort esperdu de la fraieur, 
que de se ietter, a tout son enseigne, hors 1 la ville, 
par vne canoniere, il fut mis en pièces par les assail- 
lans; et, au mesme siège, fut mémorable la peur qui 
serra, saisit et glaça si fort le cœur d'vn gentil'homme 
qu'il en tomba roide mort par terre, a la bresche, sans 
aucune blessure*. Tantost elle nous donne des aisles 
aus talons, comme aux deux premiers. Tantost elle 
nous cloue les pieds et les entraue, comme on lit de 
l'Empereur Théophile, lequel, en vne bataille qu'il 
perdit contre les Agarenes, dcuint si estonné et si transi 
qu'il ne pouuoit prendre party de s'enfuyr*; iusques 
a ce que Manuel, l'vn des principaus chefs de son ar- 
mée, l'ayant tirassé et secoué comme pour l'esueiller 
d'vn profond somne, luy dit : « Si vous ne me suiués, 
ie vous tueray ; car il vaut mieux que vous perdés 1 la 
vie, que si, estant prisonnier, vous veniez a ruiner 
l'Empire « *. 

1 tit. : « hors de ». 
1 ('. : <• perdiez ». 

CHAPITRE DIXNKVFIF.SME. 

QV'll. NF. KAVT IVGER l)K NOSTRE HEVR # QVAPRES I A MORT. 

Scilicet vltima semper 
Expectanda dies homini est, dicique beatus 
Vînte obitum nemo, supremaque funera débet. 

Les enfans sçauent le conte du Roy Crœsus a ce propos: 
lequel , ayant esté pris par Cyrus, et condamné a la 
mort, sur le point de l'exécution, il s'escria : « O Solon, 
Solon ! » Cela raporté a Cyrus, et s'estant enquis que 
c'estoit adiré, il luy fit entendre qu'il verifioit lors, a 
ses despens, l'aduertissement qu'autre fois luy auoit 
donné Solon, que les hommes, quelque beau visage 
que fortune leur face, quelques richesses, royautés et 
empires qu'ils se voyent entre mains', ne se peuuent 
appeller heureux , iusques a ce qu'on leur aye veu 
passer le dernier iour de leur vie, pour l'incertitude 
et variété des choses humaines, qui, d'vn bien legier 
mouuement, se changent d'vn estât en autre tout di- 
uers. Et pourtant Agesilaus, a quelcun qui disoit heu- 
reux le Roy de Perse, de ce qu'il estoit venu fort ieune 
a vn si puissant estât : « Voire mais, dit il, Priam en 
tel eage ne fut pas malheureux. » Tantost, des Rois de 
Macédoine, successeurs de ce grand Alexandre, il s'en 
faict des menusiers et greffiers a Rome; des tirans de 
Cicile, des pédantes a Corinthe; d'vn conquérant de 
la moitié du monde et empereur de tant d'armées, il 
s'en faict vn misérable suppliant des belitrcs, officiers 

• Vulg. supp. : «• quelques richesses... mains ... 

d'vn Roy d'Egypte : tant cousta a ce grand Pompcius 
l'alongement de cinq ou six mois de vie. Et, du temps 
de nos pères, ce Ludouic Sforce,dixiesme Duc de Milan, 
soubs qui auoit si long temps branslé toute l'Italie, on 
l'a veu mourir prisonnier a Loches, mais après y auoir 
vescu dix ans, qui est le pis de son marché*. Et mille 
tels exemples. Car il semble que, comme les oraiges et 
tempestes se piquent contre l'orgueil et hautaineté de 
nos bastimens, il y ait aussi la haut des espritz cnuieux 
des grandeurs de ça bas. 

Vsque adeo res humanas vis abdita quœdam 
Obterit, et pulchros fasces sceuasque secures 
Troculcare ac ludibrio sibi habere videtur. 

Et semble que la fortune quelque fois guette a point 
nommé le dernier iour de nostre vie, pour monstrer 
sa puissance de renuerser en vn moment ce quelle 
auoit basty en longues années, et nous fait crier, après 
Labcrius : 

Nimirum hac die 
Vna plus vixi. mihi quam viuendum fuit. 

Ainsi se peut prendre auec raison ce bon aduis de 
Solon : mais d'autant que c'est vn philosophe, a l'en- 
droit desquels les faueurs et disgrâces de la fortune ne 
tiennent rang, ny d'heur, ny de malheur, et sont les 
grandeurs, richesses et puissances accidens de qualité 
a peu près indifférente, ie trouue vray semblable qu'il 
aye regardé plus auant, et voulu dire que ce mesme 
bonheur de nostre vie, qui dépend de la tranquillité et 
contentement d'vn esprit bien né, et de la resolution 
et asseuranec d'vn' ame réglée et bien assenée, ne se 
doiuc iamais attribuer a l'homme, qu'on ne luy aye 

vé\i iouer le dernier acte de sa comédie, et sans doute le 
plus difficile. En tout le reste, il y peut auoir du mas- 
que : ou ces beaux discours de la philosophie ne sont 
en nous que par contenance ; ou les accidens, ne nous 
essayans pas iusques au vif, nous donnent loysir de 
maintenir tousiours nostre visage rassis. Mais, a ce 
dernier rolle de la mort et de nous, il n'y a plus que 
faindre, il faut parler bon François, il faut monstrer 
ce qu'il y a de bon et de net dans le fond du pot. 

S\>m verœ voces tum demum pectore ab imo 
Eijciuntur, et eripitur persona, manet res. 

Voila pourquoy se doiuent a ce dernier trait toucher 
et esprouuer toutes les autres actions de nostre vie. 
C'est le maistre iour ; c'est le iour iuge de tous les au- 
tres; c'est le iour, dict un antien, qui doit iugerje 
toutes mes années passées. le remets a la mort l'cssay 
du fruict de mes estudes. Nous verrons la si mes dis- 
cours me partent de la bouche, ou du cœur*. 



CHAPITRE VINGTIESME. 

QVE PHILOSOPHER C'EST APPRENDRE A MOVRIR. 

Cicero dit que philosopher ce n'est autre chose que 
s'aprester a la mort. C'est d'autant que l'estude et la 
contemplation retirent aucunemant nostre ame hors 
de nous, et l'embesongnent a part du corps, qui est 
quelque aprentissage et ressemblance de la mort; ou 
bien c'est que toute la sagesse et discours du monde se 
resoult en fin a ce point, de nous apprendre a ne crain- 
dre a mourir. De vray, ou la raison se mocque, ou elle 

ne doit viser qu'a nostre contentement, et tout son 
trauail tendre en somme a nous faire bien viure, et a 
nostre aise, comme dict la saincte parolle. Toutes les 
opinions du monde en sont la*, quoy qu'elles en pren- 
nent diuers moyens; autrement on les chasseroit d'ar- 
riuée. Car, qui escouteroit celuy qui, pour sa fin, 
establiroit nostre tourment?* Or, il est hors de moyen 
d'arriuer a ce point, de nous former vn solide conten- 
tement, qui ne franchira la crainte de la mort 1 . 

Voila pourquoy toutes les sectes des philosophes se 
rencontrent et conuiennent a cet article de nous ins- 
truire a la mespriser». Et bien qu'elles nous conduisent 
aussi toutes d'vn commun accord a mespriser la dou- 
leur, la pauureté, et autres accidens a quoy la vie 
humaine est subiecte, ce n'est pas d'vn pareil soing : 
tqnt par ce que ces accidens ne sont pas de telle néces- 
sité, la pluspart des hommes passant leur vie sans 
gouster de la pauureté, et tels encore sans sentiment 
de douleur et de maladie, comme Xenophilus le musi- 
cien, qui vescut cent et six ans d'vne entière santé, 
qu'aussi d'autant qu'au pis aller la mort peut mettre 
fin, quand il nous plaira, et couper broche a tous autres 
inconueniens. Mais, quant a la mort, elle est ineuita- 
ble*, et par conséquent, si elle nous faict peur, c'est 
vn subiet continuel de tourment, et qui ne se peut 
aucunement soulager*. Nos parlemens renuoient sou- 
uent exécuter les criminels au lieu ou le crime est 
commis. Durant le chemin, promenez les par toutes 
les belles maisons de France ; faictes leur tant de bonne 
chère qu'il vous plaira* : pensez vous qu'ilz s'en puis- 
sent resiouir, et que la finale intention de leur voyage 

» Vulg. modifie cette phrase. 
Vulg. modifie cette phrase. 

leur estant ordinairement deuant les yeux, ne leur ait 
altéré et affadi le goust a toutes ces commoditcz?* Le 
but de nostre carrière, c'est la mort; c'est l'obiect néces- 
saire de nostre visée. Si elle nous effraye, comme est il 
possible d'aller vn pas auant sans fieburer' Le remède 
du vulgaire, c'est de n'y penser pas. Mais de quelle 
brutale stupidité luy peut venir vn si grossier aueu- 
glement? Il luy faut faire brider l'asne par la quelle. 

Qui capite ipse suo instituit vestigia rétro. 

Ce n'est pas de merueille s'il est si souuent pris au 
piège. On faict peur a nos gens seulement de nommer 
la mort, et la pluspart s'en seignent, comme du nom 
du diable. Et, par ce qu'il s'en faict mention aus tes- 
tamens, ne vous attendez pas qu'ils y mettent la main, 
que le médecin ne leur ait donné l'extrême sentence; 
et Dieu sçait lors, entre la douleur et la frayeur, de 
quel bon iugement ilz vous le pâtissent. 

•A l'aduenture, est ce que, comme on dict, le terme 
vaut l'argent. le nasquis* le dernier iour de feburier 
1 5 3 3 1 ; il n'y a iustement que quinze iours que i'ay 
franchi 3o ans; il m'en faut pour le moins encore au- 
tant. Ce pendant s'empescher du pensement de chose 
si esloignée,ce seroit follie. Mais quoy ! les ieuneset les 
vieux y pensent aussi peu les vns que les autres 1 . Et 
n'est homme si décrépite, tant qu'il voit Mathusalem' 
deuant, qui ne pense auoir encore vn an 3 dans le 
corps. Dauantage, pauure fol que tu es, qui t'a establi 

1 B : « 1 53-2 » ; C: « mil cinq cens trente deux » ; Vulg. : « mille 
cinq cent trente trois, comme nous comptons à cetij heure, corn- 
menceant l'an en ianvier ». 

5 Vulg. modifie cette phrase. 

3 Vulg. : « vingt ans ». 

les termes de ta vie? Tu te tondes sur les contes des 
médecins. Regarde plustot l'effect et l'expérience. Par 
le commun train des choses, tu vis desia pieça par 
faueur extraordinaire ; tu as passé les termes accous- 
tumés de viure : et qu'il soit ainsi, conte de tes con- 
noissans combien il en est mort auant ton âge, plus 
qu'il n'en y a qui l'ayent ateint; et de ceus mesme 
qui ont annobli leur vie par renommée, fais en registre, 
et i'entreray en gageure d'en trouuer plus qui sont 
mors auant, qu'après trente cinq ans. Il est plein de 
raison, et de pieté de prendre exemple de l'humanité 
mesme de Iesus Christ; or il finit sa vie a trente et 
trois ans. Le plus grand homme, simplement homme, 
Alexandre, mourut aussi a ce terme, et ce fameux 
Mahumet aussi Combien a la mort de façons de sur- 
prise ! 

Quid quisque vitet, nunquam homini satis 
Cautum est in horas. 

le laisse a part les fiebures et les pleuresis. Qui eut 
iamais pensé qu'vn Duc de Bretaigne deut estre estouffé 
de la presse, comme fut celuy la a l'entrée du Pape 
Clément, mon voisin, a Lion? N'as tu pas veu tuer vn 
de nos Roys en se iouant? Et vn de ses ancestres 
mourut il pas choqué par vn pourceau? ^schilus, me- 
nassé de la cheute d'vne maison, a beau se tenir a 
l'aine : le voila assomé d'vn toict de tortue, qui es- 
chappa des pâtes d'vn' aigle en l'air. L'autre mourut 
d'vn grein de raisin ; vn Empereur, de l'esgrafigneure 
d'vn peigne, en se testonnant; jEmilius Lepidus, pour 
auoir hurté du pied contre le seuil de son huis; et 

1 Vulfr. supp. : h et ce fameux Mahumet aussi ». 

Autidius, pour auoir choqué en entrant contre la porte 
de la chambre du conseil; et entre les cuisses des fa- 
més : Cornélius Gallus, Prêteur ; Tigillinus, Capitaine 
du guet a Rome; Ludouic, fils de Guy de Gonsague , 
Marquis de Mantoûe; et, d'vn encore pire exemple, 
Speusippus, philosophe Platonicien, et l'vn de nos 
Papes. Le pauure Bebius, luge, ce pendant qu'il donne 
delay de huictaisne a vne partie, le voila saisi, le sien 
de viure estant expiré; et Caius lulius, médecin, gres- 
sant les yeux d'vn patient, voila la mort qui luy 1 clost 
les siens. Et, s'il m'y faut mesler vn mien frère*, aagé 
de vint et trois ans, qui auoit desia faict assez bonne 
preuue de sa valeur, ioûant a la paulme, receut un 
coup d'esteuf qui l'assena vn peu au dessus de l'oreille 
droite, sans aucune apparence de contusion, ny de 
blessure, et qui l'estonna si peu qu'il ne s'en assit, ny 
reposa, iusqu'a ce que le voila perdu, cinq ou six heures 
après, d'vne apoplexie B . 

Ces exemples si frequens et si ordinaires nous pas- 
sant deuant les yeux, comme est il possible qu'on se 
puisse deflaire du pensement de la mort, et qu'a chaque 
instant il ne nous semble qu'elle nous tient au collet? 
Qu'import' il , me direz vous, comme que ce soit, 
pourueu qu'on ne s'en donne point de peine? le suis 
de cet aduis, et, en quelque manière qu'on se puisse 
mettre a l'abri des coups, fut ce soubz la peau d'vn 
veau, ie ne suis pas homme qui y reculasse. Car il me 
suffit de passer a mon aise, et le meilleur ieu que ie 
me puisse donner ie le prens, si peu glorieus au reste 
et exemplaire que vous voudrez. 

1 BC supp. : « luy ». 

* Vulg. remanie cette phrase. 

Tra-tulerim... delirus inersque videri. 

Dum mea délectent mala me. vel denique /allant. 

Quant sapere et ringi. 

Mais c'est vne follie d'y penser arriuer par la. Ils vont, 
ils viennent, ils trottent, ils dansent; de mort nulles 
nouuelles. Tout cela est beau ; mais aussi quand elle 
arriue, ou a eux mesmes, ou a leurs lames, enfans et 
amis, les surprenant a l'improueu et au decouuert, 
quels tourmens, quels cris, quelle rage, et quel deses- 
poir les acable? Vites vous iamais rien si rabeissé, si 
changé, si confus? Il y faut prouuoir de meilleur' heure ; 
et cete nonchalance bestiale, quand elle pourroit loger 
en la teste d'vn homme d'entendement, ce que ie trouue 
entièrement impossible, nous vend trop cher ses den- 
rées. Si c'estoit ennemi qui se peut euiter, ie conseille- 
rois d'emprunter les armes de la couardise; mais puis 
qu'il ne se peut # , 

U^Qempe et fugacem persequitur virum, 
Nec parcit imbellis iuuentœ 
c Poplitibus timidoque ter go. 

"aprenons a le soutenir de pied ferme, et a le com- 
battre, et, pour commancer a luy oster son plus grand 
auantage contre nous, prenons voie toute contraire a 
la commune. Ostons luy l'estrangeté, pratiquons le, 
acoustumons le, n'ayons rien si souuent en la teste 
que la mort, a tous instans représentons la a nostre 
imagination et en tous visages : au broncher d'vn che- 
ual, a la cheute d'vnc tuille, a la moindre piqûre 
d'espleingue , remâchons soudein : « Et bien! quand 
ce scroit la mort mesme? » et la dessus, roydissons 
nous et efforçons nous. Parmy les festes et la ioye , 
ayons tousiours ce refrein de la souuenance de nostre 

condition ; ne 1 nous laissons pas si fort emporter au 
plaisir, que, par fois, il ne nous repasse en la mémoire 
en combien de sortes cete nostre allégresse est en bute 
a la mort, et de combien de prinses elle la menasse. 
Ainsi faisoint les Egyptiens, qui, au millieu de leurs 
festins et parmy leur meilleure chère, faisoient aporter 
l'anatomie sèche d'vn corps d'homme mort *, pour 
seruir d'aduertissement aus conuiés. 

Omnem crede diem tibi diluxisse supremum : 
Grata superueniet quce non sperabitur hora. 

Il est incertain ou la mort nous attende; attendons la 
par tout. La préméditation de la mort est prémédita- 
tion de la liberté. Qui a apris a mourir il a desapris a 
seruir*. Le sçauoir mourir nous afranchit de toute 
subiection et contrainte. Paulus JEmilius respondit a 
celuy que ce misérable Roy de Macédoine, son prison- 
nier, luy enuoioit, pour le prier de ne le mener pas en 
son triomphe : « Qu'ilenfacelarequesteasoy mesme. » 

A la vérité, en toutes choses, si nature ne preste vn 
peu, il est malaisé que l'art et l'industrie aillent guiere 
auant. le suis de moy-mesme non melancholique, mais 
songecreus : il n'est rien de quoy ie me soie des tous- 
iours plus entretenu que des imaginations de la mort, 
voire en la saison la plus licentieuse de mon aage*, 
parmy les dames et les ieus : tel me pensoit empesché 
a digérer a par moy quelque ialousie, ou l'incertitude 
de quelque espérance, ce pendant que ie m'entretenois 
de ie ne sçay qui surpris, les iours precedens, d'vne 
Heure chaude et de la mort, au partir d'vne feste pa- 
reille, et la teste pleine d'oisiueté, d'amour et de bon 

1 BC : « et ne ». 

1 Vulg. supp. : « mort ». 

temps, comme moy, et qu'autant m'en pendoit a l'o- 
reille*, le ne rîdoîs non plus le front de ce pensement 
la que d'vn autre. Il est impossible que, d'arriuée, 
nous ne sentions des piqueures de telles imaginations. 
Mais, en les maniant et pratiquant, au long aller on 
les apriuoise sans doubtc : autrement, de ma part, ie 
tusse en continuelle frayeur et frénésie ; car iamais 
homme ne se délia tant de sa vie, iamais homme ne 
feit moins d'estat de sa durée. Ny la santé, que i'ay 
iouy iusques a présent heureuse*, ne m'en alonge l'es- 
pérance, ny les maladies ne me l'acourcissent. A chaque 
minute, il me semble que ie m'eschape*. De vray, les 
hazards et dangiers nous aprochent peu ou rien de 
nostre lin. Et, si nous pensons combien il reste, sans 
cet accident qui semble nous menasser le plus, de mil- 
lions d'autres sur nos testes , nous trouuerons que , 
gaillars et rieureus, en la mer et en nos maisons, en 1 
bataille et en repos, elle nous est egualement près*. Ce 
que i'ay affaire auant mourir, pour l'achcuer, tout loisir 
me semble court, fut ce d'vn' heure. 

Quelcun, feuilletant l'autre iour mes tablettes, trouua 
vn mémoire de quelque chose que ie vouloy estre faite 
après ma mort. le luy di, comme il estoit vray, que, 
n'estant qu'a vne lieue de ma maison, c\ sain et gail- 
lard, ie m'estoy hasté de l'escrire la, pour ne m'asseurer 
point d'arriuer iusques ches moy*. Il faut estre tous- 
iours bote et prest a partir, en tant qu'en nous est, et 
sur tout se garder qu'on n'aye lors affaire qu'a soy*; 
car nous y aurons assez de besongne, sans autre sur- 
crois. L'vn se pleint, plus que de la mort, de quoy elle 
luy rompt le train d'vnc belle victoire; l'autre, qu'il 

' BC : « en ta ». 

luy faut desloger auant qu'auoir marié sa tille, ou con- 
trerollé l'institution de ses enfans; l'vn pleint la com- 
pagnie de sa famé, l'autre, de son fils, comme commo- 
ditez principales de son estre *; et le bastisseur : 

oMancnt ûlict il) opéra interrupta. minœque 
Murorum intentes. 

Il ne faut rien desseigner de si longue haleine, ou au 
moins auec telle intention de se passionner pour en 
veoir la fin. Nous sommes nés pour agir; et ie suis 
d'aduis que non seulement vn Empereur, comme disoit 
Vespasien, mais que tout gallant homme doit mourir 
debout *. 

Cum moriar. médium soluar et inter opus. 

le veux qu'on agisse sans cesse*, que la mort me 
treuue plantant mes chous, mais nonchalant d'elle, et 
encore plus de mon iardrin imparfait. l'en vis mourir 
vn qui estant a l'extrémité se pleignoit incessamment 
de quoy sa destinée coupoit le fil de l'histoire qu'il 
auoit en main sur le i5 ou 1 6 de nos Roy s*. Il faut 
se descharger de ces humeurs vulgaires et nuisibles. 
Tout ainsi qu'on a planté nos cimetières ioignant les 
églises, et aux lieus les plus fréquentez de la ville, pour 
accoustumer, disoit Lycurgus, le bas populaire, les 
famés et les enfans a ne s'effaroucher point de voir vn 
homme mort, et affin que ce continuel spectacle d'os- 
semens, de tombêaus et de conuois nous aduertisse de 
nostre condition*; aussi ay-ie pris en coustume d'auoir, 
non seulement en l'imagination, mais continuellement 
la mort en la bouche. Et n'est rien de quoy ie m'im- 

1 Vitlfr. supp. : « Et ie suis... debout >-. 

forme si volontiers que de la mort des hommes : quelle 
parolle, quel visage, quelle contenance ils y ont eu ; 
ny endroit des histoires, que ie remarque si attantifue- 
ment*. 

On me dira que l'effect surmonte de si loing l'ima- 
gination, qu'il n'y a si belle 1 escrime qui ne s'y perde 
quand on en vient la. Laissés les dire: le préméditer 
donne sansdoubte grand auantage; et puis n'est ce rien 
d'aller au moins iusques la sans altération et sans Heure? 
Il y a plus. le reconnoy par experiance que * nature 
mesme nous prête la main et nous donne courage. Si 
c'est vne mort courte et violente, nous n'auons pas 
loisir de la creindre. Si elle est autre, ie m'aperçois 
qu'a mesure que ie m'engage dans ses auenues ■ et dans 
la maladie, i'entre naturelement, et de moy mesme, en 
quelque desdein de la vie. le trouue que i'ay bien plus 
affaire a digérer cete resolution de mourir quand ie 
suis en vigueur et en pleine santé, que ie n'ay quand 
ie suis malade : d'autant que ie ne tiens plus si fort 
aux commoditez de la vie , a raison que ie commance 
a en perdre l'vsage et le plaisir. l'en voy la mort d'vne 
velie beaucoup moins effrayée. Cela me faict espérer 
que plus ie m'eslongneray de cele la, et aprocheray de 
cete cy, plus aisément i'entreray en composition de 
leur eschange. Tout ainsi que i'ay essaie en plusieurs 
autres occurrences ce que dit César, que les choses nous 
paraissent souuent plus grandes de loing que de près, 
i'ay trouué que sain i'auois eu les maladies beaucoup 
plus en horreur que lors que ie les ay senties. L'ale- 
gresse ou ie suis, le plaisir et la force me font paroîstre 

1 C : « bel >». 

» Vulg. supp. : « le reconnoy par experiance que ». 
3 Vulg. supp. : « dans ses auenues, et ... 

l'autre estât si disproportionné a celuy la, que, par 
imagination, ie grossis ses incommoditez de la moitié, 
et les conçoy plus pesante» que ie ne les en 1 trouue 
quand ie les ay sur les espaules. I espère qu'il m'en 
aduiendra ainsi de la mort. 

• Le corps courbe et plié a moins de force a soustenir 
vn fais; aussi a nostrc ame. Il la faut dresser etesleuer 
contre l'effort de cet aduersaire. Car, comme il est im- 
possible qu'elle se mette en repos et a son aise pendant 
qu'elle le 1 craint, si elle s'en asseure aussi, elle se peut 
venter, qui est chose comme surpassant l'humaine 
condition, qu'il est impossible que l'inquiétude, le 
tourment et la peur, non le moindre desplaisir, loge 
ches elle*. Elle est rendue maistresse de ses passions 
et concupiscences, maistresse de l'indigence, de la 
honte, de la pauureté et de toutes autres iniures de 
fortune. Gaignons cet aduantage qui pourra : c'est icy 
la vrayeet souueraine liberté, qui nous donne dequoy 
faire la figue a la force et a l'iniustice, et nous mocquer 
des prisons et des fers. 

In manicis et 

Compedibus. sœuo te sub custode tenebo. 

— Ipse Deus simul atque volam, me soluet. —Opinor, 

Hoc sentit : Moriar. Mors vltima linea rerum est. 

Nostre religion n'a point eu de plus asseuré fonde- 
ment humain que le mespris de la vie. Non seulement 
le discours de la raison nous y appelle; car, pourquov 
craindrions nous de perdre vne chose, laquelle perdue 
ne peut estre regrettée, et puis que nous sommes me- 
nasses de tant de façons de mort, ne voyons nous pas 

1 BC supp. : «en ». 
» BC supp. : « le ». 

qu'il y a plus de mal a les craindre toutes, qu'a en 
soutenir vne? * 

Mais nature nous y force. « Sortes, dit elle, de ce 
monde comme vous y estez entrez. Le mesme passage 
que vous fîtes de la mort a la vie, sans passion et sans 
frayeur, refaites le de la vie a la mort. Vostre mort est 
vne des pièces de Tordre de l'vniuers, c'est vne pièce 
de la vie du monde *. Changeray-ie pas par vous cete 
belle contexture des choses? C'est la condition de vostre 
création ; c'est vne partie de vous que la mort. Vous 
vous fuiez vous mesmes. Cestuy vostre estre que vous 
iouissez est également party a la mort et a la vie. Le 
premier iour de vostre naissance vous achemine a 
mourir comme a viure. 

Trima quce vitam dédit hora, carpsit. 
Nascentes morimur, fnisque ab origine pendet. 

Et ne mourez iamais trop tost *. Si vous auez vescu vn 
iour, vous auez tout veu; un iour est égal a tous iours. 
Il n'y a point d'autre lumière, ny d'autre nuict. Ce 
soleil, ceste lune, ces estoiles, ceste disposition, c'est 
celle mesme que vos ayculs ont iouie, et qui entretien- 
- dra vos arriere-nepueux*. Et, au pis aller, la distri- 
bution et variété de tous les actes de ma comédie se 
parfournit, et * en vn an. Si vous auez pris garde au 
beau branle de mes quatre saisons, elles embrassent 
l'enfance, l'adolescence , la virilité et la viellesse du 
monde. Jl a ioué son rolle; il n'y sçait autre finesse 
que de recommencer; ce sera tousiours cela mesme*. 
le ne suis pas délibérée de vous forger autres nouucaus 
passetemps. 

1 V ni g. supp. cette phrase et la remplace par un développement. 
* BC supp. : « et ». 

J^Qam tibt prœterea quod machiner, inueniamque 
Quod placeat. nihil est: eadem sunt omnia semper. 

Faites place aux autres, comme d'autres vous l'ont 
faite*. Alissi auez vous beau viure, vous n'en rabatrez 
rien du temps que vous auez a estre mort. C'est pour 
néant; aussi long temps serez vous en cet estât la, que 
vous creignés, comme si vous estiez mort en nou risse. 

Licet. quod vis, viuendo vincere secla. 
SMors ceterna tamen nihilominus Ma manebit. 

'Dauantage nul ne meurt auant son heure : ce que vous 
laissez de temps, n'estoit non plus vostre, que celuy 
qui s'est passé auant vostre naissance*. 

« Ou que vostre vie finisse, ell' y est toute *. Pensiez 
vous iamais n'arriuer la ou vous alliez sans cesse?* 
Et, si la compagnie vous peut soulager, le monde ne 
va il pas mesme trein que vous allez?* Tout ne branle 
il pas vostre branle? Y a il rien qui ne viellisse quant 
et vous? Mille hommes, mille animaus et mille autres 
créatures meurent en ceste mesme heure que vous 
mourez*. » Voila les bons aduertissemens de nostre 
mere nature. 

Or i'ay pensé souuent d'où venoit cela qu'aus guer- 
res le visage de la mort, soit que nous la voyons en 
nous, ou en autruy, nous semble sans comparaison 
moins effroyable qu'en nos maisons : autrement ce 
seroit vn' armée de médecins et de pleurars; et, elle 
estant tousiours vne, qu'il y ait toutefois beaucoup plus 
d'asseurance parmy les gens de village et de basse con- 
dition qu'es autres. le croy, a la vérité, que ce sont 
ces mines et appareils effrayables dequoy nous l'en- 
tournons qui nous font plus de peur qu'elle : vne toute 
nouuelle forme de viure, les cris des mères, des famés 
I. 5 



66 F.SSAIS DK M. DK MONTAIGN [•".. 

et des enfans, la Visitation de personnes estonnées et 
transies, l'assistance d'vn nombre de valets pasles et 
éplorés, vne chambre sans iour, des cierges alumez, 
nostre cheuet assiégé de médecins 1 , somme, tout hor- 
reur et tout effroy autour de nous. Nous voila de-ia 
enseuelis et enterrez! Les enfans ont peur de leurs 
amis mesmes, quand ilz les voyent masquez : aussi 
auons nous. Il faut oster le masque, aussi bien des 
choses que des personnes. Osté qu'il sera, nous ne 
trouuerons au dessoubz que cete mesme mort, qu'vn 
valet ou simple chambrière passarent dernièrement 
sans peur. Heureuse la mort, et heureuse trois fois *, 
qui oste le loisir aux apprêts de tel équipage! 

* 

CHAPITRE VINGT VNIESME. 

DE LA FORCE DE l' IMAGINATION . 

Fortis imaginatio générât casum, disent les clercs, 
le suis de ceux qui sentent très-grand effort de l'a- 
prehention; chacun en est féru, mais aucuns en sont 
trans-formez *. Gallus Vibius banda si bien son ame, 
et la tendit a comprendre et imaginer l'essence et les 
mouuemens de la folie, qu'il emporta son iugement 
mesme hors de son siège, si qu'onques puis il ne l'y 
peut remettre; et se pouuoit venter d'estre deuenu fol 
par discours. Il y en a qui, de frayeur, anticipent la 
main du bourreau; et celuy qu'on débandoit pour luy 
lire sa grâce se trouua roide mort sur l'eschafaut, du 
seul coup de son imagination. Nous tressuons. nous 

' BC : « de médecins et de prescheurs ». 
- Vulg. sitpp. : <• et heureuse trois fois ». 

tremblons, nous pallissons et rougissons aux secousses 
de nos imaginations, et, renuersés dans la plume, nous 
sentons nostre corps agité a leur bransle, quelque fois 
iusques a la mort. Et la ieunesse bouillante s'eschauffe 
si auant, en son harnois tout endormie, qu'elle assouuit 
en songe ses amoureus désirs. 

Vt. quasi transactis s<rpe omnibus rébus, profundant 
Fluminis ingentes fîuctus, vestemque cruenient. 

Et encore qu'il ne soit pas nouueau de voircroistre la 
nuictdes cornes a tel qui ne les auoit pas en se cou- 
chant, toutes-fois l'euenement de Cyppus, Roy d'Italie, 
est mémorable; lequel, pour auoir assisté le iour, auec 
grande affection, au combat des taureaux, et auoir eu 
en songe toute la nuict des cornes en la teste, les pro- 
duit 1 en son front par la force de l'imagination. La 
passion donna au filz de Crœsus la voix que nature 
luy auoit refusée. Et Antigonus i print la fleure de la 
beauté de Stratonicé trop viuement empreinte en son 
ame. Pline dict auoir veu Lucius Cossitius de femme 
changé en homme,' le iour de ses nopces. Pontanus et 
d'autres racontent pareilles métamorphoses aduenues 
en Italie ces siècles passés. Et, par véhément désir de 
luy et de sa mere, 

Vota puer soluit, quœ fœmina vouerat Iphis. 

* Les vns attribuent a la force de l'imagination les 
cicatrices du Roy Dagobert et de sainct François. On 
dict que les corps s'en enleuent telle fois de leur place; 
et Celsus recite d'vn prestre, qui rauissoit son ame en 

1 ti(". : « produisit 

* Vulg. : u Antiochus »>. 

telle extase que le corps en demeuroit longue espace 
sans respiration et sans sentiment*. 

Il est vray semblable que le principal crédit des mi- 
racles ", des visions, des enchantemens et de tels eftects 
extraordinaires, vienne de la puissance de l'imagi- 
nation, agissant principalement contre les ames du 
vulgaire, ou il y a moins de résistance. On leur a si 
fort saisi la créance, qu'ils pensent voir ce qu'ils ne 
voient pas. 

le suis encore de cete opinion, que ces plaisantes 
liaisons des mariages, dequoy le monde se voit si plein 
qu'il ne se parle d'autre chose, ce sont des impressions 
de l'aprehention et de la crainte. Car ie sçay, par ex- 
périence, que tel*, en qui il ne pouuoit eschoir nul 
soupçon de foi blesse et aussi peu d'enchantement, ayant 
ouy faire vn conte a vn sien compaignon d'vne défail- 
lance extraordinaire, en quoy il estoit tombé sur le 
point qu'il en auoit le moins de besoing, se trouuant 
en pareille occasion, l'horreur de ce conte luy vint si 
rudement frapper l'imagination qu'il en encourut vne 
fortune pareille*. Et notamment cela est a craindre * 
ou les commoditez se rencontrent improueues et pres- 
santes*. A qui a assez de loisir pour se rauoiret remettre 
de ce trouble, mon conseil est qu'il diuertisse ailleurs 
son pensement , ou 3 qu'on lui persuade qu'on luy 

' Vu! g. supp. : « des miracles ». 

* BC : « Cela n'est a craindre qu'aux entreprinses ou nostre 
ame se treuue outremesure tandue de desir et de respect, et 
notamment ou... ». 

9 B : « pensement, s'il peut, car il est difficile, qu'il se desrobe 
de ceste ardeur et contention de son imagination. l'en sçay a qui 
il a seruy a y aporter le corps mesme amolli et affoibli d'ailleurs.* 
Et, a celuy qui sera en alarme des liaisons, qu'on luy persuade 
hors de la qu'on ». — C donne la même addition et change seule- 
ment : u aporter le corps »>. en : « porter le corps ■>. 

fournira des contrenchantemens d'vneffect merueilleux 
et certain*. Mais il faut aussi que celles a qui légiti- 
mement on le peut demander ostent ces façons ceri- 
monieuses et affectées de rigueur et de refus, et qu'elles 
se contreignent vn peu pour s'accommoder a la néces- 
sité de ce siècle mal heureux. Car l'ame, troublée de 
plusieurs diuerses al'armes, elle se perd aisément; et 
ce n'est pas tout, car celuy a qui l'imagination a faict 
vne fois souffrir cete honte (et elle ne les faict guiere 
souffrir qu'aus premières acointances, d'autant qu'elles 
sont plus ardantes et aspres, et aussi qu'en cete pre - 
mière connoissance qu'on donne de soy, on craint 
beaucoup plus de faillir) ayant mal commancé, il entre 
en si grande heure et despit de cet accident, que cete 
frayeur s'en augmente et redouble a toutes les occa- 
sions suiuantes, et, sans quelque contremine, on n'en 
vient pas aisément a bout **. 

Tel a l'aduenture, par cet effect de l'imagination, 
en raporte les escruelles en Espaigne, que son com- 
paignon laisse icy *. Voila pourquoy, en telles choses, 
a l'on * accoustumé de demander vne ame préparée. 
Pourquoy praticquent les médecins auant main la 
créance de leur patient, auec tant de faulces promesses 
de sa guerison , si ce n'est affin que l'effect de l'imagi- 
nation supplisse l'imposture de leur aposime? Ils sça- 
uent qu'vn des maistres de ce mestier leur a laissé par 
escrit qu'il s'est trouué des hommes a qui la seule 
veue de la médecine faisoit l'opération ; et tout ce 
caprice m'est tombé présentement en main sur le conte 

1 Vulg. modifie toute la fin du paragraphe. 

* £IC':«Tel... laisse icy les escruelles que son compaignon 
raporte en Espaigne ». 

* BC. : « l'on a ». 

que me faisoit vn apotiquaire de feu mon pere, homme 
simple et Souysse, nation peu vaine et mensongiere. 
dauoir conneu long temps vn marchand a Toulouse, 
maladif et subiect a la pierre, qui auoit souuent besoing 
de clisteres, et se les faisoit diuersement ordonner aus 
médecins, selon l'occurence de son mal ; apportez qu'ils 
estoient, il n'y auoit rien obmis des formes accôustu- 
mées; souuent il tastoit s'ils estoient trop chauds; le 
voila couché, renuersé, et toutes les approches faictes, 
sauf qu'il ne s'y faisoit nulle iniection. L'apotiquaire 
retiré après cete cérémonie, le patient accommodé, 
comme s'il auoit véritablement pris le clystere, il en 
sentoit pareil effect a ceux qui les prennent; et, si le 
médecin n'en trouuoit l'opération suffisante, il luy en 
redonnoit deux ou trois autres de mesme forme. Mon 
tesmoing iure que, pour espargner la despence (car il 
les payoit comme s'il les eut receus), la femme de ce 
malade ayant quelque fois essayé d'y faire seulement 
mettre de l'eau tiède, l'effect en descouurit la fourbe, 
et, pour auoir trouué ceux la inutiles, qu'il fausit re- 
uenir a la première façon. 

Ces iours passés une famé, pensant auoir aualé 
un' ésplingue quant et quant ' son pain, crioit et se 
tourmentoit comme ayant vnc douleur insuportable 
au gosier, ou elle pensoit la sentir arrestéc. Mais, par 
ce qu'il n'y auoit ny enfleure, ny altération par le 
dehors, vn habil' homme, aiant iugé que ce n'estoit 
que fantasie et opinion prise de quelque morceau de 
pain qui l'auoit piquée en passant, la fit vomir, et ietta. 
a la desrobéc, dans ce qu'elle rendit vne ésplingue 
tortue. Cete famé, cuidant l'auoir rendue ,se sentit sou- 

1 Vulg. supp. : « Ces iours passés ». 
1 BC : .« nwee «. 

dain deschargée de sa douleur. le scay qu'vn gentil- 
homme, ayant traité ches luy vne bonne compagnie, 
se vanta trois ou quatre iours après, par manière de 
ieu (car il n'en estoit rien), de leur auoir faict menger 
vn chat en paste : dequoy vne damoiselle de la troupe 
print telle horreur qu'en estant tombée en vn grand 
déuoiement d'estomac et heure, il rut impossible de la 
sauuer. Les bestes mesmes se voyent, comme nous, 
subiectes a la force de l'imagination : tesmoing les 
chiens, qui se laissent mourir de dueil de la perte de 
leurs maistres; nous les voyons aussi iapper et tré- 
mousser en songe; hannir les cheuaulx et se debatre. 
Mais tout cecy se peut raporter a l estroite cousture de 
l'esprit et du corps, -s'entre-communiquant leurs for- 
tunes. 

Mais c'est bien autre chose que l'imagination agisse 
quelque fois, non contre son corps seulement, mais 
contre le corps d autruy, et, tout ainsi qu'vn corps 
reiette son mal a son voisin, comme il se voit en la 
peste, en la verolle et au mal des yeux, qui se chargent 
de l'vn a l'autre : 

7)mwj spectant oculi lœsos lœduntur et ipsi, 
SMultaque corporibus transitione nocent. 

pareillement l'imagination esbranlée auecques véhé- 
mence, eslance des traitz qui puissent offencer l'obiect 
estrangier. L'anciencté a tenu de certaines femmes en 
Scythie, que, animées et courroussées contre quelqu'vn, 
elles le tuoyent du seul regard. Les tortues et les au- 
truches couuent leurs œufs de la seule veûe; c'est signe 
qu'ils y ont quelque vertu ejaculatrice. Et, quant aus 
sourciers, on les dit auoir des yeux offansifs et nuisans : 

ZS^escio quis teneros oculus mihi fascinât agnos. 

Mais ce sont pour moy mauuais respondans que ma- 
rtiens. Tant y a que nous voions par expérience les 
femmes enuover aus corps des enfans qu'elles portent 
au vantre, des merques de leurs fantasies, tesmoing 
celle qui engendra le More. Et il fut présenté a Charles, 
Roy de Bohême et Empereur, vne fille d'auprès de 
Pise, toute velue et hérissée, que sa mère disoit auoir 
esté ainsi conceue a cause d'vn' image de sainct Iean 
Baptiste pendue en son lit. 

Des animaux il en est 'de mesmes : tesmoing les 
brebis de Iacob, et les perdris et les Heures que la 
neige blanchit aux montaignes. Mon père vit vn iour 1 
vn chat guestant vn oyseau au haut d'vn arbre, et, 
s'estans fichez la velie ferme l'vn contre l'autre quelque 
espace de temps, l oyseau s'estre laissé choir comme 
mort entre les pâtes du chat, ou enyuré par sa propre 
imagination, ou attiré par quelque force atractiue du 
chat. Ceux qui ayment la volerie ont ouy faire le conte 
du fauconnier qui, arrestant obstinément sa veûe con- 
tre vn milan qui estoit amont, gageoit de la seule 
force de sa velie de le ramener contre bas; et le faisoit, 
a ce qu'on dit. Car les histoires que ie recite, ie les 
renuoie sur la conscience de ceux de qui ie les tiens*. 



CHAPITRE V1NTDEVXIESME. 

I.K PKOHT DE I.'VN EST DOMMAGE DE l'aVTRE. 

Dcmades, Athénien, condamna vn homme de sa 
ville, qui faisoit mestier de vendre les choses neces- 

• BC : « On vil ilcrnierement chez niov ». 

saires aux enterremens, soubz tiltre de ce qu'il en 
demandent trop de profit, et que ce profit ne luy pouuoit 
venir sans la mort de beaucoup de gens. Ce iugement 
semble estre mal pris, d'autant qu'il ne se fait nul 
profit qu'au dommage d'autruy, et qu'a ce conte il 
faudroit condamner toute sorte de gucln. Le marchand 
ne fait bien ses affaires qu'a la débauche de la ieunesse ; 
le laboureur, a la cherté des bleds; l'architecte, a la 
ruine des maisons; les officiers de la iustice, aus procès 
et querelles des hommes; l'honneur mesmeset pratique 
des ministres de la religion se tire de nostre mort et de 
nos vices. Nul médecin ne prent plaisir a la santé de 
ses amis mesmes, dit l'antien comique Grec, ny soldat 
a la paix de sa ville; ainsi du reste. Et qui pis est, que 
chacun se sonde au dedans, il trouueraque nos souhaits 
intérieurs pour la plus part naissent et se nourissent 
aux despens d'autruy. Ce que considérant, il m'est 
venu en fantasie comme nature ne se dément point en 
cela de sa générale police. Car les physiciens tiennent 
que la naissance, nourissement et augmentation de 
chaque chose est l'altération et corruption d'vn' autre. 

J^am quodeunque suis mutatum finibus exit, 
Continuo hoc mors est illius quod fuit ante. 



CHAPITRE VINTTROISIESME. 
DE LA COVSTVME, ET DE NE CHANGER AISÉMENT VNE LOY RECEVE. 

Celuy me semble auoir très-bien conceu la force de 
la coustume qui premier forgea ce conte ,qu'vne femme 
de village, ayant apris de taresser et porter entre ses 

bras vn veau des l'heure de sa naissance, et continuant 
tousiours a ce faire, gaigna cela, par l'accoustumance, 
que, tout grand beuf qu'il estoit, elle le portoit encore. 
Car c'est, a la vérité, vne violente et traistresse mais- 
tresse d'escole que la coustume. Elle establit en nous 
peu a peu, a la desrobée, le pied de son authorité; 
mais, par ce doux et humble commencement, l'ayant 
rassis et planté auec l'ayde du temps, elle nous de- 
couure tantost vn furieux et tirannique visage, contre 
lequel nous n'auons plus la liberté de hausser seule- 
ment les yeux. Nous luy voyons forcer tous les coups 
les reigles de nature* : i'en croy* les médecins, qui 
quitent si souuent a son authorité les raisons de leur 
art; et ce Roy qui, par son moyen, rengea son estomac 
a se nourrir de poison ; et la fille qu'Albert recite s'estre 
accoustumée a viure d'araignesV 

le viens de voir ches moy vn petit homme, natif de 
Nantes, né sans bras, qui a si bien façonné ses pieds 
au seruice que luy deuoient les mains, qu'ils en ont, a 
la vérité, a demy oublié leur office naturel. Au demou- 
rant, il les nomme ses mains, il trenche, il charge vn 
pistolet et le lâche, il enfille son eguille, il coud, il 
escrit, il tire le bonnet, il se peigne, il ioue aux cartes, 
aux dez, et les remue auec autant de dextérité que 
sçauroit faire quelqu'vn autre L'argent que ie luy 
ay donné (car il gaigne sa vie a se faire voir), il l'a 
emporté en son pied, comme nous faisons en nostre 
main. l'en vi vn autre, estant enfant, qui manioit vne 
espée a deux mains, vne * hallebarde, du pli du col, a 
faute de mains, les iettoit en l'air et les reprenoit, lan- 

1 BC : » quelqu'autre ». 

* BC : » mains et ». m 

çoit vne dague et faisoit craqueter vn foet aussi bien 
que charretier de France. 

Mais on decouure bien mieux ses effets aux estranges 
impressions qu'elle fait en nos ames, ou elle ne trouue 
pas tant de résistance. Que ne peut elle en nos iuge- 
mens et en nos créances? Y a il nulle opinion si fan- 
tasque (ie laisse a part la grossière imposture des 
religions, dequoy tant de grandes nations et tant de 
suffisans personnages se sont veus enyures; car, cete 
partie estant hors de nos raisons humaines, il est plus 
excusable de s'y perdre a qui n'y est extraordinairement 
esc lai ré par vne faueur diuine); mais d'autres opinions, 
y en a il de si estranges qu'elle n'ay planté et estably 
par loix, es régions que bon luy a semblé?* Icy on vit 
de chair humaine; la c'est office de pieté de tuer son 
pere en certain aage; alleurs les pères ordonnent, des 
enfans encore au ventre des mères, ceux qu'ils veulent 
estre nourris et conseruez, et ceux qu'ils veulent estre 
abandonnés et tués; ailleurs, les vieux maris prestent 
leurs femmes a la ieunesse, pour s'en seruir; et ail- 
leurs, elles sont communes, sans péché : voire, en tel 
pais, portent pour merque d'honneur autant de belles 
houpes frangées, au bord de leurs robes, qu'elles ont 
acointé de masles. N'a elle pas faict encore vne chose 
publique de femmes a part? leur a elle pas mis les 
armes a la main? faict dresser des armées et liurer des 
batailles? Et, cfi que la raison et 1 toute la philosophie 
ne peut planter en la teste des plus sages, ne l'apprend 
elle pas de sa seule ordonnance au plus grossier vul- 
gaire? Car nous sçauons des nations entières ou non 
seulement l'horreur de la mort estoit mesprisée, mais 

1 Vulg. supp. : la raison et » 

l'heure de sa venue, a l'endroit des plus chères per- 
sonnes qu'on eut, festoiée auec grande alegresse ; et, 
quant a la douleur, nous en sçauons d'autres ou les 
enfans de sept ans soufl'roient, pour l'essay de leur 
constance, a estre foités iusques a la mort sans changer 
de démarche ny de visage 1 ; et ou la richesse estoit en 
tel mespris, que le plus chetif citoyen de la ville n'eut 
daigné baisser le bras pour releucr vne bourse d'escus. 
Et sçauons des régions tresfertiles en toutes façons de 
viures, ou toutefois les plus ordinaires mez et les plus 
sauoureus, c'estoient du pain du nasitort et de l'eau \ 
Et somme, a ma fantasie, il n'est rien qu'elle ne face, 
ou qu'elle ne puisse ; et auec raison l'appelle Pindarus, 
a ce qu'on m'a dict, la Royne et Emperiere du monde*. 
Mais le principal effect de sa puissance, c'est de nous 
saisir et ampieter de telle sorte qu'a peine soit il en 
nous de nous r'auoir de sa prinse, et de rentrer en nous 
pour discourir et raisonner de ses ordonnances. De 
vray, par ce que nous les humons auec le laict de nostre 
naissance, et que le visage du monde se présente en 
cet estât a nostre première velie, il semble que nous 
soions nais a la condition de suiure ce train. Et les 
communes imaginations que nous trouuous en crédit 
autour de nous, et infuses en nostre ame par la se- 
mence de nos pères, il semble que ce soient les géné- 
rales et natureles*. 

Darius demandoit a qifelques Grecs pour combien 
ils voudraient prendre la coustume des Indes, de man- 
ger leurs pères trespassés (car c'estoit leur forme, esti- 
mans ne leur pouuoir donner plus fauorable sépulture 
que dans eux mesmes) ; ils luy respondirent que, pour 

1 Vtttg. modifie les deux dernières phrases, en les abrégeant. 

chose du monde, ils ne le feroient; mais, s'estant aussi 
essayé de persuader aux Indiens de laisser leur façon 
et prendre celle de Grèce, qui estoit de brusler les 
corps de leurs pères, il leur rit encore plus d'horreur. 
Chacun en fait ainsi, d'autant que l'vsage nous dérobe 
le vray visage des choses. 

adeo magnum, nec tam mirabile quicquam 
Principio. quod non minuant mirarier omnes 
Paulatim. 

Autrefois, ayant a faire valoir quelqu'vne de nosob- 
seruations, et recelie auec resolûe authorité bien loing 
autour de nous, et ne voulant point, comme il se faict, 
l'establir seulement par la force des loix et des exem- 
ples, mais questant tousiours iusques a son origine, 
i'v trouuay le fondement si chetif et si foible, qu'a 
peine que ie ne m'en dégoûtasse, moi qui auois a la 
confirmer en autruy". Et qui se voudra essayer de 
mesme et se desfaire de ce violent preiudicc de la 
coustume, il trouuera plusieurs choses receues d'vne 
resolution indubitable, qui n'ont appuy qu'en la barbe 
chenue et rides de l'vsage qui les accompaigne : mais, 
ce masque arraché, rapportant les choses a la vérité et 
a la raison, il sentira son iugement comme tout bou- 
leucrsé, et remis pourtant en bien plus seur estât. 
Pour exemple, ie luy demanderay lors, qu'il peut estre 
de plus estrange que de voir vn peuple obligé a suiure 
des loix qu'il n'entendit onques, attaché en tous ses 
affaires domestiques, mariages, donations, testamens, 
ventes et achapts, a des règles qu'il ne peut sçauoir, 
n'estantescrites ny publiées en sa langue, et desquelles, 



1 Vulg. modifie ce commencement de phrase. 

par nécessité, il luy faille acheter l'interprétation et 
l'vsage*. le sçay bon gré a la fortune dequoy, comme 
disent nos historiens, ce fut vn gentil'homme Gascon 
et de mon païs, qui, le premier, s'opposa a Charlemai- 
gne, nous voulant donner les loix Latines et Impériales. 

Qu'est il de plus farouche que de voir vnc nation, 
ou par légitime coustume la charge de iuger se vende, 
et les iugements soient payéz a purs deniers contans. 
et ou légitimement la iustice soit refusée a qui n'a 
dequoy la paier; et aye cete marchandise si grand 
crédit qu'il se lace, en vne police, vn quatriesme estât 
des gens maniant les procès, pour le ioindre aus trois 
antiens de l'Eglise, de la noblesse et du peuple; lequel 
estât, ayant la charge des loix et souuereine authorité 
des biens et des vies, face vn corps a part de celuy de 
la noblesse; d'où il auienne qu'il y ait doubles loix, 
celles de l'honneur et celles de la iustice, en plusieurs 
choses fort contraires? Aussi rigoureusement condam- 
nent celles la vn demanti souffert, commes celles icy 
vn demanti reuanché. Par le deuoir des armes, celuy 
la soit dégradé d'honneur et de noblesse qui souffre 
vne iniure; et par le deuoir ciuil, celuy qui s'en venge, 
il encoure vne peine capitale. Qui s'adresse aux lois, 
pour auoir raison d'vne offence faicte a son honneur, 
il se des-honnore ; et qui ne s'y adresse, il en est puny 
et chastié par les loix. Et, de ces deux pièces si diuer- 
ses, se raportant toutefois a vn seul chef, ceux la ayent 
la paix, ceux cy la guerre en charge ; ceux la ayent le 
gaing, ceux cy l'honneur: ceux la le sçauoir, ceux cy 
la vertu; ceux la la parolle, ceux cy l'action; ceux la 
la iustice, ceux cy la vaillance; ceux la la raison, 
ceux cy la force; ceux la la robe longue, ceux cy la 
courte en partaige. 

Quant aux choses indifférentes, comme vestemens, 
qui les voudra ramener a leur vraye rin, qui est le 
seruice et commodité du corps, d'où dépend leur grâce 
et bien séance originelle, pour les plus monstrueus a 
mon gré qui se puissent imaginer, ie luy donray, entre 
autres, nos bonnets carrez, cete longue quelle de ve- 
loux plissé qui pend aux testes de nos famés auec son 
attirail bigatré, et ce vain modelle et inutile d'vn 
membre que nous ne pouuons seulement honnestement 
nommer, duquel toutefois nous faisons monstre et pa- 
rade en public. Ces considérations ne destournent 
pourtant pas vn homme d'entendement de suiure le 
stille commun; ains, au rebours, il me semble que 
toutes ces 1 façons escartées et particulières partent 
plustost de folie ou d'affectation ambitieuse que de 
vraye raison ; et que le sage doit, au dedans, retirer 
son ame de la presse, et la tenir en liberté et puissance 
de iuger librement des choses; mais, quant au dehors, 
qu'il doit suiure entièrement les façons et formes re- 
cettes. La société publique n'a que faire de nos pensées : 
mais le demeurant, comme nos actions, nostre trauail, 
nos fortunes et nostre vie propre, il la faut prêter et 
abandonner a son seruice et aux opinions communes V 
Car c'est la règle des règles et générale loy des loix, 
que chacun obserue celles du lieu ou il est : 

En voicy d'vn autre cuuée. Il y a grand doubte, s il 
se peut trouuer si euident profit au changement d'vne 

1 BC supp. : « ces ». 

* BC aj. : « Comme ce bon et grand Socrates refusa de sauuer 
sa vie par la désobéi ssance du magistrat, voir tres-iniuste et 
tres-inique ». 

loy receûe, telle qu'elle soit, qu'il y a de mal a la re- 
muer; d'autant qu'vne police bien instituée c'est 
comme vu bastiment de diuerses pièces iointes ensem- 
ble d'vne telle liaison <!}u'il est impossible d'en esbranler 
la moindre, que tout le corps ne s'en sente. Le légis- 
lateur des Thuriens ordonna que quiconque voudroit, 
ou abolir vne des vielles loix, ou en establir vne nou- 
uelle, se presenteroit au peuple la corde ah col; affin 
que, si la nouuelleté n'estoit aprouuée d'vn chacun, il 
tiit incontinent estranglé. Et celuy de Lacedemone 
employa sa vie pour tirer de ses citoyens vne promesse 
asseurée de n'enfraindre aucune de ses ordonnances. 
L'ephore qui coupa si rudement les deux cordes que 
Phrinys auoit adiousté a la musique ne s'esmaie pas 
si elle en vaut mieux, ou si les accords en sont mieux 
remplis; il luy suffit, pour les condamner, que ce soit 
vne altération de la vieille façon. C'est ce que signirioit 
cete vieille espée rouillée de la iustice de Marseille*. 

Si est ce que la fortune, reseruant tousiours son au- 
thorité au dessus de nos discours, nous présente aucune 
fois la nécessité si vrgente qu'il est besoing que les 
loix luy facent place*. On sçait qu'il est encore repro- 
ché a ces deux grandz personnages, Octauius et Caton, 
aux guerres ciuiles, l'vn de Sylla, l'autre de César, 
d'auoir plustost laissé encourir toutes extrémités a 
leur patrie, que de la secourir aux despens de ses loix, 
et que de rien remuer. Car, a la vérité, en ces dernières 
nécessitez ou il n'y a plus que tenir, il seroit, a l'auan- 
ture, plus sagement fait de baisser la teste et prester 
vn peu au coup, que, s'ahurtant outre la possibilité, a 
ne rien relascher, donner occasion a la violance de 

1 Vulg. supp. : « bien instituée ••. 

fouler tout aux piedz; et vaudroit mieux faire vouloir 
aux loix ce qu'elles peuuent, puis qu'elles ne peuuent 
ce qu'elles veulent. Ainsi fcit celuy qui ordonna 
qu'elles dormissent pour vint et quatre heures, et celuy 
qui remua, pour cete fois, vn iour du calendrier*. Les 
Lacedemoniens mesmes, tant religieus obseruateurs 
des ordonnances de leur pais, estans pressez de leur 
loy qui defendoit d'eslirc par deux fois Admirai vn 
mesme personnage, et, de l'autre part, leurs affaires 
requerans de toute nécessité que Lysander print de 
rechef cete charge, ils firent bien vn Aracus Admirai, 
mais Lysandcr surintendant de la marine. Et, de 
mesme subtilité, vn de leurs Ambassadeurs estant en- 
uoyé vers les Athéniens pour obtenir le changement 
de quelqu'ordonnance, et Pericles luy alléguant qu'il 
cstoit défendu d oster le tableau ou vne loy estoit vne 
fois posée, luy conseilla de le tourner seulemant, d'au- 
tant que cela n'estoit pas defandu. C'est ce dequoy 
Plutarque loue Flaminius «, qu'estant né pour com- 
mander, il sçauoit non seulement commander selon 
les loix, mais aus loix mesme, quand la nécessité pu- 
blique le requeroit. 



CHAPITRE VINTQVATRIESME. 

HIVERS EVENEMENS DE M E S M F CONSEIL. 

laques Amiot, grand Aumosnier de France, me re- 
cita vn iour cete histoire, a l'honneur d'vn Prince des 
nostres (et nostre estoit il a très-bonnes enseignes. 



1 Vulg. : « Philopœmen ». 
I. 

encore que son origine fut estrangere), que, durant 
noz premiers troubles, au siège de Rouan, ce Prince 
ayant esté aduerty par la Royne, mere du Roy, d'vne 
entreprinse qu'on faisoit sur sa vie, et instruit parti- 
culièrement, par ses lettres, de celuy qui la deuoit 
conduire a chef, qui estoit vn gentil'homme Angeuin 
ou Manceau, frequantant lors ordinairement pour cet 
effect la maison de ce Prince, il ne communiqua a per- 
sonne cet aduertissemant, mais, se promenant l'ende- 
mainau mont saincte Chatherine,d'ou se faisoit nostre 
baterie a Rouan (car c'estoit au temps que nous la 
tenions assiégée), ayant a ses costez ledict seigneur 
grand Aumosnier et vn autre Euesque, il aperceut ce 
gentirhomme, qui luy auoit esté remarqué, et le rit 
appeller. Comme il fut en sa présence, il luy dict ainsi, 
le voyant desia pallir et frémir des alarmes de sa 
conscience : « Monsieur de tel lieu , vous vous doutez 
bien de ce que ie vous veus, et vostre visage le monstre. 
Vous n'auez rien a me cacher, car ie suis instruict de 
vostre affaire si auatlt que vous ne feriez qu'empirer 
vostre marché d'essayer a le couurir. Vous scauez bien 
telle chose et telle (qui estoient les tenansetaboutissans 
des plus secrètes pièces de cete menée) : ne faillez, sur 
vostre vie, a me confesser la vérité de tout ce dessein. » 
Quand ce pauure homme se trouua pris et conueincu 
(car le tout auoit esté descouuert a la Royne par l'vn 
des complices), il n'eust qu'a ioindre les mains et re- 
quérir la grâce et miséricorde de ce Prince, aus piedz 
duquel il se voulut ietter; mais il l'en garda, suiuant 
ainsi son propos : « Venez ça ! Vous a y ie autres-fois 
faict desplaisir? ay ie offencé quelqu'vn des vostres par 
haine particulière." Il n'v a pas trois semaines que ie 
vous cognois : quelle raison vous a peu mouuoir a 

entreprendre ma mort? » Le gentil' homme respondit a 
cela, d'vne vois tramblante, que ce n'estoit nulle occa- 
sion particulière qu'il en eust, mais l'interest de la 
cause générale de son party; et qu'aucuns luy auoient 
persuadé que ce seroit vne exécution pleine de pieté 
d'extirper, en quelque manière que ce fut, vn si puis- 
sant ennemy de leur religion. « Or, suvuit ce Prince, 
ie vous veus monstrer combien la religion que ie tiens 
est plus douce que celle dequoy vous faictes profession. 
La vostre vous a conseillé de me tuer sans m'ouir, 
n'ayant receu de moy aucune offence, et la mienne me 
commande que ie vous pardonne, tout conueincu que 
vous estez de m'auoir voulu homicider sans raison. 
Alez vous en, retirez vous, que ie ne vous voye plus 
icy; et, si vous estez sage, prenez doresnauant en voz 
entreprises des conseillers plus gens de bien que 
ceus la. » 

L'Empereur Auguste, estant en la Gaule, receut 
certain aduertissemant d'vne coniuration que luy bras- 
soit Lucius Cinna; il délibéra de s'en venger, et manda 
pour cet effect a lendemain le conseil de ses amis ; mais, 
la nuict d'entre-deux, il la passa auec grande inquié- 
tude, considérant qu'il auoit a faire mourir vn ieune 
homme de bonne maison, et nepueu du grand Pom- 
peius; et produisoit en se pleignant plusieurs diuers 
discours. « Quoy donq, faisoit il, sera il dict que ie 
demeureray en crainte et en alarme; et que ie lairray 
mon meurtrier se promener ce pendant a son ayse ? 
S'en ira il quitte, ayant assailly ma teste, que i'ay 
sauuée de tant de guerres ciuiles, de tant de batailles 
par mer et par terre? et, après auoir estably la pais 
vniuerselle du monde, sera il absous ayant délibéré, 
non de me meurtrir seulement, mais de me sacrifier? « 

car la coniuration estoit faicte de le tuer comme il 
feroit quelque sacrifice. Apres cela, s'estant tenu coy 
quelque espace de temps, il recommançoit d'vne vois 
plus forte, et s'en prenoit a soy mesme : « Pourquoy 
vis tu, s'il importe a tant de gens que tu meures? N'y 
ara il nulle fin a tes vengeances et a tes cruautez? Ta 
vie vaut elle que tant de dommage se face pour la con- 
seruer? » Liuia, sa femme, le sentant en ces angoisses : 
« Et les conseils des femmes y seront ilz reeeuz? luy 
fit elle; fais ce que font les médecins, quand les receptes 
accoustumées ne peuuent seruir, ilz en essayent de 
contraires. Par seuerité tu n'as, iusques a cete heure, 
rien profité : Lepidus a suiuy Saluidienus; Murena, 
Lepidus; Ciepio, Murena; Egnatius, Ca-pio. Com- 
mance a expérimenter commant te succéderont la dou- 
ceur et la clemance. Cinna est conueincu ; pardonne 
le : de te nuire meshuy il ne pourra, et profitera a ta 
gloire. » Auguste fut bien aysc d'auoir trouué vn 
aduoeat de son humeur, et, ayant remercié sa femme 
et contremandé ses amis qu'il auoit assignez au conseil, 
commanda qu'on fit venir a luy Cinna tout seul; et, 
ayant faict sortir tout le monde de sa chambre et faict 
donner vn siège a Cinna, il luy parla en cete manière : 
« En premier lieu, ie te demande, Cinna, paisible au- 
diance. N'interrons pas mon parler; ie te donray temps 
et loisir d'y respondre. Tu sçais, Cinna, que, t'ayant 
pris au camp de mes ennemis, non seulemant t'estant 
faict mon ennemy, mais estant nay tel, ie te sauuay, 
ie te mis entre les mains tous tes biens, et t'ay en fin 
rendu si accommodé et si aysé que les victorieus sont 
enuieus de la condition du vaincu. L'office du sacer- 
doce que tu me demandas, ie te l'ottroiay, l'ayant 
refusé a d'autres, desquelz les pères auoient tousiours 

combatu auec moy. T'ayant si fort oblige, tu as entre- 
pris de me tuer. » A quoy Cinna s'estant escrié qu'il 
estoit bien esloignc*d'vne si meschante pensée : « Tu 
ne me tiens pas, Cinna, ce que tu m'auois promis, 
suyuit Auguste; tu m'auois asseuré que ie ne serois 
pas interrompu. Ouy, tu as entrepris de me tuer, en 
tel Heu, tel iour, en telle compagnie et de telle façon. » 
Et le voyant transi de ces nouuelles et en silance, non 
plus pour tenir le marché de se taire, mais de la presse 
de sa conscience : « Pourquov, adiouta il, le fais tu? 
Est ce pour estre Empereur? Vravemant, il va bien 
mal a la chose publique s'il n'y a que moy qui t'em- 
pesche d'arriuer a l'Empire. Tu ne peus pas seulemant 
deflandre ta maison, et perdis dernieremant vn procès 
en la faueur d'vn simple libertin. Quoy! n'as tu moien 
ny pouuoir en autre chose que a entreprendre Caisar? 
le le quitte, s'il n'y a que moy qui empesche tes espé- 
rances. Penses tu que Paulus, que Fabius Maximus, 
que les Cosses et Seruiliens te souffrent, et vnc si grande 
troupe de nobles, non seulement nobles de nom, mais 
qui par leur vertu honorent leur noblesse? » Apres 
plusieurs autres propos (car il parla a luy plus de deus 
heures entières): « Or va, luy dit il, ie te donne, 
Cinna, la vie, a traistre et a parricide, que ie te donnay 
autresfois a ennemy. Que l'amitié commance des cl- 
iourd'huy entre nous. Essayons qui de nous deus de 
meilleure foy, moy t'aie donne ta vie, ou tu l'aycs re- 
ceue. » Et se despartit d'auec luy en cete manière. 
Quelque temps après, il luy donna le consulat, se plei- 
gnant dequoy il ne le luy auoit osé demander. Il l'eut 
despuis pour fort amy, et fut seul laict par luy héritier 
de ses biens. Or, despuis cet accidant qui aduint a 
Auguste au quarantiesme an de son aage, il n'y eut 

iamais de coniuration ny d'entreprinse contre luy, et 
receut vne iuste recompense de cete sienne clemance. 
Mais il n'en aduint pas de mesrrles au nostre : car sa 
douceur ne le sceut garantir qu'il ne cheut despuis aus 
lacs de pareille trahison. Tant c'est chose vaine et fri- 
uole que l'humaine prudence; et au trauers de tous 
nos proiects, de nos conseils et précautions, la fortune 
maintient tousiours la possession des euenemans. 

Nous appelions les médecins heureus, quand ilz 
arriuent a quelque bonne fin; comme s'il n'y auoit 
que leur art qui ne se peut maintenir d'elle mesme, et 
qui eust les fondemens trop frailes pour s'appuyer de 
sa propre force, et comme s'il n'y auoit qu'elle qui aye 
besoin que le hazart et la fortune preste la main a ses 
opérations. le croi d'elle tout le pis ou le mieus qu'on 
voudra. Car nous n'auons, Dieu mercy, nul commerce 
ensemble. le suis au rebours des autres : car ie la 
mesprise bien tousiours; mais, quand ie suis malade, 
au lieu d'entrer en composition, ie commance encore 
a la haïr et a la craindre, et respons a ceux qui me 
pressent de prendre médecine, qu'ilz attendent au 
moins que ie sois rendu a mes forces et a ma santé, 
pour auoir plus de moyen de soustenir l'effort et le 
hazart de leur breuuage. le laisse faire nature, et pre- 
supose qu'elle se soit garnie de dentz et de griffes pour 
se deffandre des assaus qui luy viennent, et pour main- 
tenir cete contexture dequoy elle fuit la dissolution, 
le crain, au lieu de l'aller secourir, ainsi comme elle 
est aus prises bien estroites et bien iointes auec la ma- 
ladie, qu'on secoure son aduersaire au lieu d'elle, et 
qu'on la recharge de nouueaus affaires. 

Or, ie dy que, non en la médecine seulement, mais 
en plusieurs arts plus certaines, la fortune y a bonne 

part. Les saillies poétiques, qui emportent leur autheur 
mesme et le rauissent hors de soy, pourquoy ne les 
atribuerons nous a son bon heur? puis qu'il confesse 
luy mesmes qu'elles surpassent sa suffisance et ses 
forces, et les reconnoit venir d'ailleurs que de soy, et 
ne les auoir nullement en sa puissance; non plus que 
les orateurs ne disent auoir en la leur ces mouuemens 
et agitations extraordinaires qui les poussent au delà 
de leur dessein. Il en est de mesmes en la peinture, 
qu'il eschape par lois des traitz de la main du peintre 
surpassans sa conception et sa science, qui le tirent luy 
mesmes en admiration et qui l'estonnent. Mais la for- 
tune monstre bien encores plus euidemmant la part 
qu'elle a en tous ces ouurages, par les grâces et bcautez 
qui s'y treuuent, non seulement sans l'inuention, mais 
sans la cognoissance mesmes de l'ouurier. Vn suffisant 
lecteur descouure souuant es escritz 1 d'autruy des 
perfections autres que celles que l'autheur y a mises et 
aperceûes, et y preste des sens et des visages plus riches. 

Quant aus entreprises militaires, chacun void com- 
mant la fortune y a bonne part. En nos conseils mes- 
mes et en nos délibérations, il faut certes qu'il y ait 
du sort et du bonheur meslé parmy : car tout ce que 
nostre sagesse peut, ce n'est pas grand chose ; plus elle 
est aiguë et viue, plus elle trouue en soy de foiblesse, 
et se deffie d'autant plus d'elle mesme. Et', quand ie 
me prens garde de prez aus plus glorieus exploietz de 
la guerre, ie voy, ce me semble, que ceux qui les con- 
duisent n'y emploient la délibération et le conseil que- 
par acquit, et que, la pluspart de l'entreprinse, ils 
l'abandonnent a la fortune, et, sur la fiance qu'ilz ont 

1 Vulg. : « esprits ». 

3 BC : «« le suis de l'aduis» du Sy lia. et ». 

a son secours, passent tous les coups au delà des bornes 
de tout discours de raison. Il suruient des alegresses 
fortuites et des fureurs estrangeres parmy leurs délibé- 
rations, qui les poussent le plus souuent a prendre le 
party le moins fondé en discours et apparence, et qui 
grossissent leur courage au dessus de la raison. D'où 
il est aduenu a plusieurs grandz capitaines anciens, 
pour donner crédit a ces conseilz téméraires, d'aleguer 
a leurs gens qu'ils y estoient conuiés par quelque ins- 
piration, par quelque signe et prognostique. 

Voila pourquoy, en ceste incertitude et perplexité 
que nous apporte l'impuissance de voir et choisir ce 
qui est le plus commode, pour les difficultez que les 
diuers accidens et circonstances de chaque chose tirent 
quand et elle ! , le plus seur, quand autre considération 
ne nous y conduirait \ est a mon aduis de se reietter 
au party ou il y a plus d'honnesteté et de iustice *. 
Comme, en ces deux exemples, que ie vien de proposer, 
il n'y a point de doute qu'il ne fut plus beau et plus 
généreux a celuy qui auoit reccu l'offence de la par- 
donner, que s'il eust faict autrement. S'il en est mesad- 
uenu au premier, il ne s'en faut pas prendre a ce sien 
bon dessein, et ne sçait on, quand il eust pris le party 
contraire, s'il eust eschapé la fin a laquelle son destein 
l'appeloit, et si eust perdu la gloire d'vne si notable 
bonté. 

Il se void, dans les histoires, force gens en cete 
crainte, d'où la plus part ont suyui le chemin de courir 
au deuant des coniurations qu'on faisoit contre eus, 

1 Vulg. suyp. : « quand et clic ». 
i BC : « conuieroit ». 

' BC aj. : « et, puis qu'on est en double du plus court chemin, 
tenir toujours le dmii ... 

par vengeance et par supplices; mais i'en voy fort peu 
ausquels ce remède ayt seruy, tesmoin tant d'Empe- 
reurs Romains. Celuy qui se trouue en ce dangier, il 
ne doibt pas beaucoup espérer, ny de sa force, ny de sa 
vigilance. Car, combien est il mal aisé de se garentir 
d'vn ennemy qui est couuert du visage du plus ofh- 
cieus amy que nous ayons, et de cognoistre les volonttz 
et pansemans intérieurs de ceus qui nous assistent? Il 
a beau employer des nations estrangieres pour sa garde, 
et estre tousiours ceint d'vne haïe d'hommes armez ; 
quiconque ara sa vie a mespris se rendra tousiours 
maistre de celle d'autruy. Et puis ce continuel soup- 
çon, cete deffiance qui met le Prince en doute de tout 
le monde, luy doit seruir d'vn merueilleus tourment 4 . 

La voye qu'y tint Iulius Caesar, - ie trouue que c'est 
la plus belle qu'on y puisse prendre. Premièrement, il 
assaya par clemance et douceur a se faire aymerde ses 
ennemys mesmes, se contentant, aus coniurations qui 
luy estoient descouuertes, de déclarer simplement qu'il 
en estoit aduerty. Cela faict, il print vne tres-noble 
resolution d'attendre, sans effroy et sans solicitude, ce 
qui luy en pourrait aduenir, s'abandonnant et se re- 
mettant a la garde des Dieus et de la fortune; car 
certainement c'est Testât ou il estoit quand il fut tué*. 

Il me souuient d'auoir leu autresfois cete histoire 
de quelque Romain, personnage de dignité, lequel, 
fuyant la tyrannie du Triumuirat de Rome, auoit 
eschapé mille fois les mains de ceux qui le poursui- 
uoient, par la subtilité de ses inuentions. Il aduint vn 
iour qu'vne troupe de gens de chaual qui auoient 
charge de le prendre, passa tout ioignant vn halicr ou 

1 BC : <> chenal ». 

il s'estoit tapy, et faillit de le descouurir; mais luy, 
sur ce point la, considérant la peine et les difficultez 
ausquelles il auoit des-ia si long temps duré, pour se 
sauuerdes continuelles et curieuses recerches qu'on 
taisoit de luy par tout le monde, le peu de plaisir qu'il 
pouuoit espérer d'vne telle vie, et combien il luy valoit 
mieux de passer vne fois le pas que de demeurer tous- 
iours en cete trampe, luy mesme les rapella et leur 
trahit sa cacheté, s'abandonnant volontairement a leur 
cruauté, pour oster eux et luy d'vne plus longue peine. 
D'appeler les mains ennemies, c'est vn conseil vn peu 
gaillart et hardy. Si croy ie qu'encore vaudroit il 
mieus le prandre que de demeurer en la fleure conti- 
nuelle d'vn accidant qui n'a point de remède; et, 
puisque les prouisions qu'on y peut apporter sont plei- 
nes d'inquiétude, de tourment et d'incertitude, il vaut 
mieux, d'vne belle asseurance, se préparer a tout ce 
qui en pourra aduenir, et tirer quelque consolation de 
ce qu'on n'est pas asseuré qu'il auienne. 



CHAPITRE VlNTClNQVlESMfc:. 

DV PKIlANTISME. 

le me suis souuent despité en mon enfance de voil- 
es comédies Italienes tousiours vn pédante pour badin, 
et le surnom de magister n'auoir 1 guiere plus honno- 
rable signification parmy nous. Car, leur estant donné 
en gouuernement et en garde, que pouuois ie moins 
faire que d'estre ialous de leur réputation ? le cherchois 

1 HC : «< île mon magister n 'auoit ». 

bien de les excuser par la disconuenance naturelle m 
qu'il y a entre le vulgaire et les personnes rares et 
excellentes en iugement et en sçauoir : d'autant qu'ils 
vont vn train entièrement contraire les vns des autres. 
Mais en ceci perdois ie mon Latin, que les plus galans 
hommes, c'estoient ceux qui les auoient le plus a mes- 
pris, tesmoing nostre bon du Bellay : 

<SMais ie hay par sur tout vn sçauoir pedantesque. 

'Depuis, auec l'eage, i'ay trouué qu'on auoit vne gran- 
dissime raison, et que magis magnos clericos non sunt 
magis magnos sapientes. Mais d'où il puisse aduenir 
qu'vne ame garnie de la connoissance de tant de choses 
n'en deuiene pas plus viue et plus esueillée, et qu'vn 
esprit grossier et vulgaire puisse loger en soy, sans 
s'amender, les discours et les iugemens des plus excel- 
lens espritz que le monde ait porté, i'en suis encore en 
doute*. le dirois volontiers que, comme les plantes 
s'estouffent de trop d'humeur*, aussi l'action de l'esprit 
par trop d'estude, et que l ame, saisie et embarrassée 
de tant de diuersité de choses, perde le moyen de se 
desmcller, et que cete grande charge la tienne comme 
courbe et croupie 1 . Mais il en va autrement; car nostre 
ame s'eslargit d'autant plus qu'elle se remplit, et, aux 
exemples des vieux temps, il se voit, tout au rebours, 
que les plus suffisans hommes au maniemens des 
choses publiques, les plus grands capitaines et les 
meilleurs conseillers aux affaires d'estat ont esté ensem- 
ble les plus sçauans. Et, quant aux philosophes, retirez 
de toute occupation publique, ils ont esté aussi quel- 
quefois, a la vérité, mesprisés par la liberté comique 

1 Vulg. modifie cette fin de phrase. 

de leur temps*; mais au rebours des nostres. Car on 
enuioit ceux la comme estans au dessus de la commune 
façon, comme mesprisans les actions publiques, comme 
ayant dressé vne vie particulière et inimitable, réglée 
a certains discours hautains et hors d'vsage; ceux cy 
on les desdeigne, comme estans au dessoubs de la 
commune façon, comme incapables des charges publi- 
ques, comme trainans vne vie et des meurs basses et 
viles après le vulgaire*. 

Quant a ces philosophes, dis-ie, comme ilz estoient 
grands en science, ils estoient encore plus grands en 
toute autre perfection et excellance «. Et, tout ainsi 
qu'on dict de ce geometrien de Siracusc, lequel, ayant 
esté destourné de sa contemplation pour en mettre 
quelque chose en practique a la défiance de sa patrie, 
qu'il mit soudain en train des engins espouuentablcs 
et des effectz surpassant toute créance humaine, des- 
daignant toute fois luy mesme toute cetc siene manu- 
facture, et pensant en cela auoir corrompu et gasté la 
dignité de son art, de laquelle ses ouuragcs n'estoient 
que l'aprentissage et le iouet; aussi eux, si quelque 
fois on les a mis a la preuue de l'action, on les a veu 
voler d'vn' aisle si haute, qu'il paroissoit bien leur 
cœur et leur amc s'estre merueilleusement grossie et 
enrichie par l'intelligence des choses. Mais* leurs ima- 
ginations, logées au dessus de la fortune et du monde, 
leur faisoit trouuer les sièges de la iustice et les thrones 
mesmes des Roys bas et viles*. Vn d'entr'eux, Thaïes, 
accusant quelque fois le soing du mesnage et de s'en- 
richir, on luy reprocha que c'estoit a la mode du 
renard, pour n'y pouuoir aduenir. Il luy print enuie, 

1 Vulp. : « plus grands en loutc action »>. 



Digitized by Google 



LIVRK PRKMIKR. O 3 

par passetemps, d'en monstrer l'expérience, et, aiant 
pour ce coup raualc son sçauoir au seruice du proffit 
et du gaing, dressa vne trafique, qui, dans vn an, 
raporta telles richesses qu'a peine, en toute leur vie, les 
plus expérimentés de ce mcstier la en pouuoient faire 
de pareilles". 

Par ainsi, ie quitte cete raison, et croy qu'il vaut 
mieux dire que cela vienne a nos maistres d'cscole 1 de 
leur mauuaise façon de se prendre aux sciences; et, 
qu'a la mode dequoy nous sommes instruietz, il n'est 
pas merueille si ny les escoliers, ny les maistres, n'en 
deuienent pas plus habilles, quoy qu'ilzs'y facent plus 
sçauans. De vray, le soing et la despence de nos pères 
ne vise qu'a nous garnir la teste de science; du iuge- 
ment et de la vertu, nulles nouuelles*. Nous nous 
enquerons volontiers: sçait il du Grec ou du Latin? 
escrit il en vers ou en prose? Mais s'il est deuenu 
meilleur ou plus aduisé, c'estoit le principal, et c'est 
ce qui demeure derrière. Il falloit s'enquérir qui est 
mieux sçauant, non qui est plus sçauant. 

Nous ne trauaillons qu'a remplir la mémoire, et 
laissons l'entendement vuide. Tout ainsi que les oy- 
seaus vont quelquefois a la queste du grein, et le por- 
tent au bec sans le taster, pour en faire bêchée a leurs 
petitz, ainsi nos pédantes vont pillotant la science 
dans les liures, et ne la logent qu'au bout de leurs 
leures, pour la dégorger seulement et mettre au vent *. 
Mais, qui pis est, leurs escoliers et leurs petits ne s'en 
nourrissent et alimentent non plus; ains elle passe de 
main en main, pour cete seule fin d'en faire parade, 
d'en entretenir autruy, et d'en faire des contes, comme 

i Vulf*. supp. : « a nos maistres d'cscole >». 

vne vaine monnoie inutile a tout autre vsage et em- 
. ploite qu'a conter et ietter*. Nous sauons dire: « Cicero 
dit ainsi; voila l'opinion de Platon; ce sont les motz 
mesmes d'Aristote. » Mais nous, que disons nous nous 
mesmes? qu'opinons nous 1 ? que iugeons nous? Autant 
en feroit bien vn parroquet. 

Cete façon me fait iustement souuenir de ce riche 
Romain qui auoit esté soigneux, a fort grande des- 
pence, de recouurer des hommes suffisans en tout genre 
de sciences, qu'il tenoit continuelement autour de luy, 
affin que, quand il escheoit* entre ses amis quelqu'oc- 
casion de parler d' vne chose ou d'autre, ilz supplissent 
sa place, et fussent tous pretz a luy fournir, qui d'vn 
discours, qui d'vn vers d'Homère, chacun selon son 
gibier ; et pensoit ce sçauoir estre sien, par ce qu'il estoit 
en la teste de ses gens. Et comme font aussi ceux desquelz 
la suffisance loge en leurs somptueuses librairies*. 

Nous de mesmes, nous prenons en garde les opinions 
et le sçauoir d'autruy, et puis c'est tout : il les faut 
faire nostres. Nous semblons proprement celuy qui, 
ayant besoing de feu, en iroit quérir chez son voisin, 
et y en ayant trouué vn beau et grand, s'arresteroit la 
a se chauffer, sans plus se souuenir d'en raporter chez 
soy. Que nous sert il d'auoir la panse pleine de viande, 
si elle ne se digère, si elle ne se trans-forme en nous, 
si elle ne nous augmente et fortifie? Pensons nous que 
Lucullus, que les lettres rendirent et formarent si 
grand capitaine et si aduisé sans l'essay et 1 sans l'ex- 
périence, les eut prisez « a nostre mode?* Quand bien 

* \'ulg. supp. : a qu'opinons nous.' ». 

* BC : « escheroit ». 

s Viilp. supp. : « et si aduisé sans l'essay et ». 

* Vulg. : <• prinses ». 

nous pourrions estre sçauans du sçauoir d'autruy, au 
moins sages ne pou lions nous estre que de nostre pro- 
pre sagesse. 

le haï, dict il, le sage qui n'est pas sage pour soy 
mesmes*. Si nostre ame n'en va vn meilleur bransle, 
si nous n'en auons le iugement plus sain, i'aymeroy 
aussi cher que mon escolier eut passé le temps a ioûer 
a la paulme; au moins le corps en seroit plus allègre. 
Voies le reueuir de la, après quinze ou seze ans em- 
ployez : il n'est rien si mal propre a mettre en beson- 
gne. Tout ce que vous y reconnoissez d'auantage, c'est 
que son Latin et son Grec l'ont rendu plus fier et plus 
outre-cuidé qu'il n'estoit party de la maison*. Mon 
vulgaire Perigordin les appelle fort plaisamment : 
Lettre ferits; comme si vous disiez : lettre férus, aus- 
quels les lettres ont donné vn coup de marteau, comme 
on dict. De vray, le plus souuent ils semblent estre 
raualez 1 mesmes du sens commun. Car, le paisant et 
le cordonnier, vous leur voyez aller simplement et 
naifuement leur train, parlant de ce quilz scauent : 
ceux cy, pour se vouloir esleuer et iandarmer de ce 
sçauoir qui nage en la superficie de leur ceruelle, vont 
s'ambarrassant et empêtrant sans cesse. 11 leur es- 
chappe de belles parolles, mais qu'vn autre les accom- 
mode; ilz connoissent bien Galien, mais nullement le 
malade; ilz vous ont des-ia rempli la teste de loix, et 
si n'ont encore conceu le neud de la cause; ilz scauent 
la théorique de toutes choses, cherchez qui la mette en 
practique. 



1 lit. : «• icualc/ ». 

I'ay veu chez moy vn mien amy, par manière de 
passetemps, aiant affaire a vn de ceux cy, contrefaire 
vn iargon de propos sans suite, et tissu de toutes pièces 
rapportées, sauf qu'il estoit souuent entrelardé de mots 
propres a leur dispute, amuser ainsi tout vn iour ce 
sot a debatre, pensant tousiours respondre aux obiec- 
tions qu'on luy faisoit; et si estoit homme de lettres et 
de réputation*. Qui regardera de bien près a ce genre 
de gens, qui s'estand bien loing, il trouucra, comme 
moy, que le plus souuent ils ne s'entendent, ny autruy, 
et qu'ils ont la souuenance assés pleine, mais le iuge- 
ment entièrement creux, sinon que leur nature d'elle 
mesme le leur ait autrement façonné; comme i'ay veu 
Adrianus Turnebus, qui, n'ayant fait autre profession 
que des lettres, en laquelle c'estoit a mon opinion le 
plus grand homme qui fut il y a mil' ans, n'auoit 
toutesfois rien de pedantesque que le port de sa robe, 
et quelque façon externe, qui pouuoit n'estre pasciui- 
lisée a la courtisane, qui sont choses de néant* : car, 
au dedans, c'estoit l'ame la plus polie, du monde. le 
I'ay souuent, a mon esciant, ietté en propos eslongnés 
de son gibier et de son vsage; il y voioit si cler, d'vne 
appréhension si prompte, d'vn iugement si sain, qu'il 
scmbloit qu'il n'eut iamais faict autre mestier que la 
guerre et affaires d'estat. Ce sont natures belles et 
fortes*, qui se maintiennent au trauers d'vne mauuaise 
institution. Or ce n'est pas assez que nostre institution 
ne nous gaste pas : il faut qu'elle nous change en mieux 
et qu'elle nous amende, ou elle est vaine et inutile *. 

Il y a aucuns de nos Parlemens, quand ils ont a 
receuoir des officiers, qui les examinent seulement sur 

1 Vutg. supp. : « et qu'elle... inutile ». 

la science; les autres y adioutent encores l'essai du 
sens, en leur présentant le iugement de quelque cause. 
Ceux cy me semblent auoir vn beaucoup meilleur 
stile; et, encore que ces deux pièces soient nécessaires 
et qu'il taille qu'elles s'y trouuent toutes deux, si est 
ce qu'a la vérité celle du sçauoir est moins prisable 
que celle du iugement. Céte icv se peut passer de l'au- 
tre, et non l'autre de céte icy : car, comme dict ce vers 
Grec : 

il; oùSiv 7) pûQr.ai;, r,v ur, voûf r.uf,î), 

a quov taire la science, si l'entendement n'y est? Pleut 
a Dieu que, pour le bien de nostre iustice, ces compa- 
gnies la se trouuassent aussi bien fournies d'entende- 
ment et de conscience comme elles sont encore de 
science*. Or, il ne faut pas atacher le sçauoir a l'ame, 
il l'y faut incorporer; il ne l'en faut pas arrouser, il 
l'en faut teindre; et, s'il ne la change, et amende son 
premier estât imparfaict, certainement il vaut beau- 
coup mieux le laisser la; c'est vn dangereux glaiue, et 
qui empesche et offence son maistre mesme, s'il est en 
main foible, et qui n'en sçache l vsage*. 

A l'aduenture, est ce la cause que et nous et la théo- 
logie ne requérons pas beaucoup de science aux famés, 
et que François, Duc de Bretaigne, filz de Iean cin- 
quiesme, comme on luy parla de son mariage auec 
Isabeau, fille d'Escosse, et qu'on luy adiouta qu'elle 
auoit esté nourrie simplement et sans aucune instruc- 
tion de lettres, respondit qu'il l'en aymoit mieux, et que 
vne famé estoit assez sçauante quand elle sçauoit mettre 
différence entre la chemise et le pourpoint de son mary. 

Aussi, ce n'est pas si grande merueille comme on 
crie, que nos ancestres n'ayent pas faict grand estât 

des lettres, et qu'encore auiourd'huy elles ne se trou- 
uent que par rencontre aux principaux conseils de nos 
Roys ; et, si céte fin de s'en enrichir, qui seule nous est 
auiourd'huy en bute par le moyen de la iurisprudence, 
de la médecine, du pedantisme, et de la théologie en- 
core, ne les tenoit en crédit, vous les verriés sans 
doubte aussi marmiteuses qu'elles furent onques. Quel 
domage, puis qu'elles ne nous aprenent ny a bien pen- 
ser, ny a bien taire?* 

En cete belle institution que Xenophon preste aux 
Perses, nous trouuons qu'ilz aprenoient la vertu a 
leurs enfans, comme les autres nations font les lettres*. 
Et m'a semblé chose digne de très-grande considération 
que, en cete excellente police de Licurgus, et a la vé- 
rité monstrueuse par sa perfection, si songneuse pour- 
tant de la nouriture des enfans, comme de sa principale 
charge, et au gitte mesmes des Muses, il s'y face si peu 
de mention de l'apprentissage des lettres, comme si 
céte généreuse ieunesse, desdaignant tout autre ioug 
que de la vertu mesmes, on luy aye deu fournir, au 
lieu de nos maistres de science, seulement des maistres 
de vaillance, prudence et iustice*. La façon de leur 
discipline, c'estoit leur faire des questions sur le iuge- 
ment des hommes et de leurs actions; et, s'ils con- 
damnoient et louoient ou ce personnage ou ce faict, il 
failloit raisonner leur dire, et, par ce moyen, ils aigui- 
soient ensemble leur entendement et apprenoient la 
iustice. Astiages, en Xenophon, demande a Cyrus conte 
de sa dernière leçon. « C'est, dict il, qu'en nostre 
escole vn grand garson, ayant vn petit saye, le donna a 
vn de ses compaignons de plus petite taille, et luy osta 
son saye, qui estoit plus grand. Nostre précepteur 
m'ayant faict iugede ce différent, ie iugeay qu'il falloit 

laisser les choses en cet estât, et que l'vn et l'autre 
sembloit estre mieux accommodé en ce point. Sur 
quoy, il me remonstra que i'auois mal fait : car ie 
m'estois arresté a considérer la bien séance, et il failloit 
premièrement auoir proueu a la iustice, qui vouloit 
que nul ne fut forcé en ce qui luy apartenoit. » Etdict 
qu'il en fut foité, tout ainsi que nous sommes en nos 
vilages pour auoir oblié le premier aoriste de tv*™. 
Mon regent me feroit vne belle harengue, in génère 
demonstratiuo, auant qu'il me persuadât que son es- 
cole vaut céte la. Ils ont voulu couper chemin ; et, puis 
qu'il est ainsi que les sciences, lors mesmes qu'on les 
prent de droit fil, ne peuuent que nous apprendre la 
prudence, la prud'hommie et la resolution, ils ont voulu 
d arriuée mettre leurs enfans au propre des effectz, et 
les instruire, non par ouir dire, mais par l'essay mesmes 
de l'action , en les formant et moulant vifuement, non 
seulement de préceptes et parolles, mais principale- 
ment d'exemples et d'œuures; affin que ce ne fut pas 
vne science en leur ame, mais sa complexion et habi- 
tude ; que ce ne fut pas vn acquêt, mais vne naturelle 
possession. A ce propos, on demandoit a Agesilaus ce 
qu'il seroit d'aduis que les enfans aprinsent : « Ce 
qu'ils doiuent faire encore estants hommes », respondit 
il. Ce n'est pas merueille si vne telle institution a pro- 
duit des eflects si admirables. On aloit, dict on, aus 
autres villes de Grèce chercher des rhctoriciens, des 
peintres et des musiciens; mais en Lacedemone, des 
législateurs, des magistrats et empereurs d'armée. A 
Athènes, on aprenoit a bien dire, et icy, a bien faire : 
la, a se desmeler d'vn argument sophistique, et a rabat- 
tre l'imposture des motz captieusement entrelassez; icy. 
a se desmeler des appâts de la volupté, et a rabatre. 

d'vn courage inuincible, les menasses de la fortune et 
de la mort: ceux la s'embesongnoient après les parolles; 
ceux cy après les choses: la, c'estoit vne continuelle 
exercitation de la langue ; icy vne continuelle exerci- 
tation de l'ame. Parquoy il n'est pas estrangesi, Anti- 
pater leur demandant cinquante enfans pour ostages, 
ilsrespondirent, tout au rebours de ce que nous ferions, 
qu'ilz aymeroient mieux donner deux fois autant 
d'hommes faicts, tant ils estimoient la perte de l'édu- 
cation de leur païs. Quand Agesilaus conuie Xenophon 
d'enuoier nourrir ses enfans a Sparte, ce n'est pas pour 
y apprendre la rhétorique ou dialectique, mais pour 
apprendre (ce dict il) la plus belle science qiy soit, 
assçauoir la science d'obéir et de commander*. 



CHAPITRE VINTSIXIESME. 

DE I.'lNSTITVTlON DES ENFANS, A MADAME DIANE DE FOIX, 
CONTESSE DE GVRSON. 

le ne vis iamais père, pour bossé ou boiteux 1 que 
fut son fils, qui laissast de l'auouer. Non pourtant, 
s'il n'est du tout eniuré de cet' affection, qu'il ne s'a- 
. perçoiue de sa défaillance; mais tant y a qu'il est sien. 
Aussy moy, ie voy, mieux que tout autre, que ce ne 
sont icy que resueries d'homme qui n'a gousté des 
sciences que la crouste première, en son enfance, et 
n'en a retenu qu'vn gênerai et informe visage : vn peu 
de chasque chose, et rien du tout ; a la Françoise. Car, 
en somme, ie sçai qu'il y a vne médecine, vne iuris- 

1 Vultf. : " teigneux ■>. ^ 

prudence, quatre parties en la mathematicque , et , en 
gros, ce a quoi elles visent * ; mais de y enfoncer plus 
auant, de m'estre rongé les ongles a l'estude de Platon 
ou 1 d'Aristote *, ou opiniatré après quelque science 
solide, ie ne l'ay iamais faict; ce n'est pas mon occu- 
pation **. 

L'histoire, c'est mon gibier en matière de liures , 
ou la poésie, que i'aime d'vne particulière inclination. 
Car, comme disoit Cleantes, tout ainsi que la voix 
contrainte dans l'étroit canal d'vne trompeté sort plus 
aiguë et plus forte, ainsi me semble il que la sentence 
pressée aus pieds nombreus de la poésie s'eslance bien 
plus brusquement, et me fiert d'vne plus viue secousse. 
Quant aux facultez natureles qui sont en moy, dequoy 
c'est icy l'essay, ie les sens fléchir sous la charge : mes 
conceptions et mon iugement ne marche qu'a tâtons, 
chancelant, bronchant et chopant; et, quand ie suis 
allé le plus auant que ie puis, si ne me suis ie aucune- 
ment satisfaict : ie voy encore du pais au delà , mais 
d'vne vcue trouble et en nuage, que ie ne puis des- 
meler; et puis, me meslant de parler indifféremment 
de tout ce qui se présente a ma fantasie, et n'y em- 
ploiant que mes propres et naturelz moiens, s'il ra'a- 
uient, comme il faict a tous coups, de rencontrer de 
fortune, dans les bons autheurs, ces mesmes lieus que 
i'ay entrepris de traiter, comme ie vien de faire ches 
Plutarque tout présentement son discours de la force 
de l'imagination, a me reconnoistre, au prix de ces 
gens la, si foible et si chetif, si poisant et si endormy, 
ie me fay pitié ou desdain a moy mesmes. Si me gra- 
tirie-ie de cecy, que mes opinions ont cet honneur de 

' Vulfj. supp. : « de Platon ou ». 
! Vidg, supp. : « ce... occupation •>. 

rencontrer aux leurs*, et dequoy aussi i'ay au moins 
cela, qu'vn chacun n'a pas, de connoistre l'extrême 
différence d'entre eux et moy ; et laisse, ce neantmoins, 
courir mes inuentions ainsi foibles et basses, comme ie 
les ay produites, sans en replastrer et resouder 1 les 
defaus que cete comparaison m'y a descouuers*. Car 
autrement i'engendrerois des monstres, comme font * 
les escriuains indiscretz de nostre siècle, qui, parmy 
leurs ouurages de néant, vont semant des lieus entiers 
des antiens autheurs, pour se faire honneur de ce 
larrecin. Et c'est au contraire; car cet' infinie dissem- 
blance de lustres rend vn visage si pasle, si terni et si 
laid a ce qui est du leur, qu'ils y perdent beaucoup 
plus qu'ilz n'y gaignent*. 

Il m'auint, l'autre iour, de tomber sur vn tel pas- 
sage : i'auois trainé languissant après des paroi les 
Françoises, si exangues, si descharnées et si vuides de 
matière et de sens que ce n'estoient voirement que 
paroi les Françoises. Au bout d'vn long et ennuïeus 
chemin, ie vins a rencontrer vne pièce haute, riche et 
esleuée iusques aux nues; si i'eusse trouué la pente 
douce et la montée vn peu alongée, cela eut esté vn 
peu 'excusable; c'estoit vn précipice si droit et si coupé 
que, des six premières parolles, ie conneus que ie 
m'enuolois en l'autre monde. De lu ie descouuris la 
fondrière d'où ie venois, si basse et si profonde que ie 
n'eus onques plus le cœur de m'y raualer. Si ie fardois 
l'vn de mes discours de ces riches peintures, il esclai- 
reroit par trop la bestise des autres*. 

1 B : « recoudre »,W C : « recoudre ». 

* Vulg. supp. : « Car... comme font », et remanie la fin de 
ce paragraphe. 

* BC supp. : « un peu ». 

Quoy qu'il en soit, veux-ie dire, et quelles que 
soient ces inepties, ie n'ay pas délibéré de les cacher, 
non plus qu'vn mien pourtraict, chauue et grisonnant, 
ou le peintre aurait mis, non vn visage parfaict, mais 
le mien. Car aussi ce sont icv mes humeurs et opinions; 
ie les donne pour ce qui est en ma créance, non pour 
ce qui est a croire; ie ne vise icy qu'a découurir moy 
mesmes, qui seray par aduenture autre demain, si 
nouueau aprentissage me change. le n'ay point l'au- 
thorité d'estre creu, ny ne le désire, me sentant trop 
mal instruit pour instruire autruy. 

Quelcun donq, ayant veu l'article précédant, me 
disoit ches moy, l'autre iour, que ie me deuoy estre vn 
peu estendu sur le discours de l'institution des enfans.- 
Or, Madame, si i'auoy quelque suffisance en ce subiect, 
ie ne pourroy la mieux employer que d'en faire vn 
présent a ce petit homme qui vous menasse de faire 
tantost vne belle sortie de ches vous (vous estez trop 
généreuse, Madame, pour commencer autrement que 
par vn masle) ; car, ayant eu tant de part a la conduite 
de vostre mariage, i'ay quelque droit et interrest a la 
grandeur et prospérité de tout ce qui en viendra ; outre 
ce que l'anciene possession que vous auez de tout 
temps sur ma seruitude m'obligent assez a désirer hon- 
neur, bien et aduantage a tout ce qui vous touche : 
mais, a la vérité, ie n'y entens sinon cela que la plus 
grande difficulté et importante de l'humaine science 
semble estre en cet endroit, ou il se traite de la nour- 
riture et institution des enfans*. La montre de leurs 
inclinations est si tendre en ce bas aage, et si obscure, 
et les promesses si incertaines et fauces, qu'il est ma- 
laisé d'y establir nul solide iugement*. Si est il difficile 
de forcer les propensions natureles; d'où il aduient 

que, par faute d'auoir bien choisi leur route, pour 
néant se trauaille on souuent et employé l'on beaucoup 
d'aage a dresser des enfans aux choses ausquelles ils 
ne peuuent prendre nul goust. Toutesfois, en cete 
difficulté, mon opinion est de les acheminer tousiours 
aux meilleures choses et plus profitables, et qu'on ne 
doits appliquer aucunement 1 a ces legieres diuinations 
et prognostiques que nous prenons des mouuemens 
de leur enfance*. 

Madame, c'est vn grand ornement que la science, et 
vn vtil de merueilleux seruice, et notamment aux per- 
sonnes eleuées en tel degré de fortune comme vous 
estez. A la vérité, elle n'a point son vray vsage en 
Tnains viles et basses. Elle est bien plus fiere de prêter 
ses moyens a conduire vne guerre, a commander vn 
peuple, a pratiquer l'amitié d'vn Prince ou d'vne na- 
tion estrangiere, qu'adresser vn argument dialectique, 
ou a plaider vn appel, ou ordonner vne masse de pil- 
Iules. Ainsi, Madame, par ce que ie croy que vous 
n'oblierez pas cete partie en l'institution des vôtres, 
vous qui en auez bien auant sauouré la douceur, et 
qui estes d'vne race lettrée (car nous auons encore en 
main des escrits de ces antiens Contes de Foix, d'où 
monsieur le Conte, vostre mary, et vous estez descen- 
dus; et François, monsieur de Candale, vostre oncle, 
en faict naitre tous les iours d'autres, qui estendront la 
connoissance de cete qualité de vostre famille a plu- 
sieurs siècles), ie vous veux dire la dessus vne seule 
fantasie que i'ay contraire au commun vsage : c'est 
tout ce que ie puis conférer a vostre seruice en cela. 

La charge du gouuerneur que vous luv donrés. du 

1 Vulg. : « et qu'on se doit peu appliquer ». 

chois duquel dépend tout l'eflect de son institution, 
ell' a plusieurs autres grandes parties, mais ie n'y tou- 
che point, pour n'y sçauoir rien apporter qui vaille. Et, 
de cet article, sur lequel ie me mesle de luy donner 
aduis, il m'en croira autant qu'il y verra d'apparence. 
A vn enfant de maison, qui recherche les lettres et la 
discipline non pour le gaing (car vne si vile fin et si 
abiecte est indigne de la grâce et faueur des Muscs, et 
puis elle regarde et dépend d'autruy), ny tant pour les 
commoditez externes que pour les sienes propres, et 
pour s'en enrichir et parer au dedans, ayant plustost 
enuie d'en tirer vn habil' homme qu'vn homme sça- 
uant, ie voudrois aussi qu'on futsoigneus de luy choisir 
vn conducteur qui eut plustost la teste bien faicte que 
bien pleine, et qu'on y requit tous les deux, mais plus 
les meurs et l'entendement que la science; et qu'il se 
conduisit en sa charge d'vne nouuelle manière. 

On ne cesse de criailler a nos oreilles, comme qui 
verseroit dans vn antonnoir, et nostre charge ce n'est 
que de redire ce qu'on nous a dict. le voudrois qu'il 
corrigeât vn peu cete partie, et que, de belle arriuée, 
selon la portée de l ame qu'il a en main, il commençast 
a la mettre sur le trottoer, luy faisant gouster les cho- 
ses, les choisir et discerner d'elle mesme : quelquefois 
luy monstrant chemin, quelquefois luy laissant pren- 
dre le deuant. le ne veux pas qu'il inuente et parle 
seul; ie veux qu'il escoute son disciple parler a son 
tour*, qu'il ne luy demande pas seulement compte des 
mots de sa leçon, mais du sens et de la substance, et 
qu'il iuge du profit qu'il aura fait, non par le tesmoin- 
gnage de sa mémoire, mais de son iugement. Que ce 



' Yulg. supp. : « et la discipline 

qu'il viendra d'apprendre, il le luy face mettre en cent 
visages, et accommoder a autant de diuers subietz, 
pour voir s'il l'a encore bien pris et bien faict sien*. 
C'est tesmoignage de crudité et d'indigestion que de 
regorger la viande comme on l'a aualée : l'estomac n'a 
pas faict son opération, s'il n'a faict changer la façon 
et la forme a ce qu'on luy auoit donné a cuire*. 

Qu'il luy face tout passer par l'estamine, et ne loge 
rien en sa teste par authorité et a crédit. Les principes 
d'Aristote ne luy soient principes, non plus que ceux 
des Stoïciens ou Epicuriens. Qu'on luy propose céte 
diuersité de iugemens : il choisira s'il peut; sinon il en 
demeurera en doubte Car s'il embrasse les opinions 
de Xenophon et de Platon par son propre discours, ce 
ne seront plus les leurs, ce seront les siennes*. Il faut 
qu'il emboiue leurs humeurs, non qu'il apprenne leurs 
préceptes; et qu'il oblie hardiment, s'il veut, d'où il 
les tient, mais qu'il se les sçache approprier. La vérité 
et la raison sont communes a vn chacun, et ne sont, 
non plus a qui les a dites premièrement, qu'a qui les 
dict après*. Les abeilles pillotent,deça, de la, les fleurs; 
mais elles en font après le miel, qui est tout leur : ce 
n'est plus thin, ny mariolaine; ainsi, les pièces em- 
pruntées d'autruy, il les transformera et confondra 
pour en faire vn ou u rage tout sien, asçauoir son iuge- 
ment. Son institution, son trauail et estude ne vise 
qu'a le former*. 

C'est, disoit Epicharmus, l'entendement qui voit et 
qui oyt; c'est l'entendement qui approrite tout, qui 
dispose tout, qui agit, qui domine et qui règne : toutes 
autres choses sont aueugles, sourdes et sans ame. 

« C.hc non men che saper, dubbiar m aggrada » . 

Certes nous le rendons seruile et couard, pour ne luy 
laisser la 1 liberté de rienjaire de soy. Qui demanda 
iamais a son disciple ce qu'il luy semble * de telle ou 
telle sentence de Ciceron? On nous les placque en la 
mémoire toutes empennées, comme des oracles, ou les 
lettres et les syllabes sont de la substance de la chose*, 
le voudrais que Le Paluèl ou Pompée, ces beaus dan- 
seurs*, apprinsent des caprioles a les voir seulement 
faire, sans nous bouger de nos places, comme ceux cy 
veulent instruire nostre entendement, sans l'esbranler 
et mettre en besogne **. Or, a cet apprentissage, tout 
ce qui se présente a nos yeux sert de Hure suffisant. 
La malice d'vn page, la sottise d'vn valet, vn propos 
de table, ce sont autant de nouuelles matières. 

A cete cause, le commerce des hommes y est mer- 
ueilleusement propre, et la visite des païs estrangers », 
non pour en raporter seulement, a la mode de nostre 
noblesse Françoise, combien de pas a Santa Rotonda, 
ou la richesse des calessons de la signora Liuia, ou, 
comme d'autres, combien le visage de Néron, de quel- 
que vielle ruine de la, est plus long ou plus large que 
celuy de quelque pareille médaille ; mais pour en ra- 
porter principalement les humeurs de ces nations et 
leur façons, et pour frotter et limer nostre ceruelle 
contre celle d'autruy. le voudrais qu'on commençast 
a le promener des sa tendre enfance; et premièrement, 
pour faire d'vne pierre deux coups, par les nations 
voisines qui ont le langage plus esloigné du nostre, et 
auquel, si vous ne la formés de bon heure, la langue 
ne se peut façonner. 

1 BC : « &a »>. 

1 Vulg. supp. : « et mettre en besogne ». 
* BC : « estranges ». 

Aussi bien est ce vne opinion receûe d'vn chacun, 
que ce n'est pas raison de nourrir vn enfant au gyron 
de ses parens. Cet' amour naturelle les attendrist trop 
et relasche, voire les plus sages. Ils ne sont capables 
ny de châtier ses fautes, ny de le voir nourri grossiè- 
rement, comm' il faut, et sans délicatesse. Ils ne le 
sçauroient souffrir reuenir suant et pouldreux de son 
exercice, ny le voir hazarder, tantost sur vn cheual 
farouche, tantost vn floret au poing, tantost vn' har- 
quebouse *. Car il n'y a remède : qui en veut faire vn 
homme de bien, sans doubte il le faut hazarder vn peu 
en céte ieunesse, et souuent choquer les règles de la 
médecine*. Et puis l'authorité du gouuerneur, qui 
doit estre souueraine sur luy, s'interrompt et s'empes- 
che par la présence des parens; ioint que ce respect 
que la famille luy porte, la connoissance des moyens 
et grandeurs de sa maison, ce ne sont, a mon opinion, 
pas legieres incommodités en cet aage. 

En céte escole du commerce des hommes, i'ay sou- 
uent remarqué ce vice, qu'au lieu de prendre connois- 
sance d'autruy, nous ne trauaillons qu'a la donner de 
nous, et sommes plus en peine d'emploiter nostre mar- 
chandise que d'en acquérir de nouuelle. Le silence et 
la modestie sont qualitez tres-commodes a la conuer- 
sation des hommes. On dressera cet enfant a estre 
espargnant et mesnagier de sa suffisance, quand il l'ara 
acquise; a ne se fourmalizer point des sottises et fables 
qui se diront en sa présence : car c'est vne inciuile 
importunité de choquer tout ce qui n'est pas de nostre 
goust*. On luy apprendra a n'entrer en discours et 
contestation que ou il verra vn champion digne de sa 

> l ulg. modifie ce passage. 

luitc; et, la mesmes, à n'emploîer pas tous les tours 
qui luy peuuent seruir, mais ceux la seulement qui 
luy peuuent le plus seruir. Qu'on le rende délicat au 
chois et triage de ses raisons, et aymant la pertinence, 
et par conséquent la briefueté. Qu'on l'instruise sur 
tout a se rendre et a quitter les armes a la vérité tout 
aussi tost qu'il l'aperceura, soit qu'elle naisse es mains 
de son aduersaire, soit qu'elle naisse en luy mesmes 
par quelque rauisement : car il ne sera pas mis en 
chaise pour dire vn rolle prescript; il n'est engagea 
nulle cause que par ce qu'il l'appreuue, ny ne sera du 
mestier ou se vent, a purs deniers contans, la liberté 
de se pouuoir rauiser et reconnoistre *. 

Que sa conscience et sa vertu reluisent iusques a 
son parler. Qu'on luy face entendre que de confesser 
la faute qu'il descouurira en son propre discours, en- 
core qu'elle ne soit aperceûe que par luy, c'est vn effect 
de iugement et de sincérité, qui sont les principales 
qualitez qu'il cherche*. On l'aduisera, estant en com- 
pagnie, d'auoir les yeux par tout : car ie trouue que 
les premiers sièges sont communément saisis par les 
hommes moins capables, et que les grandeurs de for- 
tune ne se trouuent guieres meslées a la suffisance : 
i'ay veu, ce pendant qu'on s'entretenoit au haut bout 
d'vne table de la beauté d'vne tapisserie ou du goust 
de la maluoisie, se perdre beaucoup de beaus traitz a 
l'autre bout. Il sondera la portée d'vn chacun : vn 
bouuier, vn masson, vn passant, il faut tout mettre 
en besongne, et emprunter chacun selon sa marchan- 
dise, car tout sert a mesnage ; la sottise mesmes et 
foiblesse d autruy luy sera instruction. A contreroller 
les grâces et façons d'vn chacun, il s'engendrera enuic 
des bonnes et mespris des mauuaises. 



I ÎO ESSAIS DF. M. DF. MONTAIGNF. 

Qu'on luy mette en tantasie vne honeste curiosité 
de s'enquérir de toutes choses. Tout ce qu'il y aura de 
singulier autour de luy, il le verra : vn bastiment, 
vne fontaine, vn homme, le lieu d'vne bataille an- 
cienne, le passage de Cœsar ou de Charlemaigne*. Il 
s'enquerra des meurs, des moyens et des alliances de 
ce Prince et de celuy la : ce sont choses tres-plaisantes 
a apprendre et tres-vtiles a sçauoir. 

En céte pratique des hommes, i'entens y comprendre, 
et principalement, ceux qui ne viuent qu'en la mémoire 
des liures. Il pratiquera, par le moyen des histoires, 
ces grandes ames des meilleurs siècles. C'est vn vain 
estude, qui veut et qui ne se propose autre fin que le 
plaisir 1 : mais qui veut aussi, c'est vn estude de fruit 
inestimable*. Quel profit ne fera il. en céte part-la, a 
la lecture des vies de nostre Plutarque? Mais que mon 
guide se souuienne ou vise sa charge, et qu'il n'im- 
prime pas tant a son disciple* ou morut Marcellus, 
que pourquoy il lut indigne de son deuoir qu'il mourut 
la. Qu'il ne luy apprenne pas tant les histoires, qu'a 
en iuger*. Il y a, dans cet autheur, beaucoup de dis- 
cours estandus, tres-dignes d'estre sceuz; car, a mon 
gré, c'est le maistre ouurier de telle besongne. Mais il 
y en a mille et mille qu'il n'a que touché simplement; 
il guygne seulement au doigt par ou nous irons, s'il 
nous plait, et se contente quelquefois de ne donner 
qu'vne attainte dans le plus vif d'vn propos. Il les faut 
arracher de la, et mettre en place marchande*. Cela 
mesme de voir Plutarque trier vne legiere action en la 
vie d'vn homme, ou vn mot qui semble ne porter pas, 
cela ' c'est vn discours. C'est dommage que les gens 

• Vulg. supp. : <« et qui... le plaisir ». 
» Vulg. : « pas cela, c'est ». 

d'entendement ayment tant la briefueté : sans doute 
leur réputation en vaut mieux, mais nous en valons 
moins. Plutarque aime mieux que nous le vantons de 
son iugement que de son sçauoir; il ayme mieux nous 
laisser désir de soi que sacieté. Il sçauoit qu'es choses 
bonnes mesmes on peut trop dire, et que Alexandridas 
reprocha iustement a celuy qui tenoit aux Ephores de 
bons propos, mais trop longs : « O estrangier, tu dis 
ce qu'il faut autrement qu'il ne faut » *. 

Il se tire vne merueilleuse clarté pour le iugement 
humain de ce commerce des hommes. Nous sommes 
tous contraints et amonceliez en nous mesmes, et auons 
la veùe racourcie a la longueur de nostre nez. On de- 
mandoit a Socrates d'où il estoit; il ne respondit pas, 
d'Athènes; mais, du monde. Luy,qui auoit son imagi- 
nation plus plaine et plus estandue, embrassoit l'vni- 
uers comme sa ville, iettoit ses connoissances, sa société 
et ses affections a tout le genre humain ; non pas comme 
nous, qui ne regardons qu'a nos piedz. Quand les 
vignes gèlent en son vilage, mon prestre en argumente 
l'ire de Dieu sur la race humaine, et iuge que la pépie 
en tienne des-ia les Cannibales. A voir nos gueres 
ciuiles, qui ne crie que céte machine se bouleuerse, et 
que le iour du iugement nous tient au colet, sans s'ad- 
uiser que plusieurs pires choses se sont veûes, et que 
les dix mille parts du monde ne laissent pas de galler 
le bon temps ce pendant? * A qui il gresle sur la teste, 
tout l'hemisphere semble cstrc en tempeste et orage; 
et disoit le Sauoiart que, si ce sot de Roy de France 
eut sceu bien conduire sa fortune, il estoit homme 
pour deuenir maistre d'hostel de son Duc : son imagi- 
nation ne conceuoit nulle plus esleuée grandeur que 
celle de son maistre*. Mais qui se présente, comme 



I 12 KSSAIS DK M. DR MONTA1GNK. 

dans vn tableau, céte grand' image de nostre mère na- 
ture en son entière magesté; qui lit, en son visage, vne 
si générale et constante variété; qui se remarque la 
dedans, et non soy, mais tout vn royaume, comme vn 
traict d'vne pointe tresdelicate, celuy la seul estime 
les choses selon leur iuste grandeur. 

Ce grand monde, que les vns multiplient encore 
comme espèces soubs vn genre, c'est le mirotier ou il 
nous faut regarder pour nous connoistre de bon biaiz. 
Somme, ie veux que ce soit le liure de mon escolier. Tant 
d'humeurs, de sectes, de iugemens, d'opinions, de loix 
et de coustumes, nous apprennent a iuger sainement 
des nostres, et apprennent nostre iugement a reconnois- 
tre son imperfection et sa naturelle foiblesse : qui n'est 
pas vn legicr apprentissage. Tant de remuementzd'estat 
. et changements de fortune, nous instruisent a ne faire 
pas grande recepte de la nostre. Tant de noms, tant 
de victoires et conquestes enseuelies soubz l'obliance 
rendent ridicule l'espérance d'éterniser nostre nom par 
la prise de dix argoletz et d'vn poullailler, qui n'est 
conneu que de sa cheute. L'orgueil et la fierté de tant 
de pompes estrangieres, la magesté si enflée de tant de 
cours et de grandeurs nous fermit et assure la veûc a 
soustenir l'esclat des nostres, sans siller les yeux. Tant 
de milliasses d'hommes enterrez auant nous nous en- 
coragent a ne craindre d'aller trouuer si bonne com- 
pagnie en l'autre monde; ainsi du reste*. 

Aux exemples se pourront proprement assortir tous 
les plus profitables discours de la philosophie, a laquelle 
se doiuent toucher les actions humaines, comme a leur 
reigle. On lui dira* que c'est que sçauoir et ignorer; 
qui doit estre le but de l'estude ; que c'est que vaillance, 
tempérance et iustice; ce qu'il y a a dire entre l'ambi- 

lion et l'auarice, la seruitude et la subiection, la licence 
et la liberté; a quelles marques on connoit le vray et 
solide contentement; iusques ou il faut craindre la 
mort, la douleur et la honte*; quels ressors nous meu- 
uent, et le moyen de tant de diuers branles en nous : 
car il me semble que les premiers discours dequoy on 
luy doit abreuuer l'entendement, ce doiuent estreceux 
• qui règlent ses meurs et son sens, qui luy apprendront 
a se connoistre et a sçauoir bien mourir et bien viure*. 

Sapere aude, 
Incipe : viuendi qui recte prorogat horam, 
l^usticus expectat dum dejluat amnis , al Me 
Labitur, et labetur in omne volubilis œuum. 

C'est vne grande simplesse d'apprendre a nos enfans* 
le mouuement de la huitiesme sphère, auant que les 
leurs propres. 

•Apres qu'on luy aura apris ce qui sert a le faire 
plus sage et meilleur, on l'entretiendra que c'est que 
logique, musique, géométrie, rhétorique; et la science 
qu'il choisira, ayant des-ia goust et iugement formé, 
il en viendra bien tost a bout. Sa leçon se fera tantost 
par deuis, tantost par liure; tantost son gouuerneur 
luy fournira de l'autheur mcsme, propre a céte fin de 
son institution; tantost il luy en donnera la moelle et 
la substance toute maschée. Et, si de soy mesme il 
n'est assez familier des liures pour y. trouuer tant de 
beaus discours qui y sont, pour l'effect de son dessein, 
on luy pourra ioindre quelque homme de letres, de 
qui, a chasque besoing, il retire les munitions qu'il luy 
1. 8 

faudra, pour aprcs, a sa mode, les distribuer et dispen- 
ser a son nourrisson. Et que céte leçon, qui est la phi- 
losophie ne soit plus aisée et naturelle que celle de 
Gaza, qui y peut faire doubtc? Ce sont la préceptes 
cspineux et mal plaisans, et des motz vains et deschar- 
nés, ou il n'y a nulle prise, rien qui vous esucille 
l'esprit, rien qui vous chatouille *. En céte cy, l'ame 
trouue ou mordre, ou se paistre et ou se gendarmer *. * 
Ce fruit est plus grand, sans compa/aison, et si sera 
plustot meurv. 

C'est grand cas que les choses en soient la, en nostre 
siècle, que la philosophie, ce soit, iusques aus gens 
d'entendement, vn nom vain et fantastique, de nul 
vsage et de nul pris \ le croy que ces ergotismes en 
sont cause, qui ont saisi toutes ses auenues. On a 
grand tort de la peindre inaccessible aux enfans, et 
d'vn visage refrongné, sourcilleux et horrible. Qui me 
l'a masquée de ce faux visage, pasle et hideux? Il n'est 
rien plus gay, plus gaillard, plus enioué, et a peu que 
ie ne die follastre. Elle ne presche que feste et bon- 
temps. Vne mine triste et transie monstre que ce n'est 
pas la son giste. Demetrius le grammairien, rencon- 
trant dans le temple de Delphes vne trouppe de philo- 
sophes assis ensemble, il leur dit : « Ou ieme trompe, 
ou, a vous voir la contenance si paisible et si gave, 
vous n'estes pas en grand discours entre vous. » A quoy 
l'vn d'eux, Heracleon le Megarien, respondit : « C'est 
a faire a ceux qui cherchent si le futur du verbe 0i>.U> 
a double >, ou qui cherchent la deriuation des compa- 

> Vulg. supp. : « qui est la philosophie ». 

* Vulg. supp. : « rien qui vous chatouille ». 

1 Vulg. supp. : « ou se gendarmer >». 

1 Vulg. vcmanic cette phrase. 

ratifs x*tpov et fOaem, e * des superlatifs x ii ï tn ' v ' et 
jSclrtffrov, qu'il faut rider le front, s'entretenant de leur 
science; mais, quant aux discours de la philosophie, ils 
ont accoustumé d'esgayer et resiouirceux qui les traic- 
tent, non les refroigner et contristcr »\ Lame qui 
loge la philosophie doit, par sa santé, rendre sain en- 
cores le corps. Elle doit faire luire iusques au dehors 
son contentement, son repos et son aise ; doit former a 
son mole le port extérieur, et le garnir, par conséquent, 
d'vne gratieuse fierté, d'vn maintien actif et allègre, 
et d'vne contenance rassise et débonnaire*. C'est Ba- 
roco et Baralipton qui rendent leurs suppostz ainsi 
marmiteus et enfumés; ce n'est pas elle : ils ne la con- 
noissent que par ouir dire. Comment? elle faict estât 
de serainer les tempestes de la fortune, et d'apprendre 
la fain et les fiebures a rire, et non par quelques epi- 
cycles imaginaires, mais par raisons grossières, mania- 
bles et palpables *. Puis que c'est elle qui nous instruict 
a viure, et que l'enfance y a sa leçon comme les autres 
cages, pourquoy ne la luy communique l'on?* On 
nous apprent a viure quand la vie est passée. Cent 
eseoliers ont pris la verolle auant que d'estre arriués a 
leur leçon d'Aristote, de la tempérance*. Ce sont abus : 
ostez toutes ces subtilitez espineuses de la dialectique, 
dequoy nostre vie ne se peut amender, prenés les sim- 
ples discours de la philosophie, sçachés les choisir et 
traitter a point : ils sont plus aisez a conceuoir qu'vn 
conte de Boccace ; vn enfant en est capable au partir 
de la nourrisse, beaucoup mieus que d'aprendre a lire 
ou escrire. La philosophie a des discours pour la nais- 
sance des hommes, comme pour la décrépitude. 

le suis de l'aduis de Plutarche, qu'Aristote n'amusa 
pas tant son grand disciple a l'artifice de composer 

syllogismes, ou aux principes de géométrie, comme a 
l'instruire des bons préceptes touchant la vaillance, 
prouesse, la magnanimité et tempérance, et l'asseu- 
rance de ne rien craindre; et, auec cete munition, il 
l'enuoia encores enfant subiuguer l'empire du monde 
auec seulement 3o,ooo hommes de pied, 4,000 che- 
uaux et quarante deux mille escuz. Les autres arts et 
sciences, dict il, Alexandre les honoroit bien, et lolioit 
leur excellence et gentillesse ; mais, pour plaisir qu'il y 
prit, il n'estoit pas facile a se laisser surprendre a l'af- 
fection de les vouloir excercer*. 

Pour tout cecy, ie ne veux pas qu'on emprisonne 
cet enfant dans vn colliege; ie ne veux pas qu'on l'a- 
bandonne a la colère et humeur mclancholiquc d'vn 
furieux maistre d'escole; ie ne veux pas corrompre son 
esprit a le tenir a la ghene et au trauail, a la mode des 
autres, quatorze ou quinze heures par iour, comme 
vn portefaiz*; ny ne veux gaster ses meurs généreuses 
par l'inciuilité et barbarie d'autruy. La sagesse Fran- 
çoise a esté anciennement en prouerbe, pour vne sa- 
gesse qui prenoit de bon'heure et n'auoit guieres de 
tenue. A la vérité, nous voions encores qu'il n'est rien 
si gentil que les petitz enfans en France; mais ordi- 
nairement ils trompent l'espérance qu'on en a conceue, 
et, hommes faicts, on n'y voit nulle excellence. I'ay ouy 
tenir a gens d'entendement que ces collèges, ou on les 
enuoyc, dequoy ils ont foison, les abrutissent ainsi. 

Au nostre, vn cabinet, vn iardrin, la table et le lit, 
la solitude, la compagnie, le matin et le vespre, toutes 
heures luy seront vnes ; toutes places iuy seront estude : 
car la philosophie, qui, comme formatrice des iugemens 
et des meurs, sera sa principale leçon, a ce priuilege 
de se mesler par tout. Isocrates, l'orateur, estant prié 



Digitized by Google 



LIVRE PREMIER . I I 7 

• 

en vn festin de parler de son art, chacun trouuc qu'il 
eut raison de respondre : « Il n'est pas maintenant 
temps de ce que ie sçay faire, et ce dequoy il est main- 
tenant temps, ie ne le sçay pas faire. » Car de présenter 
des harangues ou des disputes de rhétorique a vne 
compagnie assemblée pour rire et faire bonne chère, 
ce serait vn meslange de trop mauuais accord ; et 
autant en pourroit on quasi dire de toutes les autres 
sciences; mais, quant a la philosophie, en la partie ou 
elle traite de l'homme et de ses deuoirs et offices, ça 
esté le iugement commun de tous les sages que, pour 
la douceur de sa conuersation , elle ne deuoit estre 
refusée ny aux festins ny aux ieux; et Platon l'ayant 
conuiée a son Conuiue, nous voions comme elle entre 
tient l'assistence d'vne façon molle et accommodée au 
temps et au lieu, quoy que ce soit de ces plus hauts 
discours et plus salutaires. 

Mque pauperibus prodest, locupletibus œque , 
Et, neglecta, œque pueris senibusque nocebit. 

Ainsi, sans doute, il chômera moins que les autres. 
Mais, comme les pas que nous emploions a nous pro- 
mener dans vne galerie, quoy qu'il y en ait trois fois 
autant, ne nous lassent pas comme ceux que nous 
mettons a quelque chemin desseigne, aussi nostre leçon, 
se passant comme par rencontre, sans obligation de 
temps et de lieu, et se meslant a toutes nos actions, se 
coulera sans se faire sentir; les ieuz mesmes et les 
exercices seront vne partie de l'estude : la course, la 
luite*, la danse, la chasse, le maniement des cheuaux 
et des armes, le veux que la bien séance extérieure et 
l'cntregens* se façonnent quant et quant l'amc. Ce 
n'est pas vne ame, ce n'est pas vn corps qu'on dresse : 

c'est vn homme; il n'en faut pas faire a deux. Et, comme 
dict Platon, il ne faut pas les exercer l'vn sans l'autre, 
mais les conduire également, comme vne couple de 
cheuaux attelez a mesme timon \ 

Au demeurant, toute céte institution se doit con- 
duire par vne seuere douceur, non comme aux collèges, 
ou, au lieu de conuier les enfans aux lettres et leur en 
donner goust, on ne leur présente, a la vérité, qu'hor- 
reur et cruauté. Ostés moy la violence et la force : il 
n'est rien, a mon aduis, qui abastardisse et estourdisse 
si fort vne nature bien née. Si vous auez enuie qu'il 
craingne la honte et le chastiment, ne l'y endurcissez 
pas. Endurcissés le a la sueur et au froid, au vent et 
au soleil, et aux hazards qu'il luy faut mespriser. 
Ostez luy toute mollesse et délicatesse au vestir et 
coucher, au menger et au boire. Accoustumés le a tout. 
Que ce ne soit pas vn beau garson et dameret, mais vn 
garson vert et vigoureux*. 

Toute estrangeté et particularité en nos meurs et 
conditions est euitable, comme ennemie de communi- 
cation et de société", l'en ay veu fuir la senteur des 
pomes plus que les harquebusades ; d'autres, s'effrayer 
pour vne souris ; d'autres rendre leur 1 gorge a voir de 
la crème*. Il y peut auoir a l'aduenture a cela quelque 
propriété occulte; maison l'estaindroit, a mon aduis, 
qui s'y prendroit de bon' heure. L'institution a gaigné 
cela sur moy (il est vray que ce n'a point esté sans 
quelque soing) que, sauf la bière, mon goust est ac- 
commodable a toutes choses dequoy on se paist. 

Le corps encore soupple, on le doit a céte cause plier 
a toutes façons et coustumes. Et, pourueu qu'on puisse 

' HC . « la 



Digitized by Google 



LIVRE PRKMIKR. 110 

tenir l'appctit et la volonté soubz boucle, qu'on rende 
hardiment vn ieune homme commode a toutes na- 
tions et compagnies, voire au desreglemeut et aux 
excès, si besoing est*. Qu'il puisse faire toutes choses, 
et n'ayme a faire que les bonnes. Les philosophes 
mesmes ne treuuent pas louable en Callisthencs d'a- 
uoir perdu la bonne grâce du grand Alexandre, son 
maistre, pour n'auoir voulu boire d'autant a luy. Il 
rira, il folastrera, il se desbauchera auec son Prince, 
le veux qu'en la desbauche mesme il surpasse en vi- 
gueur et en fermeté ses compaignons, et qu'il ne laisse 
a faire le mal ny a faute de force, ny de science, mais 
a faute de volonté*. le pensois'faire honneur a vn sei- 
gneur aussi cslongné de ces debordcmens qu'il en soit 
en France, de m'cnquerir a luy en bonne compaignie 
combien de fois en sa vie il s'estoit enyuré pour la 
nécessité des affaires du Roy, en Allemaigne; il le 
print de céte mesme façon, et me respondit que c'estoit 
trois fois, lesquelles il recita, l'en sçay qui, a faute de 
céte faculté, se sont mis en grand peine, ayantz a pra- 
tiquer céte nation. I'ay souuent remarqué auec grand' 
admiration céte merucilleuse nature d'Alcibiades, de 
se transformer si ayséement a façons si diuerscs, sans 
interest de sa santé : surpassant tantost la somptuosité 
et pompe Persienne, tantost l'austérité et frugalité 
Lacedemoniene ; autant reformé en Sparte , comme 
voluptueux en Ioniè\ 

Omnis Aristippum decuit color, et status, et res. 

Tel voudrois-ie former mon disciple. 

Quem duplici panno patientia velat, 
cMirabor, vita> via si cnnuersa decebit. 
Personamque fer et non inconcinnus vtramque 

Voicy mes leçons, ou le faire va auec le dire. Car a 
quoy sert il qu'on presche l'esprit, si les effectz ne vont 
quant et quant? On verra a ses entreprises s'il y a de 
la prudence, s'il y a de la bonté en ses actions, de 
l'indifférence en son goust, soit chair, poisson, vin ou 
eau. Il ne faut pas seulement qu'il die sa leçon, mais 
qu'il la face l . Zeuxidamus respondit a vn qui luy de- 
manda pourquoy les Lacedemoniens ne redigeoyent 
par escrit les ordonnances de la prouesse, et ne les 
dônnoient a lire a leurs ieunes gens, que c'estoit par 
ce qu'ils les vouloient acoustumer aus faicts, non pas 
aus escritures. Comparés, au bout de quinze ou seze 
ans, a cestuycyvn de ces Latineurs de collège, qui aura 
mis autant de temps a n'apprendre simplement qu'a 
parler. Le monde n'est que babil, et ne vis iamais 
homme qui ne die plustot plus que moins qu'il ne doit. 
Toutes- fois la moitié de nostre aage s'en va la. On 
nous tient quatre ou cinq ans a entendre les mots et 
les coudre en clauses; encores autant a en propor- 
tionner vn grand corps, estandu en quatre ou cinq 
parties; et autres cinq, pour le moins, a les sçauoir 
brefuement mesler et entrelasser de quelque subtile 
façon. Laissons cela a ceux qui en font profession ex- 
presse. 

Allant vn iour a Orléans, ie trouuay , dans cete plaine 
au deçà de Clery, deus regens qui venoient a Bour- 
deaux, enuiron a cinquante pas l'vn de l'autre; plus 
loing, derrière eux, ie descouuris vne troupe et vn 
maistre en teste, qui estoit feu monsieur le Conte de 
La Rbchefoucaut. Vn de mes gens s'enquitau premier 
de ces regens, qui estoit ce gentil'homme qui venoit 

1 Vulp. remanie et développe ce passage, depuis : « Voicy mes 
levons », exclusivement . 

après luy. Luy, qui n'auoit pas veu ce trein qui le 
suiuoit, et qui pensoit que on luy parlâst de son com- 
pagnon, rcspondit plaisamment : « Il n'est pas gentil' 
homme : c'est vn grammairien, et ie suis logicien. » 
Or, nous qui cerchons icy, au rebours, de former, non 
vn grammairien ou logicien, mais vn gentilhomme , 
laissons les abuser de leur loisir : nous auons affaire 
ailleurs. Mais que nostre disciple soit bien garny de 
choses, les parolles ne suiuront que trop. Il les traî- 
nera, si elles ne veulent suiure. l'en oy qui s'excusent 
de ne se pouuoir exprimer, et font contenance d'auoir 
la teste pleine de plusieurs belles choses, mais, a faute 
d'éloquence, ne les pouuoir mettre en euidence : c'est 
vne baye. Sçaués vous, a mon aduis, que c'est que 
cela? Ce sont des ombrages qui leur vicnent de quel- 
ques conceptions informes, qu'ils ne peuuent desmeler 
et esclarcir au dedans, ny par consequant produire au 
dehors. Ils ne s'entendent pas encores eux mesmes; et 
voyez les vng peu bégayer sur le point de l'enfanter, 
vous iugés que leur trauail n'est nullement a l'acou- 
chement, mais qu'ilz ne font que lécher encores céte 
matière imparfaicte. De ma part, ie tiens * que qui a 
en l'esprit vne viue imagination et claire, il la pro- 
duira, soit en Bergamasque, soit par mines, s'il est muet, 

Verbaque prœuisam rem non imiita sequentur. 

Et comme disoit cet autre, aussi poétiquement en sa 
prose : Cum res animum occupauere, verba ambiunt* . 
Il ne sçait pas ablatif, coniunctif, substantif, ny la 
grammaire; ne faict pas son laquais ou vne harangiere 
du petit pont, et si vous entretiendront tout vostrc 
soul, si vous en auez enuie, et se desferreront aussi 
peu a l'aduenturc aux règles de leur langage que le 

meilleur maistre es arts de France. Il ne sçait pas la 
rhétorique, ny, pour auant ieu, capter la beneuolance 
du candide lecteur, ny ne luy chaut de le sçauoir. De 
vray, toute ecte belle peinture s'efface aiséement par le 
lustre d'vne vérité simple et naifue. Ces gentilesses ne 
seruent que pour amuser le vulgaire incapable de 
gouster la viande plus massiue et plus ferme, comme 
Afer monstre bien clairement ches Tacitus. Les Am- 
bassadeurs de Samos estoient venus a Cleomenes, Roy 
de Sparte, préparez d'vne belle et longue oraison, pour 
l'esmouuoir a la guerre contre le tyran Polycrates. 
Apres qu'il leseust bien laissé dire, il leur respondit : 
« Quant a vostre commancement et exorde, il ne m'en 
souuient plus, ny par conséquent du milieu; et quant 
a vostre conclusion, ie n'en veux rien faire. » Voila 
vne belle responce, ce me semble, et des harangueurs 
bien cameus*. Au fort de l'éloquence de Cicero, plu- 
sieurs en estoient tirés en admiration; maisCaton n'en 
faisant que rire : « Nous auons, disoit il, vn plaisant 
Consul. » Aille deuant ou après, vn vif argument, vn 
beau traict est tousiours de saison*. le ne suis pas de 
ceux qui pensent la bonne rime faire le bon poesme : 
laissez luy allonger vne courte syllabe, s'il veut, pour 
cela non force; si les inuentions y rient, si l'esprit et 
le iugement y ont bien ioué leur rolle, voila vn bon 
poète, diray ie, mais vn mauuais versificateur*. Qu'on 
face, dict Horace, perdre a son ouurage toutes ces 1 
coustures et mesures*, il ne se démentira point pour 
cela; les pièces mesmes en seront belles. C'est ce que 
respondit Menander, comme on le tensat, approchant 
le iour auquel il auoit promis vne comédie, dequoy il 

1 ABC donnent : « ces »>; mais il faudrait : «< ses », qui a rte 
rétabli par Montaigne, en i*>8X. 

n'y auoit encore mis la main : « Flic est composée et 
preste, il ne reste qu'a y adiouster les vers. •> Ayant les 
choses et la matière en lame disposée et rangée, il 
mettoit en peu de compte les mots, les pieds et les 
césures, qui sont, a la vérité, de fort peu au pris du 
reste ». Et qu'il soit ainsi, despuis que Ronsard et du 
Bellay ont mis en honneur nostre poésie Françoise, ie 
ne vois si petit apprentis qui n'enfle des motz, qui ne 
renge les cadences a plus près comme eus mesmes*. 
Pour le vulgaire, il ne fut iamais tant de poètes; mais, 
comme il leur a esté bien aisé de représenter leurs 
rimes, ils demeurent bien aussi court a imiter les ri- 
ches descriptions de l'vn, et les délicates inuentions de 
l'autre. 

Voire mais, que fera il si on le presse de la subtilité 
sophistique de quelque syllogisme? Le iambon fait 
boire ; le boire désaltère : parquoy le iambon désaltère*. 
Si ces sottes finesses* luy doiuent persuader vnc men- 
songe, cela est dangereux ; mais si elles demeurent sans 
eftéct, et ne l'esmeuuent qu'a rire, ie ne voy pas pour- 
quoy il s'en doiue donner garde. Il en est de si sots 
qui se destournent de leur voie vn quart de lieue, pour 
courir après vn beau mot*. Au rebours, c'est aux pa- 
rolles a seruir et a suiure , et que le Gascon y arriue, 
si le François n'y peut aller. le veux que les choses 
surmontent, et qu'elles remplissent de façon l'imagi- 
nation de celuy qui escoute, qu'il n'aie nulle souue- 
nance des motz. Le parler que i'avme, c'est vn parler 
simple et naif, tel sur le papier qu'a la bouche. Vn 
parler succulent et nerucux, court et serré*, plustot 
difficile que cnuieux ; esloingné d'affectation et d'arti- 

1 Vulg. abrège cette phrase et modifie le commencement de la 
suivante. 



I 24 ESSAIS DE M. DE MONTAIGNE. 

rice, desreglé, descousu et hardy; chaque lopin y face 
son corps; non pedantesque, non fratresque, non plei- 
deresque, mais plustost soldatesque, comme Suétone 
appelle celuy de lulius Cacsar*. Qu'on luy reproche 
hardiment ce qu'on reprochoit a Senecquc, que son 
langage estoit de chaux viue, mais que le sable en cs- 
toit a dire 1 \ 

le n'ayme point de tissure ou les liaisons et les cou- 
tures paraissent; tout ainsi qu'en vn corps, il ne faut 
qu'on y puisse conter les os et les veines*. Les Athé- 
niens (dict Platon) ont, pour leur part, le soing de 
l'abondance et élégance du parler; les Lacedemoniens, 
de la briefueté; et ceux de Crète, de la fecundité des 
conceptions plus que du langage. Ceux cy sont les 
miens *. Zenon disoit qu'il auoit deux sortes de disci- 
ples : les vns, qu'il nommoit fà^Uyo'jç , curieux d'ap- 
prendre les choses, qui estoient ses mignons ; les autres, 
loyofiYovç, qui n'auoient soing que du langage. Ce n'est 
pas a dire que ce ne soit vne belle et bonne chose que 
le bien dire; mais non pas si bonne qu'on la faict, et 
suis despit dequoy nostre vie s'embesongne tout' a cela, 
le voudrais premièrement bien sçauoir ma langue, et 
celle de mes voisins, ou i'ay plus ordinaire commerce : 
c'est vn bel et grand agencement sans doubtc que le 
Grec et Latin, mais on l'achepte trop cher. Iediray 
icy vne façon d'en auoir meilleur marché que de cous- 
tume, qui a esté essayée en moy mesmes; s'en seruira 
qui voudra. 

Feu mon pere, ayant faict toutes les recherches 
qu'homme peut faire, parmy les gens sçauans et d'en- 
tendement, d'vne formed'institution exquise, fut aduisé 

1 Vulg. supp. cette phrase. 
5 Vulg. : « les meilleurs ». 

de cet inconuenicnt qui estoit en vsage; et luy disoit 
on que céte longueur que nous mettions a apprendre 
les langues estoit la seule cause pourquoy 1 nous ne 
pouuionsarriuer a la* perfection de scianccdes anciens 
Grecs et Romains, d'autant que le langage ne leur 
coutoit rien. le ne les en croy pas, que ce en soit la 
seule cause Tant y a que l'expédient que mon père 
y trouua, ce fut que, iustement au partir de la nour- 
rice*', il me donna en charge a vn Alleman, qui depuis 
est mort fameux médecin en France, du tout ignorant 
de nostre langue et tres-bien versé en la Latine. Cetuy- 
cy, qu'on * auoit faict venir exprès, et qui estoit bien 
chèrement gagé, m'auoit continuelement entre les bras. 
Il en eut aussi auec luy deux autres, moindres en sça- 
uoir, pour m'accompagner et seruir, et soulager le 
premier; ceux cy ne m'entretenoient d'autre langue 
que Latine. Quant au reste de sa maison, c'estoit vne 
règle inuiolable que ny luy mesme, ny ma mere, ny 
valet, ny chambrière, ne parloint en ma compagnie 
qu'autant de mots de Latin que chacun auoit apris 
pour iargonner auec moy. C'est merueille du fruict 
que chacun y fit : mon pere et ma mere y apprindrent 
assez de Latin pour l'entendre, et en acquirent a suffi- 
sance pour s'en seruir a la nécessité, comme firent 
aussi les autres domestiques qui estoient plus attachés 
a mon seruice. Somme, nous nous latinizâmes tant 
qu'il en regorgea iusques a nos villages tout au tour, 
ou il y a encores et ont pris pied par l'vsage plusieurs 
appellations Latines d'artisans et d'vtils. Quant a moy, 

1 C : « dequoy ». 

5 Vulg. remanie ce passage. 

* Vulg. : « ce fut qu'en nourrice ». * 

* BC: « qu'il ,>. 

i'auois plus de six ans auant que i'cntcndisse non plus 
de François ou de Perigordin que d'Arabesque; et, 
sans art, sans liure, sans grammaire ou précepte, sans 
fouet et sans contrainte, i'auois appris du Latin tout 
aussi pur que mon maistre d'escole le sçauoit : car ie 
ne le pouuois auoir meslé ny altéré. Si, par essay, on 
me vouloit donner vn thème, a la mode des collèges, on 
le donne aux autres en François, mais a moy il me le 
falloit donner en mauuais Latin pour le tourner en 
bon. Et Nicolas Grouchi, qui a escrit de comitiis Ro- 
manorum, Guillaume Guerente , qui a commenté 
Aristote, George Bucanan, ce grand poète Escossois 
qui m'ont este précepteurs, m'ont dict souuent despuis 
que i'auois ce langage, en mon enfance, si prest et si 
a main qu'ils craignoient eux mesmes a m'acointer. 
Bucanan, que ie vis depuis a la suite de feu monsieur 
le Mareschal de Brissac, me dict qu'il estoit après a 
escrire de l'institution des enfans, et qu'il prenoit le 
patron de la mienne. Car il auoit lors en charge ce 
Conte de Brissac que nous auons veu depuis si valeu- 
reux et si braue. 

Quant au Grec, duquel ie n'ai quasi du tout point 
d'intelligence, mon père desseignoit me le faire appren- 
dre par art, mais d'vne voie nouuelle, par forme d'ebat 
et d'exercice. Nous pelotions nos déclinaisons a la ma- 
•niere de ceux qui, par certains icus de tablier, appren- 
nent l'aritmetique et la géométrie. Car, entre autres 
choses, il auoit esté conseillé sur tout de me faire 
gouster la science et le dcuoir par vne volonté non 
tprcée et de mon propre désir, et d'esleuer mon ame en 
toute douceur et liberté, sans rigueur et contrainte; ie 

• BC aj. : <« Marc Antoine Muret* ... 

dis iusques a telle superstition que, par ce que aucuns 
tiennent que cela trouble la ceruelle tendre des enfansde 
les esueiller le matin en effroy et en sursault, et 1 de les 
arracher du sommeil (auquel ils sont plongés beaucoup 
plus que nous ne sommes) tout a coup et par violence, 
il me faisoit esueiller par le son de quelque instrument, 
et auoit vn iolieur d'espinette pour cet etfect *\ 

Cest exemple suffira pour en iuger le reste, et pour 
recommander aussi et le iugement et l'affection d'vn 
si bon pere, auquel il ne se faut nullement prendre, 
s'il n'a recueilli nuls fruitz respondans a vne si exquise 
culture. Deux choses en furent cause : le champ sterille 
et incommode; car, quoy que i'eusse la santé ferme et 
entière, et quant et quant vn naturel doux et traitable, 
i'estois parmy cela si poisant, mol et endormi, qu'on 
ne me pouuoit arracher de l'oisiueté, non pas mesme 
pour me mener iolier. Ce que ie voiois, ie le voiois 
d'vn iugement bien seur et ouuert, et, sous cétc com- 
plexion endormie, nourrissois des imaginations bien 
hardies et des opinions esleuécs au dessus de mon aage. 
L'esprit, ie l'auois mousse J , et qui n'aloit qu'autant 
qu'on leguidoit; l'apprehention, tardiue; l'înuention, 
stupide*; et, après tout, vn incroiable défaut de mémoire. 
De tout cela, il n'est pas merueille s'il ne sceut rien 
tirer qui vaille. Secondement, comme ceux que presse 
vn furieux désir de guerison se laissent aller a toute 
sorte de conseil, le bon homme, ayant extrême peur 
de faillir en chose qu'il auoit tant a cœur, se laissa en 
fin emporter a l'opinion commune, qui suit tousiours 

1 BC supp. : « et ». 

1 BC supp. : « et auoit... cet etVect ». 

s BC : « moussé ». 

* Vulff. : « la se h e »>. 

ceux qui vont deuant, comme les grues, et se rengea a 
l'vsage et a la coustume, n'ayant plus autour de luy 
ceux qui luy auoient donné ces premières institutions 
qu'il auoit aportées d'Italie; et m'enuoia, enuiron mes 
six ans, au collège de Guienne, tres-florissant pour 
lors, et le meilleur de France. Et la, il n'est possible 
de rien adiouster au soing qu'il eut, et a me choisir des 
précepteurs * tres-suffisans, et a toutes les autres cir- 
constances de ma nourriture, en laquelle il reserua 
plusieurs façons particulières, contre l'vsage des collè- 
ges; mais tant y a que c'estoit tousiours collège. Mon 
Latin s'abastardit incontinent; duquel, depuis, par 
desacoustumance, i'ay perdu tout l'vsage, et ne me 
seruit céte mienne nouuelle institution que de me faire 
eniamber d'arriuée aux premières classes : car a treize 
ans, que ie sortis du collège, i'auoy acheué mon cours 
(qu'ils appellent), et, a la vérité, sans nul fruict que ie 
peusse a présent mettre en conte. 

Le premier goust que i'eus aus liures, il me vint du 
plaisir des fables de la Métamorphose d'Ouide ; car, 
enuiron l'eage de sept ou huict ans, ie me desrobois 
de tout autre plaisir pour les lire; d'autant que céte 
langue estoit la mienne maternelle, et que c'estoit le 
plus aisé liure que ie conçusse, et le plus accommodé 
a la foiblesse de mon aage, a cause de la matière : car 
des Lancelotz du Lac*, des Huons de Bourdeaux, et 
tels fatras de liures a quoy la ieunesse s'amuse, ie n'en 
connoissois pas seulement le nom, ny ne fais encore le 
corps, tant exacte estoit le soing qu'on auoit a mon 
institution. le m'en rendois plus lâche a l'estude de 
mes autres leçons contraintes. La il me vint singuliè- 
rement a propos d'auoir affaire a vn homme d'enten- 
dement de précepteur, qui sceut dextrement conniucr 

a céte mienne desbauche, et autres pareilles. Car, par 
la, i'enfilav tout d'vn train Vergile, en l'Enéide, et 
puis Terence, et puis Plaute et des comédies Italienes, 
lurré tousiours par la douceur du subiect. S'il eut esté 
si fol de me rompre ce train, i'estime que ie n'eusse 
raporté du collège que la haine des liures, comme fait 
quasi toute nostre noblesse. Il s'y porta bien dextre- 
ment : car, faisant semblant de n'en voir rien, il 
aiguisoit ma faim, ne me laissant que, a la desrobée, 
gourmander ces liures, et me tenant doucement en 
office pour les autres estudes plus nécessaires. Car les 
principales parties que mon pere cherchoit a ceux a 
qui il donnoit charge de moy, c'estoit la douceur et 
facilité des meurs; aussi n'auoint les mienes autre 
vice que la pesanteur et mollesse. Le dangier n'estoit 
pas que ie fisse mal, mais que ie ne fisse rien. Nul ne 
prognostiquoit que ie deusse deuenir mauuais, mais 
inutile. On y preuoyoit de la stupidité non pas de la 
malice*. 

Mon ame ne laissoit pourtant, en mesme temps, 
d'auoir, a part soy, des remuemens fermes*, qu'elle 
digeroit seule et sans aucune communication. Et, entre 
autres, ie croy a la vérité qu'elle eut esté du tout inca- 
pable de se rendre a la force et a la violence*. Il n'y a 
tel que d'allécher l'appétit et l'affection ; autrement on 
ne faict que des asnes chargés de liures : on leur donne, 
a coup de fouet, en garde leur pochette pleine de 
science; laquelle, pour bien faire, il ne faut pas seule- 
ment loger ches soy, il la faut espouser. 

' Vulg. : « fainéantise ». 

CHAPITRE V I NTS I- T I KS M V. . 

< 'FST FOLLIF I>F. RAPPORTER LE VRAV ET LE FAUX A* NOSTRF 

SVFFISANCE. 

Ce n'est pas, a l'aduenture, sans raison que nous 
attribuons a simplesse et a ignorance la facilité de 
croire et de se laisser persuader : car il me semble 
auoir apris autrefois que la créance c'estoit comm' vn 
impression qui se faisoit en nostre amc; et, a mesure 
qu'elle se trouuoit plus molle et de moindre résistance, 
il estoit plus aysé a y empreindre quelque chose*. Voila 
pourquoy les enfans, le vulgaire, les famés et les ma- 
lades estoient plus subieetz a estre menés par les 
oreilles; mais aussi, de l'autre part, c'est vne sotte 
presumption d'aller desdeignant et condamnant pour 
faux ce qui ne nous samble pas vray semblable : qui 
est vn vice ordinaire de ceus qui pansent auoir quel- 
que suffisance outre la commune. l'en faisoy ainsi 
autrefois, et si i'oyois parler ou des espritz qui rcuien- 
nent, ou du prognostique des choses futures, des cn- 
chantemens, des sorceleries, ou faire quelque autre 
compte 1 ou ie ne peusse pas mordre, 

Somnia, terrores magicos, miracula. sagas, 
D^octurnos lémures, portentaque Thessala... 

il me venoit compassion du pauure peuple abusé de 
ces follies. Et, a présent, ie treuue que i'estoy pour le 
moins autant a plaindre moy mesme ; non que l'ex- 

' C : « conte ». 

perience m'aie depuis rien fait voir au dessus de mes 
premières créances, et si n'a pas tenu a ma curiosité; 
mais la raison m'a instruit que de condamner ainsi 
resoluement vnc chose pour faulce et impossible, c'est 
se donner l'aduantage d'auoir dans la teste les bornes 
et limites de la volonté de Dieu et de la puissance de 
nostre mère nature; et qu'il n'y a point de plus notable 
follie au monde que de les ramener a la mesure de 
nostre capacité et suffisance. Si nous appelions mons- 
tres ou miracles ce ou nostre raison ne peut aller, 
combien s'en présente il continuellement a nostre veuë? 
Considérons au trauers de combien de nuages et com- 
mant a tastons on nous meine a la connoissance de la 
pluspart des choses qui nous sont entre mains : certes 
nous trouuerons que c'est plustost accoustumance que 
la science qui nous en oste l'estrangeté* , et que ces 
choses la, si elles nous estoint presantées de nouueau, 
nous les trouuerions autant ou plus incroiables que 
nulles autres. 

Si nunc primum mortalibus adsint 
Ex improuiso, ceu sint obiecta repente, 
C\7/ tnagis his rébus poterat mirabile dici, 
Aut minus ante quod auderent fore credere gentcs. 

Geluy qui n'auoit iamais vcu de riuiere, a la première 
qu'il r'encontra, il pensa que ce fut l'Océan ; et les 
choses qui sont a nostre connoissance les plus grandes, 
nous les iugcons estrc les extrêmes que nature face en 
ce genre. 

• Et omnia de génère omni 
éMaxima quœ vidit quisque. hœc ingentia ftngit. 

Ml faut iuger des choses auec plus de reuerence de céte 

infinie puissance de Dieu *, et plus de reconnoissance 
de nostxe ignorance et foiblesse. Combien y a il de 
choses peu vray semblables tesmoignées par gens dignes 
de foy, desquelles, si nous ne pouuons cstre persuadés, 
au moins les faut il laisser en suspens? Car de les con- 
damner impossibles, c'est se faire fort, par vne téméraire 
presumption, de sçauoir iusquesou va la possibilité*. 

Quant on trouue, dans Froissard, que le Conte de 
Foix sceut, en Bearn, la défaite du Roy Iean de Cas- 
tille, a Iuberoth, le lendemain qu'elle fut aduenue, et 
les moyens qu'il en allègue, on s'en peut moquer; et 
de ce mesme que nos annales disent que le Pape Ho- 
norius, le propre iour que le Roy Philippe Auguste 
mourut*, rit faire ses funérailles publiques, et les 
manda faire par toute l'Italie : car l'authorité de ces 
tesmoins n'a pas, a l'aduenture, assez de rang pour nous 
tenir en bride. Mais quoy? Si Plutarche, outre plu- 
sieurs exemples qu'il allègue de l'antiquité, dict sça- 
uoir, de certaine science, que, du temps de Domitian, 
la nouuelle de la bataille perdue par Antonius, en 
Allemaigne, a plusieurs iournées de la, fut publiée a 
Rome et semée par tout le monde le mesme iour qu'elle 
auoit esté perdue; et si Cœsar tient qu'il est souuent 
aduenu que la nouuelle a deuancé l'accident : dirons 
nous pas que ces simples gens la se sont laissés piper 
après le vulgaire, pour n'estre pas clair-uoians comme 
nous? Est il rien plus délicat, plus net et plus vif que 
le iugement de Pline, quand il lui plait de le mettre 
en ieu, rien plus esloingné de vanité? ie laisse a part 
l'excellence de son sçauoir, duquel ie fay moins de 
conte : en quelle partie de ces deux la le surpassons 



1 V'ulg. : « de nature ». 

nous? Toutefois, il n'est si petit escolier qui ne le con- 
uainque de mensonge, et qui ne luy face sa leçon sur 
le progrès des ouurages de nature. 

Quand nous lisons, dans Bouchet, les miracles des 
reliques de sainct Hilaire, passe : son crédit n'est pas 
assez grand pour nous oster 1 la licence d'y contredire; 
mais de condamner d'vn train toutes pareilles histoires 
me semble singulière impudence. Ce grand sainct 
Augustin tesmoigne auoir veu, sur les reliques sainct 
Geruaîs et Protaise, a Milan, vn enfant aueugle re- 
couurer la velie; vne femme, a Carthage, estre guérie 
d'vn cancer par le signe de croix qu'vne femme nou- 
uellement baptisée luy fit dessus ; Hesperius, vn sien 
familier, auoir chassé les espritz qu'infestoient * sa 
maison, auec vn peu de terre du sepulchre de nostre 
Seigneur, et, céte terre depuis transportée a l'église, vn 
paralitique, y estant apporté', auoir esté soudain guéri ; 
vne famé, en vne procession, ayant touché a la chasse 
saint Estienne d'vn bouquet, et de ce bouquet s'estant 
frottée les yeux, auoir recouuré la veûe qu'elle auoit 
pieça perdue; et plusieurs autres miracles, ou il dict 
luy mesmes auoir assisté. Dequoy accuserons nous et 
luy et deux sa i nets Euesques, Aureliuset Maximinus, 
qu'il appelle pour ses recors? sera ce d'ignorance, sim- 
plesse, facilité, ou de malice et imposture? Est il 
homme, en nostre siècle, si impudent qui pense leur 
estre comparable, soit en vertu et pieté, soit ensçauoir, 
iugement et suffisance?* 

C'est vne hardiesse dangereuse et de conséquence, 
outre l'absurde témérité qu'elle traine quant et soy, 

1 C : « laisser ». 

s B : «.qui infestoient ». 

3 Vulg. supp. : a y estant apporté »>. 

de mespriscr ce que nous n'entendons pas. Car après 
que, selon vostre beau entendement, vousauez estably 
les limites de la vérité et de la mensonge, et qu'il se 
treuueque vousauez nécessairement a croire des choses 
ou il y a encores plus d'etrangeté qu'en ce que vous 
niez, vous vous estés des-ia obligé de les abandonner. 
Or, ce qui me semble aporter autant de desordre en 
nos consciences, en ces troubles ou nous sommes de la 
religion, c'est céte dispensation que les catholiques 
t'ont de leur créance : il leur semble qu'ils font bien 
les modérés et les entendus quand ils quittent et cèdent 
aus aduerseres aucuns articles de ceux qui sont en 
débat. Mais, outre ce qu'ils, ne voient pas quel auan- 
tage c'est a ecluy qui vous charge de commancer a luy 
céder et vous tirer arrière, et combien cela l'anime a 
poursuiure sa victoire, ces articles la qu'ils choisissent 
pour les plus legiers sont aucunefois tres-importans. 
Ou il faut se submettre du tout a l'authorité de nostre 
police ecclésiastique, ou du tout s'en dispenser; ce 
n'est pas a nous a establir la part que nous luy debuons 
d'obéissance. Et dauantage, ie le puis dire pour l'auoir 
essayé, ayant autrefois vsé de céte liberté de mon chois 
et triage particulier, en mettant a nonchaloir certains 
points de l'obseruance de nôtre Eglise qui semblent 
auoir vn visage ou plus vain ou plus estrange, venant 
a en communiquer aus hommes sçauans et bien fondés 
i'ay trouué que ces choses la ont vn fondement massif 
et tressolide, et que ce n'est que betise et ignorance 
qui nous faict les receuoir auecq moindre reuerence 
que le reste. Que ne nous souuient il combien nous 
sentons de contradiction en nostre iugement mesmes? 

1 Vulg. supp. : « bien fondés ». 

Combien de choses nous seruoient hier d'articles de 
lov qui nous sont auiourd huy vaines mensonges? Lu 
gloire et la curiosité, ce sont les deux fléaux de nostre 
ame : céte cy nous conduit a mettre le nez par tout; et 
celle la nous detant de rien laisser irrésolu et indécis. 



CHAPITRE VINTHVITIESME. 

UE L'AMITIÉ. 

Considérant la conduicte de la besoingne d'vn pein- 
tre que i'ay, il m'a pris enuie de l'ensuiure. 11 choisit 
le plus noble endroit et milieu de chasque paroy pour 
y loger vn tableau elabouré de toute sa suffisance, et, 
le vuide tout au tour, il le remplit de crotesques, qui 
sont peintures fantasques, n'ayants grâce qu'en la 
variété et estrangeté. Que sont-ce icy aussi, a la vérité, 
que crotesques et corps monstrueux, rappiecez de diuers 
membres, sans certaine figure, n'ayants ordre, suite 
ny proportion que fortuite ? 

Uesinit in piscem mulier formosa superne. 

le vay bien iusques a ce segond point auec mon pein- 
tre; mais ie demeure court en l'autre et meilleure 
partie : car ma suffisance ne va pas si auant que d'oser 
entreprendre vn tableau riche, poly et formé selon 
l'art. le me suis aduisé d'en emprunter vn d'Estienne 
de La Boitie, qui honorera tout le reste de céte beso- 
gne. C'est vn discours auquel il donna nom : De la 
seruitude volontaire; mais ceus qui l'ont ignoré l'ont 
bien proprement depuis rebaptisé : Le contre vn. Il 
l'escriuit par manière d'essay, en sa première icunesse. 

n'ayant pas attaint le dix-huiliesme an de son aage *, 
a l'honneur de la liberté contre les tyrans. Il court 
pieça es mains des gens d'entendement, non sans bien 
grande et méritée recommandation : car il est gentil et 
plein tout ce qu'il est possible. Si y a il bien a dire 
que ce ne soit le mieux qu'il peut faire, et si, en l'aage 
que ie l'ay conneu plus auancé, il eut pris vn tel 
desseing que le mien, de mettre par escrit ses fantasies, 
nous verrions plusieurs choses rares et qui nous appro- 
cheroient bien près de l'honneur de l'antiquité. Car, 
notamment en céte partie des dons de nature, ie n'en 
connois nul qui luy soit comparable. Mais il n'est de- 
meuré de lui que ce discours, encore par rancontre, et 
croy qu'il ne le veit onques puis qu'il luy eschapa, et 
quelques mémoires sur cet edit de Ianuier, fameus 
par nos guerres ciuiles, qui trouueront encores ailleurs* 
leur place. C'est tout ce que i'ay peu recouurer de ses 
reliques*, outre le liuret de ses œuures que i'ay faict 
mettre en lumière ; et si suis obligé particulièrement 
a céte pièce, d'autant qu'elle a serui de moien a nostre 
première accointance. Car elle me fut monstrée auant * 
que ie l'eusse veu, et me donna la première connois- 
sance de son nom, acheminant ainsi céte amitié que 
nousauons nourrie, tant que Dieu a voulu, entre nous, 
si entière et si parfaite que certainement il ne s'en lit 
guiere de pareilles. Entre nos hommes, il ne s'en voit 
nulle trace en vsage. Il faut que tant de choses se ren- 
contrent pour la bastir que c'est beaucoup si la fortune 
y arriue vne fois en trois siècles. 

Il n'est rien a quoy il semble que nature nous aye 

1 Vulg. supp. : « n'ayant... son ange ». 
i Vulg. : u ailleurs peut estre n. 
n Vulg. : « longue espace auant »>. 

plus acheminé qu'a la société*. Or le dernier point de 
sa perfection c'est cetuy-cy\ Car des enfansaux pères, 
c'est plustost respect qu'amitié : l'amitié se nourrit de 
communication, qui ne peut se trouuer entre eux pour 
la trop grande disparité, et offenceroit a l'aduenture 
les deuoirs de nature. Car, ni toutes les secrètes pen- 
sées des pères ne se peuuent communiquer aux encans, 
pour n'y engendrer vne messeante priuauté; ny les 
aduertissemens et corrections, qui est vn des premiers 
offices d'amitié, ne se pourroient exercer des enfans 
aux pères. Il s'est trouué des nations ou , par vsage, 
les enfans tuoient leurs pères, et d'autres ou les pères 
tuoient leurs enfans pour euiter l'empeschement qu'ils 
se peuuent quelquefois entreporter, et naturelement 
l'vn dépend de la ruine de l'autre. L'amitié n'en vient 
iamais la *. Il s'est trouué iusques a des philosophes 
desdaignans céte cousture naturelle, tesmoing celuy 
qui *, quand on le pressoit de l'affection qu'il deuoit a 
ses enfans pour estre sortis de luy, se mit a cracher : 
« Et cela, dict il, en est aussi bien sorty*; » et 
cet autre que Plutarche vouloit induire a s'accorder 
auec son frère : « le n'en fais pas, dict il, plus grand 
estât pour estre sorty de mesmc trou. » C'est, a la 
vérité, vn beau nom, et plein de dilection, que le nom 
de frère, et, a céte cause, en fîmes nous, luy et moy, 
nostre alliance. Mais ce meslangede biens, ces parta- 
ges, et que la richesse de l'vn soit la pauuretc de 
l'autre, cela detrampe merueilleusement et relasche 
céte soudure fraternelle : les frères ayantz a conduire 
le progrez de leur auancement en mesme sentier et 

' Vulg. supp. : « L'amitié n'en vient iamais la >». 
1 Vulg. : « tesmoings Aristippus qui ». 

mesme train, il est force qu'ils se hurtent et se 1 cho- 
quent souuent. Dauantage, la correspondance et rela- 
tion qui engendre ces vrayes et parfaites amitiez. 
pourquoy se trouuera elle en ceux ci? Le pere et le 
fils peuuent estre de complexion entièrement eslon- 
gnée, et les frères aussi. C'est mon fils, c'est mon parent, 
mais c'est vn homme farouche, vn meschant ou vn sot. 
Et puis, a mesure que ce sont amitiés que la loy et 
l'obligation naturelle nous commande, il y a d'autant 
moins de nostre chois et liberté volontaire. Et nostre 
liberté volontaire n'a point de production qui soit plus 
proprement siene que celle de l'affection et amitié. Ce 
n'est pas que ie n'aye essayé de ce costé la tout ce qui 
en peut estre, ayant eu le meilleur pere qui futonques 
et le plus indulgent iusques a son extrême vieillesse, 
et estant d'vne famille fameuse de pere en fils et 
exemplaire en céte partie de la concorde fraternelle*. 

D'y comparer l'affection enuers les famés , quov 
qu'elle naisse a la vérité de nostre choix, on ne peut, 
ny la loger en ce rolle. Son feu, ie le confesse, 

(J^cque enim est Dca nescia uostri 
Quce dulcem curis miscet amaritiem) 

est plus actif, plus cuisant et plus aspre. Mais c'est vn 
feu téméraire et volage, ondoiant et diuers, feu de 
fiebure, subiect a accez et remises, et qui ne nous tient 
qu'a vn coing. En l'amitié, c'est vne chaleur générale 
et vniucrsele, tempérée au demeurant et égale; vne 
chaleur constante et rassize, toute douceur et polissurc, 
qui n'a rien d'aspre et de poignant. Qui plus est, en l'a- 
mour, ce n'est qu'vn désir forcené après ce qui nous fuit 

• BC suyp . : «- se » . 

Corne segue la lèpre il cacciatore 

ïAl freddo, al caldo, alla montagna, al lito . 

Nè piii l'estima poi che presa vede , 

E sol dietro a chi/ugge affretta il piede. 

Aussi tost qu'il entre aux termes de l'amitié, c'est a 
dire en la conuenance des volontez, il s'esuanouist et 
s'alanguist; la iouissance le perd, comme ayant la fin 
corporelle et subiecte a sacieté. L'amitié, au rebours, 
est iouie a mesure qu'elle est désirée, ne s'esleue, se 
nourrit, ny ne prend accroissance qu'en la iouissance, 
comme estant spirituelle, et Pames'affinant par l'vsage. 
Sous céte parfaicte amitié, ces affections volages ont 
autrefois trouué place ches moy, affin que ie ne parle 
de luy, qui n'en confesse que trop par ses vers. Ainsi 
ces deux passions sont entrées chez moy en connois- 
sanec l'vnc de l'autre, mais en comparaison iamais : 
la première, maintenant sa route d'vn vol hautain et 
superbe, et regardant desdaigneusement céte cy passer 
ses pointes bien loing au dessous d'elle. 

Quant aux mariages, outre ce que c'est vn marché 
qui n'a que l'entrée libre, sa durée estant contrainte 
et forcée, dépendant d'ailleurs que de nostre vouloir, 
et marché qui ordinairement se faict a autres fins : 
comme de la génération, alliances, richesses 1 ; il y 
suruient mille fusées estrangeres a desmeler parmy, 
suffisantes a rompre le fil et troubler le cours d'vne 
viue affection; la ou, en l'amitié, il n'y a affaires ny 
commerce que d'elle mesme ; ioint qu'a dire le vray, 
la suffisance ordinaire des famés n'est pas pour res- 
pondre a céte conférence et communication, nourrisse 
de céte sainte couture, ny leur ame ne semble estre 

1 Vulg. supp. : « comme de... richesses ». 

assez ferme pour soustenir restreinte d'vn neud si 
pressé et si durable. Et certes, sans cela, s'il se pouuoit 
dresser vne tele accointance libre et volontaire, ou non 
seulement les ames eussent céte entière iouyssance, 
mais encore ou les corps eussent part a raliance*, il 
est vray semblable que l'amitié en seroit plus pleine 
et plus comble. Mais ce sexe par nul exemple n'y est 
encore peu arriuer*; et cet autre licence Greque est 
iustement abhorrée par nos meurs*. 

Au demeurant, ce que nous appelions ordinairement 
amis et amitiez, ce ne sont qu'accoinctances et fami- 
liarités nouées par quelque occasion ou commodité, 
par le moyen de laquelle nos ames s'entretiennent. En 
l'amitié dequoy ie parle, elles se meslent et se confon- 
dent l'vn' en l'autre d'vn mélange si vniuersel qu'elles 
effacent et ne retrouuent plus la couture qui les a 
iointes. Si on me presse de dire pourquoy ie l'aymois, 
ie sens que cela ne se peut exprimer * ; il y a, ce semble, 
au delà de tout mon discours et de ce que i'en puis 
dire, ie 1 ne sçay quelle force diuine et fatale média- 
trice de céte vnion*. Ce n'est pas vne particulière 
considération, ny deux, ny trois, ny quatre, ny mille : 
c'est ie ne sçay quelle quint' essence de tout ce mé- 
lange, qui, ayant saisi toute ma volonté, l'amena se 
plonger et se perdre dans la sienne*. le dis perdre a la 
vérité, ne luy reseruant rien qui luy fut propre, ne 
qui fut sien. 

Quand Laelius,en présence des Consuls Romains, 
lesquelz, après la condemnation de Tiberius Gracchus, 
poursuvuoient tous ceux qui auoient esté de son in- 
telligence, vint a s'enquérir de Caius Blosius (qui 

1 BC supp. : « ic ». 

estoit le principal de ses amis) combien il eut voulu 
taire pour luy, et qu'il eut respondu : « Toutes cho- 
ses », « Comment, toutes choses? suiuit il; et quoy 
s'il t'eut commandé de mettre le feu en nos temples? » 
« Il ne me l'eut iamais commandé, » replica Blosius. 
« Mais, s'il l'eut fait? » adiouta Lœlius : « l'y eusse 
obey, » respondit il. S'il estoit si parfaictement amy 
de Gracchus comme disent les histoires, il n'auoit que 
faire d'offenser les Consulz par céte dernière et hardie 
confession, et ne se deuoit départir de l'asseurance 
qu'il auoit de la volonté de Gracchus, de laquelle il se 
pouuoit respondre comme de la sienne ». Mais toutes- 
fois ceux qui accusent céte responce comme sedicieuse 
n'entendent pas bien ce mystère, et ne présupposent 
pas, comme il est, qu'il tenoit la volonté de Gracchus 
en sa manche, et par puissance, et par connoissance*; 
et qu'ainsi sa responce ne sonne non plus que feroit la 
mienne a qui s'enquerroit a moy de céte façon : « Si 
vostre volonté vous commandoit de tuer vostre fille, la 
tueriés vous? » et que ie l'accordasse : car cela ne porte 
nul tesmoignage de consentement a ce faire, par ce 
que ie ne suis en nul doute de ma volonté, et tout 
aussi peu de celle d'vn tel amy. Il n'est pas en la puis- 
sance de tous les discours du monde de me desloger de 
la certitude que i'ay des intentions et iugemens du 
mien ; nulle de ses actions ne me scaroit estre présen- 
tée, quelque visage qu'elle eut, que ie n'en trouuasse 
incontinent le vray resort. Nos ames ont charrié si 
long temps ensemble, elles se sont considérées d'vne si 
ardante affection, et, de pareille affection, descouuertes 
iusques au fin fond des entrailles l'vne a l'autre, que, 

1 Vulg. supp. : u de laquelle... la sienne ». 

non seulement ie connoissoi la siene comme la mienne, 
mais ie me fusse certainement plus volontiers fié a luy 
de moy qu'a moy mesme. 

Qu'on ne me mette pas en ce reng ces autres amitiés 
communes, car i'en ay autant de connoissanec qu'vn 
autre, et des plus parfaictes de leur genre*. En ce noble 
commerce, les offices et les bienfaits, nourrissiers des 
autres amitiés, ne mentent pas seulement d'estre mis 
en conte. Céte confusion si pleine de nos volontcz en 
est cause : car, tout ainsi que l'amitié que ie me porte 
ne reçoit nulle augmentation pour le secours que ie 
me donne au besoin, quoy que dient les Stoiciens, et 
comme ie ne me sçay nul gré du seruice que ie me 
fay, aussi l'vnion de telz amis estant veritablemant 
parfaicte , elle leur faict perdre le sentiment de tels 
deuoirs, et haïr et chasser d'entre eux ces motz de 
diuision et de différence, comme : bien faict, obligation, 
reconnoissance, prière, remerciement et leurs pareils. 
Tout estant par effect commun entre eux : volontez, 
pensemens, iugemens, biens, femmes, enfans, honneur 
et vie*, ils ne se peuuent ny prester, ny donner rien. 
Voila pourquoy les faiseurs de loix, pour honorer le 
mariage de quelque imaginaire resemblancc de ecte 
diuine liaison, défendent les donations entre le mary 
et la famé, voulant inférer par la que tout doit estre a 
chacun d'eux, et qu'ils n'ont rien a diuiser et partir 
ensemble. 

Si, en l'amitié de quoy ie parle, l'vn pouuoit donner 
a l'autre, ce seroit celuy qui receuroit le bien faict qui 
obligeroit son compagnon. Car, cherchant l'vn et l'au- 
tre, plus que toute autre chose, de s'entrebienfaire , 
celuy qui en prête la matière et l'occasion, c'est celuy 
la qui faict l'honeste et le courtois, donnant ce conten- 

tcment a son amy d'effectuer en son endroit ce qu'il 
désire le plus*. Et, pour montrer comment cela se 
pratique par effect, i'en reciteray vn antien exemple 
qu'y est singulièrement propre. Eudamidas, Corin- 
thien, auoit deux amis : Charixenus, Sycionien, et 
Aretheus, Corinthien; venant a mourir, estant pauure 
et ses deux amis riches, il fit ainsi son testament : a le 
lègue a Aretheus de nourrir ma mere et de l'entretenir 
en sa viellesse; a Charixenus, de marier ma fille et 
luy donner le douaire le plus grand qu'il pourra; et, 
au cas que l'vn d'eux vienne a défaillir, ie substitue 
en sa part celuy qui suruiura. » Ceux qui premiers 
virent ce testament s'en moquèrent ; mais ses héritiers, 
en ayant esté aduertis, l'acceptèrent auec vn singulier 
contentement. Et, l'vn d'entre eux, Charixenus, estant 
trespassé cinq iours après, la substitution estant ou- 
uerte en faueur d'Aretheus, il nourrit curieusement 
céte mere, et, de cinq talens qu'il auoit en ses biens, 
il en donna les deux et demy en mariage a vne sienne 
fille vnique, et deux et demy pour le mariage de la 
fille d'Eudamidas; desquelles il fit les nopees en mesme 
iour. 

Cet exemple est bien plein , si vne condition en es- 
toit a dire, qui est la multitude d'amys : car céte 
parfaicte amitié dequoy ie parle est indiuisible; cha- 
cun se donne si entier a son amy qu'il ne luy reste 
rien a départir ailleurs. Au rebours, il est marri qu'il 
ne soit double, triple ou quadruple, et qu'il n'ait plu- 
sieurs ames et plusieurs volontez pour les conférer 
toutes a ce subict. Lesamitiez communes, on les peut 
départir : on peut aymer en cetuy cy la beauté, en cet 
autre la facilité de ses meurs, en l'autre la libéralité, 
en celui la la paternité, en cet autre la fraternité. 

ainsi du reste ; mais céte amitié qui possède l'ame et 
la régente en toute souueraineté, il est impossible 
qu'elle soit double*. Le demeurant de céte histoire 
conuient tresbien a ce que ie disois : car Eudamidas 
donne pour grâce et pour faueur a ses amis de les 
employer a son besoin; il les laisse héritiers de céte 
sienne libéralité, qui consiste a leur mettre en main 
les moiens de luy bien faire ; et sans doute la force de 
l'amitié se monstre bien plus richement en son faict 
qu'en celuy d'Aretheus. Somme, ce sont efléctz inima- 
ginables, a qui n'en a gousté* ; et tout ainsi que celuy 
qui fut rencontré a cheuauchons sur vn bâton, se 
iouant auec ses enfans, priât celuy qui l'y surprint de 
n'en rien dire iusques a ce qu'il fut pere luy mesme, 
estimant que la passion qui luy naistroit lors en l'ame 
le rendrait iuge équitable d'vne telle action, ie souhai- 
terais aussi parler a des gens qui eussent essayé ce que 
ie dis. Mais, sçachant combien c'est chose eslongnée 
du commun vsage qu'vne telle amitié, et combien elle 
est rare, ie ne m'attens pas d'en trouuer nul bon iuge. 
Car les discours mesmes que l'antiquité nous a laissé 
sur ce subiect me semblent lâches, au pris du goust 
que i'en ay. Et, en ce seul point, leseffectz surpassent 
les préceptes mesmes de la philosophie. 

A T i7 ega contulerim iucundo sanns amico. 

L'antien Menander disoit celui-la heureux qui auoit 
peu rencontrer seulement l'ombre d'vn ami ; il auoit 
certes raison de le dire, mesme s'il en auoit tasté : car, 
a la vérité, si ie compare tout le reste de ma vie, quoy 
que, par la grâce de Dieu, ie l'aye passée douce, aisée, 
et, sauf la perte d'vn tel ami, exempte d'affliction 
poisante, pleine de contentemant et de tranquillité 

d'esprit, ayant prins en paiemant mes commodités 
naturelles et origineles, sans en rechercher d'autres, 
si ie la compare, dis-ie , toute aux quatre ou cinq 1 
années qu'il m'a esté donné de iouïr de la douce com- 
pagnie et société de ce personnage, ce n'est que fumée, 
ce n'est qu'vne nuit obscure et ennuyeuse; depuis le 
iour que ie le perdi, 

quem semper acerbum 
Semper honorât um (sic Dij voluistis) habebo, 

ie ne fay que traîner languissant, et les plaisirs mes- 
mes qui se offrent a moy, au lieu de me consoler, me 
redoublent ie regret de sa perte. Nous estions a moitié 
de tout; il me semble que ie luy desrobe sa part : 

frÇec /as esse vlla me voluptate hic frui 
Decreui, tantisper dum Me abest meus particeps. 

I'estois des-ia si faict et accoustumé a estre deuxiesme 
par tout, qu'il me semble n'estre plus qu'a demy*; il 
n'est action ou imagination ou ie ne le trouuc a dire, 
comme si eut il bien faict a moy; car, de mesme qu'il 
me surpassoit d'vne distance infinie en toute autre 
suffisance et vertu, aussi faisoit il au deuoir de l'amitié. 

Quis desiderio sit pudor aut modus 
Tarn chari capitis? 

O misero /rater ademte mihi : 
Omnia tecum vna perierunt gaudia nostra , 

Qua> tuus in vita dulcis alebat amor. 
Tu mea, tu moriens /registi commoda, /rater . 

Tecum vna tota est nostra sepulta anima. 

1 Vulg. supp. : » ou cinq ». 
I. 

Cuius ego interitu tota de mente fugaui 

Hcec studia, atque omnes delicias animi. 

edlloquar? audiero nunquam tua verba loquentem? 

Nunquam ego te, vita /rater amabilior, 
Q/lspiciam posthac? at certe semper amabo. 

Mais oions vn peu parler ce garson de dixhuict 1 ans. 

■ •••••• 

Parce que i'ay trouué que cet ouurage a esté depuis 
mis en lumière, et a mauuaise fin, par ceux qui cher- 
chent a troubler et changer Testât de nostre police, 
sans se soucier s'ils l'amenderont, qu'ils ont mêlé a 
d'autres escris de leur farine, ie me suis dédit de le 
loger icy. Et, affin que la mémoire de l'auteur n'en 
soit intéressée en l'endroit de ceux qui n'ont peu con- 
noistre de près ses opinions et ses actions, ie les aduise 
que ce subiect fut traité par luy en son enfance r par 
manière d'exercitation seulement, comme subiect vul- 
gaire et tracassé en mille endroicts des liures. le ne 
fay nul doubte qu'il ne creut ce qu'il escriuoit, car 
il estoit asses conscientieux pour ne mentir pas mesmes 
en se iouant, et sçay d'auantage que, s'il eut eu a 
choisir, il eut mieux aymé estre nay a Venise qu'a 
Sarlac mais il auoit vn' autre maxime souueraine- 
ment empreinte en son ame, d'obéir et de se soubmettre 
tres-religieusement aus loix sous lesquelles il estoit 
nay. Il ne fut iamais vn meilleur citoyen, ny plus 
affectionné au repos de sa patrie, ny plus ennemy des 
remuemens et nouuelletez de son temps : il eut bien 
plustost employé sa suffisance a les esteindre que a leur 

» Vulfr. : .. seize ». 

* BC aj. : « et auoit raison .>. 

fournir dequoi les emouuoir dauantagc 1 ; il auoitson 
esprit moulé au patron d'autres siècles que ceux cy. 
Or, en eschange de cet ouurage sérieux, i'en substi- 
tueray vn autre, produit en céte mesme saison de son 
aage, plus gaillard et plus enioué : ce sont vint et neuf 
sonnets que le sieur de Poiferré, homme d'affaires et 
d'entendement, qui le connoissoit longtemps auant 
moy, a rctrouué par fortune ches luy, parmy quelques 
autres papiers, et me les vient d'enuoier, dequoy ie 
luy suis tres-obligé, et souhaitcrois que d'autres qui 
détiennent plusieurs lopins de ses escris, par cy, par la, 
en tissent de mesmes *. 



CHAPITRE VINTNEVFIESME». 

VINGT NE VF SONNETZ d'eSTIENNE DE LA BOETIE, A MADAME 
DE (JKAMMONT, CONTESSE DE GVISEN. 

Madame, ie ne vous offre rien du mien, ou par ce 
qu'il est des-ia vostre, ou par ce que ie n'y trouue 
rien digne de vous. Mais i'ay voulu que ces vers, en 
quelque lieu qu'ils se vissent, portassent vostre nom 
en teste, pour l'honneur que ce leur sera d'auoir pour 
guide céte grande Corisande d'Andoins. Ce présent 
m'a semblé vous estre propre, d'autant qu'il est peu 
de dames en France qui iugent mieus et se scruent 
plus a propos que vous de la poésie ; et, puis qu'il n'en 

1 BC : « emouuoir : dauantagc il ». 

* Vulg. supp. les sept dernières lignes : <• ce sont vint et neuf... 
en fissent de mesmes ». 

s Ce chapitre est intitulé par erreur : < mahitrk yintiix itifsml, 
dans les deux premières éditions. 

est point qui la puissent rendre viue et animée comme 
vous faites par ces beaus et riches accords dequoy, 
parmi vn milion d'autres beautés, nature vous a es- 
trenée, Madame, ces vers méritent que vous les ché- 
rissez car vous serez de mon aduis, qu'il n'en est 
point sorty de Gascoigne qui eussent plus d'inuention 
et de gentilesse, et qui tesmoignent estre sortis d'vne 
plus riche main. Et n'entrez pas en ialousie dequoy 
vous n'auez que le reste de ce que, pieça, i'en ay faict 
imprimer sous le nom de monsieur de Foix, vostrc 
bon parent; car certes ceus cy ont ie ne sçay quoy de 
plus vif et de plus bouillant : comme il les fit en sa 
plus verte ieunesse, et eschaufé d'vne belle et noble 
ardeur que ie vous diray, Madame, vn iour a l'oreille ». 
Les autres furent faictz despuis, comme il estoit a la 
poursuite de son mariage, en faueur de sa famé, et 
sentent des-ia ie ne sçay quelle froideur maritale. Et 
moy, ie suis de ceux qui tiennent que la poésie ne rid 
point ailleurs, comme elle faict en vn subiect folâtre 
et des-reglé. 

SONFT 
/. 

'Pardon. Amour, pardon : ô seigneur, ie te voile 
Le reste de mes ans, ma voix et mes escris, 
cMes sanglots, mes souspirs. mes larmes et mes cris : 
Rien, rien tenir d'aucun que de toy ie n'aduoiie. 

Helas! comment de moy ma fortune se ioueï 

De toy, n'a pas long temps, Amour, ie me suis ris: 
fay failly, ie le voy. ie me rends, ie suis pris -, 

I C .* « chérissiez ». 

* BC : « Madame, vn' autrefois ». 

fay trop gardé mon cœur , or ie le desaduoiie. 
Si i'ay, pour le garder, retardé ta victoire, 

C\V l'en traite plus mal : plus grande en est ta gloire . 
Et si du premier coup tu ne m'as abbatu, 

Tense qu'vn bon vainqueur, et nay pour estre grand. 

Son nouueau prisonnier, quand vn coup il se rend, 

Jl prise et l'ayme mieux, s'il a bien combatu. 

II. 

("est Amour, c'est Amour, c'est luy seul, ie le sens ; 
cMais le plus vif amour, la poison la plus forte 
A qui onq pauure cœur ait ouuerte la porte. 
Ce cruel n'a pas mis vn de ses traict^ perçans, 

SMais arcq, traits et carquois, et luy tout, dans mes sens. 
Encor vn mois n'a pas que ma franchise est morte, 
Que ce venin mortel dans mes veines ie porte. 
Et des-ia i'ay perdu et le cœur et le sens. 

Et quoy ? si cet amour a mesure croissoit, 

Qui en si grand tourment dedans moy se conçoit! 

0 croistf, si tu peu^ croistre, et amande en croissant. 
Tu te nourris de pleurs : des pleurs ie te promet^, 
Et, pour te refreschir, des souspirs pour iamais , 
Mais que le plus grand mal soit au moings en naissant. 

III. 

C'est faict, mon cœur, quitons la liberté. 
Dequoy meshuy seruiroit la deffence. 
Que d'agrandir et la peine et l'offence? 
'Plus ne suis fort, ainsi que i'ay esté. 

La raison feust vn temps de mon costé ; 
Or, reuoltée, elle veut que ie pense 
Qu'il faut sentir, et prendre en recompence 
Qu'oncq d'vn tel neud nul ne feust arresté. 

S'il se faut rendre, alors il est saison. 

Quand on n'a plus deuers soy la raison. 
Je voy qu'Amour, sans que te le deserue. 
Sans aucun droict. se vient saisir de moy 
Et voy qu'encor il faut a ce grand Roy. 
Quand il a tort, que la raison luy serue. 



UII. 

C'estoit alors, quand, les chaleurs passées. 

Le sale automne aux cuues va foulant 

Le raisin gras dessoubf le pied coulant. 

Que mes douleurs furent encommencées. 
Le paisan bat ses gerbes amassées, 

Et aux caueaus ses bouillans muis roulant . 

Et des fruitiers son autonne croulant. 

Se vange lors des peines aduancées. 
Serait ce point vn présage donné 

Que mon espoir est des-ia moissonné? 
&Çpn certes, non! Mais pour certain ie pense. 

Jauray, si bien a deuiner f entends. 

Si l'on peut rien prognostiquer du temps. 

Quelque grand fruict de ma longue espérance. 



V. 

Jay veu ses yeux perçans, i'ay veu sa face claire 

(Nul iamais sans son dam ne regarde les Dieux/ : 
Froit, sans cœur, me laissa son œil victorieux. 
Tout estourdy du coup de sa forte lumière. 

Comme vn surpris de nuit aux champs, quand il esclaire, 
Estonné, se pallist, si la flèche des deux, 
Sifflant, luy passe contre et luy serre les yeux, 
Jl tremble, et veoit, transi, Iupiter en colère. 

Dy moy, Madame, au vray, dy moy si tes yeux vertj 
Ne sont pas ceux qu'on dit que l'Amour tient couuerts? 

Tu les auois. ie croy. la fois que ie t 'ay veiie . 

qAu moins, il me souuient qu'il me feust lors aduis 
Qu'Amour, tout a vn coup, quand premier ie te vis. 
'Desbanda dessus moy et son arc et sa veiie. 

VI. 

Ce dict maint vn de moy : « Dequoy se plaint il tant. 

Terdant ses ans meilleurs en chose si legiere? 

Qu'a il tant a crier, si encore il espère? 

Et, s'il n espère rien , pourquoy n'est il content? » 
Quand i'estois libre et sain, i'en disois bien autant , 

cMais certes celuy la n'a la raison entière, 

Ains a le cœur gasté de quelque rigueur fiere, 

S'il se plaint de ma plainte, et mon mal il n'entend. 
o4mour, tout a vn coup, de cent douleurs me point : 

Et puis l'on m'aduertit que ie ne crie point ! 
Si vain ie ne suis pas que mon mal i agrandisse 

oA force de parler : s'on m'en peut exempter, 

Je quitte les sonnet j, ie quitte le chanter. 

Qui me deffend le deuil, celuy la me guérisse. 

VIL 

Quant a chanter ton los par fois ie m'aduenture, 

Sans o^er ton grand nom dans mes vers exprimer, 
Sondant le moins profond de ceste large mer, 
Je tremble de m'y perdre, et aux riues m'assure. 

Je crains, en louant mal, que ie te face iniure, 
cMais le peuple, estonné d'ouir tant t'estimer, 
Ardant de te cognoistre, essaie a te nommer, 
Et, cerchant ton sainct nom ainsi a l'aduenture. 

Esbloui, nattaint pas a veoir chose si claire -, 
Et ne te trouue point ce grossier populaire 

Qui, n'aiant qu'vn moien, ne veoit pas celuy la : 
C'est que, s'il peut trier, la comparaison faicte 
'Des parfaictes du monde, vne la plus parfaicte. 
Lors, s'il a voix, qu'il crie hardimant : <• La voyla! 

VIII. 

Quand viendra ce iour la, que ton nom au vray passe 

Par France dans mes vers? Combien et quantesfois 

S'en empresse mon cœur, s'en démangent mes doits? 

Souuent dans mes escris de soy mesme il prend place. 
SMaulgré moy ie t'escris ; maulgré moy ie t'efface. 

Quand Astrée viendroit, et la foy, et le droit. 

o4lors, ioyeux, ton nom au monde se rendroit. 

Ores, c'est a ce temps, que cacher il te face, 
C'est a ce temps malin g vne grande vergoigne : 

Donc, Madame, tandis, tu seras ma Dourdouigne. 
Toutesfois laisse moy, laisse moy ton nom mettre, 

oAye^ * pitié du temps : si au iour ie te metj, 

Si le temps te 9 cognoist, lors, ie te le promet,. 

Lors il sera doré, s'il le doit iamais estre. 

IX 

O, entre tes beauté^, que ta constance est belle! 
C'est ce cœur asseuré, ce courage constant, 
C'est, parmy tes vertus, ce que l'on prise tant -, 
Qdussi qu'est il plus beau qu'vne amitié fidelle? 

Or. ne charge donc rien de ta sœur infidèle. 
De Vesere, ta sœur : elle va s'escartant, 
Tousiours jlolant mal seure en son cours inconstant : 
Voy tu comme, a leur gré, les vans se ioiient d'elle? 

Et ne te repent point, pour droict de ton aisnage. 
U'auoir des-ia choisi la constance en partaige. 

cMesme race porta l'amitié souueraine 

Des bons iumeaux, desquels l'vn a l'autre despart 
Du ciel et de l'enfer la moitié de sa part, 
Ht l'amour diffamé de la trop belle Heleine. 

' C. : » A ies <>. 
' \ r ulfï. : « ce ». 

-Y. 

• 

Je voy bien, ma Dourdouigne, encor humble tu vas : 
<De te monstrer Gasconne, en France, tu as honte. 
Si du ruisseau de Sorgue on fait ores grand conte. 
Si a il bien esté quelque fois aussi bas. 

Voy s tu le petit Loir comme il haste le pas? 

Comme des-ia parmy les plus grands il se conte? 
Comme il marche hautain a" vne course plus prompte 
Tout a costé du Mince, et il ne s'en plaint pas? 

Vn seul oliuier d'Ame, enté au bord de Loire, 

Le faict courir plus braue et luy donne sa gloire. 

Laisse, laisse mqy faire, et m iour, ma Dourdouigne , 
Si ie deuine bien, on te cognoistra mieux : 
Et Garonne, et le Rhône, et ces autres grands Dieux 
En auront quelque enuie, et, possible, vergoigne. 

XL 

Toy qui oys mes souspirs, ne me sois rigoureux, 
Si mes larmes a part, toutes mienes, ie verse, 
Si mon amour ne suit en sa douleur diuerse 
Du Florentin transi les regretf languoreux , 

Ny de Catulle aussi, le foulastre amoureux, 

Qui le cœur de sa dame en chatouillant luy perce. 
Ny le sçauant amour du mi grégeois Properce : 
Jls n'aiment pas pour moy, ie n'ayme pas pour eux. 

Qui pourra sur autruy ses douleurs limiter, 
Celuy pourra d autruy les plaintes imiter : 

Chacun sent son tourment et sçait ce qu'il endure. 
Chacun parla d'amour ainsi qu'il l'entendit , 
Je dis ce que mon cœur, ce que mon mal me dict. 
Que celuy ayme peu. qui ayme a la mesure! 

XII. 

Quoy? qu'est ce? ô vans, ô nues, ô l'orage! 

qA point nommé, quand moy d'elle approchant 
Les bois, les monts, les baisses vois tranchant . 
Sur moy, d'aguest, vous passe ; * vostre rage. 

Ores mon cœur s'embrase d'auantage. 
Odile;, aile; faire peur au marchant 
Qui dans la mer les thresors va cherchant : 
Ce n'est ainsi qu'on m'abbat le courage. 

Quand i'oy les vent;, leur tempeste et leurs cris. 
Ue leur malice, en mon cœur, ie me ris. 

Me pensent ils pour cela faire rendre? 
Face le ciel du pire, et l'air aussi : 
Je veux, ie veux, et le declaire ainsi. 
S'il faut mourir, mourir comme Leandre. 

XIII. 

Vous qui aimer encore ne sçaue;. 

Ores, m' ayant parler de mon Leandre, 
Ou iamais non, vous y debue; aprendre. 
Si rien de bon dans le cœur vous aue;. 

Jl o;a bien, branlant ses bras laue;, 

ç/lrmé d'amour, contre l'eau se deffendre 
Qui pour tribut la fille voulut prendre, 
QAyant le frère et le mouton sauue;. 

Vn soir, vaincu par les flos rigoureux, 
Voyant des-ia, ce vaillant amoureux, 

Que l'eau maistresse a son plaisir le tourne, 
Parlant aux flos, leur iecta ceste voix : 
« Pardonne; moy, maintenant que i'y veois, 
Et garde; moy la mort, quand ie retourne. » 

1 BC : « quand d'elle m approchant ». 
s BC : « pousse; «>. 

XIIII. 

O cœur léger, o courage mal seur, 

Tenses tu plus que souffrir ie te puisse/ 
O bonté creuse, o couuerte malice, 
Traitre beauté, venimeuse doulceur! 

Tu estois donc tousiours seur de ta sœur? 

Et moy, trop simple, il failloit que i'en fisse 
L'essay sur moy, et que tard {entendisse 
Ton parler double et tes chant ; de chasseur? 

Uespuis le iour que fay prins a t' aimer, 
J'eusse vaincu les vagues de la mer. 

Qu'est ce nieshuy que ie pourrois attendre'/ 
Comment de toy pourrois i'estre content ? 
Qui apprendra ton cœur d'estre constant , 
*Puis que le mien ne le luy peut aprendre? 

XV. 

Ce n'est pas moy que l'on abu^e ainsi : 

Qua quelque enfant, ces ru^es on emploie. 
Qui n'a nul goust, qui n'entend rien qu'il oye 
Je sçay aymer, ie sçay hayr aussi. 

Contente toi de m'auoir iusqu'ici 

Fermé les yeux : il est temps que i'y voie. 
Et que meshui las et honteux ie soye 
nyauoir mal mis mon temps et mon souci. 

Oserais tu, m' ayant ainsi traicté, 

Varier a moi iamais de fermeté? 

Tu prendf plaisir a ma douleur extrême , 
Tu me deffends de sentir mon tourment, 
Et si veux bien que ie meure en t' aimant : 
Si ie ne sens, commant veux tu que faime? 

X VL 

O l'ai ie dict? helas! l'ai ie songé? 

Ou si, pour vrai, t'ai dict blasphème telle? 
Ça, faulce langue, il faut que l'honneur d'elle 
De moi, par moi, desus moi, soit vangé. 

Mon cœur chej toi, o Madame, est logé : 
Là, donne lui quelque geine nouuelle ; 
Fais lui souffrir quelque peine cruelle , 
* Fais, fais lui tout, fors lui donner congé. 

Or seras tu (ie le sçai) trop humaine, 

Et ne pourras longuement voir ma peine. 

Mais vn tel faict.faut il qu'il se pardonne? 
Q/t tout le moings, hault ie me desdiray 
De mes sonnet ^, et me desmentiray , 
Pour ces deux faux, cinq cent vrais ie t'en donne. 

XVII. 

Si ma raison en moi s'est peu remettre. 

Si recouurer asthure ie me puis. 

Si ïay du sens, si plus homme ie suis. 

Je t'en mercie, o bien heureuse lettre. 
Qui m eust (helas), qui m eust sceu recognoistre 

Lors qu enragé , vaincu de mes ennuys, 

En blasphémant, Madame ie poursuis? 

De loin g, honteux, ie te vis lors paroistre. 
O sainct papier -, alors ie me reuins. 

Et deuers toy deuotement ie vins. 
Je te donrois vn autel pour ce fait 

Qu'on vîst les traictj de ceste main diuine . 

Mais de les veoir aucun homme n'est digne 

Ni moi aussi, s' elle ne m'en eust faict. 

X VUL 

J estais prest d'encourir pour iamais quelque blasme. 
T>e colère eschaufé, mon courage brusloit, 
Ma foie voix au gré de ma fureur branlait, 
Je despitois les Dieux, et encore Madame. 

Lors quelle, de loing, iecte vn brefuet dans ma flamme : 
Je le sentis soudain comme il me rabilloit 
Qu'aussi tost deuant lui ma fureur s'en alloit, 
Qu'il me rendoit, vainqueur, a sa place mon ame. 

Entre vous qui de moy ces merueilles oiés. 

Que me dites vous d'elle? et ie vous prie ' voiej 

S' ainsi comme ie fais, adorer ie la dois? 

Quels miracles en moi pensés vous quelle fasse 
De son œil tout puissant, ou d'vn rai de sa face. 
Puis qu'en moi firent tant les traces de ses doigt j? 

XIX. 

Je tremblois deuant elle, et attendais, transi. 

Tour venger mon forfaict quelque iuste sentence. 

A moi mesme consent du poids de mon offence . 

Lors qu'elle me dict : « Va, ie te prens a merci. 
Que mon /07 désormais par tout soit esclarci : 

Emploie la tes ans, et, sans plus, meshuy pence 

D'enrichir de mon nom par tes vers nostre France. 

Couure de vers ta faulte et paie moi ainsi. » 
Sus donc, ma plume! Il faut, pour iouir de ma peine. 

Courir par sa grandeur d'vne plus large veine. 
tMais regarde a son œil, qu'il ne nous abandonne ; 

Sans ses yeux, nos esprit j se mourroient languissans 

Jl; nous donnent le cœur, ilj nous donnent le sens : 

Pour se paier de moy. il faut qu'elle me donne. 

« BC : « pry ». 

XX. 

() vous, maudit^ sonnet?, vous qui prinstes l'audace 
De toucher a Madame : o malin gs et peruers. 
Des Muses le reproche, et honte de mes vers : 
Si ie vous feis iamais, il ' faut que ie me fasse 

(le tort de confesser vous tenir de ma race, 

Lors, pour vous, les ruisseaux ne furent pas ouuerts 
D'Apollon le doré, des Muses aux yeux vert?, 
Mais vous receut naissants Tisiphone en leur place. 

Si i'ay oncq quelque part a la postérité. 

Je veux que Vvn et l'autre en soit déshérité. 

F.t si au feu vangeur des or ie ne vous donne. 

C'est pour vous diffamer : viue? chetif?, viue?, 
Viuej aux yeux de tous, de tout honneur priue? : 
Car c'est pour vous punir, qu'ores ie vous pardonne. 

XXI. 

C^Çaiés plus, mes amis, n'aie? plus ceste enuie 
Que ie cesse d'aimer, laissés moi, obstiné, 
Viure et mourir ainsi, puis qu'il est ordonné : 
£\îon amour, c'est le fil auquel se tient ma vie. 

c4insi me dict la fée ; ainsi en ^Eagrie 
Elle feit Meleagre a l'amour destiné : 
Et alluma sa souche a l'heure qu'il fust né. 
Et dict : « Toy et ce feu, tene? vous compagnie. - 

Elle le dict ainsi : et la fin ordonnée 
Suyuit après le fil de ceste destinée. 

La souche (ce dict l'on) au feu fut consommée. 

Et des lors {grand miracle!) en vn mesme momant 
On veid. tout a vn coup, du misérable amant 
La vie et le tison s'en aller en fumée! 

» BC : s il 

XX//. 

Qtiand tes yeux conquerans estonné ie regarde, 

Jy veoy dedans a clair tout mon espoir escript : 

J'y veoy dedans Amour luy mesme qui me rit. 

Et m'y monstre, mignard, le bon heur qu'il me garde. 

<?\fais, quand de te parler par fois ie me hasarde, 
C'est lors que mon espoir desseiché se tarit ; 
Et d 1 auouer iamais ton œil, qui me nourrit 
D'vn seul mot de faueur, cruelle, tu n'as garde. 

Si tes yeux sont pour moy, or voy ce que ie dis, 
Ce sont ceux la, sans plus, a qui ie me rendis. 

ç\Ion Dieu, quelle querelle en toi mesme se dresse. 
Si ta bouche et tes yeux se veulent desmentir? 
Mieux vaut, mon doux tourment, mieux vaut les despartir 
Et que ie prenne au mot de tes yeux la promesse. 

XX///. 

Ce sont tes yeux tranchans qui me font le courage. 

Je veoy saulter dedans la gaie liberté. 

Et mon petit archer, qui mené 1 a son costé 

La belle gaillardise et plaisir le volage ; 
cMais après, la rigueur de ton triste langage 

Me monstre dans ton cœur la fiere honesteté , 

Et, condemné, ie veoy la dure chasteté 

Là grauement assise, et la vertu sauuage. 
<2/linsi mon temps diuers par ces vagues se passe. 

Ores son œil m'appelle, or sa bouche me chasse. 
Helas! en cest estrif combien ay ie enduré! 

Et puis qu'on pense auoir d amour quelque asseurancc : 

Sans cesse, nuict et iour, a la seruir ie pense. 

Ny encor de mon mal ne puis estre assuré. 

1 C : « met ». 

XX////. 

Or dis ie bien, mon espérance est morte. 

Or est ce fat et de mon aise et mon bien. 

Mon mal est clair : maintenant ie veoy bien, 

J'ay espousé la douleur que ie porte. 
Tout me court sus, rien ne me reconforte. 

Tout m'abandonne, et d'elle ie n'ay rien. 

Sinon tousiours quelque nouueau soustien 

Qui rend ma peine et ma douleur plus forte. 
Ce que ï attends, c'est vn iour d'obtenir 

Quelques souspirs des gens de Vaduenir : 
Quelqu'vn dira dessus moy par pitié : 

» Sa dame et luy nasquirent destinés 

Esalement de mourir obstinés 

L'vn en rigueur, et l'autre en amitié. » 

XXV. 

J'ay tant vescu, chetif, en ma langueur, 

Qu'or i'ay veu rompre, et suis encor en vie. 
Mon espérance auant mes yeux rauye. 
Contre iesqueulh de sa fere rigueur. 

Que m'a seruy de tant d'ans la longueur? 
Elle n'est pas de ma peine assouuie ; 
Elle s'en rit, et n'a point d'autre enuie 
Que de tenir mon mal en sa vigueur. 

Uonques i'auray, mal heureux en aimant, 

Tousiours vn cœur, tousiours nouueau tourment. 

Je me sens bien que l'en suis hors dalaine, 
Prest a laisser la vie soubj le faix : 
Qui 1 fer 'oit on, sinon ce que ie fais? 
Piqué du mal. ie m'obstine en ma peine. 

• BC : « QmV ». 

XXVI. 

f Pt4is qu'ainsi sont mes dures destinées. 
J'en saouleray, si ie puis, mon soucy -, 
Si i'ay du mal, elle le veut aussi : 
f accompliray mes peines ordonnées. 

Nymphes des bois, qui auej, estonnées, 

De mes douleurs, ie croy, quelque mercy, 
Qu'en pense j vous ? Puis-ie durer ainsi. 
Si a mes maux tresues ne sont données? 

Or, si quelquvne a m'escouter s'encline, 
Oyés, pour Dieu, ce qiïore^ ie deuine. 

Le iour est prej que mes forces ia vaines 

Ne pourront plus fournir a mon tourment ; 
C'est mon espoir ; si ie meurs en aimant, 
A donc, ie croy, failliray ie a mes peines. 

XXVII. 

Lors que lasse est de me lasser ma peine, 

QAmour, d'vn bien mon mal refrechissant . 
Flate au cœur mort ma plaie languissant, 
Nourrit mon mal. et luyfaict prendre alaine. 

Lors ie conçoy quelque espérance vaine ; 
cMais, aussi tost, ce dur tiran, s'il sent 
Que mon espoir se renforce en croissant. 
Pour Vestoufer, cent tourmans il m'ameine 

Encor tous fre^ : lors ie me veois blasmant 
Hauoir esté rebelle a mon tourmant. 

Uiue le mal, o Dieux, qui me deuore, 

Uiue a son gré mon tourmant rigoureux. 
O bien heureux, et bien heureux encore 
Qui sans relasche est tousiours mal'hcureux! 

XXVIII. 

« 

Si contre Amour ic n'ay autre dejfence. 

Je m'en plaindray, mes vers le maudiront , 

Et après moy les roches rediront 

Le tort qu'il faict a ma dure constance. 

Tmis que de luy i 'endure cestc offence, 

Au moings tout haut mes rithmes le diront. 

Et nos neueus, a lors qu'ilj me liront. 

En l'outrageant, m'en feront la vengeance. 

oAyant perdu tout l'aise que i'auois, 
Ce sera peu que de perdre ma voix. 

S'on sçait l'aigreur de mon triste soucy, 
Et fut celuy qui m'a faict ceste playe, 
Jl en aura, pour si dur cœur qu'il aye, 
Quelque pitié, mais non pas de mercy. 

XXIX. 

Ja rcluisoit la benoiste iournée 

Que la nature au monde te deuoit, 
Quand des thresors qu'elle te reseruoit 
Sa grande clef te feust abandonnée. 

Tu prins la grâce a toy seule ordonnée, 
Tu pillas tant de beautej qu'elle auoit. 
Tant qu'elle, fiere, a lors qu'elle te veoit 
En est par fois elle mesme estonnée. 

Ta main de prendre en fin se contenta . 
ZMais la nature encor te présenta, 

Pour t'enrichir, ceste terre ou nous sommes. 
Tu n'en prins rien ; mais, en toy, tu t'en ris 
Te sentant bien en auoir assej pris 
Pour estre icy roync du cœur des hommes. 

CHAPITRE TRENTIEME 1 . 

DE LA MODERATION. 

Comme si nous auions l'attouchement infaict, nous 
corrompons par nostre maniement les choses qui 
d'elles mesmes sont belles et bonnes. Nous pouuons 
saisir la vertu de façon quelle en deuiendra vicieuse: 
comme il aduient quand nous l'embrassons d'vn désir 
trop aspre et trop violant. Ceux qui disent qu'il n'y a 
iamais d'excès en la vertu, d'autant que ce n'est plus 
vertu si l'excès y est, ils se ioûent de la subtilité des 
parolles. 

Insani sapiens nomen ferat, œquus iniqui, 
Vitra quant satis est virtutem si petat ipsam. 

C'est vne subtille considération de la philosophie. On 
peut et trop aimer la vertu, et se porter immodérément 
en vne action iuste et vertueuse. A ce biaiz se peut 
accommoder la parolle diuine : Ne soyez pas plus 
sages qu'il ne faut; mais soyez sobrement sages*. 

L'amitié que nous portons a nos femmes, elle est 
très légitime ; la théologie ne laisse pas de la brider 
pourtant et de la restraindre. Il me semble auoir leu 
autres-fois ches saint Thomas, en vn' endroit ou il 
condempne les mariages des parantes es degrés deffan- 
dus, ceste raison parmy les autres, qu'il y a danger 
que l'amitié qu'on porte a vne telle femme soit immo- 
dérée : car, si l'affection maritalle s'y trouue entière et 

1 Ce chapitre est intitule par erreur : chapitre vintneveiesme, 
dans la première édition. 

parfaicte, comme elle doit, et qu'on la surcharge encore 
de celle qubn doit a la parantelle, il n'y a point de 
doubtc que ce surcroist n'emporte vn tel marv hors 
les barrières de la raison, soit en l'amitié, soit aux 
effaitz de la iouissance *. 

Les sciences qui règlent les meurs des hommes, 
comme la religion et la philosophie, elles se meslent 
de tout. Il n'est null' action, si priuée et si secrette, 
qui se desrobe de leur cognoissance et iurisdiction \ le 
veux donc, de leur part, apprandre encore cecy aux 
maris (car il y a grand dangier qu'ils ne se perdent en 
ce débordement*), c'est que les plaisirs mesmes qu'ilz 
ont a l'acointance de leurs femmes, ils sont merueil- 
leusement reprouuez si la modération n'y est obseruée ; 
et qu'il y a dequoy faillir en licence et desbordement en 
cesuiet la, comme en vn suiect estrangicret illégitime*. 

C'est vne religieuse liaison et deuote que le mariage. 
Voila pourquoy le plaisir qu'on en tire, ce doit estre vn 
plaisir retenu, serieus et meslé a quelque peu de seue- 
rité; ce doit estre vne volupté aucunement conscien- 
tieuse. Et, par ce que sa principale fin c'est la génération, 
il y en a qui mettent en doute si, lors que nous sommes 
sans l'espérance de cet vsage, comme lors que les femmes 
sont hors d'aage, ou en ceinte, il est permis d'en reccr- 
cher céteacointance. Cela tiens ie pour certain qu'il est 
beaucoup plus saint de s'en abstenir •*. Les Roys de 
Perse appelloint leurs femmes a la compaignie de leurs 
festins; mais, quand le vin venoit a les eschaufer en 
bon escient, et qu'il falloit tout a fait lascher la bride 
a la desbauche, ils les renuoioint en leur priué, pour 

1 ynlg- supp. : <> soit en... iouissance ». 
* Vulg. change cette parenthèse. 
3 Vulg. supp. cette phrase. 

ne les faire participantes des excez de leurs appétits 
desreglez et immoderez, et faisoient venir en leur lieu 
des femmes ausquelles ils n'eussent point cete obliga- 
tion et ce respect*. jElius Verus, l'Empereur, respondit 
a sa femme sur ce propos, comme elle se plaignoit 
dequoy il se laissoit aler a l'amitié d'autres femmes, 
qu'il le faisoit par occasion conscientieuse , d'autant 
que le mariage estoit vn nom d'honneur et dignité, 
non de folastre et lasciue volupté*. Il n'est, en somme, 
nulle si iuste volupté en laquelle l'excez et l'intempé- 
rance ne nous soit reprochable. Mais, a parler en bon 
escient, est ce pas vn misérable animal que l'homme? 
A peine est il en son pouuoir, par sa condition natu- 
relle, de goûter vn seul plaisir entier et pur, encore se 
met il en peine de le retrencher par discours. Il n'est 
pas assez chetif si, par art et par estude, il n'augmente 
sa misère*, quoi que nos médecins spirituels et cor- 
porels, comme par complot fait entre eux, ne trouuent 
nulle voye a la guerison, ny remède aus maladies du 
corps et de l'ame, que par le torment, la douleur et la 
peine. Les veilles, les icusnes, leshaircs, les exils loin- 
tains et solitaires, les prisons perpétuelles, les verges 
et autres aflictions ont esté introduites pour cela; mais 
en telle condition que ce soint véritablement aflic- 
tions, et qu'il y ait de l'aigreur poignante*. Car, a qui 
le ieusne aisguiseroit la santé et l'alegresse, a qui le 
poisson seroit plus appétissant que la chair, ce ne seroit 
plus recepte salutaire; non plus qu'en l'autre médecine 
les drogues n'ont point d'effect a l'endroit de celuy qui 
les prend auec goust et plaisir. L'amertume et la diffi- 
culté sont circonstances seruants a leur opération. Le 
naturel qui accepteroit la rubarbe comme familière, 
en corromprait l'vsagc : il faut que ce soit chose qui 

blesse nostrc estomac, pour le guérir. Et icy faut la 
règle commune, que les choses se guérissent par leurs 
contraires; car le mal y guérit le mal*. 



CHAPITRE TRKNTEVNIEME*. 
des Cannibales. 

Quand le Roy Pyrrhus passa en Italie, après qu'il 
eut reconu l'ordonnance de l'armée que les Romains 
luy enuoioint au deuant : « le ne sçay, dit il, quelz 
barbares sont ceus cy (car les Grecs appelloient toutes 
les nations barbares); mais la disposition de céte ar- 
mée que ie voy n'est aucunement barbare. » Autant 
en dirent les Grecs de celle que Flaminius fit passer 
en leur païs*. Voila comment il se faut garder de 
s'atacher ausopinions vulgaires, et faut iuger les choses 
par la voie de la raison, non de la voix commune. 

I'ay eu long temps auec moy vn homme qui auoit 
demeuré dix ou douze ans en cet autre monde qui a 
esté descouuert en nostrc siècle, en l'endroit ou Vile- 
gaignon print terre, qu'il surnomma la France Antar- 
tique. Céte descouuerte d'vn pais infini de terre ferme 
semble de grande considération. le ne sçay si ie me 
puis respondre que céte cy soit encore la dernière qui 
se fera, tant de grands personnages ayans esté trompez 
en l'autre*. I'ay peur que nous auons les yeus plus 
grands que le ventre, comme on dict, et le dit on de 

1 Ce chapitre est intitulé par erreur : chapitre trentième, dans 
la première édition. 

1 BC : « respondre que il ne s'en face a l'aduenir quclqu' autre, 
tant de grands personnages ayans esté trompez en cestc-d »>. 

ceus ausquels l'appétit et la faim font plus désirer de 
viande qu'ils n'en peuuent empocher. le crains aussi 
que nous auons beaucoup 1 plus de curiosité que nous 
n'auons de capacité : nous embrassons tout ; mais ie 
crains que nous n'estreignons rien que du vent. 

Platon introduit Solon racontant auoir apris des 
prestres de la ville de Saïs, en ./Egypte, que, iadis et 
auant le déluge, il y auoit vne grande isle , nommée 
Athlantide, droict a la bouche du destroit de Gibaltar, 
qui tenoit plus de païs que l'Afrique et l'Asie toutes 
deux ensemble; et que les Rois de céte contrée la, qui 
ne possedoint pas seulement céte isle, mais s'estoint 
estendus dans la terre ferme * si auant qu'ilz tenoint 
de la largeur d'Afrique, iusqucs en ^Egypte, et de la 
longueur de l'Europe, iusques en la Toscane, entre- 
prindrent d'eniamber iusques sur l'Asie, et subiuguer 
toutes les nations qui bordent la mer Méditerranée 
iusques au golfe de la mer Maiour; et, pour cet effect, 
trauerserent les Espaignes, la Gaule, l'Italie, iusques 
en la Grèce, ou les Athéniens les soustîndrent; mais 
que, quelque temps après, et les Athéniens, et eus, et 
leur isle furent engloutis par le déluge. Il est bien 
vrai-semblable que cet extrême rauage d'eaux ait faict 
des changemens estranges aus habitations de la terre, 
comme on tient que la mer a retranché la Sycile d'auec 
l'Italie*; Chipre d'auec la Surie ; l'isle de Negrepont 
de la terre ferme de la Beoce ; et ioint ailleurs les terres 
qui estoint diuisées, comblant de limon et de sable les 
fosscz d'entre-deus : 

Sterilisque diu palus aptaque remis 
Vicinas vrbes alit, et graue sentit aratrum. 

1 Vulg. supp. : « comme on dit... empocher. le... beaucoup ». 

2 C supp. : « ferme ». 

Mais il n'y a pas grande apparence que céte isle soit 1 
ce monde nouueau que nous venons de descouurir; 
car elle touchoit quasi l'Espaigne, et ce seroit vn eftect 
incroyable d'inundation de l'en auoir reculée, comme 
elle est, de plus de douze cens lieues ; outre ce que les 
nauigations des modernes ont des-ia presque descou- 
uert que ce n'est point vne isle, ains terre ferme et 
continente auec l'Inde orientale, d'vn costé, et auec 
les terres qui sont sous les deux pôles, d'autre part ; 
ou, si elle en est séparée, que c'est d'vn si petit destroit 
et interualle qu'elle ne mérite pas d'estre nommée isle 
pour cela *. 

L'autre tesmoignage de l'antiquité auquel on veut 
raporter céte descouuerte est dans Aristote, au moins 
si ce petit liuret des merueilles inouies est a luy. II 
raconte la que certains Cartaginois, s'estant iettez au 
trauers de la mer Athlantique, hors le destroit de Gi- 
baltar, et nauigué long temps, auoint descouuert en fin 
vne grande isle fertile, toute reuestuc de bois, et ar- 
rouséc de grandes et profondes riuieres, fort esloignée 
de toutes terres fermes; et qu'eus et autres depuis, 
atirez par la bonté et fertilité du terroir, s'i en allèrent, 
auec leurs femmes et enfans, et commencèrent a s'i 
habituer. Les seigneurs de Cartage, voians que leur 
, pais se depeuploit peu a peu, firent deftence expresse, 
sur peine de mort, que nul n'eut plus a aller la, et en 
chassèrent ces nouueaus habitans, craignants, a ce que 
l'on dit, que, par succession de temps, ils ne vinsent a 
multiplier tellement qu'ils les suplantasscnt eus mes- 
mes et ruinassent leur estât. Céte narration d'Aristote 
n'a non plus de accord auec nos terres neufues. 

1 C : <« en ce ». 

Cet homme que i'auoy estoit homme simple et gros- 
sier, qui est vnc condition propre a rendre véritable 
tesmoignage. Car les fines gens remerquent bien plus 
curieusement, et plus de choses, mais ils les glosent, 
et, pour faire valoir leur interprétation et la persuader, 
ils ne se peuuent garder d'altérer vn peu l'histoire. Ils 
ne vous représentent iamais les choses pures : ils les 
inclinent et masquent selon le visage qu'ils les ont 
goustées; et, pour donner crédit a leur iugement et 
vous y attirer, prestcnt volontiers de ce costé la a la 
matière, l'alongent et l'amplifient. Ou il fautvn homme 
tres-fidele, ou si simple qu'il n'ait pas dequoy bastir et 
donner de la vrai-semblance a des inuentions fauces, 
et qui n'ait rien espousé. Le mien estoit tel; et, outre 
cela, il m'a fait voir, a diuerses fois, plusieurs matelotz 
et marchans qu'il auoit cogneus en ce voyage. Ainsi 
ie me contente de cete information , sans m'enquerir 
de ce que les cosmografes en disent. Il nous faudroit 
des topographes qui nous fissent des narrations parti- 
culières des endroitz ou ils ont esté. Mais, pour auoir 
cet auantage sur nous d'auoir veu la Palestine, ilz 
veulent auoir ce priuilege de nous conter nouucles de 
tout le demeurant du monde. le voudroy que chacun 
escriuit ce qu'il sçait, et autant qu'il en sçait, non en 
cela seulement, mais en tous autres subieetz : car tel 
peut auoir quelque particulière science ou experiance 
de la nature d'vnc riuiere ou d'vne fontaine, qui ne 
sçait au reste que ce que chacun sçait; il entreprendra 
toutes-fois, pour faire courir ce petit lopin, d'escrire 
toute la physique. De ce vice sourdent plusieurs gran- 
des incommoditez. 

Or ic trouuc, pour reuenir a mon propos, qu'il n'y 
a rien de barbare et de sauuage en céte nation, a ce 

qu'on m'en a rapporté; sinon que chacun appelle bar- 
barie ce qui n'est pas de son vsage; comme de vray 
il semble que 1 nous n'auons autre touche de la vérité 
et de la raison que l'exemple et idée des opinions et 
vsances du païs ou nous sommes. La est tousiours la 
perfaicte religion, la perfaite police, pertect et accom- 
ply vsage de toutes choses. Ils sont sauuages, de mesme 
que nous appelons sauuages les fruits que nature, de 
soy et de son progrez ordinaire, a produitz; la ou, a 
la vérité, ce sont ceus que nous auons altérez par 
nostre artifice, et détournez de l'ordre commun , que 
nous deurions appellcr plustost sauuages. En ceus la 
sont viues et vigoureuses les vrayes, et plus vtiles, et 
naturelles vertus et propriétés, lesquelles nous auons 
abastardics en ceus cy, et les auons seulement ' accom- 
modées au plaisir de nostre goust corrompu*. Ce n'est 
pas raison que l'art gaigne le point d'honneur sur nos- 
tre grande et puissante mere nature. Nous auons tant 
rechargé la beauté et richesse de ses ou u rages par noz 
inuentions, que nous l'auons du tout estoufée. Si est 
ce que, par tout ou sa pureté reluyt, elle fait vnc mer- 
ueillcuse honte a nos vaines et friuoles entreprises*. 
Tous nos efforts ne peuucnt seulement arriucr a repré- 
senter le nid du moindre oyselet, sa contexture, sa 
beauté et l'vtilité de son vsage; non pas la tissure de- 
là chetiue et vile araignée*. 

Ces nations me semblent donq ainsi barbares, pour 
auoir receu fort peu de façon de l'esprit humain, et 
estre encore fort voisines de leur naifuetc originelle. 
Les lois naturelles leur commandent encore, fort peu 
abastardics par les nostres ; mais c'est en telle pureté 

' Vulg. supp. : « il semble que ». 
2 C supp. : « seulement ». 



Digitized by Google 



L1VRK PRKMIKR. I 7 I 

qu'il me prend quelque fois desplaisir dequoy la con- 
noissance n'en soit venue plustost,du temps qu'il y 
auoit des hommes qui en eussent sceu mieus iugerque 
nous. 11 me desplait que Licurgus et Platon ne l'ayent 
eue; car il me semble que ce que nous voyons par 
expérience en ces nations la surpasse, non seulement 
toutes les peintures de quoi la poésie a embely l'âge 
doré, et toutes ses inuentions a feindre vne heureuse 
condition d'hommes, mais encore la conception et le 
désir mesme de la philosophie. Ils n'ont peu imaginer 
vne naifueté si pure et si simple comme nous la voyons 
par expérience, ny n'ont peu croire que nostre société 
se peut maintenir auec si peu d'artifice et de soudeure 
humaine. C'est vne nation, diroy ie a Platon, en la- 
quelle il n'y a nulle espèce de trafique, nulle cognois- 
sance de lettres, nulle science de nombres, nul nom 
de magistrat ni de supériorité politique, nul goust de 
seruice, de richesse ou de pauurcté, nuls contrats, 
nulles successions, nuls partages, nulles occupations 
qu'oisiues, nul respect de parenté que commun, nuls 
vestemens, nulle agriculture, nul métal, nul vsage de 
vin ou de bled. Les paroles mesmes qui signifient la 
mensonge, la trahison, la dissimulation, l'auarice, 
l'enuie, la detraetion, le pardon, inouies. Combien 
trouueroit il la republique qu'il a imaginée esloignée 
de céte perfection ! * 

Au demeurant, ils viuent en vne contrée de pais 
tres-plaisante et tres-bien tempérée; de façon qu'a ce 
que m'ont dit mes tesmoins, il est rare d'y voir vn 
homme malade; et m'ont asseuré n'en y auoir veu nul 
tremblant, chassieus, edenté ou courbé de vieillesse. 
Ils sont assis le long de la mer, et fermez du costé de 
la terre de grandes et hautes montaignes, ayant, entre 

deus, cent lieues ou enuiron d'estendue en large. Ils 
ont grande abondance de poisson et de chair 1 , qui n'ont 
nulle ressemblance aus nostres, et les mangent sans 
aucun autre artifice que de les cuyre. Le premier qui 
y mena vn cheual, qui les auoit pratiquez a plusieurs 
autres * voyages, il leur fit tant d'horreur en cete as- 
siete qu'ils le mirent en pièces, a coups de traict, 
auant que le pouuoir recognoistre. Leurs bastimens 
sont fort longs, et capables de deus ou trois cens âmes, 
estofés d'escorse de grands arbres, tenans a terre par 
vn bout, et se soustenans et appuyans l'vn contre l'au- 
tre par le feste, a la mode d'aucunes de nos granges, 
desquelles la couuerture pend iusques a terre, et sert 
de flanq et de paroy. Ils ont du bois si dur et si ferme 
qu'ilz en coupent et en font leurs espées et des grilles 
a cuyre leur viande. Leurs litz sontd'vn tissu de coton, 
suspenduz contre le toict, comme ceus de nos nauires ; 
a chacun le sien : car les femmes couchent a part des 
maris. Ils se leuent auec le soleil, et mengent, soudein 
après s'estre leuez, pour toute la iournée : car ils ne 
font autre repas que celuy la. Ils ne boyuent pas lors*; 
mais ilz boyuent a plusieurs fois sur iour, et d'autant. 
Leur breuuage est faict de quelque racine, et est de la 
couleur de nos vins clairets. Ils ne le boyuent pas 
autrement que tiède. Ce breuuage ne se conserue que 
deus ou trois iours. Il a le goust vn peu piquant, nul- 
lement fumeus, salutaire a l'estomac, et laxatif a ceus 
qui ne l'ont guère accoustumé. C'est vne boisson tres- 
agreable a ceus qui y sont duits. Au lieu du pain, ilz 
mengent d'vne certaine matière blanche, comme du 
coriandre confit. l'en ay tasté : il a le goust dous et vn 

1 BC : u chairs », 
* C sitpp. : « autres » . 

peu fade. Toute la iournéc se passe a dancer. Les plus 
icunes vont a la chasse des bestes, a tout des arcs. Vne 
partie des femmes s'amusent, ce pendant, a chaufer 
leur breuuage, qui est le principal office qu'ilz reçoi- 
uent d'elles. Il y a quelqu'vn des vieillars qui, le matin, 
auant qu'ils se mettent a menger, les presche en com- 
mun toute vne grangée, en se promenant d'vn bout a 
autre, et redisant vne mesme clause a plusieurs fois, 
iusques a ce qu'il ayt acheué le tour (car ce sont bas- 
timens qui ont bien cent pas de longeur); il ne leur 
recommande que deus choses : la vaillance contre les 
ennemis, et l'amitié a leurs femmes; et ne faillent 
iamais de remerquer céte obligation pour leur refrein, 
que ce sont celles 1 qui leur maintiennent leur boisson 
tiède et assaisonnée. Il se void en plusieurs lieus, et 
entre autres chez moy, la forme de leurs lits, de leurs 
cordons, de leurs espées et brasseletz de bois, de quoy 
ils couurent leurs poignets aus combats, et des grandes 
cannes ouuertes par vn bout, par le son desquelles ils 
soustiennent la cadence de leurdance. Ils sont ras par 
tout, et se font le poil beaucoup plus nettement que 
nous, sans rasoûer*. Ils croyent les ames éternelles, et 
celles qui ont bien mérité des Dieus estre logées a 
l'endroit du ciel ou le soleil se leue; les maudites, du 
costé de l'occident. 

Ils ont ie ne sçay quels prestres et profetes qui se 
présentent bien rarement au peuple, ayant leur de- 
meure aus montaignes. A leur arriuée, il se faict vne 
grande feste et assemblée solenne * de plusieurs vilages 
(chaque grange, comme ie l'ay descrite, faict vn vilage, 
et sont enuiron a vne lieue Françoise l'vncde l'autre). 

1 HC : « elles ». 

2 C : « solennelle ». 

Ce profcte parle a eus en public, les exhortant a la 
vertu et a leur deuoir; mais toute leur science éthique 
ne contient que ces dcus articles : de la resolution a 
la guerre, et affection a leurs femmes. Cetuy cy leur 
prognostique les choses a venir, et les euenemans qu'ils 
doiuent espérer de leurs entreprinses ; les achemine 
ou 1 destourne de la guerre. Mais c'est en telle condi- 
tion que, s'il faut a bien deuiner, et s'il leur aduient 
autrement qu'il ne leur a prédit, il est haché en mille 
pièces, s'ils l'atrapent, et condamné pour faus profete. 
A céte cause, celuy qui s'est vne fois mesconté, on ne 
le void plus*. 

Ils ont leurs guerres contre les nations qui sont au- 
dela de leurs montaignes, plus auant en la terre ferme, 
a usquelles ils vont tous nuds, n'ayant autres armes 
que des arcs ou ces * espées apointées par vn bout, a la 
mode des langues de noz espieuz. C'est chose esmer- 
ueillable que de la fermeté de leurs combats, qui ne 
finissent iamais que par meurtre et effusion de sang : 
car, de routes et d'etTroy, ils ne sçauent que c'est. 
Chacun raporte, pour son trophée, la teste de l'ennemy 
qu'il a tué, et la plante a l'entrée de son logis. Apres 
auoir long temps bien traité leurs prisonniers, et de 
toutes les commoditez dont ils se peuuent aduiser, 
celuy qui en est le maistre faict vne grande assemblée 
de ses cognoissans. Il atache vn cordon 3 a l'vn des 
bras du prisonnier*, et donne au plus fidèle de ses 
amis l'autre bras a tenir de mesme, et eus deus, en 
présence de toute l'assemblée , l'assomment a coups 
d'espee. Apres cela, ils le rostissent, et en mengent en 

• C : « et ». 

* DC : «. des ». 

1 BC : u vne corde ». 

commun, et en cnuoyent des lopins a ceus de leurs 
amis qui sont absens. Ce n'est pas, comme on pense, 
pour s'en nourrir, ainsi que faisoint anciennement les 
Scytes; c'est pour représenter vne extrême vengeance. 
Et qu'il soit ainsi : ayant apperceu que les Portuguois 
qui s'estoint râliez a leurs aduersaires vsoint d'vne 
autre sorte de mort contre eus, quand ils les prenoint, 
qui estoit de les enterrer iusques a la ceinture, et tirer 
au demeurant du corps force coups de traict, et les 
pendre après, ils pensèrent que ces gens icy de l'autre 
monde, comme ceux qui auoint semé la cognoissanec 
de beaucoup de vices parmi leur voisinage, et qui 
estoint beaucoup plus grandz maistres qu'eus en toute 
sorte de malice, ne prenoint pas sans occasion ecte 
sorte de vengeance, et qu'elle dcuoit estre plus aigre 
que la leur, commencèrent de quitter leur façon an- 
tienne pour suiure céte cy. le ne suis pas marri que 
nous remerquons l'horreur barbaresque qu'il y a en 
vne telle action; mais ouy bien dequoy, iugeans bien 
de leurs fautes, nous soions si aueuglez aus nostres. le 
pense qu'il y a plus de barbarie a menger vn homme 
viuant qu'a le menger mort, a deschirer par tourmans 
et pargeines vn corps encore plein de sentiment, le 
faire rostir par le menu, le faire mordre et meurtrir 
aus chiens et aus porceaux, comme nous l'auons non 
seulement leu, mais veu de fresche mémoire, non 
entre des ennemis anciens, mais entre des voisins et 
concitoyens, et, qui pis est, sous prétexte de pieté et de 
religion, que de le rostir et menger après qu'il est tres- 
passé. 

Chrisippus et Zenon, chefs de la secte Stoicque, ont 
bien pensé qu'il n'y auoit nul mal de se scruir de 
nostre charoigne a quoy que ce fut pour nostre besoing, 



lyt) ESSAIS DE M. DF. MONTAIGNE. 

et d'en tirer de la nourriture : comme nos ancestres, 
estans assiégez par Ca,*sar, en la ville de Alexia, se réso- 
lurent de soustenir la faim de ce siège par lesVorps des 
vieillardz, des femmes et toutes autres personnes inu- 
tiles au combat \ Et les médecins ne creignent pas de 
s'en seruir a toute sorte d'vsage pour nostre santé, soit 
pour l'apliquer au dedans, ou au dehors. Mais il ne s'y 
trouua iamais nulle opinion si desreglée qui excusât 
la trahison, la desloiauté, la tyrannie, la cruauté, qui 
sont nos fautes ordinaires. Nous les pouuons donq 
bien appeller barbares, eu esgard aus règles de la rai- 
son, mais non pas eu esgard a nous, qui les surpassons 
en toute sorte de barbarie. Leur guerre est toute noble 
et généreuse, et a autant d'excuse et de beauté que céte 
maladie humaine en peut receuoir : elle n'a autre 
fondement parmi eus que la seule ialousie de la vertu. 
Ils ne sont pas en débat de la conqueste de nouuelles 
terres : car ils iouissent encore de céte vberté naturelle 
qui les fournit sans trauail et sans peine de toutes 
choses nécessaires, en telle abondance qu'ilz n'ont que 
faire d'agrandir leurs limites. Ils sont encore en cet 
heureux point de ne désirer qu'autant que leurs néces- 
sitez naturelles leur ordonnent : tout ce qui est au delà 
est superflu pour eus. Ils s'entrapclent généralement, 
ceus de mesme aage, frères; enfans, ceus qui sont au 
dessous; et les vicillartz sont pères a tous les autres. 
Ceux cy laissent a leurs suiuans et enfans en commun 
céte plaine possession de biens par indiuis, sans autre 
titre que celui tout pur que nature donne a ses créa- 
tures, les produisant au monde. Si leurs voisins passent 
les montaignes pour les venir assaillir, et qu'ils em- 
portent la victoire sur eus, l'aquest du victorieus, c'est 
la gloire, et lauantagc destre demeuré maistre en 

vallcur et en vertu ; car autrement ils n'ont que faire 
des biens des vaincus, et s'en retournent a leur pais, 
ou ils n'ont faute de nulle chose nécessaire, ny faute 
encore de céte grande partie, de sçauoîr heureusement 
iouir de leur condition, et s'en contenter. Autant en 
font ceux cy a leur tour. Ils ne demandent a leurs 
prisonniers autre rançon que la confession et recog- 
noissance d'estre vaincus. Mais il ne s'en trouue pas 
vn, en tout vn siècle, qui n'aime mieus la mort que 
de relascher, ny par contenance, ny de parole, vn seul 
point d'vne grandeur de courage inuincible; il ne s'en 
void nul qui n'ayme mieus estre tué et mangé que de 
requérir seulement de ne l'estre pas. Ils les traictent 
en toute liberté, et leur fournissent de toutes les com- 
moditez dequoy ilz se peuuent aduiser affin que la 
vie leur soit d'autant plus cherc, et les entretiennent 
communément de * menasses de leur mort future, des 
tourmens qu'ils y auront a souffrir, des aprests qu'on 
dresse pour cet effect, du detranchement de leurs mem- 
bres, et du festin qui se fera a leurs despans. Tout cela 
se faict pour céte seule fin d'arracher de leur bouche 
quelque parole molle ou rabaissée, ou de leur donner 
enuie de s'enfuyr, pour gaigner cet auantage de les 
auoir espouuantez, et d'auoir fait force a leur vertu et 
leur constance; car aussi, a le bien prendre, c'est a ce 
seul point que consiste la vraye et solide victoire*. 
Tous les autres auantages que nous gaignons sur nos 
ennemis, ce sont auantages empruntez : ils ne sont pas 
nostres C'est la qualité d'vn portefaix , non de la 
vertu, d'auoir les bras et les iambes plus roides; c'est 

1 Vulg. supp. : <• et leur fournissent... aduiser ». 

* BC : « des ». 

3 Vulg. modifie cette phrase. 

I. 

vne qualité morte et corporelle que la disposition ; c'est 
vn coup de la fortune de faire broncher nostre ennemy 
et de luy faire siller les yeux par la lumière du soleil ; 
c'est vn tour d'art et de science, et qui peut tumberen 
vne personne lâche et de néant, d'estre suffisant a l'es- 
crime. L'estimation et le pris d'vn homme consiste au 
cœur et en la volonté : c'est la ou gist son vrai honneur. 
La vaillance, c'est la fermeté, non pas des iambes et 
des bras, mais du courage et de l'amc. Elle ne consiste 
pas en la valeur de nostre cheual, ny de nos armes, 
mais en la nostre. Celuy qui tombe obstiné en son 
courage*; qui, pour quelque dangier de la mort voi- 
sine, ne relasche nul point de sa constance et asseu- 
rance; qui regarde encores, en rendant l'ame, son 
ennemy d'vne vëûe ferme et desdaigneuse, il est batu, 
non pas de nous, mais de la fortune ; il est vaincu par 
effect, et non pas par raison : c'est son malheur qu'on 
peut accuser, non pas 1 sa lâcheté "*. 

Pour reuenir a nostre histoire, il s'en faut tant que 
ces prisonniers se rendent pour tout ce * qu'on leur fait, 
qu'au rebours, pendant ces deus ou trois mois qu'on 
les garde, ilz portent vne contenance gaye; ils pressent 
leurs maistres de se haster de les mettre en *céte 
espreuue; ilz les dénient, les iniurient, leur reprochent 
leur lâcheté et le nombre des batailles perdues contre 
les leurs. I'ay vne chanson faicte par vn prisonnier, ou 
il y a ce trect, qu'ilz viennent hardiment tretous, et 
s'assemblent pour disner de luy, car ilz mangeront 
quant et quant leurs pères et leurs aieus qui ont seruy 
d'aliment et de nourriture a son corps, o Ces muscles, 

' BC supp. : « pas ». 

* Vulfr. modifie ces dernières lignes. 

* Nous donnons ici la leçon de BC; A porte : « toute qu'on ». 

dict il, céte cher et ces veines, ce sont les vostres, pau- 
ures folz que vous estez, vous ne recognoissez pas que 
la substance des membres de voz ancestres s'y tient 
encore. Sauourez les bien, vous y trouuerez le goust 
de vostre propre cher. » Qui est vne inuention qui ne 
sent nullement la barbarie. Ceus qui les peignent 
mourans, et qui représentent céte action quand on les 
assomme, ilz peignent le prisonnier crachant au visage 
de ceux qui le 1 tuent, et leur faisant la molie. De 
vray, ilz ne cessent, iusques au dernier souspir, de les 
brauer et deffier de parole et de contenance. Sans men- 
tir, au pris de nous, voila des hommes bien sauuages; 
car, ou il faut qu'ilz le soint bien, a bon escient, ou que 
nous le soions : car a il y a vne merueilleuse distance 
entre leur constance et la nostre. 

Les hommes y ont plusieurs femmes , et en ont 
d'autant plus grand nombre qu'ilz sont en meilleure 
réputation de vaillance. C'est vne beauté remercablc 
en leurs mariages que la mesme ialousie que nos fem- 
mes ont pour nous empescher de l'amitié et bien- 
ueillance d'autres femmes, les leurs l'ont toute pareille 
pour la leur acquérir. Estans plus soigneuses de l'hon- 
neur de leurs maris que de toute autre chose, cerchent 3 
et mettent toute leur solicitude a auoir le plus de com- 
pagnes qu'elles peuuent, d'autaut que c'est vn tesmoi- 
gnage de la valeur du mary d'auoir plusieurs espou- 
sées k *. Et, afin qu'on ne panse point que tout cecy se 
face par vne simple et seruile obligation a leur vsance, 
et par l'impression de l'hauthorité de leur ancienne 

> BC: « les ». 

s BC supp. : « car ». 

' BC : u elles cerchent ». 

4 BC supp. : « d'auoir plusieurs espousées ». 

coustumc, sans discours et sans iugement, et pour 
auoir l ame si stupide que de ne pouuoir prendre autre 
parti, il faut alléguer quelques traitz de leur suffisance. 
Outre celuy que ie vien de reciter de l'vne de leurs 
chansons guerrières, i'en ay vne autre, amoureuse, qui 
commence en ce sens : u Coleuurc, arreste toy ! Arreste 
toy, coleuure, afin que ma sœur tire, sur le patron de 
ta peinture, la façon et l'ouurage d'vn riche cordon 
que ie puisse donner a m'amie : ainsi soit en tout 
temps ta beauté et ta disposition préférée a tous les 
autres serpens. » Ce premier couplet, c'est le refrein 
de la chanson. Or, i'ay assez de commerce auec la poésie 
pour iuger cecy, que, non seulement il n'y a rien de 
barbarie en céte imagination , mais qu'elle est tout a 
fait Anacreontique. Leur langage, au demeurant, c'est 
le plus dous langage du monde, et qui a le son le plus 
agréable a l'oreille : il retire fort aux terminaisons 
grecques 

Trois d'entre eux, ignorans combien coûtera vn iour 
a leur repos et a leur bon heur la cpnoissance des corrup- 
tions de deçà, et que de ce commerce naistra leur ruine, 
comme ie presupose qu'elle soit des-ia auancée, bien 
misérables de s'estre laissés piper au désir de la nou- 
uelleté, et auoir quitté la douceur de leur ciel pour 
venir voir le nostre, furent a Rouan, du temps que le 
feu Roy Charles neufiesme y estoit. Le Roy parla a 
eus long temps. On leur fit voir nostre façon, nostre 
pompe, la forme d'vne belle ville. Apres cela, quclqu'vn 
leur en demanda leur auis, et voulut sçauoir d'eus ce 
qu'ils y auoint trouué de plus admirable : ils respon- 
dirent trois choses, d'où i'ay perdu la troisiesme, et en 

• Vulff. modifie cette phrase. 

suis bien marry, mais i'cn ai encore deus en mémoire. 
Hz dirent qu'il/, trouuoint, en premier lieu, fort es- 
trange que tant de grandz hommes portans barbe, 
roides, fortz et armez, qui estoint autour du Roy (il 
est vraisemblable qu'ilz parloint des Souisscs de sa 
garde) se soubzmissent a obéir a vn enfant, et qu'on 
ne choisissoit plus tost quelqu'vn d'entre eux pour 
commander; secondement, (ilz ont vne façon de leur 
langage telle qu'ils nomment les hommes moitié les 
vns des autres) qu'ilz auoint aperceu qu'il y auoit 
parmy nous des hommes plains et gorgez de toute sorte 
de commoditez, et bien soulz, et que leurs moitiez 
estoint mendians a leurs portes, décharnez de faim et 
de pauureté, et trouuoint estrange comme ces moitiez 
icy nécessiteuses pouuoint souffrir vne telle iniustice, 
qu'ilz ne prinsent les autres a la gorge, ou missent le 
feu a leurs maisons. 

le parlay a l'vn d'eus fort long temps; mais i'auois 
vn truchement qui me suyuoit si mal, et qui estoit si 
empesché a receuoir mes imaginations par sa bestise, 
que ie n'en peus tirer guiere de plaisir. Sur ce que ie 
luy demanday quel fruit il receuoit de la supériorité 
qu'il auoit parmy les siens (car c estoit vn Capitaine, 
et nos matelots le nommoint Roy) : il medict quec'es- 
toit marcher le premier a la guerre ; de combien d'hom- 
mes il estoit suiui : il me montra vne espace de lieu, 
pour signifier que c'estoit autant qu'il en pourroit en 
vne telle espace (ce pouuoit estre quatre ou cinq mille 
hommes); si, hors la guerre, toute sonauthorité estoit 
expirée : il dict qu'il luy en restoit cela que, quand il 
visitoit les vilages qui dépendoint de luy, on luy dres- 
soit des sentiers au trauers des haies de leurs bois, par 
ou il peut passer bien a l'aise. Tout cela ne va pas 

trop 1 mal : mais quoy ! ils ne portent point de haut de 
chausses. 

CHAPITRE TRENTEDEVXIEME. 

QV'lI. FAVT SOBREMENT SE MESLEK DE IVGER DES ORDONNANCES 

DIVINES. 

Le vray champ et subiect de l'imposture sont les 
choses inconnues, d'autant qu'en premier lieu l'estran- 
geté mesme donne crédit, et puis, n'estant point sub- 
iectes a nos discours ordinaires, elles nous ostent le 
moyen de les combatre* ; d'où il aduient qu'il n'est rien 
crçu si fermement que ce qu'on sçait le moins, ny gens 
si asseurés que ceux qui nous content des fables, comme 
alchimistes, prognostiqueurs, iudiciaires, chiroman- 
tiens, médecins, id genus omne, ausquelz ie ioindrois 
volontiers, si i'osois, vn tas de gens interprètes et con- 
trerolleurs ordinaires des dessains de Dieu , faisant 
estât de trouuer les causes de chasque accident, et de 
veoir dans les secretz de la volonté diuine les motifs 
incompréhensibles de ses opérations; et, quoy que la 
variété et discordance continuelle des euenemens les 
reiette de coin en coin, et d'orient en occident, ils ne 
laissent de suiure pourtant leur esteuf, et, de mesme 
creon, peindre le blanc et le noir*. 

Suffit a vn Crestien croire toutes choses venir de Dieu, 
les reccuoir auec reconnoissance de sa diuine et ins- 
crutable sapience, pourtant les prendre en bonne part, 
en quelque visage et goust qu'elles lui soint enuoyécs 

1 C. supp. : « trop ». 

Mais ie trouue mauuais ce que ie voy en vsage,de cher- 
cher a fermir et appuyer nostre religion par le bon 
heur et prospérité de nos entreprises. Nostre créance 
a assez d'autres fondemens sans l'authoriser par les 
euenemens. Car, le peuple accoustumé a ces argumens 
plausibles et proprement de son goust, il est dangier, 
quand les euenemens viennent a leur tour contraires 
et desauantageus, qu'il en esbranle sa foi : comme aux 
guerres ou nous sommes pour la religion, ceux qui 
eurent l'aduantage au rencontre de La Rochelabeille, , 
faisant grand feste de cet accident, et se seruans de 
céte fortune pour certaine approbation de leur party, 
quand ils viennent après a excuser leurs defortunes de 
Montcontour et de Iarnac sur ce que ce sont verges et 
chastiemens paternelz, s'ilz n'ont vn peuple du tout a 
leur mercy, ilz luy font assez aisément sentir que c'est 
prendre d'vn sac deux mouldures, et de mesme bouche 
souffler le chaud et le froid. Il vaudroit mieux l'entre- 
tenir des vrays fondemens de la vérité. C'est vne belle 
bataille nauale qui s'est gaignée ces mois passez contre 
les Turcs, sous la conduite de don Ioan d'Austria, mais 
il a bien pieu a Dieu en faire autres-fois voir d'autres 
telles a nos despens. Somme, il est mal aysé de ramener 
les choses diuines a nostre suffisance, qu'elles n'y souf- 
frent du deschet. Et qui voudroit rendre raison de ce 
que Arrius et Léon, son Pape, chefs principaux de céte 
hérésie, moururent, en diuers temps, de mors si pareil, 
les et si estranges(car, retirés de la dispute, par douleur 
de ventre, a la garderobe, tous deux y rendirent subi- 
tement l'ame), et exagérer céte vengeance diuine par 
la circonstance du lieu, y pourroit bien encore adious- 
ter la mort de Hcliogabalus, qui fut aussi tué en vn 
retraict : mais quoy ! le martyr Irenée se trouue engagé 

en mesme fortune*. Somme, il se faut contenter de la 
lumière qu'il plait au soleil nous communiquer par ses 
rayons; et qui esleuera ses yeux pour en prendre vne 
plus grande dans son corps mesme, qu'il ne trouue pas 
estrange si, pour la peine de son outrecuidance, il y 
perd la veûe*. 

i 

CHAPITRE TRENTETROISIEMK. 

DE- FVIR LES VOLVPTÉS AV PRIS DE LA VIE. 

I'auois bien veu conuenir en cecy la pluspart des 
anciennes opinions, qu'il est heure de mourir lors qu'il 
y a plus de mal que de bien a viure; et que, de con- 
seruer nostre vie a nostre tourment et incommodité, 
c'est choquer les reigles mesmes de nature, comme di- 
sent ces vieilles reigles : 

Kaiôv [to] Svrj'uxetv otç ûjSf tv to Çrjv yi&ît. 

Mais de pousser le mespris de la mort iusques a tel 
degré que de l'employer pour se distraire des honneurs, 
richesses, grandeurs, et autres faueurs et biens que 
nous appelions de la fortune, comme si la raison n'a- 
uoit pas assez affaire a nous persuader de les aban- 
donner, sans y adiouter céte nouuelle recharge, ie ne 
I'auois veu ny commander, ny pratiquer, iusques lors 
que ce passage de Seneca me tomba entre mains, 
auquel conseillant a Lucilius, personnage puissant et 
de grande authorité autour de l'Empereur, de changer 
céte vie voluptueuse et tumultuaire, et de se retirer de 

céte presse du monde a quelque vie solitaire, tran- 
quille et philosophique, sur quoy, Lucilius alleguoit 
quelques difficultez : « le suis d'aduis (dict il) que tu 
quites céte vie la, ou la vie tout a faict. Bien te con- 
seille-ie de suiurc la plus douce voye, et de destacher 
plus tôt que de rompre ce que tu as mal noué, pourueu 
que, s'il ne se peut autrement destacher, tu le rompes. 
Il n'y a homme si couard qui n'ayme mieux tomber 
vne fois, quededemeurer tousiours en branle. » l'eusse 
trouué ce conseil sortable a la rudesse Stoique; mais 
il est plus estrange qu'il soit emprunté d'Epicurus, qui 
escrit a ce propos choses toutes pareilles a Idomeneus 
Si est ce que ie pense auoir remerqué quelque traief 
semblable parmi nos gens, mais auec la modération 
Chrestienne. 

S. Hilaire, Euesque de Poitiers, ce fameux ennemyde 
l'heresie Arriene, estant en Syrie, fut aduertiqu'Abra, 
sa fille vnique, qu'il auoit laissée par deçà auecques 
sa merc, estoit poursuiuie en mariage par les plus ap- 
parens seigneurs du pais, comme fille tresbien nourrie, 
belle, riche et en la fleur de son aage. Il luy escriuit 
(comme nous voyons) qu'elle ostat son affection de 
tous ces plaisirs et aduantages qu'on luy presentoit; 
qu'il luy auoit trouué, en son voiage, vn parti bien plus 
grand et plus digne, d'vn mary de bien autre pouuoir 
et magnificence, qui luy feroit presens de robes et de 
ioyaux de pris inestimable. Son dessain estoit de luy 
faire perdre le goust et l'vsage des plaisirs mondains, 
pour la ioindre toute a Dieu. Mais, a cela, le plus court 
et plus certain moien luy semblant estre la mort de sa 
fille, il ne cessa, par veus, prières et oraisons, de faire 
requeste a Dieu de l'oster de ce monde, et de Tapcller 
a soy : comme il aduint. Car, bien-tost après son re- 

tour, clic luy mourut; dequoy il monstra vne singu- 
lière allégresse. Cestuy cy semble enchérir sur les 
autres de ce qu'il s'adresse a ce moyen de prime face, 
qu'ilz ne prennent que subsidieremant, et puis que 
c'est a l'endroit de sa tille vnique. Mais ie ne veux 
obmettre le bout de céte histoire, encore qu'il ne soit 
pas de mon propos. La femme de sainct Hilaire, ayant 
entendu par luy comme la mort de leur fille s'estoit 
conduite par son dessain et volonté, et combien elle 
auoit plus d'heur d'estre deslogée de ce monde que d'y 
estre, print vne si viue appréhension de la béatitude 
éternelle et céleste, qu'elle solicita son mary, auec ex- 
trême instance, d'en faire autant pour elle. Et Dieu, a 
leurs prières communes, l'ayant retirée a soy bien tost 
après, il ne fut iamais mort embrassée auec si grand 
contentement 



CHAPITRE TRKNTEQVATRIEME. 

LA FOR TV'NE SE RENCONTRE SOVVENT AV TRAIN DE LA RAISON. 

L'inconstance du bransle diuers de la fortune faict 
qu'elle nous doiue présenter toute espèce de visages. 
Y a il nulle action de iustice plus expresse que celle 
icy? Le Duc de Valentinois, ayant enuie d'empoisonner 
Adrian, Cardinal de Cornete, chesqui le Pape Alexan- 
dre sixiesme, son pere, et luy alloient souper au Vatican, 
enuoya deuant quelque bouteille de vin empoisonné, 
et commanda au someillier qu'il la gardast bien soi- 
gneusement. Le Pape y estant arriuc auant le fis, et 

' Vulff. modifie cette fin. 

ayant demandé a boire, ce sommelier, qui pensoit ce 
vin ne luy auoir esté recommandé que pour sa bonté, 
en seruit au Pape, et le Duc mesme, y arriuant sur le 
point de la collation et se riant qu'on n'auroit pas tou- 
ché a sa bouteille, en prit a son tour, en manière que 
le pere en mourut soudain, et le fis, après auoir esté 
longuement tourmenté de maladie, fut reserué a vn 
autre pire fortune. 

Quelque fois il semble a point nommé qu'elle se 
ioûe a nous. Le seigneur d'Estrée, lors Guidon de mon- 
sieur de Vandome, et le seigneur de Liques, Lieutenant 
de la compagnie du Duc d'Ascot, estants tous deux 
seruiteurs de la sœur du sieur de Foungueselles, quoi 
que de diuers partis (comme il aduienf aux voisins de 
la frontière), le sieur de Licques l'emporta ; mais, le 
mesme iour des nopees, et, qui pis est, auant le coucher, 
le marié, ayant enuie de rompre vn bois en faueur de 
sa nouuelle espouse, sortit a l'escarmouche près de 
sainct Orner, ou le sieur d'Estrée, se trouuant le plus 
fort, le feit son prisonnier, et, pour faire valoir son 
aduantage, encore fausit il que la damoiselle, 

Caniugis ante coacta noui dimittere collum, 
Quant veniens vna atque altéra rursus hyems 

Noctibus in longis auidum saturasset amorem, 
'Posset vt abrupto viuere coniugio 

luy fit elle mesme requeste par courtoisie de luy rendre 
son prisonnier, comme il feit : la noblesse Françoise ne 
refusant iamais rien aux dames*. 

Quelque fois il luy plait enuier sur nos miracles. 
Nous tenons que, le Roy Clouis assiégeant Angoulesme, 

1 Vulg. supp. ce dernier vers. 

les murailles cheurent d'elles mesmes par taueur di- 
uine. Et Bouchet emprunte de quelque autheur que, le 
Roy Robert assiégeant vne ville, et s'estant desrobé 
du siège pour aller a Orléans solemnizer la feste de 
sainct Aignan, comme il estoit en deuotion sur certain 
point de la messe, les murailles de la ville assiégée s'en 
allèrent, sans aucun effort, en ruinç. Elle lit tout a 
contrepoil en nos guerres de Milan. Car le Capitaine 
Rense, assiégeant pour nous la ville d'Eronne, et ayant 
fait mettre la mine soubz vn grand pan de muraille, 
et le mur en estant brusquement enleué hors de terre, 
recheut toutes-fois tout empanne, si droit dans son fon- 
dement que les assiégez n'en vausirent pas moins. 

Quelque fois elle faict la médecine. lason Phercus, 
estant abandonne des médecins pour vne apostume 
qu'il auoit dans la poitrine, ayant enuie de s'en défaire 
au moins par la mort, se ietta, en vne bataille, a corps 
perdu dans la presse des ennemis, ou il fut blessé a 
trauers le corps si a point que son apostume en creua 
et guérit. Surpassa elle pas Protogenes en la science 
de son art? Cestuy cy estoit peintre, et ayant parfaict 
l'image d'vn chien las et recreu, a son contentement 
en toutes les autres parties, mais ne pouuant repré- 
senter a son gré l'cscume et la baue, despité contre sa 
besongne, prit son esponge, et, comme elle estoit abre- 
uée de diuerscs peintures, la ietta contre, pour tout 
effacer. La fortune porta tout a point le coup a l'en- 
droit de la bouche du chien, et y parfournit ce a quoy 
l'art n'auoit peu attaindre. N'adresse elle pas quelque 
lois nos conseils et les corige? Isabel, Royne d'Angle- 
terre, ayant a repasser de Zélande en son royaume 
auec vne armée, en faucur de son fils contre son mary, 
estoit perdue, si elle fut arriuée au port qu'elle auoit 

proieté, y estant attendue par ses ennemis; mais la 
fortune la print en mer, 1 la ietta contre son vouloir 
ailleurs, ou elle print terre en toute seurté. Et cet an- 
cien qui, ruant la pierre a vn chien, en assena et tua 
sa marastre, eut il pas raison de prononcer ce vers : 

la fortune a meilleur aduis que nous?* 



CHAPITRE TRENTECINQVIESMK. 

n'vN DF.FAVT DE NOS POLICES. 

Feu mon père, homme, pour n'estre aydé que de 
l'expérience et du naturel, d'vn iugement bien net, 
m'a dict autre fois qu'es commandemens qui luy es- 
taient tombez en main », il auoit désiré de mettre en 
train que il y eut certain lieu designé, auquel ceux 
qui eussent besoing de quelque chose se peussent ren- 
dre et faire enregistrer leur affaire a vn officier estably 
pour cet effect, comme : * tel cherche compagnie pour 
aller a Paris; tel cherche vn seruiteur de telle qualité; 
tel cherche vn maistre; tel demande vn ouurier; qui 
cecy, qui cela : chacun selon son besoing. Et semble 
que ce moyen de nous entr'aduertir apporterait non 
legierc commodité au commerce publique. Car, a tous 
les coups, il y a des conditions qui s'entrecherchent, et, 
pour ne se pouuoir rencontrer, laissent les hommes en 
extrême nécessité. 

I'entens,auec vne grand* honte de nostre siècle, qu'a 

« li : u et la -» 

' Vulp. supp. : «« es commandemens... en main ». 

nostre veuc, deux tres-cxcellcns personnages en sçauoir 
sont morts en estât de n'auoir pas leur soul a menger : 
Lilius Gregorius Giraldus en Italie, et Sebastianus 
Castalioen Allemagne. Et croy qu'il y a mil' hommes 
qui les eussent appeliez auec tres-aduantageuses con- 
ditions*, s'ilz l'eussent sceu. Le monde n'est pas si 
généralement corrompu que ie ne sçache tel homme 
qui souhaiteroit, de bien grande affection, que les 
moiens que les siens luy ont mis en main se peussent 
employer, tant qu'il plaira a la fortune qu'il en iouisse, 
a mettre a l'abry de la nécessité les personnes 1 rares 
et remarquables en quelque sorte de valeur que le 
mal' heur combat quelque fois iusques a l'extrémité; 
et qui les metroit, pour le moins, en tel estât qu'il ne 
tiendrait qu'a faute de bon discours s'ilz n'estoient 
contens*. 



CHAPITRE TRENTES1XIESME. 

DE LVSAGE DE SE VF.STIR. 

Ou que ie veuille donner, il me faut forcer quelque 
barrière de la coustume, si soigneusement a elle bridé * 
toutes nos auenues. le deuisoy, en céte saison frileuse, 
si la façon d aller tout nud de ces nations dernière- 
ment trouuées est vne façon forcée par la chaude tem- 
pérature de l'air, comme nous disons des Indiens et 
des Mores, ou si c'est l'origincle des hommes. Les gens 
d'entendement, d'autant que tout ce qui est soubz le 
ciel, comme dit la saincte parolle, est subiect a mesmes 

1 BC : « personnages ». 

! BC : « tant elT a soigneusement bridé ... 

loix,ont accoustumé,en pareilles considérations a celles 
icv, ou il faut distinguer les loix natureles des con- 
trouuées, de recourir a la générale police du monde, 
où il n'y peut auoir rien de contrefaict. Or, tout estant 
exactement fourny ailleurs de filet et.d'eguille pour 
maintenir son estre, il est a la vérité mécreable que 
nous soions seuls produitz en estât defcctueus et indi- 
gent, et en estât qui ne se puisse maintenir sans secours 
estrangier. Ainsi ie tiens que, comme les plantes, ar- 
bres, animaux et tout ce qui vit, se treuue naturele- 
ment équipé de suffisante couuerture pour se défendre 
de l'iniure du temps, 

Troptereaquc /ère res omnes aut corio sunt, 
Aut scta, aut conchis, aut callo, aut cortice tecta», 

aussi estions nous ; mais, comme ceux qui esteignent 
par artificielle lumière cele du iour, nous auons esteint 
et estouffé nos propres moyens par les moyens em- 
pruntez et estrangiers. Et est aysé a voir que c'est la 
coustume qui nous faict impossible ce qui ne Test pas. 
Car, de ces nations qui n'ont aucune connoissance de 
vestemens, il s'en trouue d'assises enuiron soubz mesme 
ciel que le nostre : et puis, la plus délicate partie de 
nous est celle qui se tient tousiours descouuertc*. Si 
nous fussions nés auec condition de cotillons et de 
greguesques, il ne faut faire doubte que nature n'eut 
armé d'vne peau plus espoisse ce qu'elle eut abandonné 
a la bateric des saisons, comm' ell' a garny le bout des 
doigts et plante des pieds*. le ne sçay qui demandoit a 
vn de nos gueus qu'il voyoit en chemise, en plain 
hiuer, aussi scarrabillat 1 que tel qui se tient ammitoné 



> liC : « scarbillat ». 

dans les martes iusques aux oreilles, comme il pouuoit 
auoir patience: a Et vous, Monsieur, respondit il, vous 
auez bien la face descouuerte ; or, moy, ie suis tout face. » 
Les Italiens content du fol du Duc de Florence, ce me 
semble, que, son maistre s'enquerant comment, ainsi 
mal vestu, il pouuoit porter le froid, a quoy il estoit 
bien empesché luy mesme : « Suiuez, dict il, ma re- 
cepte, de charger sur vous tous vos accoustremens, 
comme ie fay les miens; vous n'en souffrirez non plus 
que moy. » Le Roy Massinissa, iusques a l'extrême 
viellesse, ne peut estre induit a aller la teste couuerte, 
par froid, orage et pluye qu'il Ht*; et le Roy Agesilaus 
obscrua, iusques a sa décrépitude, de porter pareille 
vesture en hiuer qu'en esté. Cœsar, dict Suétone, mar- 
choit tousiours deuant sa troupe, et le plus souuent a 
pied, la teste descouuerte, soit qu'il fit soleil ou qu'il 
pleut; et autant en dict on de Hannibal : 

Tum vertice nudo 
Excipere insanns imbres cœlique ruinam. 

* 1 Et, puis que nous sommes sur le froid et François 
acoustumés a nous biguarrer*, adioustons, d'vne autre 
pièce, que le Capitaine Martin du Bellay dict, au voyage 
de Luxembourg, auoir veu les gelées si âpres que le 
vin de la munition se coupoit a coups de hache et de 
coignée, se debitoit aux soldats par poix, et qu'ilz l'em- 
portoient dans des paniers. Et Ouide, a deux doigts prez : 

ïNjtdaque consistunt formant scruantia testœ 
Vina ; nec hausta meri, sed data frusta bibunf. 

1 B(l aj. : « Celuy que les Polonnois ont choisi pour leur Roy, 
après le nostre, qui est a la vérité vn des plus grans Princes tle 
nostre siècle, ne porte iamais gans, ny ne change pour Thiiicr et 
temps qu'il face, le mesme bonnet qu'il porte au couucrt* »>. 

CHAPITRE TRENTESETIESME. 

DV 1EVNE CATON. 

■ 

le n'ay point céte erreur commune de iuger d'autruy 
selon moy, et de rapporter la condition des autres 
hommes a la mienne *. le croy ayséement d'autruy 
beaucoup de choses ou mes forces ne peuuent attein- 
dre". La foiblesse que ie sens en moy n'altère aucu- 
nement les opinions que ie dois auoir de la vertu et 
valeur de ceux qui le méritent*. Rampant au limon de 
la terre, ie ne laisse pas de remerquer, iusques dans 
les nues, la hauteur* d'aucunes ames héroïques. C'est 
beaucoup pour moy d'auoir le iugement réglé, si les 
effects ne le peuuent estre, et maintenir aumoins céte 
maistresse partie exempte de la corruption etdebauche. 
C'est quelque chose d'auoir la volonté bonne, quand les 
iambes me' faillent. Ce siècle auquel nous viuons, au 
moins pour nostre climat, est si plombé, que* le goust 
mesme de la vertu en est a dire, et semble que ce ne soit 
autre chose qu'vn iargon de colliegc J ; il ne se recon- 
noit plus d'action purement vertueuse : celles qui en 
portent le visage, elles n'en ont pas pourtant l'essence. 
Car le profit, la gloire, la crainte, l'acoutumance et 
autres telles causes estrangeres nous acheminent a les 
produire. La iustice, la vaillance, la dcbonnaireté que 
nous exerçons lors, elles peuuent estre dictes telles pour 

1 Vulg. supp. : « et de... la mienne ». 
* Vulg. modifie cette phrase. 

« Virtutem verba putatit, vt 
Lucum ligna. ' » 

I. l'J 

la considération d'autruy et du visage qu'elles portent 
en publiq, mais ches l'ouuricr ce n'est nullement vertu . 
Il y a vne autre fin proposée*. Elle n'auoûe rien que ce 
qui se faict en sa considération et pour elle seule 1 \ 

Qui plus est, nos iugemens sont encores malades et 
suiuent la corruption de nos meurs. le voy la plus*- 
part des esprits de mon temps faire les ingenieus a 
obscurcir la gloire des belles et généreuses actions an- 
ciennes, leur donnant quelque interprétation vile, et 
leur controuuans des occasions et des causes vaines* : 
soit par malice, ou par ce vice de ramener leur créance 
a leur portée, dequoi ie viens de parler ; soit, comme 
ie pense plustost, pour n'auoir pas la veûe assez forte 
et assez nette pour imaginer et conceuoir la splendeur 
de la vertu en sa pureté naifue : comme Plutarque dict 
que, de son temps, il y en auoit qui attribuoient la 
cause de la mort du ieune Caton a la crainte qu'il auoit 
eu deCaîsar, dequoy il se picque auecques raison. Et 
peut on iuger par la combien il se fut encore plus 
offencé de ceux qui l'ont attribuée a l'ambition, et de 
ceux qui font l'honneur la fin de toutes actions ver- 
tueuses 1 '. Ce personnage la fut véritablement vn 
patron que nature choisit pour monstrer iusques ou 
l'humaine fermeté et constance pouuoit atteindre. Mais 
ie ne suis pas icy a mesmes pour traiter ce riche argu- 
ment, le veux seulement faire luiter ensemble les traitz 
de cinq poètes Latins sur la louange de Caton*. 

Sit Cato, dum viuit, sane vel Ccesare maior. 

dit l'vn J . 

1 Vulg. modifie cette phrase. 

1 Vulg. supp. : « et de ceus... vertueuses ». 

J liC : « dict vn ». 

Et inuictum, deuicta morte, Catonem, 

dict l'autre. Et l'autre, parlant des guerres ciuiles d'en- 
tre Cacsar et Pompeius, 

Victrix causa Dits placuit, sed vida Catoni. 

Et le quatriesme, sur les loti anges de Caesar : 

Et cuncta terrarum subacta 
Prœter atrocem animum Catonis. 

Et le maistre du chœur, après auoir étalé les noms des 
plus grands Romains en sa peinture, finit en céte ma- 
nière : 

His dantem iura Catonem. 



CHAPITRE TRENTEHViTIEME. 

COMME NOVS PLEVRONS ET RIONS dVnE MESME CHOSE. 

Quand nous rencontrons dans les histoires qu'Anti- 
gonus sceut tres-mauuais gré a son fis de luy auoir 
présenté la teste du Roy Pyrhus, son ennemy, qui 
venoit sur l'heure mesme d'estre tué, combatant contre 
luy, et que, l'ayant veûe, il se priât bien fort a pleu- 
rer; et que le Duc René de Lorreine pleura aussi la 
mort du Duc Charles de Bourgoigne, qu'il venoit de 
deffaire, et en porta le deuil en son enterrement; et 
que, en la bataille d'Auroy, que le Conte de Montfort 
gaigna contre Charles de Blois, sa partie pour la 1 
Duché de Bretaigne, le victorieux, rencontrant le corps 

de son ennemy trespassé, en mena grand deuil : il ne 
faut pas s'écrier soudain : 

E cos'i auen. che Vanimo ciascuna 
Sua passion sotio el contrario manto 
Ricopre, con la vista hor chiara, hor bruna. 

Quand on présenta a Ca^sar la teste de Pompeius, les 
histoires disent qu'il en détourna sa veûe comme d'vn 
vilain et mal plaisant spectacle. 11 y auoit eu entre eus 
vne si longue intelligence et société au manimant des 
affaires publiques, tant de communauté de fortunes, 
tant d'offices réciproques et d'alliance, qu'il ne faut pas 
croire que céte contenance fut toute fauce et contrc- 
faicte, comme estime cet autre : 

Tutumque putauit 
Jam bonus esse socer. lachrimas non sponte cadentes 
Effudit, gemilusque expressil pectore larto. 

Car, bien que. a la vérité, la pluspart de nos actions 
ne soient que masque et tard, et qu'il puisse quelque 
fois estre vray, 

Hœredis fie tus sub persona risus est, 

si est ce qu'au iugement de ces accidens, il faut con- 
sidérer comme nos*ames se trouuent souuent agitées 
de diuerses passions. Et, tout ainsi qu'en nos corps ils 
disent qu'il y a vn" assambléc de diuerses humeurs, 
desquelles celle la est maistresse, qui commande le 
plus ordinairement en nous, selon nos complexions. 
aussi en nos ames, bien qu'il y ait diuers mouuemens 
qui l'agitent, si faut il qu'il y en ait vn a qui le champ 
demeure. Mais ce n'est pas auec si entier auantage 
que, pour la volubilité et soupplcsse de nostre ame. 

les plus foibles, par occasion, ne regaignent encor la 
place et ne lacent vne courte charge a leur tour. D'où 
nous voions, non seulemant aus enfans, qui vont tout 
nayfuement après la nature, pleurer et rire souuent de 
mesme chose, mais nul d'entre nous ne se peut vanter, 
quelque voyage qu'il face a son souhait, que encore, 
au départir de sa famille et de ses amis, il ne se sente 
frissonner le courage, et, si les larmes ne lui en eschap- 
pent tout a faict, au moins met il le pied a l'estrieu 
d'vn visage morne et contristé. Et, quelque gentille 
flame qui eschaufe le cœur des filles bien nées, encore 
les desprend on a force du col de leurs mères pour les 
rendre a leur espous, quoy que die ce bon compaignon : 

Estne nouis nuptis odio Venus? anne parentum 

Frustrantur falsis gaudia lachrimulis , 
Vbertim thalami quas intra limina fundunt? 
Non, ita me Diui, vera gemunt, iuuerint. 

Ainsi il n'est pas estrange de plaindre celuy la mort 
qu'on ne voudrait nullement estre en vie*. On dict 
que la lumière du soleil n'est pas d'vne pièce continue, 
mais qu'il nous élance si dru sans cesse nouucaus 
rayons, les vns sur les autres, que nous n'en pouuons 
aperceuoir l'entredeux*. Nous auons poursuiuy auec 
résolue volonté la vengeance d'vne iniure, et resenti 
vn singulier contentement de la victoire; nous en 
pleurons pourtant. Ce n'est pas de cela que nous pleu- 
rons. Il n'y a rien de changé; mais nostre ame regarde 
la chose d'vn autre œil, et se la représente par vn autre 
visage. Car chaque chose a plusieurs biais et plusieurs 
lustres. La parenté, les anciennes acointances et ami- 
tiés saisissent son imagination, et la passionnent pour 
l'heure, selon leur condition; mais le contour en est si 

brusque qu'il nous eschappe*; et, a céte cause, vou- 
lant de toute céte suite continuer vn corps, nous nous 
trompons. Quand Timoleon pleure le meurtre qu'il 
auoit commis d'vnc si meure et généreuse délibération, 
il ne pleure pas la liberté rendue a sa patrie, il ne 
pleure pas le tyran, mais il pleure son frère. L'vnc 
partie de son deuoir est iolléc; laissons luy en iolier 
l'autre. 



CHAPITRE TRENTENEVFIEME. 

DE LA SOI.1TVDE. 

Laissons a part céte longue comparaison de la vie 
solitaire a l'actiue ; et, quant a ce beau mot dequoy se 
couure l'ambition et l'auarice, que nous ne sommes pas 
nés pour nostre particulier, ains pour le publicq, r'ap- 
portons nous en hardiment a ceux qui sont en la danse, 
et qu'ils se battent sur la conscience, si, au rebours, 
les estats, les charges et cete tracasserie du monde 
ne se recherche plus tôt pour tirer du publicq son 
proffit particulier. Les mauuais moyens par ou on s'y 
pousse en nostre siècle monstrent bien que la fin n'en 
vaut gueres. Respondons 1 a l'ambition que c et elle 
mesme qui nous donne goust de la solitude ; car que 
fuit elle tant que la société, que cherche elle tant que 
ses coudées franches et point de compaignon? * Il y a 
dequoy bien et mal faire par tout. Toutefois, si le mot 
de Bias est vray, que la pire part c'est la plus grande, 
ou ce que dit l'Ecclésiastique, que de mille il n'en est 

« C : « Respons ». 

» Vulg. supp. : « et point de compaignon ». 

pas vn bon*, la contagion est tresdangereuse en la 
presse. Il faut ou imiter les vitieus, ou les hair. Tout 
les deux sont dangereus : et de leur resambler, par ce 
qu'ils sont beaucoup; et d'en hair beaucoup, par ce 
qu'ils sont dissemblables*. Ce n'est pas que le sage ne 
puisse par tout viure content, voire et seul en la foule 
d'vn palais. Mais, s'il est a choisir, il en fuira, dit il V 
mesmes la veue; il portera, s'il est besoing, cela; mais, 
s'il est en lui, il eslira cecy. Il ne lui semble point suf- 
fisamment s'estre deffaict des vices, s'il faut cncores 
qu'il conteste auec ceux d'autruy *. 

Or la fin, ce crois-ie, en est tout vne : d'en viure 
plus a loisir et a son ayse; mais on n'en cherche pas 
tousiours bien le chemin. Souuent on pense auoir 
quitté les affaires, on ne les a que changé. Il n'y a 
guère moins de tourment au gouuernement d'vne fa- 
mille qu'en vn estât entier. Ou que l'ame soit empes- 
chce, elle y est toute; et pour estre les occupations 
domestiques moins importantes, elles n'en sont pas 
moins importunes pourtant. Dauantage, pour nous 
estre deffaictsde la court et du marché, nous ne sommes 
pas deffaicts des priAcipaus tourmens de nostrc vie : 

Tfo/io et prudentia curas. 
Non locus effusi late maris arbiter, aufert. 

L'ambition, l'auarice, l'irrésolution, la peur et les 
concupiscences ne nous abandonnent point pour chan- 
ger de contrée : 

Et 

Vost equitem 1 sedet atra cura. 

» Yulg. ; « dit l'escholc ••. 
- BC : « equidem ». 

Elles nous suiuent soutient iusques dans les cloistres 
et dans les escoles de philosophie. Ni les desers, ny les 
rochers creusés, ny la here, ny les ieunes ne nous en 
démêlent. 

Hœret laîeri letalis arundo. 

On disoit a Socrates que quelqu'vn ne s'estoit nulle- 
ment amendé a son voiage : « le croy bien , dit il , il 
s'estoit emporté auecques soy. » 

Quid terras alto calent es 
Sole mutamus? patriœ 1 quis exul 
Se quoque fugit? 

Si on ne se descharge premièrement et son ame du 
fais qui la presse, le remuement la faira fouler dauan- 
tage : comme en vn nauire les charges empeschent 
moins quand elles sont rassises. Vous faites plus de 
mal que de bien au malade de luy faire changer de 
place, vous ensachés le mal en le remuant Parquoy 
ce n'est pas assés de s'estre escarté du peuple ; ce n'est 
pas assés de changer de place : il se fault escarter des 
conditions populaires qui sont en nous; il se faut 
séquestrer et r'auoir de soy *. Nostrc mal nous tient en 
l'ame. Or elle ne se peut echapcr a elle mesme. 

In culpa est animus qui se non effugit vnquam. 

Ainsi il la faut ramener et retirer en soi : c'est la 
vraye solitude, et qui se peut iouir au milieu des villes 
et des cours des Rois, mais elle se iouyt plus commo- 
dément a part. Or, puis que nous entreprenons de 
viurc seulz et de nous passer de compagnie, faisons 

1 DC : « patria ». 

1 BCaj. : « Comme L-s pals s'enfoncent plus auant et safler- 
missent en les branlant et secouant »». 

que nostre contentement dépende de nous. Desprenons 
nous de toutes les liaisons qui nous attachent a autruv. 
Gaignons sur nous de pouuoir a bon escient viure 
seulz, et y viure a nostre aise. 

Stilpon, estant eschappé de l'embrasement de sa ville, 
ou il auoit perdu femme, enfans et cheuance, Déme- 
trius Poliorcetes, le voiant, en vne si grande ruine de 
sa patrie, le visage non effrayé, luy demanda s'il n'auoit 
pas eu du dommage; il respondit que non, et qu'il n'y 
auoit, Dieu mercy, rien perdu du sien *. Certes l'homme 
d'entendement n'a rien perdu s'il a soy mesme. Quand 
la ville de Noie fut ruinée parles Barbares, Paulinus, 
qui en estoit Euesque, y ayant tout perdu, et leur 
prisonnier, prioit ainsi Dieu : « Seigneur, garde moy 
de sentir céte perte, car tu sçais qu'ilz n'ont encore 
rien touché de ce qui est a moy. » Les richesses qui le 
faisoient riche, et les biens qui le faisaient bon, estoient 
encore en leur entier. Voila que c'est de bien choisir 
les thresors qui se puissent garantir de l'iniure, et de 
les cacher en lieu ou personne n'aille, et qui ne puisse 
estre trahi que par nous mesmes. Il faut auoir femmes, 
enfans, biens, et sur tout de la santé, qui peut, mais 
non pas s'y attacher en manière que nostre bon heur 
en despende. Il se faut reseruer vne arrière-boutique 
toute nostre, toute franche, en laquelle nous establis- 
sons nostre vraye liberté et principale retraicte et soli- 
tude. En céte cy, faut il prendre nostre ordinaire 
entretien de nous a nous mesmes, et si priuée *, que 
nulle acointance ou communication estrangiere n'y 
trouue place; discourir et y rire, comme sans famé, 
sans enfans et sans biens, sans train et sans valetz : affin 

que, quand l'occasion aduiendra de leur perte, il ne 
nous soit pas nouueau de nous en passer. Nousauons 
vne ame contournablc en soy mesme, elle se peut faire 
compagnie, elle a dequoy assaillir et dequoy défendre, 
dequoy receuoir et dequoy donner. Ne craignons pas 
en céte solitude nous croupir d'oisiueté ennuyeuse*. En 
nos actions accoustumées , de mille il n'en est pas vne 
qui nous regarde. Celuy que tu vois grimpant contre- 
mont les ruines de ce mur, furieux et hors de soy, en 
bute de tant de harquebouzades, et cet autre tout 
cicatrice, transi et pasle de tain, délibéré de creuer 
plustost que de luy ouurir la porte, pense tu qu'ilz y 
soient pour eux ? pour tel aduenture 1 qu'ilz ne virent 
onques, et qui ne se donne nulle peine de leur faict, 
plongé ce pendant en l'oisiueté et aus délices. Cestuy- 
cy tout pituiteux, chassieux et crasseux, que tu vois 
sortir après minuit d'vn estude, penses tu qu'il cher- 
che, parmy les liures, comme il se rendra plus homme 
de bien, plus content et plus sage? nulles nouucllcs : 
il y mourra, ou il apprendra a la postérité la mesure 
des vers de Plaute et la vraye orthographie d'vn mot 
Latin. Qui ne contreschange volontiers la santé, le 
repos et la vie a la réputation et a la gloire, la plus 
inutile, vaine et fauce monnoie qui soit en nostre 
vsage? Nostre mort ne nous faisoit pas assez de peur ; 
chargeons nous encore de celle de nos famés, de nos 
enfans et de nos gens. Nos affaires ne nous donnoient 
pas assez de peine; prenons encore a nous tourmenter 
et rompre la teste de ceux de nos voisins et amis. 

Vah! quemquamne hominem in animum instiluere aut 
Tarare quod sit charius quant ipse est sibi? 

1 BC : « tel a l'aduenturc ». 

* Or, c'est assez vescu pour autruy ; viuons pour nous, 
au moins ce bout de vie. Ramenons a nous et a nostrc 
vray profit nos cogitations et nos intentions. Ce n'est 
pas vne legiere partie que de faire seurement sa re- 
traite : elle nous cmpesche assez, sans y mesler d'autres 
entreprinses. Puis que Dieu nous donne loisir de dis- 
poser de nostre deslogement, préparons nous y, plions 
bagage, prenons de bon' heure congé de la compagnie, 
despetrons nous de ces violentes prinses qui nous en- 
gagent ailleurs et esloignent de nous. 

Il faut desnouer ces obligations si fortes, et meshuy 
aymer cecy et cela, mais n'espouser rien que soy. C'est 
a dire, le reste soit a nous, mais non pas ioint et colé 
en façon qu'on ne le puisse desprendre sans nous es- 
corcher et arracher ensemble quelque pièce du nostre. 
La plus grande chose du monde, c'est de sçauoir estre 
a soy*. Il y a des complexions plus propres a ce pré- 
cepte les vnes que les autres. Celles qui ont l'appréhen- 
sion molle et lâche, et vn' affection et volonté difficille, 
et qui ne se prend pas ayséement , desquelz ie suis et 
par naturelle condition et par discours, ilz se plieront 
plus aiséement a ce conseil que les ames actiues et 
tendues, qui embrassent tout et s'engagent par tout, 
qui se passionnent de toutes choses, qui s'offrent, qui 
se présentent et qui se donnent a toutes occasions. Il 
se faut seruir de ces commodités accidentales et hors 
de nous, en tant qu'elles nous sont plaisantes , mais 
sans en faire nostre principal fondement; ce ne l'est 
pas : ny la raison, ny la nature ne le veulent. Pour- 
quoy, contre ses loix, asseruirons nous nostre conten- 
tement a la puissance d'autruy? D'anticiper aussi les 
accidensde fortune, se priuer des commoditez qui nous 
sont en main, comme plusieurs ont fatet pardeuotion, 

et quelques philosophes par discours, se seruir soy 
mesmes, coucher sur la dure, se creuer les yeux, ietter 
ses richesses emmy la riuiere, rechercher la douleur : 
ceux la pour, par le tourment de céte vie, en acquérir 
la béatitude d'vn autre; ceux cy pour, s estant logez 
en la plus basse marche, se mettre en seurté de nou- 
uelle cheute : c'est l'action d'vne vertu excessiue ; les 
natures plus roides et plus fortes facent leur cacheté 
mesmes glorieuse et exemplaire. 

Tuta et paruula laudo, 
Cum res deficiunt, satis inter vilia fortis-, 
Verum ubi quid melius contingit et vnctius, idem 
. Hos sapere, et solos aio bene viuere, quorum 
Conspicitur nitidis fundata pecunia villis. 

Il y a pour moy assez affaire sans aller si auant. Il 
me suffit sous la faueur de la fortune me préparer a sa 
defaueur, et me représenter, estant a mon aise, le mal 
aduenir, autant que l'imagination y peut atteindre : 
tout ainsi que nous nous accoustumons aux ioutcs et 
tournois, et contrefaisons la guerre en pleine paix*. le 
vois iusques a quelz limites va la nécessité naturelle, 
et, considérant le pauure mandiant a ma porte souuent 
plus enioué et plus sain que moy, ie me plante en sa 
place; i'essaye de chausser mon ame a son biaiz; et, 
courant ainsi par les autres exemples, quoy que ie 
pense la mort, la pauureté, le mespris et la maladie a 
mes talons, ie me resous aisément de n'entrer en effroy 
de ce qu'vn moindre que moy prend auec telle patience ; 
et ne puis croire que la bassesse de l'entendement 
puisse plus que la vigueur, ny quelesctfcctsdu discours 
ne purssent arriuer aux crîects de l'accoustumance. Et, 
connoissant combien cescomodités accessoires tiennent 

a peu, ie ne laisse pas, en pleine iouissance, de supplier 
Dieu, pour ma souueraine requestc, qu'il me rende 
content de moy mesme et des biens qui naissent de 
moy. le voy des ieunes hommes gaillards qui ne lais- 
sent pas de porter dans leurs coffres vne masse de 
pillules, pour s'en seruir quand ie rheume les pressera, 
lequel ils craignent d'autant moins qu'ils en pensent 
auoir le remède plus a main. Ainsi faut il faire, et 
encore, si on se sent suicct a quelque maladie plus 
forte, se garnir de ces medicamens qui assopissent et 
endorment la partie. 

L'occupation qu'il faut choisir a vne telle vie, ce 
doit estre vne occupation non pénible, ny ennuyeuse; 
autrement pour néant ferions nous estât d'y estre venus 
chercher le seiour. Cela dépend du goust particulier 
d'vn chacun : le mien ne s'accomode nullement au 
ménage. Ceux qui l'aiment, ilz s'y doiuent adonner 
auec modération : 

Conentur sibi res. non se submittere rébus. 

C'est autrement vn office scruile que la mesnagerie, 
comme le nomme Saluste; ell' a des parties plus nobles 
et excusables , comme le soing des iardinages , que 
Xenophon attribue a Cyrus; et se peut trouuer vn 
moyen entse ce bas et vile soing, tandu et plein de 
solicitude qu'on voit aux hommes qui s'y plongent du 
tout, et céte profonde et extrême nonchalance laissant 
tout aller a l'abandon qu'on voit en d'autres. 

c Democriti pecus edit agellos 
Cultaque, dum peregre est anintus sine corpore velox. 

Mais oyons le conseil que donne le ieune Pline a 
Cornélius Rufus, son amy, sur ce propos*. « le te 

conseille, en céte pleine et grasse retraite ou tu es, de 
quitter a tes gens ce bas et abiect soingdu mesnage, et 
t'adonner a l'estudedes lettres, pour en tirer quelque 
chose qui soit toute tienne. » Il entend la réputation, 
d'vne pareille humeur a celle de Cicero, qui dict vou- 
loir employer sa solitude et seiour des affaires publiques 
a s'en acquérir par ses escris vne vie immortelle*. 

Ny la fin, ny le moyen de ce conseil ne me contante. 
Nous retombons tous-iours de la fleure en chaud mal. 
Premièrement, cet' occupation des liures, si ell* a faute 
de règle et de mesure », elle est aussi pénible que nulle 
autre, et aussi ennemie de la santé, qui doit estre prin- 
cipalement considérée. Et ne se faut point laisser en- 
dormir au plaisir qu'on y prend : c'est ce mesme plaisir 
qui perd le mesnagier, l'auaricicus, et* le voluptueux, 
et l'ambitieux. Les sages nous apprennent assez a nous 
garder de la trahison de nos appetis , et a discerner les 
vrays plaisirs et entiers des plaisirs meslez et bigarrez 
de plus de peine. Car la pluspart des plaisirs, disent 
ils, nous chatouillent et embrassent pour nous estran- 
gler, comme faisoient les larrons que les ^Egyptiens 
appelloient Philistas. Et si la douleur de teste nous 
venoit auant l'iuresse, nous nous garderions de trop 
boire; mais la volupté, pour nous tromper, marche 
deuant et nous cache sa suite. Les liures sont plaisans; 
mais si de leur fréquentation nous en perdons en (in 
la gaieté et la santé, nos meilleurs pièces, quittons les : 
ie suis de ceux qui pensent que leur fruict ne sç aurait 
contre-poiser céte perte. Comme les hommes qui se 
sentent de long temps affaiblis par quelque indisposi- 
tion se rengent, a la tin, a la mercy de la médecine, et 

• Vulg. supp. : « si cil 1 a... de mesure ». 

* BC supp. : « et ». 

se t'ont desseigner par art certaines règles de viure pour 
ne les plus outrepasser, aussi celuy qui se retire ennuié 
et dégoustc de la vie commune doit former cétecy aux 
règles de la raison, l'ordonner et renger par prémédi- 
tation et discours. Il doit auoir prins congé de toute 
espèce de tourment, quelque visage qu'il porte, et fuir 
en gênerai les passions qui empeschent la tranquillité 
du corps et de lame*. 

Au ménage, a l'estude, a la chasse, et tout autre 
exercice, il faut donner iusques aux Mimites du plaisir, 
et garder de s'engager plus auant, ou la peine com- 
mancea se mesler parmy. Il faut reseruer d'enbesoin- 
gnement et d'occupation autant seulement qu'il en est 
besoing pour nous tenir en haleine, et pour nous ga- 
rantir des incommoditez que tire après soy l'autre 
extrémité d'vne molle oysiueté et assopic. Il y a des 
sciences sèches et épineuses, et la plus part forgées 
pour le seruicc de la presse ; il les faut laisser a ceux 
qui sont au seruice du monde. le n'ayme pour moi 
que des liures ou plaisans et faciles qui me chatouillent, 
ou ceux qui me consolent et conseillent a régler ma 
vie et ma mort. 

Tacitum syluas inter repare salubres, 
Curantem quidquid dignum sapiente bonoque est. 

Les gens plus sages pcuuent se forger vn repos tout 
spirituel, ayant l'âme forte et vigoreuse. Moy, qui l'ay 
molle et commune, il faut que i'ayde a me soutenir 
par les commoditez corporelles; et, l'aage m'ayant tan- 
tost desrobé celles qui estoient plus selon mon goust, 
i'instruis et aiguise mon appétit a celles qui restent 
plus sortables a cétc autre saison. Il faut retenir a tout 
nos dens et nos grirtes l'vsage des plaisirs de la vie que 

nos ans nous, arrachent des poingz les vns après les 
autres, et les alonger de toute nostre puissance 

Quamcumque Deus tibi fortunauerit horam 
Grata sume manu, nec dulcia differ in annum *. 

Or, quant a la fin que Pline et Cicero nous proposent 
de la gloire, c'est bien loing de mon conpte. La plus 
contraire humeur a la retraite, c'est l'ambition. La 
gloire et le repos sont choses qui ne peuuent loger en 
mesme giste. A ce que ie voi, ceux cy n'ont que les 
bras et les iambes hors de la presse : leur ame, leur 
intention y demeure engagée plus que iamais*. Ils se 
sont seulement reculez pour mieux sauter, et pour 
d'vn plus fort mouuement faire vne plus viue faucée 
dans la trouppe. Vous piaict il voir comme ilz tirent 
court d'vn grain? mettons au contrepois l'aduis de 
deux philosophes, et des ' deux sectes très différentes, 
escriuans l'vn a Idomeneus, l'autre a Lucilius, leurs 
amis, pour, du maniement des affaires et des grandeurs, 
les retirer a la solitude. Vous auez (disent ilz) vescu 
nageant et flotant iusques a présent; venez vous en 
mourir au port. Vous auez donné le reste de vostre vie 
a la lumière ; donnez cecv a l'ombre. Il est impossible 
de quiter les occupations, si vous n'en quités le fruict; 
a céte cause, défaites vous de tout soing de nom et de 
gloire. Il est dangier que la lueûr de voz actions pas- 
sées ne vous esclaire que trop, et vous suiue iusques 
dans vostre tanière. Quités auecq les autres voluptez 
celle qui vient de l'approbation d'autruy ; et quant a 
vostre science et suffisance, ne vous chaille; elle ne 

• Vulg. supp. : « et les... puissance ». 

• Vulg. remplace ces vers par deux autres. 
3 BC : « de ». 

pcrdera pas son etfect, si vous en valez mieux vous 
mesme. Souuienne vous de celuy a qui, comme on 
demandât a quoy faire il se penoit si fort en vn art qui 
ne pouuoit venir a la connoissance de guiere de gens : 
« l'en ay assez de peu, respondit il, i'en ay assez d'vn, 
i'en ay assez de pas vn. » Il disoit vray : vous et vn 
compaignon estez assez suffisant théâtre l'vn a l'autre, 
ou vous a vous mesmes. Que le peuple vous soit vn, 
et vn vous soit tout le peuple. C'est vne lasche ambi- 
tion de vouloir tirer gloire de son oysiueté et de son 
repos : il faut faire comme les animaux, qui effacent 
la trace a la porte de leur tanière. Ce n'est plus ce qu'il 
vous faut chercher, que le monde parle de vous, mais 
comme il faut que vous parliés a vous mesmes. Retirez 
vous en vous; mais préparez vous premièrement de 
vous y receuoir. Ce seroit folie de vous fier a vous 
mesmes, si vous ne vous sçauez gouuerner. Il y a 
moyen de faillir en la solitude comme en la compagnie. 
Iusques a ce que vous vous soiez rendu tel deuant qui 
vous n'osiez clocher, et iusques a ce que vous ayez 
honte et respect de vous mesmes*, présentés vous tous- 
iours en l'imagination Caton, Phocion et Aristides, en 
la présence desquelz les fols mesmes cacheroient leurs 
fautes, et establissez les contrerolleurs de toutes voz 
intentions: si elles se détraquent, leur reuerence les 
remettra en train. Ils vous contiendront en céte voie 
de vous contenter de vous mesmes, de n'emprunter 
rien que de vous, d'arrester et fermir vostre ame en 
certaines et limitées cogitations ou elle se puisse plaire, 
et, ayant entendu les vrays biens, desquelz on iouït a 
mesure qu'on les entend, s'en contenter, sans désir de 
prolongement de vie ny de nom. Voila le conseil de 
la vraye et naifue philosophie, non d'vne philosophie 
l. 14 

ostentatricc et parlierc, comme est celle des deux pre- 
miers. 



CHAPITRE QVARENTIESME. 
CONSIDERATION SVR CICERON. 

Encor' vn traict a la comparaison de ces coubles. Il 
se tire des escris de Cicero et de ce Pline (nullement 
retirant, a mon aduis, aux humeurs de son oncle), infi- 
nis tesmoignages de nature outre mesure ambitieuse : 
entre autres, qu'ilz sollicitent, au sceu de tout le 
monde, les historiens de leur temps de ne les oblier 
en leurs registres; et la fortune, comme par despit, a 
faict durer iusques a nous la vanité de ces requestes et 
pieça faict perdre ces histoires. Mais cecy surpasse 
toute bassesse de cœur en personnes de tel rang, 
d'auoir voulu tirer quelque principale gloire du ca- 
quet et de la parlerie, iusques a y employer les lettres 
priuées écriptes a leurs amis : en manière que, aucu- 
nes ayant failli leur saison pour estre enuoiées, ils les 
font, ce neantmoins, publier auec céte digne excuse, 
qu'ils n'ont pas voulu perdre leur trauail et veillées. 
Sied il pas bien a deux Consuls Romains, souuerains 
magistras de la chose publique emperiere du monde, 
d'employer leur loisir a ordonner et fagoter gentiment 
vne belle missiue, pour en tirer la réputation de bien 
entendre le langage de leur nourrisse? Que feroit pis 
vn simple maistre d'école, qui en gaignat sa vie? Si 
les gestes de Xenophon et de C«sar n'eussent de bien 
loing surpassé leur éloquence, ie ne croy pas qu'ils les 
eussent iamais escrits. Us ont cherché a recommander 

non leur dire, mais leur faire, et, si la perfection du 
bien parler pouuoit apporter quelque gloire sortable a 
vn grand personnage, certainement Scipion et Lœlius 
n'eussent pas resigné l'honneur de leurs comédies et 
toutes les mignardises et délices du langage Latin a 
vn serf Afriquain : car, que cet ouurage soit leur, sa 
beauté et son excellence le maintient assez, et Terence 
l'aduoue luy mesme*. 

C'est vne espèce de moquerie et d'iniure de vouloir 
faire valoir vn homme par desqualitez mes-auenantes 
a son rang, quoy qu'elles soient autrement louables, 
et par les qualitez aussi qui ne doiucnt pas estre les 
siennes principales : comme qui louerait un Roi d'es- 
tre bon peintre, ou bon architecte, ou encore bon 
arquebouzier, ou bon coureur de bague : ces louanges 
ne font honneur, si elles ne sont présentées en foule, 
et a la suite de celles qui luy sont plus propres , a 
sçauoir de fa iustiec et de la science de conduire son 
peuple en paix et en guerre. De céte façon iaict hon- 
neur a Cirus l'agriculture, et a Charlemaigne l'élo- 
quence et connoissance des bonnes lettres*. Plutarque 
dict d'auantaige que de paroistre si excellent en ses 
parties moins nécessaires, c'est produire contre soy le 
tesmoignage d'auoir mal dispencé son loisir et l'estude 
qui deuoit estre employé a choses plus nécessaires et 
vtiles. De façon que Philippus, Roy de Macédoine, 
ayant ouy ce grand Alexandre, son filz, chanter en vn 
testin a l'enuy des meilleurs musiciens : « N'as tu pas 
honte, luy dict il, de chanter si bien? o Et, a ce mesme 
Philippus, vn musicien auecques qui il debatoit de 
son art : « la ' Dieu ne plaise, Sire, luv dit il, qu'il 

t'aduienne iamais tant de mal que tu entendez ces 
choses la mieux que moi ! » *Et Antisthenes prit pour 
argument de peu de valeur en Ismenias dequoi on le 
vantoit d'estre excellent ioueur de flûtes*. Et disent 
les sages que, pour le regard du sçauoir, il n'est que la 
philosophie, et, pour le regard des effetz, que la vertu, 
qui généralement soit propre a tous degrez et a tous 
ordres. 

Il y a quelque chose de pareil en ces autres deux 
philosophes : car ilz promettent aussi éternité aux 
lettres qu'ilz escriuent a leurs amis; mais c'est d'autre 
façon, et s'accommodant, pour vne bonne fin, a la 
vanité d'autruy : car ilz leur mandent que, si le soing 
de se faire connoistre aux siècles aduenir et de la 
renommée les arreste encore au maniement des affai- 
res, et leur fait craindre la solitude et la retraicte ou 
ilz les veulent appeller, qu'ilz ne s'en donnent plus de 
peine; car ilz ont assez de crédit auec la postérité 
pour leur respondre que, ne fut que par les lettres 
qu'ilz leur escriuent, ils rendront leur nom aussi 
connu et fameus que pourroient faire leurs actions 
publiques. Et, outre céte différence, encore ne sont ce 
pas lettres vuides et descharnées, qui ne se soutienent 
que par vn délicat chois de motz entassez et rangez a 
vne iuste cadence, ains farcies et pleines de beaux dis- 
cours de sapience, par lesquelles on se rend non plus 
cloquent, mais plus sage, et qui nous aprenent non a 
bien dire, mais a bien faire. Fy de l'éloquence qui 
nous laisse enuie de soy, non des choses; si ce n'est 
qu'on die que celle de Cicero, estant en si extrême 
perfection, se donne corps elle mesme. 

I'adioutcray encore vn conte que nous lisons de luy 
a ce propos, pour nous faire toucher au doit son na- 

turel. Il auoit a orer en public, et estoit vn peu pressé 
du temps pour se préparer a son ayse; Eros, l'vn de 
ses serfs, le vint aduertir que l'audience estoit remise 
au l'endemain; il en fut si ayse qu'il lui donna liberté 
pour céte bonne nouuelle*. 



CHAPITRE QVARENTEVNIEME. 

m 

DE COMMVNIQVER SA GLOIRE '. 

De toutes les resueries du monde, la plus recette et 
plus vniuerselle est le soing de la réputation et de 
la gloire, que nous espousons iusques a quitter les 
richesses, le repos, la vie et la santé, qui sont biens 
effectuelz et substantiaulx, pour suiure céte vaine 
image et céte simple voix, qui n'a ny corps ny prise * : 
et, des humeurs des-raisonnables des hommes, il semble 
que les philosophes mesmes se défacent plus tard et 
plus enuis de céte cy que de nulle autre*. Car, comme 
dit Cicero, ceux mesmes qui la combatent, encores 
veulent ilz que les liures qu'ilz en escriuent portent 
au front leur nom, et se veulent rendre glorieux de ce 
qu'ilz ont mesprisé la gloire. Toutes autres choses 
tombent en commerce. Nous prestons nos biens et 
nos vies au besoing de nos amis ; mais de communi- 
quer son honneur et d'estrener autruy de sa gloire, il 
ne se voit guieres. 

1 BC : « DE NE COMMVNIQVER SA GLOIRE ». 

■ BC aj. : 

• La feana ch' inuaghisce a vn dolce suono 
Gli superbi mortali, e par si bella, 
E vn echo, vn sogno, an^i d'vn sogno vn ombra 
Ch' ad ogni vento si dilegua c sgombra ». 

Catulus Luctatius, en la guerre contre les Cymbres, 
ayant faict tous ses etfortz d'arrester ses solda tz qui 
fuyoient deuant les ennemis, se mit luy mesmes 
entre les fuiardz, et contrefit le couard, affin qu'ilz 
semblassent plustost suiure leur Capitaine que fuyr 
l'ennemy : c'estoit abandonner sa réputation, pour 
couurir la honte d'autruy. Quand l'Empereur Charles 
cinquiesme passa en Prouence, l'an 1 537, on tient 
que Anthoine de Leue, voyant son maistre résolu de 
ce voyage, et l'estimant luy estre merueilleusement 
glorieux, opinoit toutefois le contraire, et le descon- 
seilloit , a céte fin que toute la gloire et honneur de 
ce conseil en fut attribué a son maistre, et qu'il fut 
dict son bon aduis et sa preuoiance auoir esté telle 
que, contre l'opinion de tous, il eut mis en fin 1 vne si 
belle entreprise : qui estoit l'honnorer a sesdespens. 
Les Ambassadeurs Thraciens consolans Achileonide, 
mere de Brasidas, de la mort de son filx, et le haut 
louans iusques a dire qu'il n'auoit pas laissé son pa- 
reil, elle refusa céte louange priuée et particulière 
pour la rendre au public : « Ne me dites pas cela, fit 
elle; ie sçay que la ville de Sparte a plusieurs citoiens 
plus grandz et plus vaillans qu'il n'estoit. » En la ba- 
taille de Crecy, le Prince de Gales, encores fort ieunc, 
auoit l'auant-garde a conduire ; le principal effort du 
rencontre fut en cet endroit; les seigneurs qui l'ac- 
compagnoient , se trouuans en dur party d'armes, 
mandarent au Roy Edouard de s'approcher, pour les 
secourir. Il s'enquit de Testât de son filz, et luy ayant 
esté respondu qu'il estoit viuant et a cheual : « le luy 
ferois, dit il. tort de luy aller maintenant desrobber 

1 BC : « a fin ». 

l'honneur de la victoire de ce combat qu'il a si long 
temps soustenu ; quelque hazard qu'il y ait, elle sera 
toute sienne. » Et n'y voulut aller ny enuoier, sça- 
chant, s'il y fut allé, qu'on eut dict que tout estoit 
perdu sans son secours, et qu'on luy eut attribué l'a- 
uantage de tout cet exploit*. 



CHAPITRE QVARANTEDEVXIEME. 

DE L'INEQVALITÉ QV1 EST ENTRE NOVS. 

Plutarque dit en quelque lieu qu'il ne trouue point 
si grande distance de beste a beste, comme il trouue 
d'homme a homme. Il parle de la suffisance de lame 
et qualitez internes; car, quant a la forme corporelle, 
il est bien euident que les espèces des bestes sont dis- 
tinguées de bien plus apparente différence que nous 
ne sommes les vns des autres *. A la vérité, ie trouue 
si loing d'Epaminundas, comme ie l'imagine, iusques 
a tel que ie connois, ie dy capable de sens commun 
(car les folz et insensez par accident ne sont pas 
hommes entiers *), que i'encherirois volontiers sur 
Plutarque, et pense qu'il y a plus de distance de tel 
a tel homme, qu'il n'y a de tel homme a telle beste* : 
c'est a dire que le plus excellent animal est plus 
approchant de l'homme de la plus basse marche que 
•n'est cet homme d'vn autre homme grand et excel- 
lent K Mais, a propos de l'estimation des homes, c'est 
merueille que, sauf nous, nulle chose s'estime que par 

' BC supp. : m car, quand... des autres ». 

1 BC supp. toute cette parenthèse. 

* Vulg. supp. : «« c'est a dire... et excellent ». 



2 I 6 ESSAIS DE M. DE MONTAIGNE. 

ses propres qualitez. Nous loûons vn cheual de ce 
qu'il est vigoureux et adroit*, non de son harnois; vn 
leurier de sa vitesse, non de son colier; vn oyseau de 
son aille, non de ses longes et sonettes. Pourquoy de 
mesmes n'estimons nous vn homme par ce qui est 
sien? Il a vn grand train, vn beau palais, tant de cré- 
dit, tant de rente : tout cela est autour de luy, non en 
luy. Vous n'achetez pas vn chat en poche. Si vous 
marchandez vn cheual, vous luy ostez ses bardes, 
vous le voyez nud et a descouuert; ou, s'il est couuert, 
comme on les presantoit antiennement aux Princes a 
vandre, c'est par les parties moins nécessaires, affin 
que vous ne vous amusez pas a la beauté de son poil, 
ou largeur de sa croupe, et que vous vous arrestez 
principalement a considérer les iambcs, les yeux et le 
pied, qui sont les membres les plus nobles, et les plus 
vtiles : 

Regibus hic mos est, vbi equas mercantur. opertos 
Inspiciunt, ne, si faciès, vt sœpe, décora 
Molli fui ta pede est, emptorem inducat hiantem. 
Quod pulchrœ dunes, breue quod caput, ardua ceruix. 

Pourquoy, estimant vn homme, l'estimez vous tout 
enucloppé et empacqueté? Il ne nous faict monstre 
que des parties qui ne sont nullement sienes, et nous 
cache celles par lesquelles seules on peut vrayement 
iuger de son estimation. C'est le pris de l'cspée que 
vous cherchés, non de la guaine. Vous n'en donnerez 
a l'aduenture pas vn quatrain, si vous l'auez des- 
pouillé : il le faut iuger par luy mesme, non par ses 
atours. Et, comme dit tresplaisamment vn ancien, 
sçauez vous pourquoy vous l'estimez grand? vous y 
comptez la hauteur de ses patins : la base n'est pas de 

la statue. Mesurés le sans ses eschaces; qu'il mette a 
part ses richesses et honneurs : qu'il se présente en 
chemise. A il le corps propre a ses fonctions, sain et 
allegré? Quelle ame a il? Est elle belle, capable, et 
heureusement garnie de toutes ses pièces? Est elle 
riche du sien, ou de l'autruy? La fortune n'y a elle 
que voir? Si, les yeux ouuertz, elle attend les espèes 
traites; s'il ne lui chaut par ou lui sorte la vie, par la 
bouche ou par le gosier ; si elle est rassise, equable et 
contente : c'est ce qu'il faut veoir, et iuger par la les 
extrêmes différences qui sont entre nous. Est il 

sapiens, sibique imperiosus, 
Quem neque pauperies, neque mors, neque vincula ter- 
Responsare cupidinibus, contemnere honores \rent, 
Fortis, et in seipso totus teres atque rotundus, 
Externi ne quid valeat per Iceue morari. 
In quem manca ruit semper fortuna? 

Vn tel homme est cinq cens brasses au dessus des 
royaumes et des duchez; il est luy mesmes a soy son 
empire* et ses richesses; il vit satis-faict, content et 
allègre. Et, a qui a cela *, que reste il *? 

Nonne videmus 
Nil aliud sibi naturam latrare, nisi vt quoi 
Corpore seiunctus dolor absit, mente fruatur 
Iucundo sensu, cura semotus metuque? 

Comparez a celuy la la tourbe de nos hommes, igno- 
rante, stupide et endormie, basse, seruile, pleine de 
fie bure et de frayeur, instable et continuellement 
Botante en l'orage des passions diuerses qui la pous- 



1 Vulg. supp. : « et ses richesses... Et, a qui a cela ». 

sent et terapestent, pendant toute d'autruy; il y a 
plus d'esloignement que du ciel a la terre ; et toutefois 
l'aueuglement de nostre vsage est tel que nous en fai- 
sons peu ou point d'estat; la ou, si nous considérons 
vn paisan et vn Roy*, il se présente soudain a noz 
yeux vne extrême disparité, qui ne sont differentz, par 
manière de dire, qu'en comme les 

loueurs de comédies, vous les voyez sur l'eschaffaut 
. faire vne mine de Duc et d'Empereur, mais tantôt 
après les voila deuenus valetz et crocheteurs miséra- 
bles, qui est leur naifue et originelle condition : aussi 
l'Empereur, duquel la pompe vous esblouit en public*, 
voiez le derrière le rideau : ce n'est rien qu'vn homme 
commun, et, a l'aduenturc, plus vile que le moindre de 
ses subiectz*. La couardise, l'irrésolution, l'ambition, 
le despit et l'enuie l'agitent comme vn autre. 

Non enim ga^ce neque consularis 
Summouet lictor miseros tumultus 
Mentis et curas laqueata circum 
Tecta volantes. 

' La tiebure, la migraine et la goutte l'espargnent elles 
non plus que nous? Quand la viellesse luy sera sur 
les espaules, les archiers de sa garde l'en descharge- 
ront ils? Quand la frayeur de la mort le transira, se 
r'asseurera il par l'assistance des gcntil'hommes de sa 
chambre? Quand il sera en ialousie et caprice, nos 
bonnettades le remettront elles? Ce ciel de lict de 
velours, tout enflé d'or et de perles, n'a nulle vertu a 
rappaiser les tranchées d'vne verte colique. 

Nec çalidœ oitius decedunt corpore febres, 
T exlilibus si in picturis ostroque rubenti 
lactcris, quant si plcbeia in veste cubandum êst. 

Les flateurs du grand Alexandre luy faisoient a 
croire qu'il estoit fils de Iupiter. Vn iour, estant blessé, 
regardant escouler le sang de sa plaie : « Ht bien, 
qu'en 1 dites vous? fit il; est ce pas icy vn sang ver- 
meil et purement humain? Il n'est pas de la façon 
de celuy que Homère fait escouler de la plaie des 
Dieux. » Hermodorus, le poète, auoit faict des vers en 
l'honneur d'Antigonus, ou il l'appelloit filz du Soleil ; 
et luy au contraire : « Celuy, dict il, qui vuide ma 
chaize percée sçait bien qu'il n'en est rien. » C'est vn 
homme pour tous potages, et, si de soy mesmes c'est 
vn homme mal né, l'empire de Tvniuers ne le sçauroit 
rabiller*. Les biens de la fortune tous tels qu'ilz sont, 
encores faut il auoir du goust pour les sauourer : 
c'est le iouir, non le posséder, qui nous rend heu- 
reux. 

Non domus et fundus, non a>ris aceruus et auri 

AZgroto domini deduxit corpore febres, 

Non animo curas ; valeat possessor oportet, 

Qui comportât is rébus bene cogitât vti, 

Qui cupit aut metuit, iuuat illum sic domus aut rés, 

Vt lippum pictee tabula* , fomenta podagram. 

Syncerum est nisi vas, quodeumque infundis acescit *. 

Il est vn sot, son goust est mousse et hebeté, il n'en 
iouit non plus qu'vn morfondu de la douceur du vin 
Grec, ou qu'vn cheual de la richesse du harnois du- 
quel on l'a paré*. Et puis, ou le corps et l'esprit sont 
en mauuais estât, a quoy faire ces commoditez exter- 
nes? veu que la moindre picqueure d'espingle, veu 
que la moindre passion de l'ame est suffisante a nous 
oster le plaisir de la monarchie du monde. A la 

1 C : « que ». 

* Vulg. supp. ce dernier vers. 

moindre strette que lui donne la goutte*, perd il pas 
le souuenir de ses palais et de ses grandeurs? S'il est 
en colère, sa principauté le garde elle de rougir, de 
paslir, de grincer les dens comme vn fol? Or, si c'est 
vn habille homme et bien né, la royauté n'adioute 
rien 1 a son bon'heur. 

• Si ventri bette, si lateri est pedibusque tuis, nil 

Diuitiœ poterunt regales addere tnaius. 

Il voit que ce n'est que biffe et piperie. Voire, a 
l'aduenture, il sera de l'aduis du Roy Seleucus, que 
qui sçauroit le poix d'vn 1 sceptre ne daigneroit l'amas- 
ser, quand il le trouueroit a terre. Il le disoit pour les 
grandes et pénibles charges qui touchent vn bon Roy. 
Certes, ce n'est pas peu de chose que d'auoir a régler 
autruy, puis qu'a régler nous mesmes il se presante 
tant de difficultés. Quant au commander, qui semble 
estre si doux, considérant l'imbécillité du iugement 
humain et la difficulté du chois es choses nouuelles et 
douteuses, ie suis fort de cet aduis, qu'il est bien plus 
• aisé et plus plaisant de suiure que de guider, et que 
c'est vn grand seiour d'esprit de n'auoir a tenir qu'vne 
voie tracée et a respondre que de soy*. Mais le Roy 
Hieron, en Xenophon, dict dauantage qu'a la jouis- 
sance des voluptez mesmes, ilz sont de pire condition 
que les priuez : d'autant que l'aisance et la facilité 
leur oste l'aigre-douce pointe que nous y trouuons*. 
Pensons nous que les enfans de cœur prennent grand 
plaisir a la musicque? la satiété la leur rend plustost 
ennuyeuse. Les festins, les danses, les masquarades, 
les tournois reiouissent ceux qui ne les voient pas 

1 Vulg. : a adioustc peu ». 
* C : <« du ». 

souuent et qui ont désiré de les voir; mais, a qui en 
taict ordinaire, le goust en deuîent fade et mal plai- 
sant; ny les dames ne chatouillent celuy qui en iouit 
a coeur saoul. Qui ne se donne loisir d'auoir soif ne 
sçauroit prendre plaisir a boire. Les farces des bate- 
leurs nous res-iouissent ; mais, aux ioueurs, elles 
seruent de coruée. Et qu'il soit ainsi : ce sont délices 
aux Princes, et c'est leur feste de se pouuoir quelque- 
fois trauestir et démettre a la façon de viure basse et 
populaire. 

Plerumque gralœ Principibus vices, 
Mundœque paruo sub lare pauperum 
Cœnœ sine aulœis et ostro 
Sollicitant explicuere frontem. 

*Et outre cela, ie croy, a dire la vérité, que ce lustre 
de grandeur apporte non legieres incommoditez a la 
iouissance des principales voluptez. Ils sont trop es- 
clairés et trop en butte*. Voila pourquoy les poètes 
feignent les amours de Iupiter conduites sous autre 
visage que le sien, et de tant de praticqucs amoureuses 
qu'ilz luy attribuent, il n'en est qu'vne seule, ce me 
semble, ou il se trouue en sa grandeur et maiesté. 

Mais reuenons a Hieron. Il recite aussi combien il 
sent d'incommoditez en sa royauté pour ne pouuoir 
aller .et voiager en liberté, estant comme prisonnier 
dans les limites de son pais; et qu'en toutes ses actions 
il se trouue enueloppé d'vne fâcheuse presse. De vray, 
a voir les nostres tous seuls a table, assiégez de tant 
de regardans inconus, i'en ay eu souuent plus de pitié 
que d'enuie*; et ne m'est iamais tombé en fantasie 
que ce fut quelque notable commodité a la vie d'vn 
homme d'entendemant, d'auoir vne vintaine de con- 
trcrolleurs a sa chaise percée, ny que les seruices d'vn 

homme qui a dix mille liures de rente, ou qui a pris 
Casai ou défendu Siene, luy soint plus commodes et 
acceptables que d'vn bon valet, et bien expérimenté*. 
Mais sur tout Hieron faict cas de quoy il se voit priué 
de toute amitié et société mutuelle ; en laquelle amitié 
consiste le plus parfait et dous fruit de la vie humaine. 
Car quel tesmoignagc d'affection et de bonne volonté 
puis-ic tirer de celui qui me doit, veuille il ou non, 
tout ce qu'il peut? Puis-ie faire estât de son humble 
parler et courtoise reuerence, veu qu'il n'est pas en 
luv de me la refuser? L'honneur que nous recelions 
de ceux qui nous craignent, ce n'est pas honneur : ces 
respects se doiuent a la royauté, non a moy*. Voi-ie 
pas que le meschant, le bon Roy, celuy qu'on hait, 
celuy qu'on ayme, autant en a l'vn que l'autre. De 
mesmes apparences, de mesme cerimonie estoit seruy 
mon prédécesseur et le sera mon successeur. Si mes 
subiectz ne m'oftencent pas, ce n'est pas tesmoignage 
d'aucune bonne affection. Pourquoy le prendrai ie en 
céte part la, puis qu'ilz ne pourroient quand ilz vou- 
droient. Nul ne me suit pour l'amitié qui soit entre 
luy et moy : car il ne s'y sçauroit coudre amitié ou il 
y a si peu de relation çt de correspondance. Ma hau- 
teur m'a mis hors du commerce des hommes : il y a 
trop de disparité et de disproportion. Hz me sujuent 
par contenance et par coustume, ou pour en tirer 
leurs aggrandissemcns et commoditez particulières *. 
Tout ce qu'ils me dient, tout ce qu'ilz me font, ce n'est 
que fard et piperie : leur liberté estant toute bridée 
par la grande puissance que i'ay sur eux, ie ne voy 
rien autour de moy que couuert et masqué 

1 Vulg. modifie la fin de cette phrase. 

Ses courtisans louoicnt vn iour Iulicn, l'Empereur, 
de faire bonne iustice : « le m'en orguillerois volon- 
tiers, dict il, de ces loûanges, si elles venoient de 
personnes qui osassent accuser ou mesloûer mes ac- 
tions contraires, quand elles y seroient. » 

•Quand le Roy Pyrrhus entreprenoit de passer en 
Italie, Cyneas, son sage conseiller, luy voulant faire 
sentir la vanité de son ambition : « Et bien , Sire, luy 
demanda il, a quelle fin dressez vous céte grand' entre- 
prise? » « Pour me faire maistrede l'Italie, > respondit 
il soudain, a Et puis, suiuit Cyneas, cela faict? » « le 
passeray, dict l'autre, en Gaule et en Espaigne. » « Et 
après? » « le m'en iray subiuguer l'Afrique. » « Et en 
fin? » c Quand i'auray mis le monde en ma subiection, 
ie me reposcray et viuray content et a mon aise. * 
« Pour Dieu, Sire, fit lors Cyneas, dictes moy a quoy 
il tient que vous ne soiez des a présent, si vous voulez, 
en cet estât? Pourquoy ne vous logez vous, des céte 
heure, ou vous dites aspirer, et vous espargnés tant de 
trauail et de hazard que vous iettez entre deux? » 

Nimirum quia non bene norat quœ esset habendi 
Finis, et omnino quoad crescat vera voluptas. 

le m'en vais clorre ce pas par vn verset ancien que 
ie trouue singulièrement beau a ce propos : Mores 
cuique suifingunt fortunam. 

CHAPITRE QVARANTETROISIEME. 

DES LOIX SVMPTVAIRES. 

La façon dequoy nos loix essaient a régler les foies 
et vaines despences des tables et vestemens semble 
estre contraire a sa fin. Le vray moyen, ce seroit d'en- 
gendrer aux hommes le mespris de l'or et de la soye, 
comme de choses vaines et inutiles; et nous leur aug- 
mentons l'honneur et le pris, qui est vne bien inepte 
façon pour en dégouster les hommes. Car dire ainsi, 
qu'il n'y aura que les Princes* qui puissent porter du 
velours et de la tresse d'or, et l'interdire au peuple, 
qu'est ce autre chose que mettre en crédit ces vanitez 
la, et faire croistre l'enuie a chacun d'en vser? Que les 
Rois quittent hardiment ces marques de grandeur; iiz 
en ont assez d'autres*, et, par l'exemple de plusieurs 
nations, nous pouuons apprendre assez de meilleures 
façons de nous distinguer extérieurement et nos de- 
grez (ce que i'estime, a la vérité, estre bien requis en 
vn estât), sans nourrir pour cet effect céte corruption 
et incommodité si apparente. C'est merueille comme 
la coustume en ces choses indifférentes 1 plante aisée- 
ment et soudain le pied de son authorité. A peine 
fusmes nous vn an pour le dueil du Roy Henry second 
a porter du drap a la court, il est certain quedes-ia, a 
l'opinion d'vn chacun, les soyes estoient venues a telle 
vilité que, si vous en voyez quelqu'vn vestu, vous en 
faisiez soudain argument que c'estoit quelque homme 

1 C : « différentes ». 

de ncant l . Elles estoient demeurées en partage aux 
médecins et aux chirurgiens. Et, quoy qu'vn chacun 
fut a plus près * vestu de mesme, si y auoit il d'ailleurs 
assez de distinctions apparentes des qualitez des hom- 
mes*. Que les Rois et les Princes commencent a 
quitter ces despances, ce sera faict en vn mois, sans 
edit et sans ordonnance : nous irons tretous après*. La 
loy deuroit dire, tout au rebours, que le * cramoisi et 
l'orfeuerie est défendue a toute espèce de gens, sauf 
aus bàteleurs et aus courtisanes. 

De pareille inuention corrigea ce grand Zeleucus 
les meurs corrompues des Locriens. Ses ordonnances 
estoient telles :* que la famé de condition libre ne 
puisse mener après elle plus d'vne chambrière, sinon 
lors qu'elle sera yure; ny ne puisse sortir hors de la 
ville de nuict, ny porter ioyaux d'or a l'entour de sa 
personne, ny robbe enrichie de broderie, si elle n'est 
publique et putain; que, sauf les ruffiens, a l'homme 
ne loise porter en son doigt aneau d'or, ni robbe déli- 
cate, comme sont celles des draps tissus en la ville de 
Milet. Et ainsi, par ses 5 exceptions honteuses, il diuer- 
tissoit ingénieusement les personnes des superfluitez 
et délices pernicieuses*. 

1 Vulg. : « quelque homme de ville ». 

* DC : « a peu près ». 

s B ponctue ainsi : « ce sera faict : en vn mois sans edit et 
sans ordonnance nous irons trestous après ». — C ponctue de 
même, mais supprime «"sans » devant « ordonnance ». 

* C supp. : « le •>. 
5 BC : » ces •>. 

CHAPITRE QVARANTEQVATRIEME. 

DV DORMIR. 

La raison nous ordonne bien d'aller tousiours mesme 
chemin, mais non toutesfois mesme train; et, ores que 
le sage ne doiue pas donner aux passions humaines de 
se fouruoier de la droicte carrière, il peut bien, sans 
interest de son deuoir, leur quitter aussi d'en haster 
ou retarder son pas, et ne se planter pas comme vn 
colosse immobile et impassible. Quan'd la vertu mesme 
seroit incarnée, ie croy que le poux luy battroit plus 
fort allant a l'assaut qu'allant disner ; voire il est né- 
cessaire qu'elle s'eschaufte et s'esmeuue. A céte cause, 
i'ay remarqué pour chose rare de voir quelquefois les 
grandz personnages, aux plus hautes 1 entreprises et 
importans affaires, se tenir si entiers en leur assiete 
que de n'en accourcir pas seulement leur sommeil. 
Alexandre le grand, le iour assigné a céte furieuse 
bataille contre Darius, dormit si profondement et si 
haute matinée que Parmenion fut contraint d'entrer 
en sa chambre, et, approchant de son lict, l'appeller 
deux ou trois fois par son nom pour l'esueiller, le 
temps d'aller au combat le pressant. L'Empereur 
Othon, ayant résolu de se tuer, et, céte mesme nuict, 
après auoir mis ordre a ses affaires domestiques, party 
son argent a ses seruiteurs, et affilé le tranchant d'vne 
espée, dequoy il se vouloit donner, n'attendant plus 
qu'a sçauoir si chacun de ses amis s'estoit retiré en 

1 C : « grandes ». 

seurté, se print si profondement a dormir que ses 
valetz de chambre l'entendoient ronfler. La mort de 
cet Empereur a beaucoup de choses pareilles a celle 
du grand Caton, et mesmes cecy : car Caton, estant 
prêt a se défaire, ce pendant qu'il attendoit qu'on luy 
rapportât nouuelles si les Sénateurs qu'il faisoit retirer 
s'estoient élargis du port d'Vtique, se mit si fort a 
dormir qu'on l'oyoit souffler de la chambre voisine; 
et, celuy qu'il auoit enuoyé vers le port l'aiant esueillé 
pour luy dire que la tourmente empeschoit les Séna- 
teurs de faire voile a leur aise, il y en renuoya encore 
vn autre, et, se r'enfonsant dans le lict, se remit encore 
a sommeiller iusques a ce que ce dernier l'asseura de 
leur partement. Encore auons nous dequoy le compa- 
rer au faict d'Alexandre, en ce grand et dangereux 
orage qui le menassoit par la sédition du Tribun 
Metellus voulant publier le décret du rappel de 
Pompeius dans la ville, auecques son armée, lors de 
l'émotion de Catilina : auquel décret Caton seul in- 
sistoit, et en auoient eu Metellus et luy de grosses 
parolles et 1 menasses au Sénat; mais c'estoit au len- 
demain, en la place, qu'il failloit venir a l'exécution, 
ou Metellus, outre la faueur du peuple et de Caesar 
conspirant lors aux aduantages de Pompeius, se de- 
uoit trouuer accompagné de force esclaues estrangiers 
et escrimeurs a outrance, et Caton fortifié de sa seule 
constance : de sorte que ses parens, ses domestiques et 
beaucoup de gens en estoient en grand soucy, et en 
y eut qui passarent la nuict ensemble, sans vouloir 
reposer, ni boire, ny manger, pour le dangier qu'ilz 
luy voioint préparé; mesme sa famé et ses sœurs ne 

• 

1 li aj. : « «ramis ». et C : » grandes ... 

faisoient que pleurer et se tourmenter en sa maison ; 
la ou luy, au contraire, reconfortoit tout le monde, et, 
après auoir souppé comme de coustume, s'en alla 
coucher et dormit ! de fort profond sommeil iusques 
au matin, que l'vn de ses compagnons au Tribunat le 
vint esueiller pour aller a l'escarmouche. La connois- 
sance que nous auons de la grandeur de courage de 
ces trois hommes, par le reste de lèur vie, nous peut 
faire iuger en toute seurté que cecy leur partoit d'vne 
ame si loing enleuée au dessus de telz accidens, qu'ilz 
n'en daignoient entrer en nulle émotion, non plus que 
d'accidens ordinaires '. 

En la bataille nauale qu'Augustus gaigna contre 
Sextus Pompeius, en Sicile, sur le point d'aller au 
combat, il se trouua pressé d'vn si profond sommeil 
qu'il fausit que ses amis l'esueillassent pour donner le 
signe de la bataille. Cela donna occasion a M. Anto- 
nius de luy reprocher despuis qu'il n'auoit pas eu le 
cœur seulement de regarder les yeux ouuers l'ordon- 
nance de son armée, et de n'auoir osé se présenter aus 
soldatz, iusques a ce qu'Agrippa luy vint annoncer la 
nouuelledc la victoire qu'il auoit eu sur ses ennemis. 
Mais, quant au ieune Marius, qui fit encore pis (car 
le iour de sa dernière iournée contre Sylla, après auoir 
ordonné son armée et donné le mot et signe de la 
bataille, il se coucha dessous vn arbre, a l'ombre, pour 
se reposer, et s'endormit si serré qu'apeine se peut il 
esueiller de la route et fuite de ses gens, n'ayant rien 
veu du combat), ilz disent que ce fut pour estre si 
extrêmement aggraué de trauail et de faute de dormir 

• 

1 BC : h dormir ». 

2 Vulg. modifie cette phrase, en la faisant rapporter à Caton 
seulement. 

que nature n'en pouuoit plus. Et, a ce propos, les 
médecins auiseront si le dormir est si nécessaire que 
nostre vie en dépende ; car nous trouuons bien qu'on 
fit mourir le Roy Perscus de Macédoine, prisonnier a 
Rome, luy empeschant le sommeil; mais Pline en 
allègue qui ont vescu long temps sans dormir vne 
seule goûte ,# . 



CHAPITRE QVARENTECINQVIEME». 

DE LA BATAILLE DE DREVX. 

Il y eut tout plein de rares accidcns en nostre 
bataille de Dreux; mais ceux qui ne fauorisent pas 
fort a la réputation de monsieur de Guyse mettent 
volontiers en auant que il ne se peut excuser d'auoir 
faict alte et temporisé auec les forces qu'il comman- 
doit, ce pendant qu'on enfonçoit monsieur le Conncs- 
table, chef de l'armée, auecques l'artillerie, et qu'il 
valloit mieux se hazarder, prenant l'ennemy par flanc, 
qu'attendant l'auantagc de le voir en queue, souffrir 
vne si lourde perte. Mais, outre ce que l'issue en tes- 
moigna, qui en débattra sans passion me confessera 
aiséement, a mon aduis, que le but et la visée, non 
seulement d'vn Capitaine, mais de chasque soldat, doit 
regarder seulement la victoire en gros, et que nulles 
occurences particulières, quelque interest qu'il y ait, 
ne le doiuent diuertir de ce point la. Philopœmen, 
en vne rencontre contre Machanidas, ayant enuoyé 

1 Vulg. supp. : u vne seule goûte ». 

s Ce chapitre est intitulé par erreur : chapitre qvarantetroi 
sieme, dans la première édition. 

deuant, pour attaquer l'escarmouche, bonne troupe 
d'archiers et gens de traict, et l'ennemy, après les 
auoir renuersez, s'amusant a les poursuiure a toute 
bride, et coulant, après sa victoire, le long de la ba- 
taille ou estoit Philopœmen, quoy que ses soldatz s'en 
emeussent, il ne fut d'aduis de bouger de sa place, ny 
de se présenter a l'ennemy pour secourir ses gens; 
ains, les ayant laissé chasser et mettre en pièces a 
sa velie, commença la charge sur les ennemis au ba- 
taillon de leur gens de' pied, lors qu'il les vit tout a 
fait abandonnés de leur gens de cheual ; et, bien que 
ce fussent Lacedemoniens, d'autant qu'il les prit a 
heure que, pour tenir tout gaigné, ilz commençoient 
a se desordonner, il en vint aisément a bout , et, cela 
faict, se mit a poursuiure Machanidas. Ce faict est 
germain a celuy de monsieur de Guyse*. 



CHAPITRE QVARANTESIXIEME '. 

DES NOMS. 

Quelque diuersité d'herbes qu'il y ait, tout s'enuelope 
sous le nom de salade. De mesme, sous la considération 
des noms, ie m'en voy faire icy vne galimafrée de di- 
uers articles. 

Chasque nation a quelques noms qui se prennent, ie 
ne sçay comment, en mauuaise part : et a nous Iean, 
Guillaume, Benoit. 

Item, il semble y auoir en la generalogie'des Princes 

' Ce chapitre est intitulé par erreur . chapitre ovarentkcin- 
qvieme, dans la première édition. 
- BC : « généalogie ». 

certains noms fatalemant affectez : comme des Ptolo- 
mées a ceux d'^Egypte, de Henris en Angleterre, 
Charles en France, Baudoins en Flandres, et en nostre 
ancienne Aquitaine des Guillaumes, d'où l'on dict que 
le nom de Guienne est venu par vn froid rencontre, 
s'il n'en y auoit d'aussi crus dans Platon mesme. 

Item, c'est vne chose legiere, mais toutefois digne 
de mémoire pour son estrangeté, et escripte par tes- 
moing oculaire, que Henri, Duc de Normandie, dis 
de Henri second, Roy d'Angleterre, faisant vn festin 
en France, l'assemblée de la noblesse y fut si grande 
que, pour passetemps, s'estant diuisée en bandes par 
la ressemblance des noms, en la première troupe qui 
fut des Guillaumes, il se trouua cent dix cheualiers 
assis a table portans ce nom, sans mettre en conpte 
les simples gentils-hommes et seruiteurs*. 

Item, il se dit qu'il faict bon auoir bon nom, c'est 
a dire crédit et réputation; mais encore, a la vérité, est 
il commode d'auoir vn nom beau et qui aisément se 
puisse comprendre et mettre en mémoire 1 : car les 
Rois et les grandz nous en connoissent plus aiséement 
et oublient plus mal volentiers; outre ce qu'a la vérité, 
de ceux mesmes qui nous seruent , nous commandons 
plus ordinairement et emploions ceux desquelz les 
noms se présentent le plus facilement en la bouche. 
I'ay veu le Roy Henry second ne pouuoir iamais nom- 
mer a droit vn gentil'homme de ce quartier de Guas- 
cogne; et, a vne fille de la Roine, il fut luy mesme 
d'aduis de donner le nom gênerai de la race, par ce 
que ccluy de la maison paternelle luy sembla trop 
diuers*. 



1 \'ulg. : <• se puisse prononcer et retenir ». 

Item, on dit que la fondation de nostre Dame la 
grand, a Poitiers, prit origine de ce que vn ieune 
homme débauché, logé en cet endroit, aiant recouuré 
vne garce, et luy ayant d'arriuée demandé son nom, 
qui estoit Marie, se sentit si viuement espris de reli- 
gion et de respect de ce nom sacrosainct de la Vierge, 
mère de nostre Sauueur, que non seulemant il la 
chassa soudain, mais en amanda tout le reste de sa vie, 
et qu'en considération de ce miracle, il fut basti, en la 
place ou estoit la maison de ce ieune homme, vne chap- 
pelle au nom de nostre Dame, et depuis l'église que 
nous y voions*. 

Item, dira pas la postérité que nostre reformation 
d'auiourd'huy ait esté délicate et exacte, de n'auoir 
pas seulement combatu les erreurs et les vices, et rem- 
pli le monde de deuotion, d'humilité, d'obéissance, de 
paix et de toute espèce de vertu, mais d'auoir passé 
iusque a combatre ces anciens noms de nos baptesmes, 
Charles, Loys, François, pour peupler le monde de 
Mathusalem, Ezechiel, Malachie, beaucoup mieux 
sentansde la foy? Vn gentil'homme, mien voisin, esti- 
mant les commoditez du vieux temps au pris du nostre, 
n'oblioit pas de mettre en conte la fierté et manificence 
des noms de la noblesse de ce temps, Don Grumegan 
Quedragan, Agesilan , et qu'a les ouir seulement son- 
ner, il se sentoit qu'ils auoient esté bien autres gens 
que Pierre, Guillot et Michel. 

Item, ic sçay bon gré a Iacques Amiot d'auoir laissé 
dans le cours d'vn' oraison Françoise les noms Latins 

I 

tous entiers, sans les bigarrer et changer, pour leur 
donner vne cadence Françoise. Cela sembloit vn peu 

1 BC : « Grumcdan ». 

rude au commancemcnt ; mais des-ia l'vsage, par le 
crédit de son Plutarque, nous en a osté toute l'estran- 
geté. I'ay souhaité souuent que ceux qui escriuent les 
histoires en Latin nous laissassent nos noms tous tels 
qu'ilz sont : car, en faisant de Vaudemont Vallemonta- 
nus, et les métamorphosant pour les garber a la Grec- 
que ou a la Romaine, nous ne sçauons ou nous en 
sommes, et en perdons la connoissance. 

Pour clorre nostre conte, c'est vn vilain vsage, et de 
tresmauuaise conséquence en nostre France, d'appeller 
chacun par le nom de sa terre et seigneurie, et la chose 
du monde qui faict plus mesler et mesconnoistre les 
races. Vn cabdet de bonne maison, ayant eu pour son 
appanage vne terre sous le nom de laquelle il a esté 
connu et honoré, ne peut honnestement l'abandonner ; 
dix ans après sa mort, la terre s'en va a vn estrangier, 
qui en fait de mesmes : deuinés ou nous sommes de la 
connoissance de ces hommes. Il ne faut pas aller quérir 
d'autres exemples que de nostre maison royalle, ou 
autant de partages, autant de surnoms; ce pendant 
l'originel de la tige nous est eschappéV 

Mais céte considération me tire par force a vn autre 
champ. Sondons vn peu de prés, et, pour Dieu, regar- 
dons a quel fondement nous attachons céte gloire et 
réputation pour laquelle se bouleuerse le monde. Ou 
asseons nous céte renommée que nous allons questant 
auec si gran,d peine? C'est en somme Pierre ou Guil- 
laume qui la porte, prend en garde, et a qui elle tou- 
che*. Et ce Pierre ou Guillaume, qu'est ce qu'vne voix 
par 1 tous potages, ou trois ou quatre traictz de plume, 
premièrement si aisez a varier que ie demanderois 



• BC : <• pour ». 

volontiers a qui touche l'honneur de tant de victoires, 
a Guesquin, a Glesquin ou a Gueaquin '? Il y auroit 
bien plus d'apparence icy qu'en Lucien que 2 mit T en 
procez : car, 

non leuia aut ludicra petuntur 

Prcemia -, 

il y va de bon : il est question laquelle de ces lettres 
doit estre paiée de tant de sièges, batailles, blessures, 
prisons et seruices faictz a la couronne de France par 
ce sien fameux Connestable. 

Nicolas De ni sot n'a eu soing que des lettres de son 
nom, et en a changé toute lacontexture, pour en bastir 
le Conte d'Alsinois, qu'il a estrené de la gloire de sa 
poésie et peinture. Et l'historien Suétone n'a aymé 
que le sens du sien, et, en ayant priué Lenis, qui estoit 
le surnom de son père, a laissé Tranquillus successeur 
de la réputation de ses escriptz. Qui croiroit que le 
Capitaine Baiard n'eut honneur que celuy qu'il a em- 
prunté des faictz de Pierre Terrail? et qu'Anthoine 
Escalin se laisse voler a sa veuè* tant de nauigations et 
charges par mer et par terre au Capitaine Poulin et au 
Baron de La Garde? 

Secondement, se sont traietz de plume communs a 
mill' hommes. Combien y a il en toutes les races de 
personnes de mesme nom et surnom?* Et puis, qui 
empesche mon palefrenier de s'appeller Pompée le 
grand? Mais, après tout, quels moiens, quclz ressors y 
a il qui attachent a mon palefrenier trespassé, ou a cet 
autre homme qui eut la teste tranchée en ./Egypte, et 
qui ioingnent a eux céte voix glorifiée et ces traicts de 

1 HC : « ou tiueaviuin >-. 

plume ainsi honnorez, pour qu'ilz s'en aduantagent '. 
Toutefois, 

ad hcec se 

Hpmanus Graiusque et Barbarus induperator 
Erexit , causas discriminas atque laboris 
Inde habuit : tanto maior famœ sitis est quam 
Virtutis. 

CHAPITRE QVARKNTESEPTIEME *. 
DE l'iNCERTITVDE DE NOSTRE IVGEMENT. 

C'est bien ce que dict ce vers : 

Èniaiv Si noX\iç vouôç ïitQu y.ai «v6a , 

il y a prou loy de parler par tout, et pour, et contre. 
Pour exemple : 

Vinse Hannibal, e non seppe vsar poi 
Ben la vittoriosa sua ventura. 

Qui voudra estre de ce party, et faire valoir auecques 
nos gens la faute de n'auoir dernièrement poursuiui 
nostre pointe a Montcontour, ou qui voudra accuser 
le Roy d'Espaigne de n'auoir sceu se seruir de l'ad- 
uantage qu'il eut contre nous a sainct Quintin, il 
pourra dire céte faute partir d'vne ame enyurée de 
sa bonne fortune, et d'vn courage, lequel, plein et 
gorgé de ce commencement de bon heur, perd le goust 

1 BC aj . 

« Id cinerem et mânes credis curare sepultos?* ». 

5 Ce chapitre est intitulé par erreur : chapitre qvarante- 
sixieme, dans la première édition. 

de l'accroistre, des-ia par trop empçsché a digérer ce 
qu'il en a : il en a sa brassée toute comble, il n'en 
peut saisir d'auantage, indigne que la fortune luy aye 
mis vn tel bien entre mains : car quel profit en sent 
il, si ce neantmoins il donne a son ennemy moien de 
se remettre sus? Quell' espérance peut on auoir qu'il 
ose vn' autrefois attaquer ceux cy ralliez et remis, 
et de nouueau armés de despit et de vengeance, 
qui ne les a osé ou sceu poursuiure tous rompus et 
effrayez, 

Dum fortuna calet, dum conficit omnia terror? 

Mais en fin, que peut il attendre de mieux que ce qu'il 
vient de perdre? Ce n'est pas comme a l'escrime, ou 
le nombre de touches donne gain; tant que l'ennemy 
est en pieds, c'est a recommencer de plus belle : ce 
n'est pas victoire, si elle ne met fin a la guerre. En 
céte escarmouche ou Cœsar eut du pire près la ville 
d'Oricum, il reprochoit aus soldatz de Pompeius qu'il 
eut esté perdu si leur Capitaine eut sceu vaincre, et 
luy chaussa bien autrement les espérons, quand ce fut 
a son tour. 

Mais pourquoy ne dira l'on aussi au contraire : que 
c'est l'effect d'vn esprit précipitant et insatiable de ne 
sçauoir mettre fin a sa conuoitise; que c'est abuser 
des faueurs de Dieu que de leur vouloir faire perdre la 
mesure qu'il leur a prescripte; et que, de se reietter 
au dangier après la victoire, c'est la remettre encore 
vn coup a la mercy de la fortune; que l'vnc des plus 
grandes sagesses, en l'art militaire, c'est de ne pousser 
pas son ennemy au desespoir? Sylla et Marius, en la 
guerre sociale, ayant défaict les Marses, en voyant en- 
core vne trouppe de reste, qui par desespoir se reuenoit 

ietter a eux comme bestes furieuses, ne feurent pas 
d'aduis de les attandre. Si l'ardeur de monsieur de 
Foix ne l'eut emporté a poursuiure trop asprement 
les restes de la victoire de Rauenne, il ne l'eut pas 
souillée de sa mort. Toutefois encore seruit la récente 
mémoire de son exemple a conseruer monsieur d'An- 
guien de pareil inconuenient, a Serisoles. Il faict dan- 
gereux assaillir vn homme a qui vous auez osté tout 
autre moien d'eschapper que par les armes : car c'est 
vne violente maistressc d'escole que la nécessité*. Clo- 
domire, Roy d'Aquitaine, après sa victoire poursuiuant 
Gondemar, Roy de Bourgogne, vaincu et fuiant, le 
força de tourner teste, mais son opiniâtreté luy osta 
le fruict de sa victoire : car il y mourut. 

Pareillement, qui auroit a choisir ou de tenir ses 
soldatz richement et somptueusement armés, ou armés 
seulement pour la nécessité, il se presenteroit en faucur 
du premier party , duquel estoit Sertorius, Philopoemen, 
Brutus, Caesar et autres, que c'est tousiours vn éguillon 
d'honneur et de gloire au soldat de se voir paré, et vn' 
occasion de se rendre plus obstiné au combat, ayant a 
sauuer ses armes, comme ses biens et héritages*. Mais 
il s'offriroit aussi, de l'autre part, qu'on doit plustost 
oster au soldat le soing de se conseruer que de le luy 
accroistre, et 1 qu'il craindra par ce moien doublement 
a se hazarder : ioint que c'est augmenter a l'ennemy 
l'enuie de la victoire, par ses 1 riches despouilles. Et a 
l'on remarqué que d'autre fois cela encouragea mer- 
ueilleusement les Romains a rencontre des Samnites \ 
Licurgus deffendoit aus siens, non seulement la sump- 
tuosité en leur équipage, mais encore de despouiller 

! BC supp. : « et ». 
» BC : « ces ». 

leurs ennemis vaincus, voulant, disoit il, que la pau- 
ureté et frugalité reluisit auec le reste de sa bataille. 

Aus sièges et ailleurs ou l'occasion nous approche 
de l'ennemy, nous donnons volontiers licence aus sol- 
datz de le brauer, desdeigner et iniurier de toutes 
façons de reproches, et non sans apparence de raison : 
car ce n'est pas faire peu que de leur oster toute espé- 
rance de grâce et de composition, en leur représentant 
qu'il n'y a plus ordre de l'attendre de celuy qu'ilz ont 
si fort outragé, et qu'il ne reste remède que de la vic- 
toire. Si est ce qu'il en mesprit a Vitellius : car, ayant 
affaire a Othon, plus foible en valeur de soldatz, desa- 
coustumez de longue main du faict de la guerre, et 
amollis par les délices de la ville, il les agassa tant en 
fin par ses parolles piquantes, leur reprochant leur 
pusillanimité, et le regret des dames et festes qu'ilz 
venoient de laisser a Rome , qu'il leur remit par ce 
moien le cœur au ventre, ce que nuls enhortemens 
n'auoient sceu faire , et les attira luy mesmc sur ses 
bras, ou l'on ne les pouuoit pousser. Et, de vray, quand 
ce sont iniures qui touchent au vif, elles peuuent faire 
ayséement que celuy qui alioit lâchement a la besogne 
pour la querelle de son Roy, y aille d'vne autre affec- 
tion pour la sienne propre. 

A considérer de combien d'importance est la con- 
seruation d'vn chef en vn armée, et que la visée de 
l'cnnemy regarde principalement céte teste, a laquelle 
tiennent toutes les autres et en dépendent, il semble 
qu'on ne puisse mettre en doubte ce conseil, que nous 
voions auoir esté pris par plusieurs grands chefs, de se 
trauestir et desguiser sur le point de la meslée. Toute- 
fois l'inconuenient qu'on encourt par ce moyen n'est 
pas moindre que celuy qu'on pense fuir : car, le Ca- 

pitaine venant a estre mcsconnu des siens, le courage 
qu'ils prennent de son exemple et de sa présence vient 
aussi quant et quant a leur faillir, et, perdant la veûe 
de ses merques et enseignes accoustumées, ils le iugent 
ou mort, ou s'estre desrobé, désespérant de l'affaire. Et 
quant a l'expérience, nous luy voions fauoriser tantost 
l'vn, tantost l'autre party. L'accident de Pyrrhus, en 
la bataille qu'il eut contre le Consul Leuinusen Italie, 
nous sert a l'vn et a l'autre visage : car, pour s'estre 
voulu cacher sous les armes de Demogacles *, et luy 
auoir donné les siennes, il sauua bien sans doute sa 
vie, mais aussi il en cuida encourir l'autre inconue- 
nient de perdre la bataille*. 

A la bataille de Pharsale, entre autres reproches 
qu'on donne a Pompeius, c'est d'auoir arresté son ar- 
mée pied coy, attendant l'ennemy : pour autant que 
cela(iedes-roberay icy les motz mesmes de nostre Plu- 
tarque, qui valent mieux que les miens) affaiblit la 
violence que le courir donne aus premiers coups, et 
quant et quant oste l'eslancement des combatans les 
vns contre les autres, qui a accoustumé de les remplir 
d'impétuosité et de fureur plus que nulle autre chose, 
quand ils viennent a s'entrechoquer de roideur, leur 
augmentant le courage par le cry et la course, et rend 
la chaleur des soldats, en manière de dire, refroidie et 
figée. Voila ce qu'il dict pour ce rolle. Mais, si Cœsar 
eut perdu, qui n'eut peu aussi bien dire qu'au con- 
traire la plus forte et roide assiete, c'est celle en laquelle 
on se tient planté sans bouger, et que qui est en sa 
démarche arresté, reserrant et espargnant pour le be- 
soing sa force en sov mesmes, a grand auantage contre 

1 Vuïg. : « Megaclcs ». 

celuy qui est esbranlé, et qui a des-ia emploié a 1 la 
course la moitié de son haleine? Outre ce que, l'armée 
estant vn corps de tant de diuerses pièces, il est impos- 
sible qu'elle s'esmeuue en céte furie d'vn mouuement 
si iuste qu'elle n'en altère ou rompe son ordonnance ; 
et que le plus dispost ne soit aus prises auant que son 
compagnon le secoure*. D'autres ont réglé ce doubte 
en leur armée de céte manière : si les ennemis vous 
courent sus, attendes les de pied quoy ; s'ils vous atten- 
dent de pied coi, courés leur sus. 

Au passage que l'Empereur Charles cinquiesme fit 
en Prouence, le Roy François fut au propre d'cslire 
ou de luy aller au deuant en Italie, ou de l'attendre 
en ses terres. Et, bien qu'il considerast : combien c'est 
d'aduantage de conseruer sa maison pure et nette de 
troubles de la guerre, afin qu'entière en ses forces, elle 
puisse continuellement fournir deniers et secours au 
besoing; que la nécessité des guerres porte a tous les 
coups de faire le degast, ce qui ne se peut faire bonne- 
ment en nos biens propres; et si le paisant ne porte 
pas si doucement ce rauage de ceus de son party que 
de l'ennemy, en manière qu'il s'en peut aysément 
allumer des séditions et des troubles parmi nous ; que 
la licence de desrober et de piller, qui ne peut estre 
permise en son pais, est vn grand support aus ennuis 
de la guerre, et qui n'a d'autre esperence de gaing que 
sa solde, il est mal aisé qu'il soit tenu en office, estant 
a deux pas de sa femme et de sa retraicte; que celuy 
qui met la nappe tombe tousioursdes despens; qu'il y 
a plus d'allégresse a assaillir qu'a deftendre; et que la 
secousse de la perte d'vne bataille dans nos entrailles 

1 C : u en ». 

est si violente qu'il est malaisé qu'elle ne crolle tout 
le corps, attandu que il n'est passion contagieuse 
comme celle de la peur, ny qui se preigne si ayséement 
a crédit, et qui s'espande plus brusquement; et que 
les villes qui auront ouy l'esclat de céte tempeste a 
leurs portes, qui auront recueilli leurs Capitaines et 
soldatz tremblans encore et hors d'haleine, il est dan- 
gereux, sur la chaude, qu'ils 1 ne se iettent a quelque 
mauuais party : si est ce qu'il choisit de r'appeller les 
forces qu'il auoit de la les mons, et de voir venir Ten- 
nemy. Car il peut imaginer au contraire : qu'estant 
ches luy et entre ses amis, il ne pouuoit faillir d'auoir 
plante 1 de toutes commoditez; les riuieres, les passages 
a sa deuotion luy conduiroient sans cesse et viures et 
deniers, en toute seurté et sans besoing d'escorte; qu'il 
auroit ses subietz d'autant plus affectionnez qu'ils au- 
raient le dangier plus près; qu'avant tant de villes et 
de barrières pour sa seurté, ce seroit a lui de donner 
loy au combat selon son oportunité et aduantage ; et, 
s'il luy plaisoit de temporizer, qu'a labri et a son aise 
il pourroit voir morfondre son ennemy et se défaire 
soy mesmes, par les difficultcz qui le combatroient. 
engagé en vnc terre estrangicré, ou il n'auroit, deuant 
ny derrière luy, ny a costé, rien qui ne luy fit guerre, 
nul moien de refréchir ou eslargir son armée, si les 
maladies s'y mettoient, ny de loger a couuert ses bles- 
sés, nuls deniers, nulz viures, qu'a pointe de lance, 
nul loisir de se reposer et prendre haleine, nulle science 
des 3 lieux et du pais qui le secut deffendre d'embûches 

* Vulg. : « qu'elles », bien que les éditions de i ^SS et de i ^ ^ 5 
portent « qu'ils ». 
- C ; <« planté ». 
1 liC : u de ». 

et surprises, et, s'il venoit a la perte d'vne bataille, nul 
moien d'en sauuer les reliques. Et n'auoit pas faute 
d'exemples pour l'vn et pour l'autre parti. 

Scipion trouua bien meilleur d'aller assaillir les 
terres de son ennemy en Afrique que de deffendre les 
siennes et le combatre en Italie, ou il estoit : d'où bien 
lui en prit; mais, au contraire, Hannibal, en céte mesme 
guerre, se ruina de auoir abandonné la conqueste d'vn 
païs estranger pour aller deffendre le sien. Les Athé- 
niens, avant laissé l'ennemy en leurs terres pour passer 
en la Sicile, eurent la fortune contraire; mais Agatho- 
cles, Roy de Siracuse, l'eut fauorable, ayant passé <m 
Afrique et laissé la guerre ches soy. 

Ainsi nous auons bien accoustumé de dire auec 
raison que les aduenemens 1 et issuesdependent mesme 
en la guerre, pour la pluspart, de la fortune; laquelle 
ne se veut pas renger et assuietir a nostre discours et 
prudence, comme disent ces vers : 

Et maie consultis pretium est ; prudentia fallax. 
Nec fortuna probat causas sequiturque merentes, 
Sed vaga per cunctos nullo discrimine fertur -, 
Scilîcet est aliud quod nos cogatque regatque 
Maius, et in proprias ducat mortalia leges. 

Mais, a le bien prendre, il semble que nos conseils et 
délibérations en dépendent bien autant, et que la for- 
tune n'est pas plus incertaine et téméraire que nos 
discours 

' BC : « cuenements >>. 

» Vulg. modifie cette fin de phrase. 

CHAPITRE QVARANTEHVITIEME. 

DES DESTRIERS. 

Me voicy deuenu grammairien, moy qui n'apprins 
iamais nulle langue que par routine, et qui ne sçay 
encore que c'est d'adiectif, coniunctif et-d'ablactif. Il 
me semble auoir ouy dire que les Romains auoient des 
cheuaus qu'ils appelaient /una/es ou dextrarios, qui 
se menoient a dextre ou a relais, pour les prendre tous 
frez au besoin : et de la vient que nous appelions 
destriers les cheuaus de seruice ; et nos romans disent 
ordinairement adestrer, pour accompaigner. Ils appel- 
loient aussi desultorios equos des cheuaus qui estoient 
dressés de façon que, courans de toute leur roideur, 
acouplés coté a coté l'vn de l'autre, sans bride, sans 
selle, les gentils-hommes Romains, voire tous armés, 
au milieu de la course, se iettoient et reiettoient de 
l'vn a l'autre*. On dict de Cœsar et aussi du grand 
Pompeius que, parmy leurs autres excellentes qualitez, 
ils estoient fort bien a cheual; et de Cœsar, qu'en sa 
ieunesse, monté a dos sur vn cheual et sans bride, il 
luy faisoit prendre carrière, les mains tournées derrière 
le dos. Comme nature a voulu faire de ce personnage 
la et d'Alexandre deux miracles en l'art militaire, 
vous diriés qu'elle s'est aussi efforcée a les armer ex- 
traordinairement. Car chacun sçaitdu cheual d'Alexan- 
dre, Bucefal, qui 1 auoit la teste retirant a celle d'vn 
toreau, qui * ne se souffroit monter a personne qu'a 

• BC : « qu'il ». 

son maistre, ne peut estre dressé que par luy mesme, 
fut honoré après sa mort, et vne ville bastie en son 
nom. Caesar en auoit aussi vn autre qui auoitles piedz 
de deuant comme vn homme, ayant l'ongle coupée en 
forme de doigts, qui ne peut estre monté ny dressé que 
par Caesar, lequel dédia son image, après sa mort, a la 
Déesse Venus. 

le ne démonte pas volontiers quand ie suis a cheual : 
car c'est l'assiete en laquelle ie me trouue le mieux, et 
sain, et malade*. Aussi dit Pline qu'elle est tres-salu- 
taire a l'estomac et aus iointures. Poursuiuons donc, 
puis que nous y sommes. 

On lict, en Xenophon, la loy de Cyrus 1 deffendant 
de voyager a pied a homme qui eut cheual. Trogus et 
Iustinus disent que les Parthes auoient accoustuméde 
faire a cheual non seulement la guerre, mais aussi 
tous leurs affaires publiques et priués, marchander, 
parlementer, s'entretenir et se promener, et que la 
plus notable différence des libres et des serfs parmi 
eux, c'est que les vns vont a cheual et les autres a pié*. 

Il y a plusieurs exemples en l'histoire Romaine (et 
Suétone le remarque - plus particulièrement de Caesar), 
des Capitaines qui commandoient a leurs gens de cheual 
de mettre pied a terre, quand ilz se trouuoient pressez 
de l'occasion, pour oster aus soldatz toute espérance 
de fuite*. Mais nos ancestres, et notamment du temps 
de la guerre des Anglois, en tous les combatz solemnelz 
et iournées assignées, ilz se mettoient* tous a pié, pour 
ne se fier a nulle autre chose qu'a leur force propre 
et vigueur de leur courage et de leurs membres, de 
chose si chère que l'honneur et la vie. Vous engagés* 

1 Vulg. supp. : « de Cyrus ». 

vostre valeur et vostre fortune a celle de vostre cheual ; 
ses playes et sa mort tirent la vostre en conséquence ; 
son eflray ou sa fureur vous rendent ou téméraire ou 
lâche. S'il a faute de bouche ou d'esperon, c'est a vostre 
honneur a en respondre. A céte cause, ie ne trouue 
pas estrange que ces combatz la fussent plus fermes et 
plus furieux que ceux qui se font a cheual*; et chose 
que nous appelions a la société d'vn si grand hazard 
doit estre en nostre puissance le plus qu'il se peut. 
Comme ie conseilleroy de choisir les armes les plus 
courtes, et celles dequoy nous nous pouuons le mieux 
respondre. Il est bien plus seur de s'asseurer d'vne 
espée que nous tenons au poing que du boulet qui 
eschappe de nostre pistolc, en laquelle il y a plusieurs 
pièces, la poudre, la pierre, le rouet, desquelles la 
moindre qui viendra a faillir vous fera faillir vostre 
fortune*. Mais, quant a cet' arme la, i'en parleray plus 
largement ou ie feray comparaison des armes anciennes 
aus nostres, et, sauf l'estonnement des oreilles, a quoy 
mcshuy chacun est appriuoisé , ie croy que c'est vn' 
arme de fort peu d'effect, et espère que nous en quitte- 
rons bien tost 1 l'vsage*. 

Encore ne faut il pas oblier la plaisante assiete qu'a- 
uoit a cheual * vn maistre Pierre Pol, docteur en théo- 
logie, que Monstrelet recite auoir accoustumé se pro- 
mener par la ville de Paris et ailleurs *, assis de costé 
comme les famés. Il dit aussi ailleurs que les Gascons 
auoient des cheuaus terribles, accoustumez de virer en 
courant, dequoy les François, Piccars, Flamens et 
Brabançons faisoient grand miracle, pour n'auoir ac- 

1 Vulg. : « quitterons vn jour >>. 
' Vulg. : u qu'auoit sur sa mule ». 
«' Vulg. supp. : « et ailleurs 

coustumé de le voir : ce sont ses mots. le ne sçay quel 
maniment ce pouuoit estre, si ce n'est celuy de noz 
passades l . Csesar, parlant de ceus de Suéde : Aus 
rencontres qui se font a cheual, dict il, ils se iettent 
souuent a terre pour combattre a pié, ayant acous- 
tumé leurs cheuaus de ne bouger ce pendant de la 
place, ausquels ils recourent promptement, s'il en est 
besoing; et, selon leur coustume, il n'est rien si vilain 
et si lâche que d'vser de selles *, et mesprisent ceux 
qui en vsent; de manière que, fort peu en nombre, ilz 
ne craignent pas d'en assaillir plusieurs*. 

Le Roy Alphonce, celuy qui dressa en Espaigne 
l'ordre des Cheualliers de la Bande ou de i'Escharpe, 
leur donna, entre autres règles, de ne monter ny mule, 
ny mulet, sur peine d'vn marc d'argent d'amende, 
comme ie viens d'apprendre dans les lettres de Gueuara, 
desquelles ceux qui les ont appellées dorées faisoint 
jugement bien autre que celuy que t'en fay \ 



CHAPITRE QVARENTENEVFIESME. 

1>ES COVSTVMES ANCIENNES. 

l'excuserois volontiers en nostre peuple de n'auoir 
autre patron et règle de perfection que ses propres 
meurs et vsances, car c'est vn commun vice, non du 
vulgaire seulement, mais quasi de tous hommes, d'a- 
uoir leur visée et leur arrest sur le train auquel ils 
sont nais. le suis content, quand il vera Fabritius ou 

' Vulg. supp. : « le ne sçay... passades »>. 
* B aj. : « et bardelles », et C : -» et bardes ». 

Scipion qu'il leur trouue la contenance et le port 
barbare, puis qu'ils ne sont ny vestus, ny façonnez a 
nostre mode. Mais ie me plains de sa particulière in- 
discrétion, de se laisser si fort piper et aueugler a l'hau- 
torité de l'vsage présent qu'il soit capable de changer 
d'opinion et d'aduis tous les mois, s'il plait a la cous- 
tume, et qu'il iuge si diuersement de soy mesmes. 
Quand il portoit le buse de son pourpoin entre les 
mamelles, il maintenoit par viues raisons qu'il estoit 
tres-bien. Quelques années après, le voila aualé ius- 
ques entre les cuisses : il se moque de son autre vsage, 
le trouue inepte et insupportable. La façon de se vestir 
présente luy faict incontinent condemner et mespriser 
l'ancienne, d'vne resolution si grande et d'vn consen- 
tement si vniuersel que vous diriez que c'est vne vraie 
manie qui luy roule ainsi son entendement. Par ce 
que nostre changement est si subit et si prompt en cela 
que l'inuention de tous les tailleurs du monde ne sçau- 
roit fournir assés de nouuelletez, il est force que bien 
souuent les formes mesprisées reuiennent en crédit, et 
celles la mesmes tumbent en mespris tantost après, et 
qu'vn mesme iugement preigne, en l'espace de quinze 
ou vingt ans, deus ou trois, non diuerses seulement, 
mais contraires opinions, d'vne inconstance et légèreté 
incroiable*. 

le veus icy entasser aucunes coustumes anciennes 
que i'ay en mémoire, les vnes de mesme les nostres, 
les autres différentes, afin qu'ayant en l'imagination 
céte continuelle variation des choses humaines, nous 
en ayons le iugement plus esclaircy et plus ferme. 

Ce que nous disons de combatre l'espée et la cape, 



' Vulg. : « ou Laelius ». 

il s'vsoit encores entre les Romains, ce dict Cœsar : 
Sinistris sagos inuoluunt, gladiosque distringunt ; 
et remerque des lors en nostre nation ce vice, qui est 
encore, d'arrester les passans que nous rencontrons en 
chemin, et de les forcer de nous dire quv ils sont, et 
de prendre a iniure et occasion de querelle s'ilz refu- 
sent de nous respondre. 

Aus bains, que les anciens prenoient tous les iours 
auant le repas, et les prenoient aussi ordinairement 
que nous faisons de l'eau a lauer les mains, ilz ne se 
lauoint du commencement que les bras et les iambes ; 
mais depuis, et d'vne coustume qui a duré plusieurs 
siècles, et en la plus part des nations du monde, ilz se 
lauoint tous nudz, d'eau mixtionnée et parfumée : de 
manière qu'ilz prenoint pour tesmoignage de grande 
simplicité de se lauer d'eau simple. Les plus affetés et 
delicatz se parfumoint bien trois ou quatre fois par 
iour tout le corps. Hz se faisoient souuant pinceter 
le poil par tout, comme les femmes Françoises ont pris 
en vsage depuis quelque temps de faire leur front : 

Qttod pcctus, qitod crura tibi, quod brachia vellis, 

quoy qu'ilz eussent des oignemens qui seruoint a cela 
de faire tumber le poil, qu'ilz appelloint psilotrum 1 : 

Psilotro nitet, aut arida latet abdita creta. 

Hz aimoint a se coucher mollement, et allèguent pour 
preuue de patience de coucher sur des materas. Ilz 
mangoint couchez sur des litz, a peu prez en mesme 
assiete que les Turs • de nostre temps : 

Inde thoro pater Mneas sic orsus ab alto. 

1 C supp.: « psilotrum V'ulg. supp. :« de faire. ..psilotrum». 
* BC : « Turcs ». 

Et dit on du ieune Caton que, despuis la bataille de 
Pharsale, estant entré en deuil du mauuais estât des 
affaires publiques, il mangea tousiours assis, prenant 
vn train de vie plus austère. Hz baisoint les mains au 
grands, pour les honorer et caresser; et, entre les amis, 
ilz s'entre-baisoint en se saluant l * : 

Gratatusque darem cum dulcibus oscula verbis. 

* Ilz mangeoint, comme nous, le fruicta l'issue de table. 
Hz se torchoint le cul (il faut laisser aus femmes céte 
vaine superstition de parolles) auec vne esponge : voila 
pourquoy spongia est vn mot obscœne en Latin ; et 
estoit céte esponge atachée au boutd'vn baston, comme 
tesmoigne l'histoire de celuy qu'on menoit pour estre 
présenté aus bestes deuant le peuple, qui demanda 
congé d'aller a ses affaires, et la, n'aiant autre moien 
de se tuer, il se fourra ce baston et esponge dans le 
gosier et s'en estoufa. Ilz s'essuyoint le catze de laine 
perfumée, quand ilz en auoint faict : 

At tibi nil faciam ; sed Iota mentula lana. 

Il y auoit aus carrefours, a Rome, des vaisseaus et 
demy cuues pour y aprester a pisser aus passans : 

Pusi scepe lacum propter, se, ac dolia curta, 
Somno deuincti, credunt extollere vestem. 

Hz faisoint collation entre les * repas; et y auoit, en 
esté, des vendeurs de nege pour refrechir le vin, et en 
y auoit qui se seruoint mesme de céte nege en hyuer, 
ne trouuans pas le vin encore lors assez froid. Les 
grands auoint leurs eschançons et tranchans, et leurs 

1 BC aj. : « comme font les V énitiens ». 
* C : « le »». 

folz pour leur donner du plaisir. On leur seruoit, en 
hyuer, la viande sur des fouyersqui se portoint sur la 
table; et auoint des cuisines portatiues*, dans lesquel- 
les tout leur seruice se trainoit après eux : 

Has vobis epulas habete lautas *, 
Nos offendimur ambulante cœna. 

Et, en esté, ilz faisoint souuent, en leurs sales basses, 
couler de l'eau fresche et claire dans des canaus, au 
dessous 1 d'eus, ou il y auoit force poisson en vie, que 
les assistans choisissoint et prenoint en la main pour 
le faire aprester, chacun a son goust. Car le poisson a 
tousiours eu ce priuilege, comme il a encores, que les 
grands se rrfeslent de le sçauoir aprester : car aussi en 
est le goust beaucoup plus exquis que de la chair, au 
moins pour moi. Mais, en toute sorte de magnificence, 
de desbauchc et d'inuentions voluptueuses, de mollesse 
et de sumptuosité, nous y * faisons, a la vérité, ce que 
nous pouuons pour les égaler : car nostre volonté est 
bien aussi gastée que la leur, mais la suffisance ne les 
peut égaler *. Nos forces ne sont non plus capables de 
les ioindre en ces parties la vitieuses qu'aux vertueu- 
ses : car les vnes et les autres partent d'vne vigueur 
d'esprit qui estoit, sans comparaison, plus grande en 
eus qu'en nous; et les ames, a mesure qu'elles sont 
moins fortes, elles ont d'autant moins de moyen de 
faire ny fort bien, ny fort mal. 

Le haut bout d'entre eus, c'estoit le milieu. Le de- 
uant et derrière n'auoint en escriuant et parlant aucune 

1 BC : u lauti ». 

* C : « au dessus ». 
3 BC supp. : u y ». 

* BC : « mais nostre suffisance n'y peut arriuer ». 

signification de grandeur, comme il se voit euidem- 
ment par leurs escris : ilz diront Oppius et Cacsar, 
aussi volontiers que Caesar et Oppius; et diront moy 
et tov indifféremment, comme toy et moy. Voyla pour- 
quoy i'ay autrefois remerqué, en la vie de Flaminius 
de Plutarque François, vn endroit ou il semble que 
l'autheur, perlant 1 de la ialousie de gloire qui estoit 
entre les jEtoliens et les Romains pour le gain d'vne 
bataille qu'ilz auoint obtenu en commun, face quel- 
que pois de ce qu'aus chansons Grecques on nommoit 
les iEtholiens auant les Romains, s'il n'y a de l'amphi- 
bologie aux motz François. 

Les dames, estans aus estuues, y receuoint quant et 
quant des hommes, et se seruoint, la mesme, de leurs 
valets a les frotter et oindre : 

In quitta succinct us nigra tibi seruus aluta 
Stat, quoties calidis nuda foueris aquis. 

Elles se saupoudroint de quelque poudre pour repri- 
mer les sueurs. 

Les anciens Gaulois, dict Sidonius Apollinaris, por- 
toint le poil long par le deuant, et le derrière de la 
teste tondu , qui est ccte façon qui vient être renou- 
uellée par l'vsage efféminé et lâche de ce siècle. 

Les Romains payoint ce qui estoit deu aux bateliers 
pour leur voiture des l'entrée du bateau , ce que nous 
faisons après estre rendus a port : 

Dum as exigitur, dum mula ligatur, 
Tota abit hora. 

Les femmes couchoint au lict du costc de la ruelle. 



1 JiC : <« parlant ». 

Voila pourquoy on appelloit Caesar spondam Régis 
Nicomedis*. Mais il y a des liures entiers faicts sur 
cet argument. 

CHAPITRE CINQVANTIESME. 

DE DEMOCRITVS ET HERACLITVS. 

Le iugement est vn vtil a tous subiets et se mesle 
par tout. A céte cause, aus essais que i'en 1 fay icy, 
i'y employé toute sorte d'occasion. Si c'est vn subiet 
que ie n'entende point, a cela mesme ie l'essaie, son- 
dant le gué de bien loing, et puis, le trouuant trop 
profond pour ma taille, ie me tien a la riue, et ceste 
reconnoissance de ne pouuoir passer outre , c'est vn 
traict de son eft'ect , voire de ceux dequoy il se vante 
le plus. Tantost, a vn subiect vain et de néant, i'essaye 
voir s'il trouuera dequoy luy donner corps, et dequoy 
l'appuier et estançonner. Tantost ie le promené a vn 
subiect noble et fort tracassé, auquel il n'a rien a 
trouuer de soy mesme, le chemin en estant si frayé et 
si batu qu'il ne peut marcher que sur la piste d'autruy. 
La il fait son icu a trier la route qui luy semble la 
meilleure, et, de mille sentiers, il dit que cetuy cy ou 
celuy la a esté le mieux choisi. Au demeurant, ie laisse 
la fortune me fournir elle mesme les suiectz, d'autant 
qu'ilz me sont également bons; et si n'cntreprans pas 
de les traiter entiers et a fons de cuue. De mille visages 
qu'ils ont chacun, i'en prans celuy qu'il me plait. le 
les saisis volontiers par quelque lustre extraordinaire 

« BC : « ic ». 

et fantasque. l'en tricroy bien de plus riches et plains, 
si i'auoy quelque autre fin proposée que celle que i'ay *. 

Toute action est propre a nous faire connoistre : 
céte mesme ame de Caesar, qui se faict voir a ordonner 
et dresser la bataille de Pharsale, elle se fait aussi voir 
a dresser des parties oysiues et amoureuses. On iuge 
vn cheual non seulement a le voir manier sur vne 
carrière, mais encore a luy voir aller le pas, voire et a 
le voir en repos a l'estable*. 

Democritus et Heraclytus ont esté deux philosophes, 
desquelz le premier, trouuant vaine et ridicule l'hu- 
maine condition, ne sortoit guiere en public qu'auec 
vn visage moqueur et riant. Heraclitus, aiant pitié et 
compassion de céte mesme condition nostre, en portoit 
le visage continuellement atristé et les yeux chargés 
de larmes*. l'aime mieux la première humeur : non 
par ce qu'il est plus plaisant de rire que de pleurer, 
mais par ce qu'elle est plus desdaigneuse et qu'elle 
nous acuse plus que l'autre; et il me semble que nous 
ne pouuons iamais être asscs mesprisés selon nostre 
mérite*. La plainte et la commisération, elles sont 
meslées a quelque estimation de la chose qu'on plaint; 
les choses dequoy on se moque, on les estime vaines 
et sans pris. le ne pense point qu'il y ait tant de 
malheur en nous comme il y a de vanité, ny tant de 
malice comme de sotise; nous ne sommes pas tant 
pleins de mal comme d'inanité; nous ne sommes pas 
tant misérables comme nous sommes viles. Ainsi Dio- 
genes, qui baguenaudoit a part soy, roulant son ton- 
neau et hochant du nez le grand Alexandre, nous 

1 Vulg. développe la fin de ce paragraphe, à partir de « Au de- 
meurant, ie laisse », et modifie la première ligne du paragraphe 
suivant. 

estimant trestous des mouches ou des vesies pleines de 
vent, il estoit bien iuge 1 plus aigre et plus piquant, et 
par conséquent plus iuste, a mon humeur, que Timon, 
celuy qui fut surnommé le Haisseur des hommes : car, 
ce qu'on hait, on le prend a cœur. Cetui ci nous sou h ai- 
toit du mal, estoit passionné du désir de nostre ruine, 
fuioit nostre conuersation comme dangereuse, de mes- 
chans et de nature deprauée. L'autre nous estimoit si peu 
que nous ne pourrions ny le troubler, ny l'altérer par 
nostre contagion; nous laissoit de compagnie, non pour 
la crainte, mais pour le desdain de nostre commerce. Il 
ne nous estimoit capables ny de bien, ny de mal faire. 

De mesme marque fut la responce de Statilius, au- 
quel Brutus parla pour le ioindre a la conspiration 
contre Cœsar : il trouua l'entreprinse iuste, mais il ne 
trouua pas les hommes dignes pour lesquelz on se mit 
aucunement en peine*. 



CHAPITRE CINQVANTEVNIESME. 

DE LA VANITÉ 1>ES PAROLLES. 

• 

Vn rhetoricien du temps passé disoit que son mestier 
estoit, de choses petites, les faire paroistre et trouuer 
grandes*. On luy eut faict donner le foët, en Sparte, de 
faire profession d'vn art piperesse et mensongère*. 
Ceus qui masquent et fardent les femmes font moins 
de mal : car c'est chose de peu de perte de ne les voir 
pas en leur naturel ; la ou ceus cy font estât de tromper, 
non pas nos yeux, mais nostre iugement, et d'abastardir 

1 C supp. : <« iuge ->. 



Digitized by Google 



LIVRE PREMIER. 255 

et corrompre l'essence des choses. Les republiques qui 
se sont maintenues en vn estât réglé et bien policé, 
comme la Cretense ou la Lacedemonienne, elles n'ont 
pas faict grand conte d'orateurs*; c'est vn vtil inuentc 
pour manier et agiter vne tourbe et vne commune 
desreiglée, et vtil qui ne s'emploie qu'aus estatz ma- 
lades, comme la médecine. En ceus ou le peuple, ou 
les ignorans, ou tous ont tout peu, comme celuy 
d'Athènes, de Rhodes et de Rome, et ou les choses ont 
esté en perpétuelle tempeste, la ont foisonné les ora- 
teurs. Et, a la vérité, il se void peu de personnages, en 
ces republiques la, qui se soint poussez en grand crédit 
sans le secours de l'éloquence. Pompeius, Caesar, 
Crassus, Lucullus, Lcntulus, Metellus ont pris de la 
leur plus grand appui a se monter a céte grandeur 
d'authorité ou ilz sont en fin arriuez , et s'en* sont 
aydez plus que des armes*. On remarque aussi que 
l'art d'éloquence a fleuri le plus, lors que les affaires 
ont esté en plus mauuais estât, et que l'orage des guer- 
res ciuiles les a agitez : comme vn champ libre et 
indonté porte les herbes phis gaillardes. Il semble par 
la que les estatz qui dépendent d'vn Monarque en ont 
moins de besoin que les autres : car la bestise et facilité 
qui se trouue en la commune, et qui la rend subiecte 
a estre maniée et contournée par les oreilles au dous 
son de céte harmonie, sans venir a poiser et connoitre 
la vérité des choses par la force de la raison, céte dé- 
faillance ne se trouue pas si aiséement en vn seul, 
et est plus aisé de le garentir par bon conseil de 
l'impression de céte poison *. On n'a pas veu sortir de 
Macédoine , ny de Perse, nul orateur de renom. 

1 Vulg. modifie légèrement ce paragraphe depuis « On remar- 
que aussi ». 

l'en ay dict ce mot sur le subiect d'vn Italien que 
ie vien d'entretenir, qui a seruy le feu Cardinal Carraffc 
de maistre d'hostel , iusques a sa mort. le luy faisoy 
conter de sa charge; il m'a faict vn discours de céte 
science de gueule, auec vne grauité et contenance ma- 
gistrale, comme s'il m'eust parlé de quelque grand 
point de théologie. Il m'a dechifré vne differance de 
goustz : celui qu'on a a ieun, qu'on a après le segond 
et tiers seruice ; les moyens, tantost de luy plaire sim- 
plement, tantost de l'eueiller et piquer 1 ; la police de 
ses sauces, premièrement en gênerai, et puis particu- 
larisant les qualitez des ingrediens et leurs eftectz; les 
différences des salades selon leur saison : celle qui doit 
cstre reschaufée ; celle qui veut estrc seruie froide ; la 
façon de les orner et embellir, pour les rendre encores 
plaisantes a la velie. Apres cela, il est entré sur l'ordre 
du seruice plein de mille belles et importantes consi- 
dérations*. Et tout cela enflé de riches et magnifiques 
parolles, et celles mesmes qu'on emploie a traiter du 
gouuernement d'vn empire. Il m'est souuenu de mon 
homme: 

Hoc salsum est, hoc adustum est, hoc lautum est parum, 

Illud recte, iterum sic mémento : sedulo 

Moneo quce possum pro mea sapientia. 

Postremo, tanquam in spéculum, in patinas, Demea. 

Inspicere iubco, et moneo quid facto vsus sit. 

Si est ce que les Grecs mesme louèrent grandement 
l'ordre et la disposition que Paulus jïCmilius obserua 
au festin qu'il leur fit au retour de Macédoine; mais 
ie ne parle point icv des effects. ie parle des motz. 

1 C: « piper ... 

le ne scav s'il en aduient aus autres comme a moy : 
mais ie ne me puis garder, quand i'oy noz architectes 
s'enfler de ces gros motz de pilastres, architraues, cor- 
nices d'ouurage Corinthien et Dorique, et semblables 
de leur iargon, que mon imagination ne se saisisse 
incontinent du palais d'Apolidon, et, par eftet, ie 
trouue que ce sont les chctiues pièces de la porte de 
ma cuisine*. 

C'est vne piperie voisine a céte cy, d'apeller les offi- 
ces de nostre estât par les titres superbes des Romains, 
encore que ilz n'ayent nulle ressemblance de charge, 
et encores moins d'authorité et de puissance. Et céte 
cy aussi (qui seruira, a mon aduis, vn iour de tesmoi- 
gnage d'vne singulière vanité de nostre siècle) d'em- 
ploier vainement, et sans aucune considération, les 
surnoms les plus glorieus dequoi l'ancieneté ait honoré 
vn ou deus personnages en plusieurs siècles, a qui bon 
nous semble *. Platon a emporté ce surnom de diuin 
par vn consentement vniuersel que nul n'a essayé de 
luy enuier; et les Italiens, qui se vantent, et auecques 
raison , d'auoir communément l'esprit plus esueillé et 
le discours plus sain que les autres nations de leur 
temps, en viennent d etrener l'Aretin, auquel, sauf 
vne façon de parler bouffie et bouillonnée de pointes, 
ingénieuses a la vérité, mais recerchées de loin et 
fantasques, et, outre l'éloquence en fin , telle qu'elle 
puisse estre, ie ne vov pas qu'il y ait rien au dessus des 
communs autheurs de son siècle : tant s'en faut qu'il 
aproche de céte diuinité ancienne. Et le surnom de 
grand, nous l'attachons a des Princes qui n'ont eu rien 
au dessus de la grandeur commune. 



1 Vulg. modifie cette phrase. 
ï. 

CHAPITRE CINQVANTEDEVX1EME. 

1>F. I.A PARSIMON1E DES ANCIENS. 

Atilius Regulus, General de l'armée Romaine en 
Afrique, au milieu de sa gloire et de ses victoires contre 
les Carthaginois, escriuit a la chose publique qu'vn 
valet de labourage, qu'il auoit laissé seul au gouuer- 
nement de son bien, qui estoit en tout sept arpens de 
terre, s'en estoit enfuy, ayant desrobé ses vtilz de labou- 
rage; et demandoit congé pour s'en retourner y pour- 
uoir, de peur que sa femme et ses enfans n'en eussent 
a souffrir. Le Sénat pourueut a commettre vn autre a 
la conduite de ses biens, et luy fit restablir ce qui luy 
auoit esté desrobé, et ordonna que sa femme et enfans 
seroint nourris aus despens du public. 

Le vieus Caton, reuenant d'Espaigne Consul, vendit 
son cheual de seruice pour espargner l'argent qu'il eut 
cousté a le ramener par mer en Italie; et, estant au 
gouuernement de Sardaigne , faisoit ses visitations a 
pied, n'ayant auec luy nulle autre suite que d'vn offi- 
cier de la chose publique, qui le suiuoit, luy portant 
sa robe et vn vase a faire des sacrifices, et le plus sou- 
uent il portoit sa maie luy mesme. Il se vantoit de 
n'auoir iamais porté robe qui eust cousté plus de dix 
escuz, ny auoir enuoié au marché plus de dix solz 
pour vn iour, et, des maisons qu'il auoit aux champs, 
qu'il n'en auoit nulle qui fut crépie et enduite par 
dehors. 

Scipion ifëmilianus, après deux triomphes et deux 
consulats, ala en légation auec sept seruiteurs seule- 

ment. On tient qu'Homère n'en eust iamais qu'vn: 
Platon, trois; Zenon, le chef de la secte Stoiqucpas vn *. 



CH A PITK K C I NQ VANTETROIS1 KM K . 

lA'N MOT PK C fSAH. 

Si nous nous amusions par fois a nous considérer, 
et, le temps que nous mettons a contreroller autruy et 
a connoistre les choses qui sont hors de nous, que nous 
l'amploissions a nous sonder nous mesmes, nous sen- 
tirions aisément combien toute 1 céte nostre contexturc 
est bastie de pièces foibles et défaillantes. N'est ce pas 
vn singulier tesmoignagc d'imperfection de ne pouuoir 
rassoir nostre contentement en nulle chose, et que, 
par désir mesme et imagination, il soit hors de nostre 
puissance de choisir ce qu'il nous faut? Dequoy porte 
bon tesmoignagc céte grande et noble ! dispute qui a 
tousiours esté entre les philosophes, pour trouuer le 
souuerain bien de l'homme, et qui dure encore et du- 
rera éternellement, sans resolution et sans accord*. 
Quoy que ce soit qui tombe en nostre connoissance et 
iouissance, nous sentons qu'il ne nous satisfaict pas, 
et allons béant après les choses auenir et inconnues, 
d'autant que les présentes ne nous soûlent pas : non 
pas, a mon aduis, qu'elles n'ayent assez dequoy nous 
souler, mais c'est que nous les saisissons d'vne prise 
malade et desrcglée*. Nostre goust est irrésolu et in- 
certain : il ne sçait rien tenir, ny rien iouir de bonne 
façon. L'homme, estim <nt que ce soit le vice des cho- 

• C supp. : a toute ». 

4 Vulg. supp : • et noble • 

ses*, il se remplit et se plait 1 d'autres choses qu'il ne 
sçait point et qu'il ne cognoit point, ou il applique ses 
désirs et ses espérances, les prend en honneur et reue- 
rance, comme dict Ca;sar : Communi fit vitio naturcc 
vt inuisis, latitantibus atque incognitis rébus magis 
confidamus, vehementiusque exterreamur ; il se faict, 
par vn vice ordinaire de nature, que nous ayons et 
plus de fiance, et plus de crainte des choses que nous 
n'auons pas veu, et qui sont cachées et inconnues *. 



CHAPITRE CINQVANTEQVATRIEME. 

DES VAINES SVBTII.ITEZ. 

Il est de ces subtilitcz friuoles et vaines, parle moyen 
desquelles les hommes cerchent quelque fois de la re- 
commandation : comme les poètes qui font des ouura- 
ges entiers de vers commençans par vne mesmc lettre. 
Nous voions des œufz, des boules, des aisles, des haches 
façonnées ancienement par les Grecs auec la mesure 
de leurs vers, en les alongeant ou accoursissant, en 
manière qu'ilz viennent a représenter telle ou telle 
figure. Telle estoit la science de celuy qui s'amusa a 
conter en combien de sortes -se pouuoint renger les 
lettres de l'alphabet, et y en trouua ce nombre incroya- 
ble quj se void dans Plutarque. le trouue bonne 
l'opinion de celuy a qui on présenta vn homme apris 
a ietter de la main vn grain de mil auec telle industrie 
que, sans faillir, il le passoit tousiours dans le trou d'vne 
esguille; et luy demanda l'on après quelque présent, 

' BC : « pait ». 

« Vulg. supp. cette dernière phrase. 

pour loyer d'vne si rare suffisance : sur quoy il ordonna 
bien plaisamment et iustement, a mon aduis, qu'on Ht 
donner a cet ouurier deux ou trois minotz de mil, afin 
qu'vne si belle art ne demeurast sans exercice. C'est 
vn tesmoignage* de la foiblesse de nostre iugement de 
recommander les choses par la rarité ou nouuelleté, ou 
encore par la difficulté , si la bonté et vtilité n'y sont 
ioinctes. 

Nous venons présentement de nous ioûer chez moy 
a qui pourroit trouuer plus de choses qui se tiennent 
par les deux boutz extrêmes : comme Sire, c'est vn 
titre qui se donne a la plus esleuée personne de nostre 
estât, qui est le Roy, et se donne aussi au vulgaire, 
comme aux marchans, et ne touche point ceux d'entre 
deus. Les femmes de qualité, on les nomme Dames, 
les moyennes Damoiselles , et Dames encore celles de 
la plus basse marche*. Democritus disoit que les Dieus 
et les bestes auoint les sentiments plus aiguz que les 
hommes, qui sont au moyen estage. Les Romains por- 
toint mesmes acoutremens les ioursde deuil et les iours 
de teste. Il est certain que la peur extrême et l'extrême 
ardeur de courage troublent esgalement le ventre, et 
le laschent*. La foiblesse qui nous vient de froideur et 
desgoutement aux exercices de Venus, elle nous vient 
aussi d'vn appétit trop véhément et d'vne chaleur des- 
reglée. L'extrême froideur et l'extrême chaleur cuisent 
et rôtissent. Aristote dict que les cueus de plom se 
fondent et coulent de froid et de la rigueur de l'hyuer, 
comme d'vne chaleur véhémente*. La bcstise et la sa- 
gesse se rencontrent en mesme point de goust et de 
resolution a la souffrance des accidens humains. Les 
sages gourmandcnt et commandent le mal, et les autres 
l'ignorent. Ceus cy sont, par manière de dire, au deçà 

des accidens, les autres au delà; lesquels, après en 
auoir bien poisé et considéré les qualitez, les auoir 
mesurez et iugez telz qu'ilz sont, ils 1 s'eslancent au 
dessus par force d'vn vigoreus courage; ilz les desdai- 
gnent et foulent aus piecls, ayant vne ame forte et 
solide, contre laquelle les traitz de la fortune venant 
a donner, il est force qu'ils reialissent et s'emoussent, 
trouuant vn corps dans lequel ilz ne peuuent faire 
impression. L'ordinaire et moyenne condition des 
hommes loge entre ces deux extremitez, qui est de ceux 
qui apcrçoiuent les maux, les goustent et ne les peu- 
uent supporter. L'enfance et la décrépitude se rencon- 
trent en imbecilitédecerueau ; l'auariceetla profusion, 
en pareil désir d'attirer et d'acquérir*. 

Mais, par ce que, après que le pas a esté ouuert a 
l'esprit, i'ay trouué, comme il aduient ordinairement, 
que nous aùions pris pour vn exercice malaisé et d'vn 
rare subiect ce qui ne l'est aucunement, et qu'après 
que nostre inuention a esté eschaufée , elle descouure 
vn nombre infiny de pareilz exemples, ie n'en adiou- 
teray que cetuy cy : que, si ces essais estoint dignes 
qu'on en iugeat, il en pourroit aduenir, a mon aduis, 
qu'ilz ne plairoint guiere aus espritz grossiers et igno- 
rans, ny guiere aus delicatz et sauans * : ceux la n'y 
entendroint pas assez, ceux cy y entendroint trop. Ils 
trouueroint place entre ces deux extrémités 

1 C supp. : « ils ». 

» DC : « aux espritz communs et vulgaires, ni guiere aux sin 
guliers et excellons ». 

3 BC1 : « Ils pouroient viuoter en la moyenne région ». 



Digitized by Google 



LIVRK PKKMIKR. 



263 



CHAPITRE CINQVANTECINQV1EME. 

DES SENTEVRS. 

11 se dict d'aucuns, comme d'Alexandre le grand, 
que leur sueur espandoit vne odeur soefue, par quelque 
rare et extraordinaire complexion; dequoy Plutarque 
et autres recerchent la cause. Mais la commune façon 
des corps est au contraire , et la meilleure condition 
qui soit en cela, c'est de ne sentir a rien de mauuais. 
Et la douceur mesmes des halaines les plus pures, elle 
n'a rien de plus excellent que d'estre simple et sans 
aucune odeur qui nous offence, comme sont celles des 
enfans bien sains. Voila pourquoy dict Plaute : 

cMulier tum bene olet, vbi nihil olet ■ 

la plus parfaicte senteur d'vne femme, c'est ne sentir 
a rien. Et les bonnes senteurs estrangieres, on a raison 
de les tenir pour suspectes a ceus qui s'en seruent, et 
d'estimer qu'elles soient emploiées pour couurir quel- 
que défaut naturel de ce costé la. D'où naissent ces 
rencontres des poètes anciens : c'est puir que de sentir 
a bon : 

Hjdes nos, Coracine, nil olentes. 
SMalo quant bene olere, nil olere. 

Et ailleurs : 

'Posthume, non bene olet, qui bene semper olet". 

CHAPITRE CINQVANTKSIXIESME. 

DES PRIERES. 

1 le ne sçay si ie me trompe, mais, puisque, par vne 
faueur particulière de la bonté diuine, certaine façon 
de prière nous a esté prescripte et dictée mot a mot par 
la bouche de Dieu, il m'a tousiours semblé que nous 
en deuions auoir l'vsage plus ordinaire que nous n'a- 
uons; et, si i'en estoy creu, a l'entrée et a l'issue de 
nos tables, a nostre leuer et coucher, et a toutes actions 
particulières ausquelles on a accoustumé de mesler des 
prières, ie voudroy que ce fut le seul ■ patenostre que 
les Chresticns y emploiassent*. L'Eglise peutestendre 
et diuersifier les prières, selon le besoin de nôtre ins- 
truction, car ie sçai bien que c'est tousiours mesme 
substance et mesme chose; mais on deuoit donner a 
celle la ce priuilege que le peuple l'eut continuelle- 
ment en la bouche, car il est certain qu'elle dit tout 
ce qui nous sert, et qu'elle est trespropre a toutes 
occasions*. 

I'auoy présentement en la pensée d'où nous venoit 

• BC aj. en tête de ce chapitre : « le propose icy des fantasies 
informes et irrésolues, comme font ceux qui publient des ques- 
tions doubteuses a débattre aus escolcs, non pour establir la 
vérité, mais pour la chercher, et les soubmcLz au iugement de 
ceux a qui il touche de régler non seulement mes actions et mes 
escris, mais encore mes pensées. Esgalement m'en sera acceptable 
et vtile la condemnation, comme l'approbation*; et pourtant, me 
remettant tousiours a l'authorité de leur censure, qui peut tout 
sur moy, ic me mcsle ainsin témérairement a toute sorte de 
propos, comme icy. » 

■ Vulg. supp. : « seul 

cet' erreur de recourir a Dieu en tous nos desseins et 
entreprises*. Il est bien nostre seul et vnique pro- 
tecteur*; mais, encore qu'il daigne nous honorer de 
céte douce aliance paternelle, il est pourtant autant 
iuste comme il est bon*, et nous fauorise selon la 
raison de sa iustice, non selon nos inclinations et vo- 
lontez'*. 

Sa iustice et sa puissance sont inséparables. Pour 
néant implorons nous sa force en vne mauuaise cause. 
Il faut auoir lame nette, au moins en ce temps la 
auquel nous le prions, et deschargée des passions vi- 
tieuses; autrement nous luy présentons nous mesmes 
les verges dequoy nous chastier. Au lieu de rabiller 
nostre faute, nous la redoublons, presentans a celuy 
a qui nous auons a demander pardon vne affection 
pleine d'irreuerance et de haine. Voila pourquoy ie 
ne loûe pas volontiers ceux que ie voy prier Dieu plus 
souuent et plus ordinairement, si les actions voisines 
de la prière ne me tesmoignent quelque amendement 
et reformation*. Nous prions par vsage et par cous- 
tume; ou, pour mieus dire, nous lisons ou prononçons 
nos prières : ce n'est en fin que contenance*. 

Ce n'est pas sans grande raison, ce me semble, que 
l'Eglise catholique défend l'vsage promiscuc, téméraire 
et indiscret des sainctes et diuines chansons que le 
sainct Esprit a dicté en Dauid. Il ne faut mesler Dieu 
en noz actions qu'auecque reuerence et attention pleine 
d'honneur et de respect. Céte vois est trop diuinepour 
n'auoir d'autre vsage que d'exercer les poulmons, et 
plaire a nos oreilles : c'est de la conscience qu'elle doit 
estre produicte, et non pas de la langue. Ce n'est pas 



1 Vulg. : « nos demandes ». 

raison qu'on permette qu'vn garson de boutique, 
parmy ses 1 vains et friuoles pensemens, s'en entretienne 
et s'en ioue*. On m'a dict que ceux mesmes qui ne 
sont pas de nostre aduis en cela defandent pourtant 
entre eux l'vsage du nom de Dieu, en leurs propos 
communs. Hz ne veulent pas qu'on s'en serue par 
vne manière d'interiection ou d'exclamation, ny pour 
tesmoignage, ny pour comparaison : en quoy ie 
trouue qu'ilz ont raison ; et, en quelque manière que 
ce soit que nous appelions Dieu a nostre commerce 
et société, il faut que ce soit sérieusement et religieu- 
sement. 

Il y a, ce me semble, en Xenophon, vn tel discours 
ou il montre que nous deuons plus rarement prier 
Dieu, d'autant qu'il n'est pas aisé que nous puissions 
si souuant remettre nostre ame en céte assiete réglée, 
reformée et deuotieuse, ou il faut qu'elle soit pour ce 
faire; autrement nos prières ne sont pas seulement 
vaines et inutiles, mais vitieuses et détestables. Par- 
donne nous, disons nous, comme nous pardonnons a 
ceux qui nous ont offencez. Que disons nous par la, 
sinon que nous luy offrons nostre ame exempte de 
vengeance et de rancune? Toutefois ie voi qu'en nos 
vices mesmes nous appelions Dieu a nostre aide et au 
complot de nos fautes 1 * : l'auaricieus le prie pour la 
conseruation vaine et superflue de ses trésors; l'ambi- 
tieux, pour ses victoires et conduite de sa fortune; le 
voleur l'emploie a son ayde pour franchir le hazart et 
les difficultez qui s'oposent a l'exécution de ses mes- 
chantes entreprises, ou le remercie de l'aisance qu'il 
a trouué a dcsgosillcr vn passant*. 

1 BC : « ces »» . 

* VulfT. modifie cette phrase. 

La Roine de Nauarre Marguerite recite d'vn ieune 
Prince, et, encore qu'elle ne le nomme pas, sa grandeur 
l'a rendu assez connoissable, qu'alant a vne assignation 
amoureuse, et coucher auec la femme d'vn aduocat de 
Paris, son chemin s' adonnant au trauers d'vne église, 
qu'il 1 ne passoit iamais en ce lieu saint, alant ou re- 
tournant de son entreprinse, qu'il ne fit ses prières et 
oraisons. le vous laisse a penser, l'ame pleine <Jp ce 
beau désir, a quoy il cmploioit la faueur diuine. Tou- 
tesfois elle alegue cela pour vn tesmoignage de singu- 
lière deuotion. Mais ce«n'est pas par céte preuue 
seulement qu'on pourroit vérifier que les femmes ne 
sont guiere propres a traiter les mystères de la théo- 
logie. 

Vne vraye prière et vne religieuse reconciliation de 
nous a Dieu, elle ne peut tumber en vne ame impure 
et submise lors mesmes a la domination de Satan. Celuy 
qui appelle Dieu a son assistance, pendant qu'il est 
dans le train du vice, il faict comme le coupeur de 
bourse qui appelleroit la iustice a son aide, ou comme 
ceux qui produissent le nom de Dieu en tesmoing* de 
mensonge*. Il est peu d'hommes qui osassent mettre 
en euidance et présenter en public 3 les requestes et 
prières secrètes qu'ilz font a Dieu. 

Haud cuiuis promptum est, murmurque, humilesque 
Tollere de templis, et aperto vinere voto. [susurras 

m 

Voila pourquoy les Pythagoriens vouloint que les 
prières qu'on faisoit a Dieu fussent publiques et ouyes 

1 BC : « église, il w. 

* BC : u tesmoignage ». 

* Vulg. supp. : « et présenter en public et plus loin, dans la 
même phrase, « et prières » . 

d'vn chacun , afin qu'on ne le requit pas de chose in- 
décente et iniuste, comme faisoit celuy la : 

Clare cum dixit : « Apollo! >» 
Labra mouet, metuens audiri : «< Pulchra Lauerna, 
Da mihi /aller e ; da iustum sanctumque videri ; 
&Çoctem peccatis et fraudibus obiice nubem. » 

'il semble, a la vérité, que nous nous seruons de nos 
prières comme* ceux qui emploient les paroles sainctes 
et diuines a des sorceleries et effectz magiciens; et que 
nous facions nostre conte q«e ce soit de la contexture, 
ou son, ou suite des mots* que dépende leur effect: 
car, aiant lame pleine de concupiscence, non touchée 
de repentance, ni d'aucune nouuelle reconciliation 
enuers Dieu, nous luy alons présenter ces paroles que 
la mémoire preste a nostre langue, et espérons en tirer 
vne expiation générale 1 de nos fautes. Il n'est rien si 
aisé, si dous et si fauorable que la loi diuine : elle nous 
appelle a soy, ainsi fautiers et détestables comme nous 
sommes ; elle nous tend les bras et nous reçoit en son 
giron, pour vilains, ordz et bourbeus que nous soyons, 
et que nous ayons a estre a l'aduenir. Mais encore, en 
recompense, la faut il regarder de bon œil; encore faut 
il receuoir ce pardon auec action de grâces; et, au moins 
pour cet instant que nous nous adressons a elle, auoir 
l'ame desplaisante de ses fautes et ennemie des concu- 
piscences qui nous ont poussez a l'offencerV 

1 Yulg. supp. : <« générale ». 

CHAPITRE CINQVANTESETIESME. 

DE L'AAGE. 

le ne puis receuoir la façon dequoy nous establis- 
sons la durée de nostre vie. le voy que les sages rac- 
courcissent bien fort au pris de la commune opinion. 
« Comment, dict le ieune Caton a ceux qui le veulent 1 
empescher de se tuer, suis i'a céte heure en aage ou on 
me puisse reprocher d'abandonner trop tost la vie? » 
Si n'auoit il que quarante huict ans. Il estimoit cet 
aage la bien meur et bien auancé, considérant combien 
peu d'hommes y arriuent. Et ceux qui se consolent, 
en ce que ie ne sçay quel cours qu'ils nomment naturel 
promet quelques années au delà, ilz le pourroint faire, 
s'ilz auoint priuilege qui les exemptât d'vn si grand 
nombre d'accidensausquelz chacun de nous est en bute 
par vne naturelle subiection, qui peuuent interrompre 
ce cours qu'ilz se promettent. Quelle resuerie est ce de 
s'atendre de mourir d'vne défaillance de forces que 
l'extrême veillesse apporte , et de se proposer ce but a 
nostre durée, veu que c'est la façon de mort la plus 
rare de toutes, et la moins en vsage? Nous l'appelions 
seule naturelle, comme si c'estoit contre nature de voir 
vn homme se rompre le col d'vne cheute, s'estoufer 
d'vn naufrage, se laisser surprendre a la peste ou a vn 
pleuresi, et comme si nostre condition ordinaire ne 
nous presentoit point a tous ces inconueniens. Ne nous 
flatons point de ces beaus mots; on doit, a l'auenture, 

1 BC : a vouloint ». 

appellcr plus tost naturel ce qui est gênerai, commun 
et vniuersel. 

Mourir de vieillesse, c'est vne mort rare , singulière 
et extraordinaire, et d'autant moins naturelle que les 
autres; c'est la dernière et extrême sorte de mourir : 
plus elle est esloignée de nous, d'autant est elle moins 
espcrable; c'est bien la borne au delà de laquelle nous 
n'yrons pas, et que la loy de nature a prescript pour 
n'estre point outre-passée : mais c'est vn sien rare pri- 
uilege de nous faire durer iusques la; c'est vne exemp- 
tion qu'elle donne par faueur particulière a vn seul 
en l'espace de deus ou trois siècles, le deschargeant des 
trauerses et difficultez qu'elle a ietté entre-deus, en 
céte longue carrière. Par ainsi mon opinion est de re- 
garder que l'aage auquel nous sommes arriuez, c'est 
vn aage auquel peu de gens arriuent. Puisque d'vn 
train ordinaire les hommes ne viennent pas iusques la, 
c'est signe que nous sommes bien auant; et, puis que 
nous auons passé les limites accoustumez, qui est la 
vraye mesure de nostre vie, nous ne deuons espérer 
d'aler guiere outre. Ayant eschapé tant d'occasions de 
mourir, ou nous voyons trébucher le monde, nous 
deuons recognoitre qu'vne fortune extraordinaire 
comme celle la qui nous maintient, et hors de l'vsage 
commun, ne nous doit guiere durer. 

C'est vn vice des lois mesme d'auoir céte fauce ima- 
gination : elles ne veulent pasqu'vn homme soit capa- 
ble du maniment de ses biens qu'il n'ayt vingt cinq 
ans, et a peine conseruera il iusques lors le maniment 
de sa vie. 

Auguste retrancha cinq ans des anciennes ordon- 
nances Romaines, et declaira qu'il suffisoit a ceux 
qui prenoint charge de iudicature d'auoir trante ans. 

Seruiusïullius dispensa les Cheualiersqui auoint passé 
quarante sept ans des couruées de la guerre ; Auguste 
les remit a quarante cinq. De renuoyer les hommes 
au seiour auant cinquante cinq ou soixante ans, il me 
semble n'y auoir pas grande apparence. le seroisd'ad- 
uis qu'on estandit nostre vacation et occupation autant 
qu'on pourroit pour la commodité publique; mais ie 
trouue la faute en l'autre costé, de ne nous y embesoi- 
gner pas assez tost. Cetuy cy auoit esté iuge vniuersel 
du monde a dixneuf ans, et veut que, pour iuger de la 
place d'vne goutiere, on en ait trante. 

Quand a moy, i'estime que nos ames sont dénouées 
a vingt ans, ce qu'elles le doiuent 1 estre, et qu'elles 
peuuent tout ce qu'elles pourront iamais *. Iamais ame 
qui n'ait donné en céte aage la preuue plus * euidente 
et certaine de sa force et valeur ne la donna dépuis. 
Les qualitez et vertus naturelles produisent dans ce 
terme la, ou iamais, ce qu'elles ont de vigoreus et de 
beau*. De toutes les belles actions humaines qui sont 
venues a ma cognoissance, de quelque sorte qu'elles 
soint, ie penserois en auoir plus grande part, a nom- 
brer celles qui ont esté produites, et aus siècles anciens, 
et au nostre, auant l'aage de trente ans, que celles qui 
l'ont esté après*. Quant a moy, ie tiens pour certain 
que, depuis cet' aage la, et mon esprit et mon corps 
ont plus diminué qu'augmanté, et plus reculé que 
auansé; il est possible qu'a ceux qui emploient bien 
le temps, la science et l'experiance croissent auec la 
vie; mais la viuacité, la promptitude, la fermeté et 
autres parties bien plus nostres, plus importantes et 

' BC : « elles doiuent ». 

- Vulg. : « promettent tnut ce qu'elles pourront. » 
* BC. : » bien ... 

essentieles se fanissent et s'alanguisent \ le me pleins 
donc des lois, non pas dequoi elles nous laissent trop 
long temps a la besoigne, mais dequoy elles nous em- 
ployent trop tard. Il me semble que, considérant la 
foiblesse de nostre vie, et a combien d'escueilz ordi- 
naires et naturelz elle est opposée, on n'en deuroit pas 
faire si grande part a la naissance, a l'oisiueté et a 
l'aprentissage. 



FIN DV PREMIER LIVRE. 



